
LETOPISETULU TĂRÂI MOLDOVEI DE LA 
AARON-VODÂ ÎNCOACE, DE UNDE ESTE 
PĂRĂSITU DE URECHE VORNICUL DE 
TARA DE GIOSU, SCOSU DE MIRON 
COSTINU VORNICUL DE TARA DE GIOSU ÎN 
ORASU ÎN IAŞI, ÎN ANUL DE LA ZIDIREA 
LUMIEI 7183, IARĂ DE LA NAŞTEREA 
MÂNTUITORULUI LUMII, LUI lîSUS HRISTOS, 
1675 MESEŢA... DNI 

Istoricii, adecă scriitorii de cursul anilor 
acestor părţi , carii pomenescu de descălecatul 
cel dentâiu a ţărâi noastre şi Ţărâi Munteneşti: 

Bonfin, mare istoric, de Dachia, sau Daţia — 
latin. 

Dionu, la viaţa lui Traian-âmpăratul — latin. 

Topeltin, ungur; iară pre aceşti doi au urmat. 

Aceste au scris de Dachia, cum au 
descălecatu-oă Traianu, împăratul Râmului, în 
anii de la Hristos 1202, pre socoteala vremilor, 
cu râmlenii. 

Istoricii leşeşti carii au scris şi lucrurile 
domniiloru Moldovei: 



Crornerau scris latineşte, Dlugoş latineşte, 



Stricovschâi litfan, leşeşte, Piaseţschâi, vlădicul 
de Premislia, latineşte. 

Istoricii leşeşti pre carii au urmat răpăosatul 
Ureche vornicul: 

Bâlschâi, Martin Paşkovschâi. Aceşti doi au 
scris leşeşte. 

Şi aceste încă dzicu că moldovenii sint den 
râmleni. Iară de descălecatul celu dentăiu n-au 
ştiutu că leşii mai apoi den împărăţia lui Traian 
sintu veniţi în ceste părţi. 



Predoslovie adecă voroava cătră cititoriul 



Fost-au gândul mieu, iubite cititoriule, să fac 
letopiseţul ţărâi noastre Moldovei din 
descălecatul ei cel dintăi, carele au fostu de 
Traian-âmpăratul şi urdzisăm şi începătura 
letopiseţului. Ce sosiră asupra noastră cumplite 
acestea vremi de acmu, de nu stăm de scrisori, 
ce de griji şi suspinuri. Şi la acestu fel de 
scrisoare gându slobod şi fără valuri trebuieşte. 
Iară noi prăvim cumplite vremi şi cumpănă mare 
pământului nostru şi noaă. Deci priimeşte, în 
ceasta dată, atâta din truda noastră, cât să nu 
să uite lucrurile şi cursul ţărâi, de unde au 
părăsita scrie răpăosatul Ureche vornicul. 

Afla-vei de la Dragoş-vodă, din descălecatul 
ţărâi cel al doile, la letopiseţul lui, pre rândul 
său scrise domniile ţărâi, pănă la Aron-vodă. 
Iară de la Aronu-vodă încoace începe acesta 
letopiseţ, carea ţi l-am scris noi, nu cum s-ari 
căde, de-amănuntul toate. Că letopiseţele cele 
streine lucrurile numai ce-s mai însămnate, cum 
sintu războaiele, schimbările, scriu a ţărâlor 
megiiaşe, iară cele ce să lucreadză în casa 
altuia de-amănuntul, adecă lucruri de casă, n- 
au scris. Şi de locu letopiseţă, de muldovanu 
scrisă, nu să află. Iară tot vei afla pre rându 
toate. 



Şi priimeşte această dată această puţină 
trudă a noastră, care amu făcut, să nu să treacă 
cumva cu uitarea de unde este părăsit, cu 
această făgăduinţă că şi letopiseţ întreg să 
aştepţi de la noi de om avea dzile şi nu va hi 
pus preavecinicul sfat puternicului Dumnedzău 
ţărâi aceştiia ţenchiu şi soroc de sfârşire. 



Stihuri de descălecatul tărâi 



Neamul Ţărâi Moldovei de unde să 
trăgănează? 

Din ţărâle Râmului, tot omul să creadză. 
Traian întâiu, împăratul, supuindu pre dahi 
Dragoş apoi în moldoveni premenindu pre 
vlahi 

Martor este Troianul, şanţul în ţara noastră 
Şi Turnul Săverinului, munteni, în ţara 
voastră. 



1 . Dahii şi dachii tot unii sint (n.a.). 

2. Moldovenii mainte de Dragoş-vodă să 
chema vlahi sau rumâni de la Râm (n.a.). 

3. Turnul Săverinul este în Ţara 
Muntenească, unde au fost şi pod de 
piatră peste Dunăre, de Traian-âmpăratul 
făcut atunce când au descălecat aceste 2 
ţări cu râmlenii (n.a.). 



Capul I 



Âncep. 1 . Pănă la cumplita domniia lui Aron- 
vodă (aşe-i dzice acei domnii răpăusatul 
Ureche vornicul), ieste scris letopiseţul ţărâi de 
Ureche vornicul, început de la Dragoş-vodă, 
carele au descălecaţii din Maramureş această 
ţară al doile rându, după ce să pustiisă de tătari 
şi fugisă toţi lăcuitorii şi a Ţărâi Moldovei şi 
Ţărâi Munteneşti în Ardeal. Iară întăiu 
descălecată de Traian, împăratul Râmului, 
căruia împărat numele trăieşte între noi păn 
astădzi cu şanţul cela ce să dzice Troianul. 

Iară de la Aron-vodă scris nu să află, nice de 
altul, nici de Ureche vornicul, ori că l-au 
împiedecat datoriia oamenească, moartea, care 
multe lucruri taie şi să să obârşască nu lasă, ori 
că izvoadele lui au răsăritu, ce va hi mai scris şi 
de la Aron-vodă încoace. Deci, de unde au 
părăsit elu, începem noi, cu agiutoriul lui 
Dumnedzău. 

Zac. 2. Domniei lui Aron-vodă cu cale i-au 
dzis că au fostu cumplită, că aşe au fostu, 
desfrânată domniia şi nediriaptă foarte, cât de 
răul lui, ce era fruntea boierilor fugisă mai toţi în 
Ţara Leşască. 



Zac. 3. Să sfădiia şi pre acele vremi domnii 
de Ardeal cu Crăiia Leşască, care de care să 
cuprindză ţara, să fie suptu ascultarea sa. 
(Domnilor de Ardealu dzicem crai ungureşti; eu 
să le dau acestu nume nu pociu, că ei crai nu 
sintu, ce direpţi domni sau cnedzi. Iară şi 
Ardealul tot de Crăiia Ungurească au fostu şi tot 
o ţară, ce după ce au ruptu o parte împărăţiia 
Turcului, cu Buda şi altă parte de crăiie au 
cuprinsu Neamţul cu Pojunul, unde sta şi 
cununa Crăiei Ungureşti s-au osebit acestu 
unghiu şi s-au aşedzat suptu cnedzi. Deci crai 
direptu Crăiei Ungureşti ieste Neamţul, că la 
dânsâul ieste cununa Crăiei Ungureşti cu 
Pojunul.) 

Zac. 4. Ţine domniia pre atunce la Ardealu 
Bator Jigmontu şi aflându vreme pre voie a 
supunere ţara cătră sine, s-au agiunsu cu boierii 
lui Aron-vodă, carii era de casa lui, că li să 
urâsă şi lor cu faptele lui Aron-vodă, anume 
Ştefan Radul vornicul şi Răzvanu hatmanul. Şi 
cu ştirea lor au trimis oşti Bator şi l-au luat pre 
Aron-vodă cu toată casa lui şi l-au dus la sine la 
Belgrad, unde şi s-au fârşit şi viiaţa. Iară în locul 
lui pusesă pre Ştefan Radul vornicul domnu în 
Suceavă. 

Zac. 5. La Ieşi crăiia Jigmontu pre atunce, 
ficiorul craiului şvedzăscu, iară hatman mare 



era Zamoyschii. Vădzindu leşii c-au pus Bator 
de la sine domnu în Muldova şi o scriia pe 
atunci leşii Muldova că ieste Crăiei Leşeşti 
soţiie, după nişte legături ce făcusă leşii cu 
Ştefan-vodă cel Bun la Colomiia şi mai pre 
urmă cu Bogdan-vodă, după ce să împăcasă cu 
dânsul, n-au suferit pre Ştefan Radul-vodă, ce 
îndată au trimis oşti cu boierii carii era ieşiţi în 
Ţara Leşască, unii de răutăţile lui Aron-vodă, 
iară Movileştii, precumu scrie Ureche vornicul, 
încă cu Pătru-vodă Şchiopul ieşisă în Ţara 
Leşască, asupra lui Ştefan Radului-vodă şi l-au 
scos din ţară. Şi au pus domnu din partea sa 
pre leremiia Movila-vodă cu alesul boierilor de 
ţară, puindu deodată şi pen toate cetăţile ţărâi 
slujitori de ai săi leşii. Fost-au acestea în anul 
7104<1595>. 

Zac. 6. împărăţiia Turcului luptă pre acele 
vremi pentru Crăiia Ungurească cu nemţii, 
pentru Buda, pentru Ostrogonul şi Enicul. Iar 
vădzindu că cuprindu leşii Ţara Moldovei, au 
orânduit pre Caazi Cherei-soltan, hanul 
Crâmului, şi trimiţându-i şi 2.000 de iniceri; cătră 
70.000 de oaste ce avea tătărască. (Vestit era 
acel han de războaie, care au avutu războiu şi 
cu perşii cu izbândă în câteva rânduri.) îi 
trimisăsă împărăţiia şi steagul cu tuiuri de 
Muldova, să aşeadză pre cine va socoti el la 
domnie, să fie din partea împărăţiei. 



Zac. 7. Prindzindu veste leşii de clătirea lui 
Caazi Cherei-soltan la Muldova, cu ruşine a fi 
socotindu să lasă pre domnu la sminteală, pus 
de dânşii, şi era pe atunce şi Crăiia Leşască în 
virtute, au orânduit şi ei pre Zamuyschii 
hatmanul, cum spune Hronica leşască, mai 
multu de 7.000 de călări şi 3.000 de pedestri n- 
au avut (de nu-i laudă), fără slugile lor, ce au ei 
pururea, peste ceia ce sintu slujitori în catastije. 

Zac. 8. Octovrie 9 dzile, v leato 7104 <1595>, 
au sosit Zamoyschii la Ţuţora cu ostile lui şi a 
doa dzi după sositul lui Zamoyschii, octovrie 10 
s-au vădzutşi străjile tătărăşti, octovrie 1 1 au 
sosit şi singur hanul cu toată oastea. 

Zac. 9. N-au putut răbda leşii fără şanţuri, cât 
au vădzut atâta putere, ce ş-au întărit tabăra cu 
şanţuri pinpregiurşi au făcut cu socoteala lui 
Zamoyschii hatmanul şi denafară de şanţuri 
băşti de pământu, de la şanţul taberii aşe 
departe, câtagiunge glonţul puşcei. Şi într- 
acele băşti au scos şi Zamoyschii oastea 
leşască împrotiva grosimei cei tătărăşti. 
Năvăliia tătarâi cu toată oastea asupra leşilor, 
ce leşii sta neclătiţi şi din băşti da tunurile. 
Dosul iarăş să le ia, nu putea tătarâi de tabără 
şi aşea au stătut războiul într-acea dzi, toată 
dziua. 



Zac. 10. A doa dzi, socotindu hanul cu 
meşterşug să depărtedză pre Ieşi de la şanţuri, 
au orânduit o samă de oşti, să dea năvală la 
Ieşi şi să facă a fugi. Ce Ieşi i , pricepându 
meşterşugul, sta între băşti neclătiţi şi aşea au 
stătut pănă la vremea de chindie. Atunce, şi 
deprindzindu amu pre tătari şi vădzindu că să 
temu şi de foc tătarâi, i-au luat leşii în goană 
pănă la oastea cea supusă şi cu aceia dacă s- 
au tumpinat, în loc au stătut şi au ţinut războiul, 
cât s-au mirat şi hanul, mai puţină oaste fiindu 
leşii. Şi de acolo, iară încet, sprijenindu-să de 
năvala tătarâlor, au venit iară la loc între băşti, 
că trimisesă Zamoyschii totdeauna trâmbiţele 
să dzică de întorsu. 

Zac. 1 1 . Nu dormie leremiia-vodă, ce, de ave 
şi în Ieşi nedejde, iară dindată au agiunsu la 
hanul şi de atuncea cele 7 sate de ţară, ce să 
dzicu hăneşti, li-au dat leremia-vodă hanului şi 
au legat şi miere, să dea hanilor în toţi ani câte... 
<mii> cântare şi alte daruri. Şi aşea, cu nevoinţa 
lui leremiia-vodă, au stătut între hanul şi între 
Zamoyschii tractate, adecă legături de pace, 
dându şi hanul zălog la Ieşi şi leşii la hanul, păn 
să va închide tocmala. 

Zac. 12. Capetele de pace au fostu aceste: 
leremie-vodă să fie domnu în ţară, birnic 
împărăţii din an în an, după obiceai, iară hanului 



să dea din an în an daruri şi câte... <mii> 
cântare de miere şi 7 sate să fie de câşlele 
hanului în Bugeag. Ostile leşeşti să nu mai între 
în Ţara Muldovei. Sol de la Ieşi să margă la 
împărăţia Turcului pentru întăritura păcii. Iară 
despre partea hanului era aceste ponturi: 
Steagul şi tuiurile să le dea pe mâna lui leremii- 
vodă şi de la împărăţiia Turcului să scoată dires 
de domnie neschimbată în dzilele lui, ce-i dzic 
ei pe limba lor barat. Şi să iasă din pământul 
Muldovei hanul pănă în patru dzile cu ostile lui. 
Şi aşea obârşindu-să pace, hanul întăiu au 
purces cătră Crâm şi Zamoyschii cătră ţara sa, 
lăsindu pe lângă leremia-vodă pre Albertu 
Hanschii şi pre lan Potoţchii cu 3.000 de 
oameni, că să teme leremia-vodă de unguri. Şi 
aşea au purces şi leremia-vodă şi s-au aşădzat 
la Suceavă. Războiul acesta la Ţuţora este mai 
întăiu de acela, cându au perit Jolcovschii 
hatmanul leşescu. Vei afla şi acela la rândul 
său. 

Zac. 13. Bine n-au ieşit Zamoyschii din 
Muldova, iară Bator Jigmontu alege pre Răzvan 
domnu în Muldova şi orânduieşte 12.000 de 
oaste ungurească, să margă asupra leremii- 
vodă, dându vina lui Ştefan Radul-vodă că au 
lăsat scaunul să cuprindză lesii cu blăstămătiia 
lui. 



Zac. 14. Luându veste leremia-vodă de 
pogorâtul ungurilor, precum au putut, au strânsu 
oastea ţărâi şi s-au gătita stare cu războiu 
împrotiva lui Răzvan. într-o dumenecă era, 
cându au apropiiat ostile ungureşti de Suceavă. 
Şi-au tocmit ostile leremia-vodă asupra târgului, 
la sat la Areni. Iară oastea leşască ce ave cu 
sine, o au tocmit mai la câmpu, despre Şcheia, 
pe suptu un mal, ce ieste alăturea cu drumul 
Băiei. Singur leremia-vodă fiindu în beserecă la 
sfânta leturghie, i-au dat ştire, cum ostile lui 
Răzvan amu să văd şi să apropiie de ostile 
ţărâi. Ce n-au vrut să iasă din beserecă păn nu 
s-au săvârşit sfânta slujbă. Şi să agiungea amu 
hărăţii lui Răzvan cu ostile ţărâi, cându au ieşit 
leremia-vodă la oşti den beserecă. S-au 
tâmpinat ostile de îmbe părţile şi după câtăva 
luptă între oşti, au lovit Ieşi i pe oastea 
ungurească din aripa despre Şcheia. îndată 
îmbărbătându-să şi fruntea oştilor, unde era 
leremia-vodă, au înfrântu pe unguri. 

Zac. 1 5. Supt Răzvanu-vodă au cădzut calul 
atuncea în războiu, ce încălecându pre altu 
calu, îndată au silit să oprească oastea 
ungurească şi au opritu-oă şi pusesă războiul 
iară la locu. Ce îndemnându-să iară ostile lui 
leremii-vodă şi amu şi leşii în frunte, au început 
a fugi oastea lui Răzvan-vodă, la care fugă l-au 
prinsu ostile lui leremii-vodă şi pre Răzvan şi I- 



au adus la leremie-vodă. Stă movila şi acmu pe 
drumul Băiei de la Suceavă, care să pomeneşti 
Movila lui Răzvan pănă astădzi. 

Zac. 16. Cât l-au adus pre Răzvan la 
leremie-vodă, după câtăva mustrare, i-au tăiat 
îndată capul şi l-au pus într-un păru împrotiva 
cetăţii. Iară pre unguri i-au gonit ostile pănă la 
munţi, cu mare vărsare de sânge. Fost-au 
acesta războiu în anul 7104 <1595>, dechevrie 
5 dzile. Aşea s-au plătit şi lui Răzvan răul ce 
făcusă şi el lui Aron-vodă. 

Zac. 17. După acesta războiu şi perirea lui 
Răzvan-vodă, s-au aşedzat domnie lui leremiei- 
vodă, fără grije. Nici Bator Jigmontu, domnul 
Ardealului, nu s-au mai ispitit să mai trimaţe oşti 
în Muldova, ce avându bănat pre Ieşi de paguba 
oamenilor săi cu Răzvan, au trimis soli cu 
jalobă la Rodolfu împăratul nemţescu, cumnatu- 
său şi la papa de Râm, jeluindu de mare 
pagubă ce i-au făcut Ieşi i în oastea lui, luptându 
el să dezbată ţara de suptu mâna turcului, să 
cuprindză Ţara Muldovei, să-i împreune şi pre 
moldoveni cu sine împrotiva turcilor, iar Ieşi i au 
împiedicat acestu lucru, spre scăderea 
creştinătăţiei, ce-au aşedzat Moldova suptu 
birul turcilor, de suptu care bir amu era ieşită 
ţara, cu nevoinţa lui. 

Zac. 18. Aceste înţelegându papa şi 



împăratul nemţăscu, mare ponosul au trimis 
leşilor şi osebire de besereca loru craiului 
leşăscu, ca unui împiedecătoriu de binele 
creştin eseu. 

Zac. 19. Au trimis şi craiul leşescu sol la 
papa, făcându-i ştire că are el de grije Muldovei, 
să nu hie cu turci şi mai denainte vreme fiindu 
suptu grija sa, cum şi de curundu aemu pre Cazi 
Cherei-soltan l-au scos cu puterea sa din Ţara 
Moldovei. Iară domnul de Ardeal, neavându 
putere să să apere pre sine, nu poate să apere 
Moldova de turci şi de tătari, mai avându prilej 
de osti hiie cându Crăia Lesască. 

Zac. 20. Aceste pricini ave ei în de sine 
pentru Moldova, iară leremie-vodă domniia cu 
pace şi cu lucruri aşedzate pre acele vremi a 
ţărâi, că ţinea oşti streine şi pădzia şi datoriia sa 
ce ave spre împărăţie. 



Capul alu doilea 



Âncep. 1 . Ţara Muntenească într-acesta anu, 
vara, la mare răutăţi era de turci, că din doao 
părţi avându oşti împărăţia Turcului asupra 
Crăiei Ungureşti, o samă de oşti despre Buda, 
iară altă oaste asupra Ardealului ave, că şi 
împăratul nemţescu ostile lui într-acolea 
împrotiva turcilor era orânduite. Iară aicea 
despre Ardeal Bator Jigmontu fiindu cumnat 
împăratului nemţăscu, alte oşti avea împrotiva 
turcilor şi luasă de la turci câteva oraşe de Crăie 
Ungurească, iară cătră Ardealu. 

Zac. 2. Era despre aceasta aripă Sinan- 
paşea, vezirul de Silistra. Şi pentru să-i hie mai 
lesne a supune Ardealul, luasă toată Ţara 
Muntenească şi oraşele toate, Bucureştii, 
Târgovişte şi alte oraşe aşedzase cu turci. 

Zac. 3. Domnu era atunce la munteni de 
curundu Mihai-vodă, acel vestit între domni, 
încă bine neaşedzat după moartea Mihnei- 
vodă. Vădzindu ţara cuprinsă de turci, singur au 
năzuitu la Bator, domnul Ardealului si au trimis 
soli şi la împăratul nemţăscu, dându-i ştire că, 
cuprindzindu Sinan-paşea Ţara Muntenească, 
prea lesne va putea să supuie şi Ardealul. 



Zac. 4. Dat-au Bator îndată oşti într-agiutor lui 
Mihai-vodă, vădzindu că să apropie de dânsul 
focul. Şi durându-i inima şi pre munteni pentru 
moşiile sale, în puţine vreme s-au strânsu si 
întăiu au împinsu ostile lui Sinan-paşea di pen 
oraşe şi apoi la Giurgiuu au stătut si la război u 
de faţă Mihai-vodă cu Sinan-paşea. Şi au fostu 
războiul cu mare vărsare de sânge şi după 
câtăva luptă, au înfrântu Mihai-vodă oastea lui 
Sinan-paşea, cât si el singur păşea, să nu fie 
aflat îndemână o luntre mică, cu care au scăpat 
peste Dunăre, ar hi cădzutla prinsoare. Şi aşe 
s-au curăţit Ţara Muntenească de turci într- 
aceia dată cu osârdia lui Mihai-vodă, însă avea 
şi oaste nemţască cu sine de la Batoru 
Jigmontu. 

Zac. 5. După acesta război multe pagube au 
făcut Mihai-vodă turcilor peste Dunăre, ardzindu 
şi prădându satele, oraşele, pănă aproape de 
Pravadiia. Fost-au acestea toate într-acela anu, 
v leato 7104 <1595> şi apoi în anul 7105 
<1596>. Iară precum izbândele dintâiu a mulţi 
au fostu mai pre urmă spre scădere, aşea şi 
acestui domnu, lui Mihai-vodă, precum vei 
vedea povestea mai gios, la rândul său. 
Neştiutoare firea omenească de lucruri ce vor 
să fie pre urmă. Ce pentru un lucru sau doaă 
pre voie ce i să prilejescu, bietul om purcede 
desfrânatu şi începe lucruri peste puterea sa şi 



apoi acolo găseşte peri rea. 

Zac. 6. Al treilea anu după acestea, 
vădzându-să Bator Jigmontu, domnul 
Ardealului, sosit la bătrâneţe şi fără cuconi şi 
vădzându că turcii din an în anu să întărescu şi 
cască asupra Ardealului să-l cuprindze, şi el 
amu îmbătrânit şi obositu de virtute, alegându-şi 
viaţa bătrâneţelor cu odihnă, au socotit că si 
fraţii lui, nice unul nu va putea să ţie de răul 
turcilor Ardealul, au făcut cu cumnatu-său, 
împăratul nemţăscu, tocmala, să hie pre sama 
împărăţiei Nemţeşti Ardealul, iară lui i-au dat 
împăratul, cumnatu-său, doaă olate, anume 
Ratiborşi Opulia, la Ţara Silezii, căriia ţări îi 
dzic lesii Slionsca, să hotărăşte cu dânşii aceia 
ţară. 

Zac. 7. Peste voia ardelenilor era această 
tocmală, temându-să apoi de supunerea a 
neamţului. Ce îndată după purcesul lui Bator 
Jigmontu, s-au strânsu toţi boierii Ardealului şi 
au ales să le hie cneadzu, adecă domnu, pre 
Andreieşu Bator, carele era pre aceia vreme în 
Ţara Belghii, cu acela gându sa sa 
călugărească. Ce, chemat de boierii şi de 
căpeteniile Ardealului, cu glasurile tuturora, au 
lăsat călugăria şi au vinit la domnia Ardealului 
de moşiie. 

Zac. 8. împrotiva era acestu lucru tocmelei ce 



făcusă împăratul nemţescu cu Jigmontu pentru 
Ardeal, pecum s-au pomenit mai sus. Ce nu 
lăsindu în voia căpeteniilor de Ardeal împăratul 
nemţăscu, au socotit si cu sabiia să-i supuie, 
avându tocmală cu Bator. Şi au orânduit cu 
ostile pre un gheneral al său, adecă hatman, 
anume Başte Giurgi şi au trimis şi la Mihai-vodă 
un vlădic al său, îndemnân-du-1 asupra lui 
Bator Andreieş, pentru supunerea mai lesne 
Ardealului din doaă părţi, că avea Mihai-vodă şi 
mai înainte pururea cu împărăţia Neamţului 
răspunsuri. 

Zac. 9. Prea lesne au priimit Mihai-vodă 
acestu lucru, ca un om de oşti pururea poftitoriu 
şi fără zăbavă au strânsu oastea Ţărâi 
Munteneşti, ca 30.000 şi au intrat în Ardeal, 
pănă la Sibiiu şi acolea s-au pus tabăra, 
aşteptându pe Baste Giurgiu cu ostile nemţeşti. 

Zac. 10. Trimisesă Bator Andreieş la 
împăratul nemţăscu solie cu rugăminte să nu-i 
facă această asupreală, să-l scoate din domnia 
ce-i era de moşiie de atâte vacuri a Batoreştilor, 
ce acele oşti gătite asupra lui mai bine 
depreună cu dânsul să să orânduiască 
împrotiva turcilor. Ce vădzându că nu poate 
face nimica cu rugămintea, au socotit să 
lovască pre Mihai-Vodă mainte de ce să va 
împreuna cu Başte Giurgiu. 



Zac. 1 1 . Avea Mihai-vodă oşti amu deprinse 
la izbânde, alesu o samă de slujitori, ce să 
chema pre numele căpitanilor săi, anume 
Budzeştii, alţii Răţăştii, foarte stătătoare oaste. 
Iară ardelenii şi îndoiţi unii şi bine nestrânşi încă 
la Bator Andreieş cu toţii, ce cu câtă oaste au 
putut strânge au dat război lui Mihai-vodă la 
Sibiiu. Iară foarte au ţinut puţină vreme războiul, 
îndată au înfrânţii oastea lui Mihai-vodă pre 
unguri. Singur Bator Andreieşu la fugă, părăsit 
de toţi ardelenii, numai cu puţinei Ieşi neştiutori 
rândul locurilor şi rătăcit într-o pădure, au cădzut 
pre mâna oştenilor lui Mihai-vodă. Şi dacă l-au 
adus la Mihai-vodă, au pus de i-au tăiatu capul. 
Neştiutoare fire oamenească şi de primejdiile 
sale, că apoi peste nu îndelungată vreme aşea 
au păţit şi Mihai-vodă de Başte Giurgiu, cum au 
făcutei lui Bator Andreieş. Bine dzice sfânta 
Evanghelie: „Cu ce măsură măsuri, măsura-ţi- 
să-va". 

Zac. 12. Vesăl şi tare Mihai-vodă după 
izbândă, pre lesne cuprinde oraşele pre sama 
sa şi să închina şi cetăţile, dându-i nume de 
domnul lor, priimindu pen cetăţi şi oşteni de a 
lui. (De pe acele vremi are nume de-i dzic 
Mihai-crai.) Şi au făcutu şi episcopie la scaunul 
domnilor de Ardeal, la Belgrad. Iară capul lui 
Bator Andreieş l-au trimis pre solii săi la 
împăratul nemţască, pentru care slujbă au trimis 



împăratul nemţască daruri lui Mihai-vodă şi l-au 
făcut prinţipe, adecă din domnii împărăţiei unul. 
Iară nu îndelungu au ţinut Mihai-vodă domniia 
ţărâi aceea, cum nice împăratul nemţăscu au 
putut a aşedza Ardealul în partea sa nici într-un 
chip, numai ce au fostu pricina de multe vărsări 
de sânge între creştini şi au făcut turcilor 
îndemână să poată a cuprinde locurile cele mai 
bune de Ardeal. Fost-au aceste în anul 7107 
<1599>. 



Capulu al treilea 



Âncep. 1. Stându Mihai-vodă după 
aşedzarea Ardealului, iară de aice din ţară, 
leremia-vodă, îndemnatu de turci, au strânsu 
oaste şi câtă oaste ave şi streină, au purces 
asupra Ţărâi Munteneşti. Şi neavându cu nime 
nici un război nicăiure în Ţara Muntenească, au 
mărsu la Bucureşti si au aşedzatdomnu pe 
frate-său, pre Simionu-vodă. Lăsându-i oaste de 
a sa pe lângă dânsul, singurii s-au întorsu la 
Suceavă. 

Zac. 2. N-au fostu îndelungată domniia aceia 
a lui Simion-vodă, că înţelegându Mihai-vodă 
de cuprinsul Ţărâi Munteneşti de leremia-vodă, 
îndată au purces asupra lui Simion-vodă, 
lăsându pin cetăţile Ardealului slujitori din ostile 
sale. 

Zac. 3. N-au stătut Simion-vodă împrotiva lui 
Mihai-vodă dendată, ce s-au dat spre marginea 
ţărâi, spre Focşeani, pentru agiutoriul de la 
frate-său, leremie-vodă, de la care vinisă 
slujitori de Ţara de Gios la Simion-vodă. Şi 
dacă s-au strânsu câtăva samă de oşti şi la 
Simion-vodă, au stătut şi au aşteptatu pre Mihai- 
vodă cu războiul la o vale ce se chiamă 
Milcovulu cel Mare în Ţara Muntenească. (Are 



şi altu nume grozav acel pârâu şi spun că de 
atunci). Şi au stătut războiul câteva ceasuri şi 
apoi au pierdut Simion-vodă războiul. 

Zac. 4. După războiu, oastea, care încotro i- 
au fostu calea mai îndemână, s-au răsipit, iară 
Simion-vodă au năzuit la Suceavă, la frate-său, 
leremiia-vodă. Ce nu s-au destulit Mihai-vodă 
cu atâta, ce îndată, fără nimica zăbavă au tras 
ostile sale asupra lui leremii-vodă, spre 
Suceavă, cu mare sirguială. 

Zac. 5. La grabă ca aceie, neavându nimica 
pas, nice vreme de gătire leremiia-vodă, numai 
ce i-au cătatu a lăsa Suceava şi a năzui spre 
Hotin. Aşe-i pripise Mihai-vodă de aproape pe 
leremie-vodă, cât nişte haiduci pedestri, cu 
câteva cară, pre urma lui leremiei-vodă, i-au 
agiunsu fruntea oştii a lui Mihai-vodă şi au stătut 
haiducii la războiu, apărân-du-se câteva 
ceasuri. Ce dacă s-au mai înglotitu oaste de-a 
lui Mihai-vodă, i-au spartu pe haiduci, pre Jijie, 
la un sat anume Verbie, unde stă o movilă mare 
peste trupuri, apoi de leremiia-vodă făcută. Şi 
era aşea de groaznic Mihai-vodă şi vestit de 
războaie în toate aceste părţi, cât îndată ce au 
sosit la Suceavă, i s-au închinat şi cetatea 
Sucevei şi a Neamţului, la cetăţi puindu oşteni 
de ai sei pedestraşi. Singuru nici cu atâta n-au 
vrut să hie, ce de la Suceavă au purces gonindu 



pre leremie-vodă şi pre Simion-vodă păn la 
Hotin. 

Zac. 6. Cetatea Hotinului grijisă bine leremie- 
vodă cu slujitori de ai săi nemţi ce avea, iară el 
singur au trecut la Ieşi pentru agiutoriul. Pusesă 
Mihai-vodă şi un domnişoru, anume Marcul- 
vodă, căruia numele nu să nice povesteşte, 
pentru scurtă vreme ce au avut acel domnişor şi 
nu să află numele aceştii domnii la letopisăţe 
streine. 

Zac. 7. Era leşii pe aceia vreme strânşi toţi la 
săimu, la Varşav, sfătuindu oaste împotriva 
Şfedului, că craiul leşescu Jigmontu fiindu 
dreptu moşan aceii Crăiei, ce încă viu tată-său, 
loan-crai, l-au ales leşii pre Jigmontu la crăiea 
lor. Şi după moartea tătâne-său, neavându altu 
fecior, făr Jigmontu, cu-prinsesă Crăiea 
Şfedzască unu frate craiului şfedzăscu, unchiu 
lui Jigmontu, anume Gustav. Deci fiindu mai 
aproape Jigmontu, ficiorul craiului svedzăscu, 
de aceia crăie, decât fratele tătâne-său, Gustav, 
siliia pre Ieşi, numai să pozvolească la acela 
săimu, să să facă oşti împrotiva lui Gustavu. 

Zac. 8. Iară socotindu leşii că nici într-un chip 
acele doaî crăie să să facă una nu vor putea, 
fiindu una dincoace, alta dincolo de mare, care 
mare să chiamă Marea Balticum, o coadă din 
Ochean, şi nici din lege sintu una şi prilejindu- 



să această tâm-plare cu Mihai-vodă lui leremie- 
vodă, au dat craiului nedejde de oşti asupra 
şvedzilor pe altă dată, ară-tându-i mare treabă 
aceasta şi cu grije Crăiei Leşeşti, să lasă 
cuprinsă ţărâle aceste de Mihai-vodă, Ardealul, 
Moldova, Ţara Muntenească. Ce au stătut săi 
mul după această treabă, să să facă oşti 
împrotiva lui Mihaiu-vodă, avându leremiia-vodă 
câţva domni la Ieşi, tot oameni mare, gineri. 

Zac. 9. Mihai-vodă cu toată osirdiia băte 
cetatea Hotinului, glonţurile lui să cunoşte în 
zidiurile cetăţii până la suruparea cetăţii, 
avându nedejdea că dacă va lua şi aceia 
cetate, va putea stăpâni prea lesne şi Ţara 
Moldovei. 

Zac. 10. Scrie Hronograful, leşescu că aşe 
era de vestit Mihai-vodă şi la Ieşi, cât Ţara 
Podolii fiindu de lege de suptu ascultarea 
patriiarhului de Ţarigrad, ca şi noi, pe acele 
vremi avându mare zarvă şi price cu papiştaşii 
pentru lege, aştepta cu bucurie pre Mihai-vodă 
să vie, ştiindu-l de o lege cu dânşii, să i se 
închine toţi podolenii. 

Zac. 1 1 . După ruptul săimului a leşilor, îndată 
au purces hatmanul şi canţelarul Zamoyschii la 
tabără şi apoi fără zăbavă s-au pornit cu ostile 
împrotiva lui Mihai-vodă. Vestit era aceia 



hatman la Ieşi, căruie faptele nici Coneţpolschii 
hatmanul, amu din vacul nostru, n-au agiunsu. 

Zac. 12. Prindzindu veste Mihai-vodă că au 
purces ostile leşeşti asupra lui, au lăsat Hotinul 
şi au purces spre Suceavă. Ieremie-vodă cu 
Zamoyschii încă, dacă au oblicit de purcesul lui 
Mihai-vodă, au lăsat drumul Hotinului şi au 
trecut Nistrul la un satu Colodrubca, la ţinutul 
Cernăuţilor şi apoi Prutul la târgu la Cernăuţi şi 
au mărsu pe la Codrii Cozminului, la Suceavă, 
unde Mihai-vodă întărise cetatea cu oamenii 
săi. Iară singur au tras spre ţara sa, pentru să-şi 
mai înglotească oaste şi să mai obosască şi pre 
Ieşi. 

Zac. 13. Aflându Zamoyschii cu leremiia- 
vodă cetatea Sucevei grijită bine de oamenii lui 
Mihai-vodă, au ales cu sfatul să nu facă zăbavă 
cu cetatea, ce să margă întinsu după Mihai- 
vodă. Şi aşea au făcut, fără nemică zăbavă, au 
purces spre Ţara Muntenească. 

Zac. 14. împărăţiia Turcului avându treabă tot 
cu nemţii pentru Crăiia Ungurească, bucuroasă 
era că să sfădeşte leremia-vodă cu Mihai-vodă. 
Aşea s-au tras cuvântul pănă astădzi, cum să 
fie trimis cu taină 40.000 de galbeni de aur la 
Ieremie-vodă, să facă oşti asupra lui Mihai-vodă 
şi diresă, ce-i dzicu ei atşirif, de domniie 
vecinică lui şi seminţii lui. 



Zac. 15. Simţindu Mihai-vodă că-i totvinu 
asupra leşii cu leremie-vodă, ş-au mai înglotit 
oastea şi ş-au ales locul de a dare războiţi 
leşilor, pe apa Teleajinului. Ave la acela 
războiţi Mihai-vodă 60.000 de oameni, unguri, 
munteni, sirbi; nemţi încă ave puţini. Şi au tocmit 
oastea pre malul dincolo, călăreţii au pus de 
îmbe părţile la arepi, iară pedestrimea cu 
puşcile au tocmitu-o tocma asupra vadului, 
unde era vadul. Şi aşea au aşteptat pre Ieşi, 
puind apa ca o piedecă între oşti, pănă or 
deprinde oştenii lui acel fel de oaste şi să vadză 
pănă încâtu sintu de sămeţi leşii la războaie. 

Zac. 16. Oastea lui Zamoyschii era la număr 
ales 30.000 de Ieşi şi 10.000 la leremie-vodă de 
oaste de ţară. însă oastea leşască tot aleasă în 
leafă, că şi lefecii cei vechi, ce le dzic ei leşii 
cvarciana, era toţi cu Zamoyschii şi lefecii noi, 
cari-i făcuse craiul, să-i fie împrotiva şvedzilor, 
tot era cu Zamoyschii, fără oameni de pe la 
domni, ginerii lui leremie-vodă. De toată oastea 
cu Zamoyschii şi cu leremie-vodă 40.000 era, 
între carii era 4.000 de husari. Acel fel de oaste 
este tot în hieru, temeinică, oaste foarte şi 
neînfrântă, ales de ostile cum sintu ale noastre 
şi munteneşti. 

Zac. 17. Dacă au sosit la Telejin şi leşii, 



precum era ostile lui Mihaiu-vodă tocmite, aşea 
au tocmit şi Zamoyschii. Aripile ţine oastea 
călare, din-na-direapta Petru Laşei, dintr-acolo 
era şi husarii, din-na-stânga leremie-vodă cu 
oastea sa şi cu samă de Ieşi. Iară Zamoyschii 
singur cu pedestrimea şi cu armata, adecă cu 
puşcile au ţinut mijlocul şi dereptu împrotiva 
pedestrimei lui Mihaiu-vodă au stătut cu oastea. 

Zac. 18. Cu atâta era mai meşter Zamoyschii 
decât Mihai-vodă, că Zamoyschii cât au sosit, 
îndată au făcut cu pedestrimea sa băşti de 
pământu înalte şi acole au suit îndată puşcile. 
Toată dzua aceie au stătutu războiul numai din 
tunuri unii la alalţi şi din sineţă, peste apă. 

Zac. 19. A doaă dzi, mai sămăţu Zamoyschii 
decât Mihai-vodă, au trimis de au cercatu mai 
sus pre apă despre munte şi au aflat vadu. Şi 
îndată toată aripa ceie ce sta din-na-direapta, 
stoluri după stoluri au pornitu la vad; singur au 
stătutu mai tare cu focul asupra vadului, decât în 
dzua dintâiu. 

Zac. 20. Mihai-vodă vădzându că trece 
oastea călăreaţă a leşilor pe altu vad, au mai 
întărit pedestrimea şi el cu şanţuri, iar el singur 
cu toată oastea călare au mărsu împrotiva oştii 
cei leşeşti. Vădzându şi Zamoyschii că lipseşte 
toată oastea călăreaţă a lui Mihai-vodă, toată 
oastea au pornit şi el a sa şi husarii într-acole cu 



Patru Laşei. 



Zac. 21 . S-au mirat Mihai-vodă de semeţiia 
leşilor, cu ce sârguială au apucat vadul şi au 
stătut un războiţi mare acole pentru vad. Singur 
Mihai-vodă ca un leu în fruntea războiului şi au 
fostu războiul câteva ceasuri, pănă au sosit 
husarii. 

Zac. 22. Nedeprinsă oastea lui Mihai-vodă 
cu acest fel de oaste, ce s-au pomeniţii, husarii. 
Acel fel de oaste, precum s-au dzis, este tot în 
hieru, numai ochii şi vergile gurii să văd. Mulţi 
pun şi arepi tocmite de pene de hultursau de 
alte pasări mare şi cei mai de a hirea cu pardosi 
peste platoşe. Iară slugile, care n-are pardos, 
pun scoarţă de acestea turceşti, iară în fruntea 
cailor punu câte o tablă de hieru şi mulţi şi la 
piepturile cailor pentru fereală de glonţuri. Nice 
hiece calu încalecă husarii, ce tot cai mare 
groşi, să poată birui a purta tarul şi totfriji de cei 
nemţăşti sau cai turceşti cei mai de a hirea. La 
războaie, niceodată nu aleargă mai multu din 
treapădul calului, sau numai cându sar asupra 
pedestrimei ori tabării, că asupra oştii sprinţare, 
cum ieste tătarul, niceodată nu-i slobod, ca să 
răşchira tătarâi şi nu făcu cu suliţa nice o treabă. 
Suliţele loru sintti câte de opt coţi de lungi, cu 
prapore pănă în pământii. Ca unu zidiu stau la 
războaie. 



Zac. 23. Dacă au sositu toată oastea Ieşi lor 
peste vad şi husarii s-au stolitşi au purces 
asupra oştii lui Mihai-vodă şi de la celalaltu vad 
au biruitu focul lui Zamoyschii pe pedestrimea 
lui Mihai-vodă. Şi cum au împinsu pe 
pedestrimea lui Mihai-vodă de la malu din 
şanţurile lor, au şi cuprins-o călăreţii ce mai era 
cu Zamoyschii şi au vinit toată pedestrimea a lui 
Mihai-vodă cu toată armata pre mânule lui 
Zamoyschii. 

Zac. 24. l-au dat ştire lui Mihai-vodă de 
pedestrimea lui că s-au spartu de la vad, şi 
acolea iarăş nu era putinţe să să înfrângă 
oastea leşască numai ce au căutatu a da dos 
oştilor lui Mihai-vodă. Insă nu de tot răsipa, ce 
cu tocmală, întorcându-se singur Mihai-vodă cu 
capul său unde era greul. Şi tot aşea au mărsu 
apărându-să pănă la un oraş ce să dzice 
Târgşor. Zac. 25. Ştiindu Zamoyschii de Mihaiu- 
vodă cine este la războaie, să nu să mai 
depărtedză oastea lui cea călăreaţă, temându- 
să cumva în goană de sminteală, au trimis 
trimbiţaşi de au dzis de întorsu oştii şi porunca 
la capete, numai să să întoarcă. Şi s-au întorsu 
oastea leşască. Cădzut-au la acela războiu 
1 .000 de trupuri de îmbe părţile, iară vii prinşi 
din oastea lui Mihai-vodă mulţi. Fost-au acestu 
războiu în anul 7108 <1600>.' 



Capul al patrulea 



Âncep. 1 . Să urâse muntenilor cu domniia lui 
Mihai-vodă, totu cu oşti şi războaie. Ce, după 
fuga lui Mihai-vodă, trei dzile după războiu, au 
şedzutu domnii, leremiia-vodă si Simion-vodă, 
cu Zamoyschii pre loc, pănă au început a veni 
toţi boierii Ţărâi Munteneşti şi slujitorii, 
priimindu pre Simion-vodă domnu cu 
giurământu. Şi au mărsu şi leremie-vodă pănă 
în Bucureşti şi au aşedzat la scaun pre Simion- 
vodă, frate-său, lăsindu-i şi Zamoyschii 3.000 
de oaste leşască cu lanu Potoţchii, starostele 
de Cameniţă. Singur leremie-vodă şi cu 
Zamoyschii s-au întorsu la Suceavă. 

Zac. 2. Iară Mihai-vodă, după războiul ce-i 
pierduse la Teleajen, strângea iară oaste pen 
munţi, de ai sei şi din Ţara Ungurească 
cunoscuţi şi amu făcuse aproape de, 7.000 de 
oameni, cum scrie Hronograful, şi pornise pre 
Udrea cu 4.000 de oameni, să fie de straje. Iară 
singur tot să gătiia în munţi, să iasă odată cu 
pusei şi gătit mai bine. Ce l-au grăbitu Simion- 
vodă, de n-au avut vreme să să mai întărească, 
că, de sirgu strângându oaste de loc şi cu leşii, 
pre sfatul iarăş boierilor celor de loc, au purces 
din Bucureşti şi au mărsu dzua şi noaptea pin 
locuri ascunse, păn la oraşulu Argişului 1 , pe 



numele apei Argeşului, într-acela târgşor era 
Udrea cu oastea lui Mihai-vodă acea de straje. 
Dez-dimeneaţă într-o dzi, au agiunsu oastea a 
lui Simion-vodă supt acela târgşor şi amu 
prinsese şi Udrea de veste şi i-au căutat a 
scoate şi lui oastea la câmpu, că loc de fugă nu 
era, că să apropiiase ostile lui Simion-vodă. Ce, 
pănă în de trei de ori au datu războiţi leşilor, 
întorcându-se, iară a patra oară au purces în 
răsipă oastea Udreei. 

Zac. 3. Mihai-vodă nu era departe, mai în 
munţi de acolea, viindu să să adune cu ceialaltă 
oaste. Ce, dacă au dat ştire Udrea de răsipa sa, 
au început şi ceielalţi a-l părăsi cu toţii. Şi numai 
ce i-au căutatu a lăsa Ţara Muntenească şi a 
trece munţii la Ardealu. 

Zac. 4. Udrea după aceie curundu au venit si 
el şi s-au închinatu la Simion-vodă. Şi aşea 
Mihai-vodă, vrându să dobândească Ardealulu, 
au pierdutu şi Ţara Muntenească. 

Zac. 5. în Ardeal, după ce au sosit Mihai- 
vodă şi au aflatu oaminii săi, cari-i pusese pen 
cetăţi, scoşi de Baste Giurgiu şi puşi oşteni de a 
împăratului nemţăscu, ce vădzindu că n-are loc 
nice în Ardeal, s-au sculatu cu toată casa lui şi 
cu câţva căpetenii, ales căpitanii lui cei credzuţi, 
Mârze, Ghieţe şi Race şi au mărsu în Beciu, la 
împăratul nemţăscu, în nedejdea slujbei ce au 



făcut împrotiva Batoreştilor. Şi l-au priimitu 
împăratul bine, iară Ardealul că n-au fostu 
pentru dânsul, ce pentru sine aşedzatu, atunce 
s-au arătat. 

Zac. 6. Nu peste multă vreme, vădzindu 
Jigmontu Bator pierirea frăţine-său, lui Andreiaş 
Bator, coborâtă de cumnatu-său, împăratul 
nemţăscu, şi Ardealul nice într-un chip nu vrea 
să supuie supt nemţi, s-au căit de tocmala ce 
făcuse cu cumnatu-său Rodolfu-âmpărat, cum 
s-au pomenit mai sus, şi lăsându olatele care-i 
didese cumnatu-său, au trecutu în Ţara 
Leşască, că-i era Zamoyschii ginere, fiindu 
doamna lui Zamoyschii fata lui Andreiaş Bator. 
Şi apoi din Ţara Leşască au venitu în Ardeal şi 
îndată cuprindzindu Ţara Ardealului iară cătră 
sine, au începută strânge oşti împrotiva lui 
Baste Giurgiu, ghenărariului împăratului 
nemţescu. 

Zac. 7. Vădzându împăratul neamţăscu 
sculat Ardealul şi rocoşit iară împrotiva sa, de al 
doile rându, au gătitu pre Mihai-vodă şi l-au 
pornitu iară să margă să strângă oşti şi 
depreună cu Baste Giurgiu să ste împrotiva 
Batoreştilor, lui Jigmontu, cumnatu-său, şi lui 
Batoru Iştioan, fratele lui Jigmontu. Aceşti doi 
mai rămăsesă din Batoreşti. 



Zac. 8. Au purces Mihai-vodă din Beciu 
asupra Ardealului, dăruit bine de împăratul, 
strângându iară oşti şi de ai săi, munteni carii se 
aşedzasă în Ardealu şi sirbi, unguri şi s-au 
împreunat cu Baste Giurgiu la Cliujvar. 

Zac. 9. Batoreştii încă au strânsu oaste şi mai 
sămeţi fiindu pre locurile sale, au dat războiu lui 
Baste Giurgi şi lui Mihai-vodă aproape de 
Cliujvar, la un satu anume Mojina. Şi au fostu 
războiul câteva ceasuri, ce stându nemţii în 
frunte tare cu focul şi Mihai-vodă lovindu din 
dos pe oastea Batoreştilor, au înfrântu pre 
Batoreşti, câtde-biia au scăpatu ei cu capete. 
Iară din ostile loru, parte mai mare ce au fostu 
pedestri cu armata, adecă cu tunuri, cu tabăra, 
au cădzut toată pre mâna lui Baste Giurgiu. 

Zac. 10. Era veste de biruinţă acelui războiu 
mai mare a lui Mihai-vodă, decât a lui Baste 
Giurgiu, care zavistiie au făcut şi perirea lui 
Mihai-vodă. 

Zac, 1 1 . Spunu oameni bătrâni de pre acele 
vremi, cum să fie agiunsu în câteva rânduri cu 
dare leremie-vodă la Baste Giurgiu, pentru 
moartea lui Mihai-vodă, care lucru poate să hie 
(că ce nu lucreadză în lume avuţiia). Banii 
răscolescu împărăţiile şi mare cetăţi le surupă, 
cum să dzice cu un cuvântu leşescu: „Sula de 
auru zidiul pătrunde". 



Zac. 12. V leato 7109 <1601> avgustu, 8 
dzile dez-de-noapte, într-aşternutîncă Mihai- 
vodă, au venit doi căpitani nemţi cu oamenii lor, 
trimişi de Baste Giurgiu să omoară pre Mihai- 
vodă. Şi cum au sositu la tabăra lui, că era 
deosebi, au lovitu la cortu unde odihniia şi 
acolo în locu i-au tăiatu capul şi l-au dus la 
Baste Giurgiu, iară trupul păn a triia dzi au stătut 
la vederea tuturora, neîngropat. Ostile lui, ce 
avea, nu era cu dânsul în tabără; pre toţi îi 
slobodzise în pradă; pănă în copiii lui au fostu 
mărsu şi ei în pradă. Şi aşea s-au plătitu lui 
Mihai-vodă slujbele ce-au făcutu nemţilor. 



Capulu al cincilea 



Âncep. 1. După perirea lui Mihaiu-vodă, n-au 
mai avut leremiia-vodă nice o dodeială de nime. 
Ce, plinindu ai cu pace domnii sale 12 ani, cu 
ţara aşedzată în tot bivşugul, au plătitu şi el 
datoriia omenească. Au murit leremiia-vodă in 
anul 71 16 <1608>. Rămasu-i-au pomană în ţară 
mănăstirea anume Suceaviţa, de dânsul făcută. 
Iară la domniia ţărâi au stătut, după moartea lui, 
frate-său, Simion-vodă, nefiindu feciorii lui 
leremiei-vodă încă la vârstă deplină. Era 
Simion-vodă amu mator de dzile, sosit la 
bătrâneţă. Iară moartea lui, precum au rămas 
den om în om în ţară poveste, au murit otrăvit de 
cumnată-sa, de doamna lui leremiei-vodă, 
trăgându domniia mai curundu la feciorii săi, 
temându-se că să vor întemeia ficiorii lui 
Simion-vodă la domniia ţărâi, care fapte acei 
doamne apoi mai pre urmă au arătat 
Dumnedzău cu patimile ei. 

Zac. 2. Stătu-au la mare amestecături şi 
zarve scaunul ţărâi după moartea lui Simion- 
vodă, că era feciori de-a lui leremiei-vodă trei: 
Costanti n-vodă, Alexandru-vodă şi Bogdan- 
vodă, iară a lui Simion-vodă era cinci feciori: 
Mihalaş-vodă, Gavril-vodă, Pătraşco-vodă, 
Moysei-vodă, lon-vodă. Deci să împărecheasă 



boierii şi cu dânşii şi ţara, în două părţi, o parte 
ţine cu casa lui leremie-vodă, iară altă parte 
ţinea cu casa lui Simion-vodă. Şi dintâiu era 
mai tare partea lui Mihailaş-vodă, feciorului lui 
Simion-vodă cel mai mare, cât au căutatu lui 
Costanti n-vodă, feciorului celui mai mare a 
leremiei-vodă şi cu boierii din partea lui a ieşi 
cu fuga din laşi. După care, trimiţându Mihailaş- 
vodă în goană, au agiunsu carăle boierilor şi 
câţva boieri de a lui Costanti n-vodă la Mălăieşti 
şi i-au jecuit. 

Zac. 3. Marginile Ţărâi Leşeşti mai toate era 
tot de oamenii lui Costantin-vodă, cumnaţi, 
domni mărgineni, cum era 
Potoţceştii,Vişnoveceştii, Coreţchii, toţi cu 
cuscriia legaţi, că au avutu leremiia-vodă trei 
fete măritate în Tara Leşască, tot după oameni 
mari. Ce, îndată ce au înţeles că au scos feciorii 
lui Simion-vodă pre feciorii lui leremiei-vodă din 
scaunul ţărâi, au purcesu singur Vişnoveţchii şi 
cu câţva den Potoceşti cu oşti asupra lui 
Mihailaş-vodă. Ave şi Mihailaş-vodă, pe lângă 
oastea de ţară, puţinei tătari şi turci. Ce, turcii la 
războiu n-au vrutu să margă, ce au prăvitu de 
departe. Fost-au acesta războiu între verii, 
pentru domnia ţărâi, la Ştefăneşti şi au înfrântu 
partea lui Costantin-vodă pre partea lui 
Mihailaş-vodă. Şi numai ce le-au căutata părăsi 
ţara feciorilor lui Simion-vodă si unii în Ţara 



Ungurească, alţii la turci au mărsu. Unul dentru 
dânşii, Pătraşco-vodă, au agiunsu de au fostu 
mitropolit la Chiovu, cu vestită mitropoliia şi 
arhimandriia de mănăstirea mare, ce ieste 
anume pre limba rusască Pecerschii, unde stau 
trupuri, moştii a mulţi sfinţi întregi pen peşteri şi 
pănă astădzi, cu multe minuni. 

Zac. 4, Şi aşea s-au aşedzat Costantin-vodă, 
feciorul lui leremiei-vodă cel mai mare, la 
domniie, cu bucuriia ţărâi, avându ţara 
nedejdea că va urma pre tată-său. Ce departe 
au fostu Costantin-vodă de aceie fericiie. Ce 
precum dzice Isus-Sirah: „Vai de aceie cetate, 
unde este domnul tânăru". Luându-să şi 
Costantin-vodă după socoteala tinereţilor, n-au 
păzit datoriia sa deplin spre împărăţiiel şi 
precum scrie Letopiseţul cel leşescu, dintâiaş 
dată birul a anului celui dintăiu nu l-au plinit. Şi 
aşea, scârbindu-se împărăţiia, l-au mazilit pre 
Costantin-vodă şi au datdomniia lui Ştefan- 
vodă Tomşii. Nu i-au folosit lui Costantin-vodă 
uricile ce avea de la împărăţie, date tătâne-său, 
de domniie vecinică, lui şi feciorilor lui şi 
nepoţilor lui, că Turcul cu vreme dă, cu vreme 
ia, precum este vremea, aşea lasă, blându 
cându ieste vreme de blândeţe, sămeţu şi 
ageru, când este vreme de sămeţiie. Creştinului 
niceodată cuvântul nu-l ţine, nice este a-l amăgi 
ruşine, toate precum ieste vremea face. 



Capul alu şaselea 



Âncep. 1 . Pre Ştefan-vodă Tomşea nu l-au 
ştiut Letopiseţul cel leşescu ce neam de om au 
fostu. Iară au fostu direptu moldovan, din satu 
den Oteşti, de pre râul ce se chiamă Răcătăul, 
în ţinutul Putnei. Era pre acele vremi Tomşea- 
vodă la Poartă pre trebile ţărâi, pre lângă 
capichihăi şi vădzându-l omu de ţară, cunoscut 
amu la căpeteniile Porţii, i-au scos domniia şi i- 
au orânduit împărăţiia şi pre Cantemir-beiu, cu 
ordile lui, care pre acele vremi lăcuia în 
Bugeacu, să-l ducă pre Ştefan-vodă în scaun. 

Zac. 2. Apropiindu-se Ştefan-vodă Tomşea 
de ţară, Costantin-vodă cu îmă-sa şi cu fraţii săi 
au purces la Ieşi şi cu câţva şi din boieri, între 
carii era şi Nistor Ureche, tatăl lui Grigorie 
Ureche vornicul, carele au scris Letopiseţul ţărâi 
pănă la Aron-vodă. 

Zac. 3. Leşii avea atunci mare amestecături 
cu Moscul şi nu era vremea să facă oşti şi în 
Muldova. Ce, Ştefan Potoţchii, cumnatul lui 
Costantin-vodă, carele ţinea pre doamna Mariia, 
fata lui leremie-vodă, cu puterea sa, peste voie 
şi porunca craiului (că-i trimisesă singur craiulu 
unu copil din casa sa, să nu cumva să să 
ispitească să între în Muldova, întărâtându pre 



turci), au strânsu oaste di prin cetăţi şi de pre la 
rudeniile sale, ca vro 6.000 de oameni 
strânsură, lăsându pre soacra-sa, doamna lui 
leremiei-vodă, în Ţara Leşască. Iară singur cu 
Costanti n-vodă şi cu Alexandru-vodă, frate-său, 
au purces asupra lui Ştefan-vodă. 

Zac. 4. Au prinsu veste Ştefan-vodă îndată 
de Ieşi că vin şi au strânsu şi elu oastea ţărâi 
toată. Şi să prilejise atunce sosiţi şi nişte 
slujitori de a lui Mihai-vodă, căpitanii lui cei 
vestiţi, neputându a lăcui, după moartea lui 
Mihai-vodă, în Ţara Ungurească, chemaţi pre 
cărţi de Ştefan-vodă, anume Mârze şi Ghieţe şi 
Race cu câţva oameni. Şi au pusu Ştefan-vodă 
tabăra deasupra satului Popricanilor, dându 
ştire şi la Cantimir, la carele, pre acele vremi era 
mulţime de nohai tătari. Şi au venit si Cantimiru, 
cu ostile într-agiutor lui Ştefan-vodă. 

Zac. 5. Veniia Pototchii sămătu cu izbândele 
ce făcuse fraţii lui aicea într-aceste ţări împrotiva 
lui Răzvan-vodă şi apoi împrotiva lui Mihai- 
vodă, ce, cum dzice muldovanul, nu sintu în 
toate dzile Pastile. Mergea fără nice o tocmală, 
fără străji, a puterea hi fără limbi, să ştie ce felu 
sau ce samă de nepriietini are unde merge şi 
avându şi oaste strânsură. Nu i-au dodeitu 
nimica Cantimiru, nice muldovenii, pănă au 
sosit leşii cu tabăra lor la un loc, ce să dzice 



Cornul lui Sas. Atunce au vădzut Potoţchii unde 
au venit. 

Zac. 6. Acela loc, Cornulu lui Sas, este cotit 
Prutul, însă cotulu este din partea despre 
răsăritu, iară din partea aceastalaltă, unde era 
tabăra leşască, este ieşită apa Prutului pieptu la 
câmpu. într-aceia loc au făcut ostile lui Ştefan- 
vodă şi tătarâi la Ieşi năvală. Şi n-au ţinutu 
războiul leşii nimica, cât în cela războiu, aşe de 
sirgu, s-au spăi-matu si s-au amestecaţii leşii, 
cât nice tunurile o dată n-au apucat să 
sloboadză. Singur Potoţchii, pentru să i să 
tăinuiască numele, au datu între carăle 
haiducilor, ce apoi l-au văditu haiducii. Pre 
Alexandru-vodă încă l-au prinsu moldovenii. 
Iară Costantin-vodă au cădzut pre mâna unui 
tătar, carele înţelegându cine este, vrându să-şi 
facă cinste la hanul, ferindu-se de Cantemir, 
depreună cu nişte cetaşi ce avea tătarul, au 
fugitu cu Costantin-vodă şi cu un comis a lui, 
anume Mihăilescul. Şi cându au sosit la Daşău, 
ferindu-se iarăşi şi acolo de turci să nu-l ia pre 
Costantin-vodă, au găsit o luntre mică şi s-au 
băgatu să treacă singuri tătarâi. Trecându apa 
Niprului, s-au scorniţii vântu şi s-au împlutu 
luntrea de apă şi acole s-au înecatu Costantin- 
vodă în Nipru. Iară pre Potoţchii şi pre 
Alexandru-vodă i-au dus oşteni de ţară la 
Ştefan-vodă şi pre amândoi i-au trimis la 



împărăţiie. Potoţchii apoi au ieşit cu 
răscumpărare pren solu. Iar Alexandru-vodă au 
cădzut la legea turcească, în care au şi murit.1 
Spunu să hie sosit la turci şi la boierie, anume... 
la împărăţiie. 

Zac. 7. Ceialaltă oaste leşască toată au 
cădzutu în robie la tătari şi s-au înecatu mai 
mulţi în Prut, cât de-biia de au scăpatu cineva 
de poveste, că câţi au şi înotat Prutul, pline erau 
luncile de ţărani şi coşurile tătarâlor era peste 
Prutu, tot i-au prinsu şi i-au adusu la Tomşea- 
vodă, pre mai mulţi i-au şi ucis ţăranii. 

Zac. 8. Perit-au şi boierii toţi, câţi s-au prilejit 
de venise cu oastea, tot oameni de casa lui 
leremiei-vodă: Vasilie Stroici logofătul, Balica 
hatmanul, Chiriţa postelnicul, Miron stolnicul. 
Numai Nistor Ureche n-au vrut să vie din 
Cameniţă şi aşea-i sfătuia şi pre dânşii, să nu 
margă, dzicându-le să lase să să mai vechiască 
domniia lui Ştefan-vodă, că acmu fiindu domnia 
noaă, moldovenii sintu den hire purure la 
domniea noaă lacomi. Ce nu s-au ascultaţii 
sfatul lui Ureche vornicul, cum mai multe în 
lume sfaturi bune la domni nu să ascultă, ce 
apoi vinu la primejdii şi ei si casele lor. Iară pre 
Vasilie Stroici îl iertase Ştefan-vodă, numai 
învăţase pre Nicoriţă armaşul să-l ducă să 
vadză perirea celoralalţi, să-i hie grije mai pre 



urmă de moarte, că era om tânăr Stroici si din 
casă mai vechiu şi cinsteş decât toate casele în 
ţară. Ce dzilele lui cele fârşite, cum să dzice 
cuvântul, vădzindu că merge la perire şi nu-i 
spusesă armaşulu povestea, s-au apucat de 
sabiea unui dărăbanu să moară cu 
răscumpărare, că era om din hirea lui inimos. 
Ce l-au împresurat îndată darabanii şi n-au 
apucatu să scoată sabiia. Care lucru dac-au 
spus armaşul lui Ştefan-vodă, îndată au pus de 
l-au omorât si pre dânsul, răcnindu: „Ai, cânele, 
au vrutu să moară cu soţii". Şi pre câţi-şi 
aducea, pre toţi li omorâea, pănă si în slugi şi 
prostime. Acela vărsătoriu de sânge s-au 
arătatu dintâiaş dată Tomşea-vodă. 

Zac. 9. Pentru unu diiac care era foarte de 
treabă de scrisoare, s-au rugatu boierii să-l 
ierte, că ieste cărturariu bun. Au răspunsu: „Ha, 
ha, ha. Mai cărturarii decât dracul nu este altul." 
Şi totuş l-au omorât şi pre acela. 

Zac. 10. Şi aşea au fostu stingerea casei lui 
leremie-vodă. Fost-au acesta războiu la Cornul 
lui Sas, vleato 7120 <1 611 >. Tătarii după 
aceia, îndată au mărsu în pradă în Ţara 
Leşască şi lovindu fără veste şi de sirgu, multu 
pleanu au luatu şi mare, robiie au făcut în 
oameni. 



Zac. 1 1 . Domniia lui Ştefan-vodă Tomşea, 



cum s-au început în vărseri de sânge, tot aşe au 
trăit. Ave un ţigan calo, ce să dzice pierdzătoriu 
de oa-meni, ţigan gros şi mare de trup. Acela 
striga de multe ori înaintea lui, arătându pre 
boieri: „S-au îngrăşaţii, doamne, berbecii, buni 
sintu de giunghiat". Ştefan-vodă râde la ceste 
cuvinte şi dăruia bani ţiganului. 

Zac. 12. Ce cum a tuturor tiranilor, adecă 
vărsătorilor de singe, la toate ţărâle în lume 
urâtă este stăpâniia, aşea şi a lui Tomşea-vodă. 
îlu urâse şi boierii, carii, măcar că era mai toţi de 
casa lui, anume Beldiman logofătul, Bărboiu 
vornicul, Sturdzea hatmanul, Boul visternicul, 
iară nice ei fără grijea morţii nu era, ce îmbla în 
tot ceas, cum să dzice, cu dzilele amână. Şi 
hiecându unde este frica, nu încape dragoste. 
Pentru aceia, întrebându un împărat pre un 
dascăl: cum ar fi împăratu să hie drag tuturora? 
Au răspunsu: „De nu vei hi, împărate, groznic 
nemăruie". Fericiţi sintu aceia domni, cărora 
ţărâle lorslujescu din dragoste, nu din frică, că 
frica face urâciune şi urâciunea, câtu de târdzâu 
tot izbucneşte. 

Zac. 1 3. Aşe s-au prilejit şi la Tomşea-vodă, 
in toate dzile petrecându boierii suptgrije, s-au 
vorovitu cu toţii şi au tras slujitorii toţi în partea 
sa şi pre mârzeşti şi într-o noapte au ieşit cu toţii 
la satu, la Cucuteni şi de acolea au poruncitu lui 



Ştefan-vodă, cu bine să iasă din scaunu, că nu 
poate nime a suferi domniia lui cu atâte vărseri 
de sânge. 

Zac. 14. Sa spăriiesă Tomşea-vodă de o 
turburare ca aceie, ce îmbărbătându-l cine era 
pre lângă dânsul, au strânsu darabanii, carii tot 
pe un cuvântu era cu ceialalţi slujitori. Ce, dacă 
au vădzutu banii vărsindu-le Ştefan-vodă, au 
stătutei cu domniia. Şi au strigatu şi târgul în 
leafă. Şi s-au strânsu din târgoveţi şi den slugile 
neguţitorilorşi oameni nemernici, câtăva gloată 
şi la Ştefan-vodă. Şi s-au prilejit de veniia 
atuncea si din ţinuturi din gios nişte steaguri de 
călăraşi la căutare şi era descălecaţi la Tomeşti. 
Au răpedzitu Ştefan-vodă şi la ceia cu lefe şi i- 
au tras în partea sa. 

Zac. 1 5. Slujitorii ce era cu boierii audzindu 
că strigă Ştefan-vodă în leafă, măcar că giurasă 
boierilor, ce, pre obiceaiul neamului nostru, au 
în-ceputu mulţi de cei mai necunoscuţi a să 
rumpe de la boieri şi a veni la Ştefan-vodă şi în 
loc au înce-putu a slăbi partea boierilor. 

Zac. 16. Dacă au vădzut boierii că nu va să 
iasă Ştefan-vodă de bunăvoie din scaun, au 
vinit cu războiţi, cărora au ieşit Ştefan-vodă cu 
gloatele sale de laturea târgului, deasupra 
Fântânii lui Păcurarii şi scoasesă şi târgulu tot 
Ştefan-vodă, cu arme, cine cu ce ave. Şi despre 



vii au orânduitu de au lovit călări mea ce ave din 
dos pe gloata boierilor. 

Zac. 1 7. Fără zăbavă au început a să răsipi 
gloata boierilor, deci şi boierii, care încotro au 
putut, au plecat fuga, din carii în loc au prinsu 
pre Bărboi vornicul şi apoi şi pre fecioru-său. 
Deci pre Bărboi u cel bătrân îndată l-au înţepatu 
de laturea târgului, iară pre feciorul lui au trimis 
de l-au spândzuratu în poarta casei tătâne-său. 
Iară Beldimanu şi. Sturdzea şi Boul scăpasă în 
Ţara Muntenească, ce şi aceia tot n-au 
hălăduitu, precum vei vede povestea la rândulu 
său. 

Zac. 18. Pre câţişi aducea prinşi, pre toţi îi 
omorâia, cu mustrarea ce avea elu obiciaiu: „Să 
nu te ierte Dumnedzău, cu cel cap mare al tău". 
Tuturora această mustrare făce. 

Zac. 19. Aceste neaşedzări a lui Ştefan-vodă 
audzindu doamna lui leremie-vodă, avându 
încă rămas un fecior copil mic, anume Bogdan- 
vodă, au îndemnatu pre ginerii săi, pre 
Vişnoveţchii şi pre cneadzul Coreţchii, din Ţara 
Leşască, şi atuncea amu era şi cu sfatul lui 
Nistor Ureche. Au venitu singură doamna cu 
ginerii săi, cu oşti asupra lui Ştefan-vodă şi le- 
au ieşit şi Ştefan-vodă cu oşti înainte la satu la 
Tătăreni. Ce au ţinutu foarte puţină vreme 



războiul, îndată au plecatu fuga călăreţii, iar 
bieţii darabani, părăsiţi de călăreţi, să buldzisă 
la o râpă deasupra Tăuteştilorşi să apăra. Ce 
au venit Ieşi i de le-au făgăduitu viaţă, numai să- 
şi dea armele. Şi au credzutu darabanii şi au 
datu armele de la sine. Şi dacă le-au luatu 
armele leşii, au întratu cu săbiile într-ânşii şi au 
peritu toţi acolea. Le stau movilele şi pănă 
astădzi deasupra satului Tăuteştilor. 

Zac. 20. Era la Ştefan-vodă darabanii foarte 
îmbrăcaţi bine, după credinţa ceia ce făcuse, de 
stătusă cu dânsul la rădicarea boierilor, cum n- 
au fostu nice la o domniie grijită bine 
pedestrimea cu haine tot de feleandrăş, cu 
nasturi şi cu ceprage de argintu, în pilda 
haiducilor de Ţara Leşască, cu pene de argintu 
la cumănace şi cu table de argintu la şoldure pe 
lădunce. Fost-au acestu război a lui Ştefan- 
vodă cu leşii la Tătăreni, în anul 7123 

Zac. 21 . După cea răzsipă a oştii lui Ştefan- 
vodă, au ieşit Ştefan-vodă în Ţara Muntenească 
şi măr-gându aproape spre Focşeani, l-au 
tumpinatu ceauşii împărăteşti cu Beldiman 
logofătul şi cu Sturdzea hatmanul şi cu Boul 
visternicul în obedzi, că-i pornise Radul-vodă, 
domnul muntenescu pre atunci, de mersesă cu 
pâră la Poartă asupra Tomşei-vodă, că-i era 
Radul-vodă lui Ştefan-vodă mare nepriiatin. Ce, 



cine era veziru la împărăţiie, era priiatin lui 
Ştefan-vodă şi au dzis veziriul, pricepându 
lucrul: „Ce să acoliseşte Radul-vodă de cel 
săracu". Şi îndată au trimis ceauşi de au 
tâmpinatu pre boieri, carii sintu mai sus 
pomeniţi şi i-au pus în obedzi şi i-au dus la 
Ştefan-vodă. Deci, câtu i-au adus ceauşii, 
îndată le-au tăiatu capetele şi le-au arun-catu 
trupurile în Siretiu. 

Zac. 22. Şedea Ştefan-vodă în Ţara 
Muntenească în bejenii, la Radul-vodă şi loviia 
oamenii lui pănă i la Bârladu, pănă la Vasluiu, 
ce totu-i împenge Ieşi i . Iară doamna lui leremiei- 
vodă în laşi cu fecioru-său, cu Bogdan-vodă, 
însă toate divanurile era pre Nistor Ureche, şi 
au trăgănat acea domnie acei domniei, mai 
pănă la anul. 

Zac. 23. Să urâsă turcilor aceste dodeiale 
despre Ieşi asupra Ţărâi Moldovei şi mai vârtos 
că totatunce luasă cazacii Trapezondul, cetate 
turcească, dincolo de Marea Neagră şi pre mare 
multe corăbii turceşti cu negoaţă şi pre un Ţical- 
paşea cu câteva corăbii de oaste l-au luat viu şi 
ţinea toată Marea Neagră închisă. Deci au 
orânduitu pre Schinderu-paşea de Silistria cu 
oşti asupra Ieşi lor, ce era în Moldova cu 
doamna lui leremiei-vodă. Şi vădzindu şi pre 
Ştefan-vodă în turburări totdeauna şi despre ai 



săi şi despre; streini, l-au mazilit, luându-lu în 
obedzi din Ţara Muntenească, iară domniia, în 
locul lui, au datu Radului-vodă, carile are nume 
în ţară, de-i dzicu Radul-vodă cel Mare. Şi cu 
adevăratu cade-i-să acestu nume în veci să 
aibă, precum vei afla hirea acestui domnu la 
rândul său scrise. Este aceştii Radul-vodă 
fecioru Mihnei-vodă, domnului muntenescu, 
carele Mihnea-vodă au domnitu pre o vreme cu 
Pătru-vodă Şchiopul la noi în ţară. 



Capulu alu şeaptele 



Âncep. 1 . Au purces Schindiru-paşea şi cu 
Radul-vodă asupra Ieşi lor, ce era în laşi cu 
doamna lui leremiei-vodă. Vişnioveţchii, unul 
din ginerii lui leremiei-vodă, murise în laşi, deci 
şi oamenii lui, carii au fostu a lui, să dusesă în 
ţara lor şi din oastea lui Coreţchii. Scrisesă 
Jolcovschii hatmanul cărţi la slujitori, care nu va 
ieşi din Moldova, loc în oastea lor să n-aibă, că 
întrasă ei fără voia craiului în Moldova. Deci 
numai cu 600 de oameni rămăsesă Coreţchii. 

Zac. 2. Luasă veste doamna şi boierii că le 
vine Schinderu-paşea asupra şi le porunciia şi 
Radul-vodă, ca un creştin, să fugă devreme. Ce 
Leahul simăţu şi fără crieri n-au vrut să 
purceagă mai devreme, ce amu dacă să 
apropiiesă ostile. Bine le dzicu de aceasta 
cazacii leşilor: „După pagubă, leahul înţeleptu". 

Zac. 3. îndată ce au înţăles Schinder-paşea 
de purcesul leşiloru din laşi, au răpedzit o samă 
de oaste sprintenă si i-au agiunsu la Drăgşani, 
în ţinutul Hârlăului. Apăratu-s-au oarece Ieşi i 
dintâiu, iară dacă s-au mai înglotit oastea, s-au 
răsipitu cine încotro au putut. Singur Coreţchii 
au cădzutu pre mâna lui Schinder-paşea şi 
biiata doamna cu coconul, Bogdan-vodăl şi o 



samă de boieri. Pre boieri i-au scos Radul-vodă 
pre toţi de la Schinderu-paşea, câţi era prinşi. 
Iară doamna la mare ocară au sositu, de care 
singură au mărturisit cătră boieri. Trecându cu 
carul, au vădzut pre boieri şi lăcră-mându au 
dzis: „Boieri, m-au ruşinat păgânul". La această 
ocară au sositu casa lui leremiei-vodă si poate 
hi pentru răutăţile ei, că era o fămeie răpitoare, 
precum spunu şi de vreme ce au otrăvit pe 
cumnatu-său, pre Simion-vodă (de va hi aşea) 
şi de frica lui Dumnedzău depărtată. 

Zac. 4. Nu era în ceia hire singur leremie- 
vodă, ce era om întreg la toate, nerăpitor, 
nemândru, ne-vărsătoriu de sânge, blându, 
dumnădzărescu, pe cum mărturiseşte războiul 
lui cu Răzvanu-vodă, cum n-au vrut să iasă din 
beserică, pănă n-au săvârşit sfânta leturghie, 
măcaru că-i spune ca să agiungu ostile. In 
dzilele lui mare bivşiuguri şi plină ţara de toate. 
Ce de ieste vro osândă stingerea casei lui, din 
faptele doamnei sale ieste. 

Zac. 5. Pre doamna şi pre Coreţchii i-au 
trimis Schinder-paşea la împărăţiie. Coreţchii 
cneadzul apoi pre urmă au ieşitu den chisoare 
cu multă cheltuială, iară doamna au fostu după 
unu agă turcu.pănă la moartea sa. Bogdanu- 
vodă copilul iară în turciie s-au săvârşit. 
Agiunsesă de au fostu la împărăţie capigi-baş. 



Fost-au acestea v leato 7124 <1616>. 

Zac. 6. Trimis-au Schinderu-paşea după 
răsipa lui Coreţchii, din porunca împărăţiei unu 
ceauşu la craiul leşescu să oprească cazacii de 
pe mare, carii atunceşi nişte cetăţi, ce făcuse 
turcii pre Nipru, anume Aslan Horod şi altă 
cetate luasă şi omorâsîşi oştenii câţi erau turci 
şi într-acele cetăţi (şi aceste toate apoi au făcut 
de au venit soltan Osman la Hotinu) şi să 
părăsască a călca Muldova cu ostil loru. 

Zac. 7. Au trimis şi craiul leşescu un sol, 
anume pre Cohanschii, la împărăţie, dându 
pricina toată pre tătari, carii dodeindu casele 
cazacilor, ei încăşi întorcu din pagubile ce le fac 
tătarâi. Este şi aceasta laudă în Letopiseţul lor, 
cum acela Cohanschii cu soliia lui au mazilit 
pre Ştefan-vodă Tomşea, ce nu ştiu cum s-ari 
prinde acestu lucru, că amu era domnu Radul- 
vodă în locul Tomşei-vodă, cându au trecut 
Cohanschii la împărăţiie. Iară pâră, adevăratu c- 
au avut Ştefan-vodă Tomşea totdeauna despre 
Ieşi la împărăţiie. 

Zac. 8. La anul, Schinder-paşea, din porunca 
împărăţiei, au strânsu câtă oaste au avutu din 
păşiia lui si cu Radul-vodă, domnul de Moldova, 
şi cu ostile munteneşti şi ungureşti de la 
Betlean Gabor, domnul Ardealului, că era 
Betlean Gabor mare nepriiatin leşilor, şi cu 



tătarâi, au purces asupra Ţărâi Căzăceşti, să le 
strice pălăncile şi să-i prade. 

Zac. 9. Oblicise şi Ieşi i gândul lui Schinder- 
paşea şi i-au ieşit hatmanul Jolcovschii cu ostile 
leşeşti la margine, la un loc anume Buşa, mai 
sus de Soroca pe Nistru, din ceia parte de 
Nistru ieste acela locu. 

Zac. 10. începuse Schinder-paşea a bate 
Raşcovul, ce, dacă au sâmţitu aproape de ostile 
leşeşti, au lăsatu Raşcovul şi au purces pe 
dencoace de Nistru, pin ţară, împrotiva locului 
unde era Jolcovschii, însă-i despărţie Nistrul. 
Mai puţină oaste era la Jolcovschii, decât la 
Schinder-paşea, iară mai aleasă, tot lefecii şi să 
strângea şi cazacii din toate pălăncile la dânsul. 
Numai fiindu craiul leşăscu la Moscu cu ostile, 
s-au feritu a întărâta puterea turcească. Avându 
treabă într-altă parte Crăiia Leşască, au stătut 
cu Schinderu-paşea la tocmală, la legături de 
pace, nedejdiuindu că vor ţinea turcii pacea. 

Zac. 1 1 . Capetele de pace era, despre Ieşi, 
să oprească pre cazaci, să nu îmbie pre mare şi 
în Moldova să nu mai îmbie ostile lor. Iară 
despre Schinder-paşea era să oprească pre 
tătari, să nu îmbie stricându în Ţara Leşască şi 
în Muldova domni streini să nu hie, fără cine va 
hi fecior de domnu. Ce, toate aceste în vântu au 



fostu, că bine n-au sfâr-şitu pacea şi au purces 
ostile şi aceste şi acelea îndireptu, iară tătarii 
pre de altă parte au şi lovitu în Podoliia, în Ţara 
Leşască şi au făcut câteva robii. Şi apoi, la anul, 
fără veste, mulţime de tătari au j lovit Volinia, o 
ţară mai sus de Podoliia şi păn-a strânge ostile 
Jolcovschii, au ieşit tătarâi cu mare plean den 
Ţara Leşască, fără nice o sminteală. 

Zac. 12. Mare bănat pentru aceste toate au 
avutu Jolcovschii de la crai şi de la toată Crăiia 
Leşască, pentru moale lucrurile lui. Ce, la 
creştini nu sintu certări pentru unele ca aceste 
ca la turci. 

Zac. 13. Radul-vodă spre aceste al treilea 
anu domnii sale cele dintâiu, s-au războlitde 
ochi şi poate hi, vădzându că nu va putea trece, 
să nu sa îngroaşe între turci şi între Ieşi lucruri 
de sfadă.singur s-au poftitu la împărăţiie să-i vie 
maziliia să poată a merge la Ţarigradu pentru 
leacul ochilor. Deci, i-au făcut pre voie 
împărăţiia, pre dânsul l-au chemat la Poartă, 
iară domniia au datu lui Gaşpar-vodă aicea în 
ţară, în locul lui Radul-vodă celui Mare. 



Capulu alu optulu 



Âncep. 1 . Gaşpar-vodă era omu de neamul 
său italianu, cum dzicemu la noi în ţară, frâncu, 
omu neştiutoriu rândul şi a obiceaiurilorţărâi, 
fără limbă de ţară, care lucru mai greu nu poate 
hi, cându nu ştie domnul limba ţărâi unde 
stăpâneşte. 

Zac. 2. O! Muldova, di ar hi domnii tăi, carii 
stăpânescu în tine, toţi înţelepţi, încă n-ai peri 
aşe lesne. Ce, domniile neştiutoare rândul tău 
şi lacome sintu pricine perirei tale. Că nu caută 
să agonesască şie nume bun ceva la ţară, ce 
caută desfrânaţi numai în avuţie să strângă, 
care apoi totuş să răsi peşte şi încă si cu 
primejdii caselor lor, că blăstămul săracilor, cum 
să dzice, nu cade pre copaci, câtu de tărdzâu. 

Zac. 3. Era acestu Gaşpar-vodă multă vreme 
tergimanu la împărăţie, adecă tâlmaci tuturor 
solielor creştineşti ce vinu la împărăţiie. Şi fiindu 
şi la mijlocul păcii ce făcusă între împărăţiia 
Neamţului şi între împărăţiia Turcului, pentru 
slujba aceia i-au datu aicea în Moldova domniia 
în locul Radului-vodă. Iară cât s-au aşedzatla 
domniie, măcară că era de mare credinţă la 
împărăţiie, îndată s-au aşădzatu cu gândul spre 
părţi creştineşti. 



Zac. 4. De laudă este hie la care domnu să 
hie spre partea creştinească, că aceasta ţară, 
căci trăieşte aşea în statul său pănă acmu, 
pentru ţări creştine stă pănă astădzi în rândurile 
sale, însă cu înţelepciune, nu fără socoteală şi 
fără temeiu, în loc de folosul ţărâi să-i aducă 
perire, cum s-au prilejitu amu şi în vremile 
noastre în câteva rânduri, de adusesă a mulţi 
nesocoteala şi nebunia, mare cumpănă acestui 
pământu. Dumnedzău mai bine ştie, că de nu s- 
ar hi prilejit o samă de capete să cerce mijloace 
şi să nu alerge la împărăţiie, ar hi fostu de perire 
de istov ţara aceasta în câteva rânduri. Aşea 
adusesă la mare primejdie ţara şi domniia lui 
Gaşpar-vodă. 

Zac. 5. Să rădicasă în dzilele aceştii domnii 
şi j un domnişor de la Orhei, ce îndată Gaşpar- 
vodă au trimis oaste şi au ieşit şi singur 
împrotiva lui şi l-au prinsu şi pre dânsul viu, pre 
domnişor şi câteva capete de la Orheiu, pre 
carii i-au şi omorâtu j îndată. Ştiia limba 
sârbească Gaşpar-vodă şi cându i-au mustratu 
pre căpitanii cei prinşi orheieni, li-au dzis 
sârbeşte: „fla i/iwiaeTe cpflqe hi/icto Kb 
TocnoflapK)". Le tâlmăciia apoi aceste cuvinte 
pre rumâniie Bucioc vornicul de Ţara de Gios, 
adecă: „Să aveţi inimă curată spre Domnu". 



Zac. 6. Stăpâniia atuncea Ardealul, căruia 



dzicem noi Ţara Ungurească, Betleanu-Gabor, 
după stângerea Batoreştilorşi ave mare 
războaie împrotiva nemţilor pentru Crăiia 
Ungurească şi îndemna şi pre turci asupra 
leşilor că dedesă leşii agiutoriu i împăratului 
nemţăscu împrotiva lui Gabor şi atun-ceş de 
curundu îi bătuse leşii o oaste foarte rău la 
Caşa. Deci îndemna într-aceia pizmă pre turci 
asupra leşilor, făgăduindu-le că de or merge 
asupra leşilor, să nu poată a da Leahul agiutoru 
nemţilor, va putea fără zăbavă a lua Beciul de la 
nemţi. Şi cu acelea îndemnări şi cu făgăduinţă, 
cu mare daruri Scrisesă şi la hanul la Crâm, 
care cărţi au cădzutu pre mânule lui Gaşpar- 
vodă şi îndată le-au trimis Gaşpar-vodă la craiul 
leşescu. Dacă le-au vădzut craiul cărţile, singur 
n-au vrutu să pono-sluească lui Betlean, ce 
avându Betlean Gabor oameni a săi între 
svetnicii leşeşti cu cuscrii, au pus craiul pe 
oameni de ai lui să-i poruncească, căci nu se 
părăseşte de aceste fapte, cu vrăjmăşia 
împrotiva creştinilor. Şi i-au trimis şi izvoadele 
scoasă din cărţile lui şi au mărsu solul de la 
boierii leşeşti cu multă mustrare şi bănatu, 
arătându-i şi izvoadele cărţilor lui, ce au scris la 
hanul. Dacă le-au vădzut Betlean Gabor 
cuvintele sale de faţă, au dzis cătră soli: „Muri- 
va Gaşpar pentru acele cărţi". Şi îndată, de 
toate îmbletele lui Gaşpar-vodă au dat ştire la 
împărăţiie. 



Zac. 7. Curundu au simţitu Gaşpar-vodă că ş- 
au pierdutu la turci credinţa, deci s-au aşădzatu 
cu gândul şi mai tare cu leşii, îndemnându-i 
asupra turcilor. Şi în cetatea Hotinului îndată au 
băgatu oşteni leşăşti, dându-să aievea suptu 
apărarea lor cu ţara. Nu putea de tot slobod să 
hie în gândul său de boieri, carii socotindu cea 
de apoi, să nu vie vreo peri re ţărâi, nu-i 
pristăniia boierii, din carii era mai capu atunce 
Bucioc vornicul mare de Ţara de Gios; Vasilie- 
vodă era vistiernic mare la aceea domniie. Ce, 
în multe chipuri să ispitiia să omoară o samă de 
boieri, să fie el slobod în faptele sale, ce aşea 
aievea nu să cutedza să-i omoară pentru ţară, 
că era Bucioc la ţară ales de toţi. Iară pre 
Vasilie-vodă, dându-i pricină că nu dă samă de 
o sumă de bani a visteriei, măcaru că-i era hinu 
de cununie, l-au pus în temniţă si l-au pus şi la 
muncă. Iară pre Bucioc pusesă gându să-l 
otrăvască şi într-o dzi oprindu-l la masă şi-au 
scornitu voie bună, încninându la Bucioc cu 
veselie şi au pus de i-au datu otrava. în loc s-au 
simţitu Bucioc otrăvit şi s-au şi sculat de la 
masă şi s-au dus la gazdă, avându ierbi 
împrotiva otravei, date de la un doftor priiatin, că 
aştepta elu una ca aceia de la Gaşpar-vodă. 
îndată au luatu ierbi şi au început a vărsa 
otrava, cu mare cumpănă de viaţă. A doa dzi s- 
au făcutu războlitşi Gaşpar-vodă, dându vina 
stolnicilor că au fostu bucatele cotlite. 



Zac. 8. Văzându grije de viiaţa Bucioc vornic, 
numai ce i-au căutat a prestăni cătră sfatul lui 
Gaşpar-vodă, ce avea amu aşedzatu cu leşii. Şi 
era aievea şi la împărăţiie îmbletele lui, deci 
trimisăsă la Schinder-paşea poruncă împărăţiia 
să nevoiască doară îl va prinde. Ce oblicise 
Gaşparu-vodă şi de toate da ştire la Ieşi. Deci 
vădzându împărăţiia că nu-l pot prinde cu 
meşterşug, au trimis unu agă pre obiceai, 
Schimni-ceauş, să cuprindză scaunul şi să-l 
mazilească pe Gaşpar-vodă. Iară cât au prinsu 
de veste Gaşpar-vodă că vine Schimni-aga, au 
scornitu că-i vin leşii asupră-i şi au ieşit den laşi 
şi au pus tabăra la Capul Stâncii, împrotiva 
Ţuţorâi. 

Zac. 9. Cum au sositu Schimni-ceauş după 
obiceai, amu era gătit lucrul; îndată au pus 
slujitorii de au abătut în turci şi câţi au fostu cu 
aga şi pre singur Schimni-aga i-au omorâtu. Şi 
îndată au răpedzit şi în târgu, de au turburaţii şi 
târgul şi cu slujitori amestecaţi, pre unde, pe 
care au apucat vremea, acolea i-au omorât. 
Mulţi den turci să închidea pen pivniţe cu arme, 
de să apăra. Gaşpar-vodă, după aceasta faptă, 
îndată au purces în tâmpinarea lui Jolcovschii 
hatmanul leşescu, carele era amu aproape, la 
margine, cu oşti. 

Zac. 10. Era gata Schinderu-paşa şi mai 



înainte de aceste fapte a lui Gaşpar-vodă, să 
margă cu oşti asupra leşilor den porunca 
împărăţiei şi era orân-duitu şi hanul şi 
Cantimiru-beiu, vestitu războinic pe acele vremi 
şi ostile munteneşti şi o samă de oşti Ungureşti 
de la Betlean Gabor, de toată oastea aproape 
de 60.000 şi 1 .000 de iniceri, din odăile ini- 
ceresti orânduite si cu aceste osti au întratu în 

ţară Schinder-paşea. 

Zac. 1 1 . Leşii încă să nu lase înşelatu pre 
Gaşpar-vodă cu priietinşugul lor şi să-şi 
tocmească Jolcovschii smentelele cele dinţii, au 
purces şi el cu oastea şi au trecut Nistrul la 
Hotin în 22 de dzile a lui av-gustu. 

Zac. 12. Oaste Jolcovschii hatmanul ave 
1.600 de husari totînheraţi, 4.000 de călări 
deosebi de husari, ce le dzic steaguri 
îndzăoate, 200 de raitari nemţi călări, 400 de 
cazaci lisovţi, 2.000 de pedestri nemţi. Această 
oaste era lefecii; era şi a domnilor deosebi vro 
2.000 de oameni şi de aceia câţva carii mărgu 
de bunăvoie, în dobândă, carii apoi au mân- 
catu capul lui Jolcovschii. Venisă şi un copil 
den casa craiului, de la crai, numai să între 
Jolcovschii cu oşti în Moldova într-agiutoriu lui 
Gaşpar-vodă. Al doilea hatman, cum dzicu la 
dânşii, de câmpu, era pre aceia vreme 
Coneţpolschii. 



Zac. 13. Dac-au trecut Jolcovschii hatmanul 
cu ostile leşăşti Nistrul la Hotinu, au făcutu Ieşi i 
sfatu şi sfătuiia Coneţpolschii să aştepte ostile 
acolea la Hotin pre Schinder-paşea, să nu să 
depărtedză aşea în câmpi, împrotiva mulţimei 
de oşti tătărăşti şi turceşti şi el să meargă pe 
Nistru de pe ceia parte, să strângă cazaci de 
pen pălănci, să lovască în urma oştilor pe la 
Tighinea. Ce acesta sfat n-au priimitu 
Jolcovschii hatmanul, ce să hie dzis, mai bine 
să vadză veştile cum sintu, decât să le audze 
de la alţii. 

Zac. 14. în 23 dzile a lui avgustu au venit şi 
Gaşpar-vodă în tabăra leşască, sprintin, numai 
cu 600 de oameni, la adunarea cu Jolcovschii şi 
după sfatu ce au avut cu capetele leşăşti, au 
purces cu toată oastea leşască pe Prut în gios, 
de la Hotin la Ţuţora şi acolo la Ţuţora au pus 
tabăra leşii. Scrie Leto-pisăţul leşăscu că au 
avut şi Gaşpar-vodă 12.000 de oaste de ţară. 
Sosit-au Jolcovschii la Ţuţora, septemvrie 2. 

Zac. 15. Nu ştie Jolcovschii de Schinder- 
paşea, la ce loc este şi cu câtă samă de oaste, 
lăsându-se de toate în nedejdea lui Gaşpar- 
vodă. Ce, Gaşpar-vodă, deşi Ştiia din iscoadele 
sale de mulţimea oştilor turceşti, iară nu spunea 
toate leşilor, să nu le strice inimile. 



Zac. 16. La 7 dzile a lui septemvrie, în 5 dzile 
după sosirea Ieşi lor la Ţuţora, au sosit şi străjile 
tătărăşti, deodată cu 300 oameni, cu carii 
hărăţindu-să cazacii, ce le dzice lisovţii pre 
acele vremi, i-au înfrântu lisovţii pre tătari, iară 
vii n-au putut prinde nice pre unul. Numai 
capete câteva de tătari au adus la Jolcovschii, 
ce n-au putut şti nice atunce Ieşi i de puterea lui 
Schinder-paşea. Iară tătarâi prindea în toate 
dzile de la Ieşi limbă, din holota lor ce îmbla 
pentru hrana, şi Ştiia Schinder-paşea de toate 
de la Ieşi şi cum este oastea leşască puţină. 

Zac. 17. în 8 dzile a lui septemvrie, întâiu 
Can-temir-beiu, apoi şi singur Schinder-paşea, 
au sosit la Ţuţora şi ş-au întinsu corturile 
Schinder-paşea direptu deasupra taberii leşăşti, 
mai din gios. Leşii era în şanţuri, cele încă de 
Zamoyschii făcute. N-au vrut să scoată oastea 
Jolcovschii într-aceia dzi, mai multu de nişte 
steaguri sprintene cu lisovţii amestecate, mai 
multu doară ari putea prinde vreo limbă, să ştie 
de oaste, atâta este cât sosisă, au mai este pre 
urmă. Ce toată dzua hărăţindu-să cu turcii şi cu 
tătarâi, ieşindu şi de ai noştri muldoveni la harţu 
şi nice atuncea au putut lua limbă, că mai multu 
de un stegaru turcu n-au prinsu şi pănă a-l 
aduce la Jolcovschii, au muritu de rane. 



Zac. 18. Atâta oaste de toată, câtă sosisă 



descălecată, socotindu Jolcovschii şi neştiindu 
că în ceiaş noapte au sositu şi oardele a 
hanului, cu galga-sol-tanu, fratele hanului, că 
hanul sângur rămăsesă în Bugeagu, iară ostile 
toate le pornisă cu galga-sol-tanu, a doa dzi 
dez-dimeneaţă, au scos Jolcovschii toată 
oastea leşască, pre pilda lui Zamoyschii, cându 
cu Cazi Cherei-soltan, şi-au tocmit oastea, cât 
agiungea glonţul puşcei, făcându şi doao băşti 
de pământu, una la un cornu de oaste, alta la 
altu cornu, câte cu patru pusei şi câte 300 de 
pedestraşi cu focu. Iară Schinder-paşea tocmisă 
oastea sa turcească şi pre unguri şi pre munteni 
la aripa din gios, iar aripa din sus au dat-o lui 
Cantemir cu oardele lui, iară celelalte oarde ce 
era cu galga-soltanu nu s-au ară-tatu de după 
dealu, pănă nu s-au început războiul. Zac. 19. 
Dacă s-au apropiiat ostile de sine, au datu Ieşi i 
întâi si cu muldovenii războiu si în loc 
împengându pre ordele lui Cantemir şi turcii 
înce-pusă a să da înapoi. Ieşiţi leşii la câmpu 
mai multu decât le era porunca cu şireagul cel 
din frunte, au izbucnitu şi ordele cu galga- 
soltanu şi au dat cu toate ostile năvală la rândul 
cel din frunte leşăscu şi l-au înfrântu. Ai noştri, 
moldovenii, pre obiceai, îndată au plecatu fuga 
şi holota Ieşi lor, ce era în goană, aşijdere. Iară 
tătarâi, neîncăpându toţi în frunte, au lovitu si 
din dos pe Ieşi. Şi aşea cu mare vărsare de 
sânge, au înfrântu rândul cel dentâi, păn au 



agiunsu la al doilea rându, ce era tocmai iară 
frunte, unde era şi hatmanii singuri. Şi era toate 
şi acele rânduri mai încungiurate de tătari, de 
cătră tabăra lor. Ce au mărsu tot buluc leşii, 
apărându-să de tătari, pănă supt şanţuri. 

Zac. 20. Schinder-paşea tot cu aceia năvală 
au lovit başta cea din gios şi fără zăbavă au 
întratu ienicerii în baştă. Sărit-au leşii, amu de 
lângă şanţuri, şi au apucatu de au scos o samă 
de pedestraşi ce era în baştă, iară mai mulţi au 
peritşi patru pusei au luat turcii. După aceia au 
stătut oastea în tocmală neclătită, numai cât să 
apară leşii de năvala tătarâlorşi başta cea din 
sus au rămas întreagă. 

Zac. 21 . Aproape de apusul soarelui, 
Schinderu-paşea au descălecaţii oastea toată 
la odihnă, iară leşii au cădzutu la mare spaimă 
şi turburare, şi lăsindu şi ei străji, iară oastea 
ceialaltă au intratu în şanţuri, pe la otace. Şi 
îndată au mărsu toate capetele la cortul lui 
Jolcovschii, la sfat, mâhniţi toţi, vădzin-du-să 
închişi de atâtea mulţime de oşti, depărtaţi de 
ţară şi cetăţile sale, fără nice o nedejde de 
agiutoriu. Ţinea hatmanii amândoi inime tari, 
răspun-dzându tuturora, cum a doa dzi vorsă-şi 
tocmească lucrul cu război u şi apoi, dacă n-or 
putea a înfrânge puterea nepriiatinilor, să lege 
tabăra şi să margă cu tabără legată spre ţara 



lor, spre Nistru. Au pătrunsu tuturora inimile 
acestu sfatu, dacă au au-dzitu cu tabăra legată 
marşul, fiindu amu den loc închişi de păşunea 
de cai şi de hrană de oameni. Şi după aceia s- 
au răşchirat sfatul îndată. Unu domnu anume 
Strus şi Calinovschii staroste de Cameniţă şi 
Samoil Coreţchi s-au gătitu de fugă noaptea cu 
oamenii săi şi au purces năzuindu îndată să 
treacă Prutul noaptea şi acolea, la trecătoarea 
Prutului, dându în Prut ca oile spăimaţi, s-au 
înecatu Calinovschii starostele de Cameniţă şi 
mulţi din Ieşi. Unii, rătăcindu noaptea, au 
cădzutu a doa dzi în mânule tătarâlor, pe alţii i- 
au dus cursul apei, de i-au abătutu iar înapoi la 
mal, de li-au căutatu a întră iară în tabără. Iară 
Hmeleţchii şi Cazanovschii, capetele cazacilor, 
au lovitu întâi alăturea cu Prutul, apoi au luat 
câmpii şi au mersu, fără nici o dodeială, întregi. 
Ceielaltă oaste de lefecii să turbu-rasă cu toţii şi 
ei de fugă, scornindu-să cuvântu pen tabără c- 
au fugit hatmanii, cât şi ceia ce era la straje, 
părăsise străjile. Ce înţelegându Jolcovschii 
spaimă ca aceia oştii, au îmbiat pe la otace cu 
făclii de vântu, arătându-se oştenilor, cum este 
de faţă şi are grije de oaste şi au mai întăritu şi 
străjile. Şi aşea de-biia au aşedzat oastea de 
spaimă. Şi în ceiaşi noapte au scris şi cărţi, 
dându ştire la craiul, cu pâră pe aceia ce au 
fugit din tabără. 



Zac. 22. Gaşparu-vodă vădzându mare 
turburare şi fugă în oastea leşască, părăsit şi de 
oştenii săi, au purcesu şi elu noaptea şi au 
trecutu Prutul bine. Numai, amu la branişte 
fiindu cu puţinei de ai săi şi den boieri, 
Şepteliciu hatmanul şi Goia postelnicul, pe 
lângă dânsul, l-au omorât ceia ce era cu dânsul. 
Scârnavă şi groadznică fapta şi neaudzită în 
toate ţări creştine. Domnul, ori bun, ori rău, la 
toate primejdiile feritu trebuieşte, că oricum 
este, de la Dumnedzău este. Precum dzice 
svinta Scriptura: „Ht ecT mh eflMHa KnacT 
TbKOMOLUT 6ora", adecă: „Nu-i nice o putere, 
fără de la Dumnedzău dată". 

Zac. 23. Plătit-au apoi cu capetele sale 
această faptă şi Şepteliciu si Goia, de la 
Alexandru-vodă, pe lege direaptă de le-au 
taietu capetele şi trupurile le-au aruncatu în 
ieşitoare. Şi cu cale le-au făcut, că după 
scârnave fapte, scârnave morţi vinu. Iară bietul 
Bucioc vornicul, în branişte amu, au năzuitu la 
un hin al său, anume Toader brănişteriul, unde- 
ş lăcuia acel Toader, singur nemerit din răssipă, 
fără slugi pe lângă sine, precum vremea aceia 
în răssipă oştii aşea aduce. Şi cu multă 
rugămente şi giu-ruită cătră hinul său, s-au 
oploşit în vicleană făgăduinţa lui. Apoi, a doa 
dzi, l-au legatu hinul şi legat l-au dus la 
Schinder-paşea. (O, să nu-l ierte Dumnedzău 



hin ca acela!) Şi dacă l-au dus la Schinder- 
paşea au pus îndată de l-au înţăpatu pre 
Bucioc, săracul, acela carile pururea sfătuie pre 
Gaşpar-vodă spre bine şi de mare nevoie i-au 
căutatu a pristăni la sfatul lui Gaşpar-vodă. 
Acestu domnu, Gaşpar-vodă, niceodată postn- 
au avut, ce pre ascunsă în tote posturile mâncă 
carne. 

Zac. 24. Iară hatmanii leşeşti, vădzându-se 
închişi şi părăsiţi şi de tovărăşiia moldovenilor 
şi în ţară streină, încungiuraţi de atâtea oşti, au 
scos, a doa dzi, toată oastea, câtă le rămăsesă, 
stoluri, însă aproape de şanţuri, cât să să apere 
de năvala turcilor şi a tătarâlor. Şi toată dzua 
aceia au stătutu călări în tocmală; nice 
Schinder-paşea şi tătarâi aşe nu li-au stătut 
asupra, alegându cu sfatul să-i ţie aşea închişi 
pănă ce i-ari strânge foamea şi hrana de cai, să 
să închine de bunăvoie. Leşii încă să facă 
războiţi nu era putere, că şi oastea li să 
împuţinasă cu domnii cei fugiţi şi răniţi mulţi din 
războiul cel dintâiu, între carii era răniţi feciorul 
lui Jolcovschii şi nepotul lui de frate. Ce şi a triia 
dzi după războiul cel dinţii, iară aşea au scosu 
oastea cu tocmală aproape de şanţuri. Şi într- 
acele dzi s-au apro-piietşi galga-soltan cu 
puţinei tătari pe lângă sine şi au poftit pre singur 
Jolcovschii la voroava. Scoasesă Schinder- 
paşea într-aceie dzi toate ostile sale şi pusesă 



rându înainte ochilor leşilor, să vadză mulţimea 
şi aşea au făcutu în trei dzile, pentru spaima 
leşilor, să să închine, vădzându oastea mulţime. 
Iară la voroava cu galga-soltanu Jolcovschii n- 
au vrut să iasă, ce au trimis pre cneadzul 
Coreţchii, fratele celui Coreţchii ce fugise. Deci 
şi galga încă au trimis pre Veli Şah-mârza şi au 
cerşut o sumă mare de ban să le dea leşii şi să 
margă cu pace. Iară Coreţchii arătându alte 
legături de pace, s-au apucat mârzaculu de 
sabiie şi au dzis să aştepte leşii toţi sabiie. 

Zac. 25. Vădzându-să leşii că cu altu mijloc 
de acolea n-au cum să iasă, de unde erau 
cădzuţi, au ales sfat să iasă cu tabăra legată pre 
mijlocul oştilor şi aşe au făcut, 19 dzile a lui 
septemvrie îndesară. Amu era de trei dzile 
tocmită tabăra la rânduri şi au făcut porţi în 
şanţuri, cineşi la rându şi au purces din loc cu 
tabăra legată de cară, şi orânduite oşti pi den 
toate părţile şi pedestraşi şi călări. Gândiia turcii 
şi tătarâi dintâi că vin să dea războiu, apoi au 
vădzutu purcesul. Şi în ceia dzi, pănă în sară şi 
toată noaptea au mărsu leşii cu puţină dodiială, 
numai de tătari. 

Zac. 26. A doa dzi, septemvrie 20, au sosit şi 
Schinder-paşea cu toate ostile asupra taberii 
leşăşti, ce leşii, cât s-au făcut dzuă, stătusă, 
unde i-au apucat dzua. Şi într-aceia dzi au fostu 



războiu foarte tare şi mare, pănă la vremea de 
chindiie şi descălecându turcii cu corturi de 
mas, Ieşi i mai îndesară iară au purces cu tabăra 
şi iară toată noaptea au mărsu, numai cu 
dodiială de tătari. 

Zac. 27. A triia dzi, septemvrie 21 , iară au 
stătut tabăra leşască la un pârâu, care nu-l 
pomeneşte Letopiseţul leşescu anume ce vale 
a hi fostu, iară adevărat pe la Scumpiia au lovit, 
ce ori la o vale ce să dzice Răchita, ori la vreun 
ciuluc. încă nu trecusă toată tabăra leşască 
valea, cându au sositu Schinder-paşea şi 
acolea au ruptu turcii o bucată mare de tabără şi 
au luatu şi câteva steaguri de la Ieşi şi pusei. Şi 
s-au închis leşii iară acolea, la ceia vale, de s- 
au apărat toată dzua aceia. 

Zac. 28. A patra dzi, septemvrie 22, au 
socotit Schinder-paşea să le ţie din frunte calea 
şi au purces înainte şi aproape de Răutu, 
desupra Răutului, au tocmit toată oastea frunte. 
Leşii încă ce-au avut oaste mai aleasă, o au tras 
de pen arepi în frunte şi la o vreme ca aceie la 
care şi de nevoie numai caută a hi toţi viteji, că 
nu era altă cale de viiaţa, au mărsu cu toată 
tabăra direptu asupra temeiului oştii turceşti şi 
stându tare şi cu focul, au căutat turcilor a le da 
cale. Şi într-aceia războiu au luat leşii de la turci 
doă steaguri şi tătari prinşi vii câţva. Şi după ce 



s-au aşădzat tabăra la Răutu, au mai ieşit 
steagurile leşăşti de au mai lovit pe o drâmbă 
de tătari, carii trecusă Răutul. 

Zac. 29. După aceia petrecanie, să 
îmbărbătasă Ieşi i şi pierduse toată grijea. Iară 
ce ieste să nu treacă şi orânduiala lui 
Dumnedzău nu poate să să amistuiască. Amu, 
fără nice o grije, tare şi sămeţi leşii şi cădzusă 
la valea Coboltei, unde era de o parte pârâul, 
de altă parte oastea, loc deschis, fără trecători. 
Şi pierduse şi Schinder-paşea nedejde de a-i 
dobândire şi trimisesă la Jolcovschii Schinderu- 
paşea, poftindu să-i trimaţă un om, să ştie 
turceşte. Au trimis Jolcovschii, ce apoi nu l-au 
mai slobodzitu Schinderu-paşea pre tălmaciul 
acela. Cându au fostu amu aproape de Nistru, 
ca o milă de loc de la Movilău, la un satu anume 
Slobodziea Saucăi, la ţinutul Sorocii, acolo 
descălecasă oastea leşască, conacul cel de 
apoi. Holota ce era strânsură, temându-să de 
hatmani pentru dobândă, că jecuise multe case 
în ţară, să apuce ei trecătoarea la Nistru 
noaptea, au dat spaima şi toată oastea aşea 
greu s-au turburat, cât care cum au putut, au 
apucat cal, sluga stăpânu-său şi pedestraşi şi 
călăreţi toţi amestecaţi, unii de lalţi fugindu, s-au 
şpărcuit toată tabăra, hatmanii rămaşi singuri, 
unul într-o parte, altul într-altă. 



Zac. 30. Dzicu unii să să hie făcut aceie 
spaimă din slugile oştenilor, carii mersesă la o 
arie cu fân, departe de tabără şi să-i hie lovitu 
tătarâi. Ce, oricum au fostu, spaima ca aceia au 
fostu, în care nu s-au mai putut îndrepta oastea, 
să să aşedza. Poate hi si de grijea trecătoarei 
Nistrului, care de care să apuce mai curundu să 
treacă. 

Zac. 31 . Au priceputu tătarâi încă de cu 
noapte răssipă oştii leşăşti şi încălecase toţi. A 
doa dzi dez-dimeneaţă, au cădzut mai toate 
capetele leşăşti, părăsiţi unii şi de slugile sale, 
alţii rătăciţi, pre mână tătarâlor. Pre feciorul lui 
Jolcovschii si un nepot a lui i-au găsit între cară, 
răniţi încă de la Ţuţora, pre Coneţpolschii cu 
puţinei oameni buluc, aşteptându dzua, doară 
ari putea aduna ceva oaste şi să ştie şi de 
Jolcovschii, ce s-au făcut, l-au încungiurat 
tătarâi şi au cădzutu viu pre mâna tătarâlor. Iară 
pre Jolcovschii, numai cu o slugă a lui rătă-citu, 
pedestru, l-au găsitu o drâmbă de tătari şi pănă 
a înţelege cine este, vădzându-l om bătrân, l-au 
tăiatu. Şi apoi din sluga lui înţălegându că este 
Jolcovschii, i-au dus capul la Schinder-paşea şi 
au stătut toată dzua într-o suliţă înainte corturilor 
lui Schinder-paşea capul lui Jolcovschii. Şi într- 
acela loc stă stâlp de piatră, făcut apoi de 
oamenii lui Jolcovschii şi pănă astădzi, în ţinutul 
Sorocii, în ceia parte de satu, anume Slobodzia 



Saucăi, locu ca de giumătate de milă de la 
Movilău. 

Zac. 32. Schinder-paşea după aceasta 
izbândă, capetele leşăşti ce au fostu şi pre 
Coneţpolschii, i-au trimis la împărăţiie, iară 
singur s-au întorsu la Cetatea Albă şi acolea 
peste puţine dzile ş-au fârşitu viiaţa. Dzicu să fie 
murit otrăvit de veziriul ce era atuncea la 
împărăţiie, temându-şi veziriia de dân-sulu. Iară 
tătarâi au lovitu toată Podoliia şi Rusiial fără 
nice o sminteală de nime, cu plianu multu s-au 
întorsu în părţile sale. Fost-au aceia răssipă a 
oştilor lesăsti si perirea lui Gaspar-vodă, v leato 
7129 <I621>. ' 



Capulu alu noaălea 



Âncep. 1 . După domniia lui Gaşpar-vodă, au 
venit la domniie Alexandru-vodă, feciorul lui 
lliiaşu-vodă, iară acelu lliiaş-vodă au fostu 
ficiorul lui Pătru-vodă Rareş şi după moartea 
tătâne-său, lui Pătru-vodă, cădzuse la domniie, 
ce de bunăvoia sa au lăsat domniia, precum 
scrie Ureche vornicul şi au mărsu la soltan 
Suliman şi s-au turcitu, la care întunecarea 
menţii au venitu din desfrânate fapte a curviei. 

Zac. 2. Apoi lliiaş-vodă au cădzutu la Rodos, 
la opreală şi acolea, la Rodos, au născutu 
acestu Alexandru-vodă. Spun de dânsul că la 
moartea sa au mărturisitu legea creştinească. 

Zac. 3. La începutul domniei sale, oblicindu 
de moartea lui Gaşpar-vodă că au fostu pricina 
Şep-telici hatmanul şi Goia postelnicul, i-au 
omorâtu şi trupurile lor le-au aruncat în 
ieşitoare, precum s-au pomenit mai sus. Şi cu 
lege direaptă le-au făcut aceie pedeapsă, 
numai munca ce au făcut fămeilor lor şi îmmei a 
lui Şeptelici pentru avuţiie, au fostu peste 
pravilă, că pre legea direaptă nice fecior pentru 
fapta tătâne-său, nice părintele pentru fapta 
fecioru-i de vârstă nu-i platnicu. 



Zac. 4. Domniia era aceasta foarte slabă şi 
cu purtatul trebilor peste obiceiurile ţărâi. Şi în 
dzilele lui au venit şi împărăţiia Turcului, singur 
cu sine sultan Osman la Hotin, asupra leşilor. 
Că înţelegându împărăţiia de perirea oştii 
leşăşti de Schinderu-paşea, avea nădejdea că 
pre lesne va putea să cuprindze den Crăiia 
Leşască o parte, soco-tindu că ce au fostu 
fruntea oştilor leşăşti şi slujitori vechi au peritîn 
Moldova, nu or avea Ieşi i nice o putere să stea 
împrotiva. Şi măcar că Venisă veşti că perşii să 
gătiadză asupra Vavilonului, să-l ia de la turci, 
tot au lăsatu grijea Vavilonului şi au stătut după 
gătirea asupra leşilor peste toată iarna, 
trimiţându şi ceauşi la craiul leşescu, dându-i 
ştire să ştie că-i vine asupra Crăiei lui, cu toată 
puterea. 

Zac. 5. Au acestu obicei împăraţii, de dau 
ştire unul altuia, cându voru să facă războaie 
unul asupra altuia. De care lucru s-au 
cutremurat leşii, de vremile acele, vadzându-şi 
răssipă oştilor cu amândoi hatmanii şi a 
vederea venire asupra sa puterii ca aceia. Ce 
au trimis şi craiul un sol de la sine la turci, mai 
multu să vadză şi cu ochii, este adevă-ratu 
gătirea turcilor să vie, au numai sintu cuvente. 
Ce, pe solul la împărăţiie nice cu veziriul nu l-au 
adunat, ce numai i-au răspunsu cu scârbă şi I- 
au pornitu înapoi. 



Zac. 6. Iară şi craiul leşăscu n-au şădzutu 
fără gătire, ce, îndată, iarna, au strânsu săimu şi 
den ceputulu săimului au trimis soli pe la toate 
ţări creştine, dându-le ştire de vinirea asupra sa 
împăratului turcescu, cu toată puterea împărăţiei 
lor. Şi au stătut la sfat să facă oşti de a stare 
împrotiva puterei turceşti şi au ales la săimu să 
facă 30.000 lefecii, în carii să fie 14.000 de 
husari şi 8.000 de pedestrime, altă oaste mai 
sprintenă şi la 15.000 de cazaci să trimaţă lefe 
şi singur craiul cu toată pospolita să încalece şi 
au stătut şi ei toată iarna de gătire. Iară de la 
Crăiei streine n-au avut de la nime nice unu 
agiutoriu, mai multu de la holendezi câteva 
corăbii cu platoşe si cu săneţe şi alte măiestrii 
de oaste. Iară de la celelalte craii creştineşti fără 
nice o nedejde de agiutoriu s-au întorsu solii lor 
şi încă de la nemţi oprise şi marginile ţărâi sale, 
nice pre banii săi leşii să nu facă lefecii, avându 
împărăţiia Neamţului pre acele vremi mare 
zarve şi amestecături cu Crăiia Bohemului, care 
crăie, cu altu nume, să dzice Cehul. Aşe lăsasă 
toţi pre Ieşi, numai singuri să raspundze 
împărăţiei Turceşti. Husari încă atâtea n-au 
putut a face leşii, că acel fel de oaste să face cu 
greu şi cu mare cheltuială. 

Zac. 7. Câtu s-au dezvărat, sultan Osmanu 
au purces cu mare gătire cu oşti strânsă de pen 
toate unghiurile ţărâloru sale. Aşe scrie 



Hronograful leşăscu, că şi din limbi, apoi şi din 
iscoade ce avea Ieşi i la turci, cum au avut 
sultan Osmanii 300.000 de călări, 12.000 de 
iniceri, 80.000 de tătari cu Zaimbu Chierei- 
sultan, hanul Crâmului, fără de ostile 
munteneşti ce era cu Radul-vodă, domnul 
muntenescu. Amu aproape de Dunăre fiindu 
sultanu Osmanu, au venitu' veste, cum au luat 
perşii Vavilonul, ce totu au păzitu calea asupra 
leşiloru. 

Zac. 8. La Ieşi lipsiia hatmanii amândoi, că 
Jolcovschii hatmanul cel mare perise, iară 
Coneţpolschii al doilea hatman era la 
închisoare la Ţarigrad şi era zarva între Ieşi 
pentru hătmăniie. Ce craiul Jigmontu, ferindu-să 
să nu cadze la mai mare împărăchiere între 
capete lucrul, au răspunsu că aşteaptă pre 
Coneţpolschii să iasă din robie şi este pravila 
loraşea, ales la capetele oştilor, să margă pre 
rându din stăpâni mai mică la mai mare. Deci 
ostile toate au datu pre mâna lui Hotchevici 
hatmanului de Litfa, om vestitu din tinereţăle 
sale la războaie şi atunce de vârstă sa, ca de 80 
de ani. 

Zac. 9. Cu 14.000 de oaste au purces 
deodată Hotchevici hatmanul şi înainte sa au 
trimis cu 4.000 de oameni pre Liubomirschii, să 
treacă îndată Nistrul la Hotin, fiindu cetatea 



Hotinului din dzilele lui Gaşpar-vodă pre sama 
Ieşi lor. Deci întrându Liubomirschii în ţară, păn 
a să apropiia ostile turceşti, au prădatu ţara 
pănă în laşi, ieşindu şi lăsindu şi Alexandru- 
vodă leşii cu fuga la Romanu. Şi au arsu Ieşi i şi 
Ieşi i şi din prada ţării au strânsu hrană, care 
apoi au ţinut pre Ieşi toată vremea, cât au fostu 
la Hotin, în urma lui Liubomirschii au sositu şi 
Hotchevici hatmanul la Hotinu şi apoi, după 
Hotchevici, şi feciorul craiului leşăscu, Vladis- 
lav, cu 16.000 de oaste. Nu ştiu ce vină or hi dat 
bieţilor târgoveţi de Hotin, a o samă ce au fostu 
mai fruntea, de i-au înpensu din cetate de pe 
zid, făr de nici o milă lesii. 

Zac. 10. Amu era împărăţiia la Ţuţora, iară 
cazacii tot nu sosisă la Hotin, cu mare 
mâhniciune leşilorşi amu agiungea tătarâi pănă 
în tabăra leşască, cât pierduse leşii de cazaci 
nedejde. 

Zac. 1 1 . în 20 dzile a lui avgust au lovitu un 
soltan cu ostile sale şi cu mulţi şi din oastea 
turcească, la tabăra leşască supt Hotin, cât s-au 
gânditu Hotchevici hatmanulu şi alte capete 
leşăşti că amu şi împărăţiia singură este sosită 
şi scoasesă şi leşii toată oastea la câmpii . Ce, 
tătarâi, după puţină năvală, s-au datîndărăptu. 
Şi atunceşi, în ceiaşi dzi, au sositu şi 1 .000 de 
cazaci înaintea hatmanului lor, anume 



Sahaidacinii, dându-i ştire că soseşte şi oastea 
căzăcească cu tabăra legată, de trei dzile tot cu 
războiţi prin tătari, că trecusă cazacii pe la 
Soroca şi zăbăvindu-să cu prada, pe hirea lor, îi 
apucase tătarâi pe cale. A doa dzi, 21 a lui 
avgust, au sosit si Sahaidacinii cu 20.000 de 
cazaci şi într-aceiaşi dzi, orânduindu Hotchevici 
şanţurile pe lângă tabără şi făcându căutare 
cazacilor, au dat ştire străjile, cum soseşte şi 
împărăţiia cu toate oşti în tocmală, cum dzic la 
turci, alai. Ce, au lăsatu si Hotchevici căutarea 
cazacilor şi au scos şi el toată oastea la câmpii, 
cu tocmală puindu oaste şi pen văi şi pin ceretei 
supuse. Singur au stătut cu partea mai aleasă a 
oştii frunte, gândindu că vor da turcii îndată 
războiu. Ce, oastea turcească n-au stătut de 
războiţi, ce, cum au sosit, au început a 
descăleca şi a întinde corturile. Cantemir-paşea 
numai cu ostile sale au făcut năvală o dată la 
aripa leşilor, ce vădzindu oaste leşască supusă 
pin toate văile, au purces si el spre descălecatul 
oştii sale. Iară turcii scoasesă o samă de pusei 
şi da în oastea leşască şi au fostu harţuri între 
oşti pănă sară. 

Zac. 12. Avgust 22, dez-dimeniaţă, au 
cuprinsti turcii tot locul acela cu corturi, unde 
stătusă leşii în dzua dintâiu. Leşii încă au scos 
oastea împregiurul taberei aproape si într-aceia 
dzi toată năvala turcilor au fostu asupra 



cazacilor, vădzându-i încă fără şanţuri şi osebiţi 
de tabăra leşască. 

Zac. 1 3. Avgustu 23 dzile, dez-dimeneaţă, 
gătiţi turcii de războiţi, cazacii era descălecaţi 
cu tabăra lor, mai gios pe Nistru, deosebi de 
tabăra leşilor, încă fără şanţuri, numai încheiată 
cu căruţele. Acole, la cazaci, au făcut mare 
năvală cu toate ostile turcii cu tătarii, cât să 
vedea luată amu tabăra căzăcească. Ce, au 
stătut cazacii foarte tare şi cu nevoinţa a 
hatmanului lor, care era om, oştean direptu, si 
le-au datu şi Hotchevici hatmanul agiu-toriu cu 
trei roate de nemţi şi cu o mie de haiduci cu 
bardişe (ieste un feli de arme, topoară cu coade 
lungi). Deci, cum au vădzut cazacii agiutoriul, 
au sărit dreptu asupra inicerilor, bătându-se de 
la o vreme de ţiişu cu sâneţăle, cât le-au căutatu 
a să da înapoi inicerilor. Şi aşea gonindu 
cazacii şi haiducii pre iniceri, s-au întărâtaţii şi 
ostile călă-reţă şi s-au făcut o glogozală mare 
între oşti, adao-gându-să şi din oşti turceşti cu 
tătarâi şi den bulucuri a leşilor la aceia aripă, 
unde era sfada, cu mare vărsare de singe. Şi 
într-aceia dată, la acela războiu, au peritu 
capete câteva den iniceri şi păşea de Silistra, 
vestitu războinic. Din partea leşilor, din capete 
au peritu Zavisa şi Endriiovschii, amândoi 
rohmistri. Şi din capetele tătarâlor de Litfa au 
perit Bogdan-mârza şi Ţarovici, iară mârzac. 



Lucru mare, cumu-i laudă Hronica leşască, cum 
au stătutu de bine atuncea împrotiva turcilor, 
macara că sintu şi ei turci de lege. în ceia dzi, 
spunu să hie chematu soltanu Osmanu pre 
iniceri şi le-au dzis că nu va mâncă, pănă nu or 
lua tabăra căzăcească. 

Zac. 14. 24 a lui avgust, Ieşi i la câmpu n-au 
ieşit, ce au stătut toată oastea la întăritura 
şanţurilor, ca pănă atuncea pe mai multe locuri 
era tabăra leşască numai cu cară îngrădită. Iară 
turcii într-aceiaşi dzi, vădzându că Ieşi i nu stau 
la războiu, ce de lucrul şanţurilor, şi călării de-a 
valoma cu inicerii pedestri întâi au datu năvală 
unde era fruntea şanţurilor şi acolea dându-le 
tare nemţii răspunsu, s-au mutat mai sus, 
cercându locu mai slabu, ce şi acolo, la năvală 
au cădzutu mulţi din turci. Apoi şi la al treile loc, 
au luatu mai despre Zvancea, ce şi acolea s-au 
apărat leşii tare si pănă amiadzedzi au dodeit 
pe Ieşi. Iară de la amiadzedzi, iară cu toată 
năvala au lovitu la tabăra căzăcească, care 
amu era grijite peste noapte, cu doă rânduri de 
şanţuri, un şanţu tocma pe lângă cară, iară altu 
rându de şanţuri mai departe de tabără şi amu 
lipiţi de şanţurile Ieşi lor. Multă oaste turcească 
au peritu de cazaci într-aceia năvală şi au 
gonitu leşii pre turci înfrânţi de focul cazacilor, 
pănă în corturi. 



Zac. 15. Avgustîn 25, nimica n-au gânditu 
turcii de paguba oştii sale, ce au avutu, ce, a 
doa dzi, au scos puşcile cele mari si s-au 
apropiiatu de şanţurile cazacilor şi au dat 
nepărăsitu în cazaci câteva ceasuri. în loc de 
minune scrie Hronograful leşescu că dându 
aşea desu şi mai multu de un cazacu, anume 
Vasilie sotnicul, n-au perit, iară cai au omorât 
mulţi în tabără. După patru ceasuri ce începuse 
a bate puşcile în cazaci, au ieşit cazacii ş-au 
făcutu năvală la pusei, de unde bătea. Şi din 
aripa despre Ieşi au lovit un stol de Ieşi, iară 
într-acolea si au împensu pre toată oastea aceia 
de pe lângă pusei şi au apucat toate puşcile 
cele apropiiate. Şi au mărsu într-aceia dzi pănă 
în corturi turceşti cazacii, cu mare spaimă în 
toată oastea turcească şi amestecătură. Ce, 
cum şi-i hirea cazacilor, la dobândă lacomi, au 
dat îndată de jacuri şi cu aceia zăbavă, avându 
vreme turcii, au împensu iară pre cazaci şi de la 
corturi şi de la pusei. Puşcilor apucase cazacii 
de le stricase roatele şi straturile. 

Zac. 16. Dintr-aceia dzi amu au mai răsuflaţii 
cazacii şi s-au acolesitu turcii despre parte 
Ieşi lor cu năvala, că să deprinsesă leşii, de sta 
gata, bulucuri călări şi cât îi împengea cazacii 
den foc pre turci, iară leşii loviia din aripa. Deci, 
den 26 a lui avgustau cădzut greul asupra 
leşilor, că în 27 a lui avgust mare năvală au 



făcut turcii la oastea leşască, care era scoasă 
dinafară de şanţuri şi au în-frântu pe Ieşi şi doaă 
bulucuri de nemţi a doi polcovnici au peritu cu 
totulu. Mare bucuriie în turci şi semeţiie de atâte 
capete de nemţi, de carii sta o grămadă înainte 
corturilor împărăteşti. Şi să nu hie întorsu pre 
turci îndărăptu nişte steaguri de husari, la grije 
era şi toată tabăra leşască, aşea să ameste- 
casă de rău leşii. Au luatu într-aceia dzi turcii 
steagul lui Hotchevici, rumpându-şi zăbala calul 
stegariului, care purta steagul de husari la 
Hotchevici, l-au băgatu pe stegariul fără voie lui 
în desimea turcilor. La aceia grije scrie 
Hronograful, că singur moşneagul Hotchevici 
au ieşit din şanţuri afară şi pin toate celelalte 
porţi ieşiia orânduită oastea şi aşea s-au 
dezbăratu de oarbă năvală turcilor, într-aceia 
dzi. Iară oaste au peritu multă într-aceia dzi din 
Ieşi şi steagul lui Hotchevici cu stegariul. 

Zac. 77. în 28 a lui avgust şi 29 şi 30, turcii 
au şedzut pre odihnă, iară Hotchevici hatmanul 
mâh-nitu pentru steagul său, care lucru la 
oştenii acestor părţi şi în locu de necinste şi în 
locu de piedzi răi să socoteşte. 

Zac. 18. în dzi I a lui septevrie au pus gându 
leşii să lovască cu toată oastea sa noaptea pre 
turci, numai să lasă pedestrimea la şanţuri şi 
aşea au făcut. Toată oastea scosesă denafară, 



ce au împiedecată lucrul şi gândul lor ploaia. A 
doa dzi au oblicit turcii gândul leşilorden 
haiduci unguri, care fugiia totdeauna de la Ieşi 
la turci şi de la turci rusii totdeauna. Iară cazacii 
tot nu s-au răbdatu şi pe ploaie, la o aripă de 
corturi au îndrăznit de i-au lovit, totîntr-aceia 
noapte. 

Zac. 19. A treia dzi a lui septevrie au venit în 
tabăra leşască de la Radul-vodă, domnul 
muntenescu, Batiste Veveli, om de neamul sau 
criteanu, dzicu să hie fostu cu ştirea veziriului, 
îndemnându pre Ieşi să trimaţă sol de pace la 
turci. Şi nu s-au apăratu Ieşi i , ce au trimis foarte 
om cu ispravă de la sine, anume Zelenschii, să 
întrebe, putea-vorsă să priimască soliile la 
împărăţiie, au ba. Şi de atuncea îmbla şi soliile, 
iară şi singele bieţilor oşteni mai multu să vărsa 
din îmbe părţile între dânşii, în toate dzile şi în 
tot ceasul. 

Zac. 20. în 5 dzile a lui septevrie, au obârşitu 
turcii şi podul peste Nistru şi au trecut şi în ceia 
parte de Nistru oastea. Avea hrană pănă 
atuncea slobodă de cai leşii peste Nistru, iară 
den ceiaşi dzi i-au închisu şi den ceia parte. Şi 
totîntr-aceia dzi au venit şi Caracaş-paşea de 
Buda, carele temându-se de împărăţiie, scârbită 
de dânsul pentru zăbava, trimisesă răspunsu 
veziriului că nu va merge la adunare, pănă nu 



va hi întâi în tabăra leşască. 

Zac. 21 . Toată oastea turcească iară să 
pornise după Cărăcaşu-paşea şi din toate 
părţile au stătut năvală asupra leşilor, iară mai 
mare cu multu unde era singur Caracaş-paşea. 
Era acel loc despre Zvancea, unde era mai 
slabă tabăra leşască. îl dusesă pre Caracaş- 
paşea anume la acel loc nişte unguri ce fugise 
de la Ieşi la turci şi aceia năvală au făcuţii la 
şanţurile leşăşti, cât să nu hie apucat a ieşi un 
bulucu de nemţi cu un căpitan anume Veier, 
neamţu si s-au prilejitu vro 2.000 de cazaci, carii 
păştea caii, ţiindu-i amână prin ceretei, luasă 
Caracaş-paşea şanţul leşilor. Ce nemţii ca din 
dos să prilejise a oştii cei turceşti şi alţii di pe 
şanţuri au vărsatu focul în turci, cum dau nemţii, 
odată. Şi dintr-acela focu au nemerit glonţul den 
sineţu pe Caracaş-paşea direptu pren capu. 
Deci, cât au vădzut turcii c-au cădzutu Caracaş- 
paşea, s-au datîndărăptu. leşit-au şi Ieşi i călări 
din şanţuri, iară n-au gonit pre turci, stându 
după sprejeneală de alte locuri, pe unde mai 
năvăliia turcii. 

Zac. 22. Slăbise leşii de hrană si de desimea 
mare de trupuri să scornise mare putoare în 
tabăra lor, că nu mai biruia a căra trupurile în 
Nistru. Deci să scornise boale între osteni şi mai 
vârtos muriia caii de o boală ce era în cai. 



Feciorul craiului, Vladislav, dzăcea bolnav şi 
Hotchevici hatmanul iară aşea, din care boală 
au şi murit acolea la Hotin Hotchevici, septevrie 
14, omu între Ieşi vestitu de lucrurile 
războaielor. Spunu de dânsul, păn au fostu viu, 
cându au venitu pomenire de pace de la Radul- 
vodă, să hie dzis: „Lasă, lasă, să vie Simedriul, 
să va căi soltanu Osmanu c-au venit asupra 
leşilor". 

Zac. 23. Trei dzile după perirea lui Caracaş- 
paşea, turcii au şădzutu fără războiu, iară tătarâi 
ardea şi prăda Tara Leşască pre lângă 
Cameniţă şi mai sus de Cameniţă şi să fuma 
Ţara Leşască la vederea ochilor a leşilor şi ei 
închişi de toată hrana. Mai multu ce răzbiia 
cazacii pen păduri, pe la cetăţi de pe aproape şi 
aducea câte oarece hrană, ce iară nu de 
agiunsu. Şi au ales şi Ieşi i într-un rându, 
noaptea, cu vreo mie de haiduci, nişte cară, de 
au adus den Cameniţă puţină hrană şi iarbă de 
sineţă, că împuţinasă Ieşi i şi iarba şi plumbul. Şi 
boale să scornise multe în nemţi şi în Ieşi şi mai 
ales boală de ventre, învăţaţi cu berea, cu 
horilcă şi acolo numai apa Nistrului era băutura, 
care este foarte grea la băutu. 

Zac. 24. Svătuia unii din Ieşi să lase 
pedestrimea să apere şanţurile, iară ei să iasă 
călări, alţii sfătuia să pornească pre feciorul 



craiului, să margă el să sirguiască pe craiul, pe 
tată-său, să vie mai curundu cu agiutoriu şi să 
burzuluisă şi oastea Litfei, numai să o plece din 
tabără. Ce, apoi toate acestea sfaturi le-au 
aşădzat Liubomirschii, pre carele l-au şi ales 
oastea şi în locul lui Hotchevici şi l-au pus 
feciorul craiului hatman. 

Zac. 25. în 15 a lui septevrie să întorsesă şi 
solul lorZelenschii, trimis la veziriul şi totîntr-a- 
aceiaşi dzi au lovit turcii iară tabăra leşască la 
poarta Litfei. Ce făcusă leşii în cele trei dzile o 
tabie.adecă o baştă denafară de şanţuri, de 
care nu luasă turcii aminte, ce şi de la şanţuri şi 
den tabie dându tare leşii foc, au căutatu turcilor 
a să da înapoiu.A doa dzi, septemvrii 16, au 
trecut puşcele turcii în ceia parte de Nistru şi au 
bătut toată dzua în tabăra leşască. Şi toată dzua 
aceia numai unu neamţu au ucis, la corturile 
feciorului craiului. Si tot într-acea dzi au trecut 
Nistrul şi sultanu Osmanu singurii şi au mărsu 
de au vădzutu Cameniţă. Pusesă să bată o 
cetăţuie anume Panăvţii, lângă Cameniţă, ce 
era nişte haiduci, puşi acolea de pază. Ce au 
peritcâţva turci de haiduci şi au lăsatu-o 
cetăţuia aceia nedobândită. Iară pre lângă 
Zvancea, numai căci au trecut pe lângă cetate. 
Scrie Letopiseţul leşăscu să hie dzis soltanu 
Osmanu pentru Cameniţă: „Dumnedzău au 
făcut-o această cetate şi Dumnedzău va lua- 



oă". Iară în dzilele noastre au luatu-o sultanii 
Mahmetu, împăratul turcescu, în 9 dzile în anul 
7180 <1672>, în 16 dzile a lui avgust, pentru 
păcatele leşilorşi netocmala între dânşii. 

Zac. 26. Făgăduită era plata tătarâlor la Hotin 
de soltan Osmanii, care va aduce cap de cazac, 
să ia câte 50 ughi de aurii, deci alerga tătarâi, 
lovindu pin Ţara Leşască ţărănimea şi le 
aducea capetele şi lua bani. Ce, cărasă nişte 
grămădză de capete de ţărani înaintea corturilor 
împărăteşti, cu numele de cazaci. Iară oastea 
turcească neputândii strica leşilorden frunte, au 
trecut Nistrul puşcile cele mare şi bătea foarte 
tare den ceia parte pre cazaci şi o parte de 
tabăra leşască. Numai ce au căutatu a să muta 
de la mal şi cazacilor si leşilor, de pe unde 
agiungea puşcile. Şi în 16 a lui septevrie acela 
războiţi şi năvală să făcusă, cât amu didesă 
tătarâi înot să treacă apa, să între în tabăra. 
Care grije vădzindii Liubomirschii, carele era în 
locul lui Hotchevici celui mortu, au coborât 
nemţi pedestri cu foc şi s-au îmbărhătatu şi 
cazacii si au începutu a da foarte desu focul, 
câtu au căutatu turcilor a părăsi deodată puşcile 
şi a să mai depărta de la malu. 

Zac. 27. Acestea lucrându-să la Hotin, craiul 
leşăscii Jigmontu veniia încet, cum să dzice, 
leşeşte, într-agiutorfecioru-său. Şi amu 



împuţinase de tot tabăra leşască iarba de sineţu 
şi de hrană era foarte strânşi, care nevoie nice 
de la turci nu lipsiia, că flămândzisă foarte rău si 
turcii şi în toate dzile veniia veşti de mare prădzi 
ce făcea cazacii pre Marea Neagră. Deci vinisă 
iară Batiste Veveli de la Radul-vodă, domnul 
muntenescu, cu făgăduinţă tare, că or hi priimite 
soliile, numai de zăloage poftise Ieşi i de la turci, 
au adus răspunsu că ieste cu ruşine împărăţiei 
să dea zăloage. Deci şi Ieşi i au ales pre lacob 
Sobeţchii, tatăl craiului de acmu şi pe 
Joravinschii castelanul de Bâlza şi au mărsu 
solii leşăşti în tabăra turcească. 

Zac. 28. Schimbasă împărăţiia pre veziriul în 
scârbă că n-au fostu harnic de a lua tabăra 
căzăcească şi pusesă altu veziriu, carele să-şi 
arate lucrurile mai tare, au dzis solilor leşăşti să 
lege biru pre an la împărăţiie. Care lucrul nici 
într-un chip nepriimindu solii leşăşti, pre dânşii 
i-au opritu, iară oastea toată cu mare gătire si cu 
toate puşcile şi măistriile au pornit cu sine 
asupra taberii leşeşti şi o parte au pus 
dencoace de Nistru să bată, iară altă samă cu 
sine au trecut Nistrul şi au bătut în ceia dzi, 
toată dzua, septevrie 24 şi septevrie 25. Ce, 
făcuse pre malu şi leşii şanţuri dincoace, iară tot 
îi strica din pusei turcii şi mai rău din ceialaltă 
parte de Nistru. Şi aşea să lupta în toate dzilele 
acestea pănă în 27 a lui septevrie. 



Zac. 29. Au acestu obiceiu cazacii, daca li să 
dodiieşte răul şi pieru de pusei, iesu de dau 
năvală, tocma acole, de unde batu puşcile, care 
hirea lor, hie cine va hi vădzut la Suceavă, 
cându închisesă Ştefan-vodă Ghiorghie pre 
feciorul lui Hmilu. Aşea au făcut şi la Hotin, 
cându părea turcilor că sintu pătrunşi de morţi 
ce făcea puşcile într-ânşii, că-i bătea atuncea în 
cele 5 — 6 dzile 60 de pusei, cum scrie 
Hronograful leşăscu, tot de cele mari, ce le 
dzicu balemezuri, şi-i socotiia spăimaţi, 
atuncea, în 27 a lui septevrie, au făcutu cu 
hatmanul său, cu Sahaidacinii, sfat şi s-au 
orânduit în doao bulucuri, o parte în ceia parte 
de Nistru şi altă parte din ceasta parte. Şi aşea 
au făcut, noaptea au purcesu şi au trecut Nistrul 
pe pod la Zvancea, că avea şi Ieşi i pod peste 
Nistru, mai sus, împrotiva Zvancei si au lovitu 
tocma şanţurile veziriului din ceia parte, cât i-au 
căutatu şi veziriului în ceia noapte a nu mânea 
suptcortu. Iară dincoace, aceia spaimă şi 
glogozală făcuse în oastea turcească, cât în 
giumătate de oaste fugisă de supt corturi la altă 
parte de tabără, părăsisă şi puşcile şi să făcuse 
o amestecătură mare. S-au împlut cazacii de 
boarfe, de săbii, de rafturi, de corturi, iară mai 
multe au tăiat şi le-au răsturnat şi cu mare 
dobândă s-au întorsu în tabăra sa. 

Zac. 30. De miratu era la împărăţiie şi la toate 



capetele împărăţiiei neînfrântă şi neînspăimată 
hirea căzăcească, la ce strânsoare amu era. 

Zac. 31 . Amu aducea tătarâi şi limbi, carii 
spunea de singur craiul leşăscu sositu la Liov. 
Ce, a doa dzi după aceia petrecanie din cea 
noapte, au chemat împărăţiia pre vezirul la sine, 
iară puşcile den ceia parte totuşi au bătut păn 
îndesară, iară singur veziriul au stătut cu solii 
leşăşti la legături de pace, avându veste şi de 
sosirea craiului la Liov. 

Zac. 32. Multu au stătut turcii să priimască 
Ieşi i cevaşi biru, ce leşii nice să pomenească 
acestu lucru n-au priimit. Deci, după multă 
frământătură, au stătut şi s-au ales pace, 
septevrie 29 dzile, pre calendariul nostru, iar pre 
a papistaşilor octovrie 91 . Zac. 33. Legăturile 
despre împărăţiie au fostu acestea: Pace 
vecinică de la turci să aibă Crăiia Leşască, 
niceodată asupra ei oşti să facă (iară, ia, cum 
ţin)2, pre tătari să-i oprească să nu îmbie, 
stricându în Ţărâle Leşeşti, la Moldova paşi sa 
nu puie (iară şi de ceia, măcar de n-ar hi 
aproape) şi alte mănânţuşuri, pentru semnele 
hotarălor la câmpii Oziei şi despre Tighinea. 

Zac. 34. Iară de la Ieşi era aceste legături: în 
Moldova cu oşti să nu mai îmbie, pre cazaci de 
la mare să-i oprească, cetatea Hotinului să dea 
pre mâna domnului de Moldova, solu mare cu 



daruri şi cu întăritura legăturilor de pace să 
trimaţă la împărăţiia. Şi numai ce le-au căutatu 
Ieşi lor mai apoi, mai în silă, a priimi şi a lega şi 
30.000 de cojoace, din anu în an să dea 
tătarălor. Şi aşea acestea istovindu-să, în loc 
într-âmbe taberile, şi turcească şi acea leşască, 
au strigatu strigătorii pace şi în loc au părăsitu şi 
armele de îmbe părţile. 

Zac. 35. In 30 dzile a lui septevrie s-au făcut 
târgu între Ieşi şi între turci; au cumpăratu Ieşi i 
mulţi cai turceşti ieftini, corturi şi turcii de la Ieşi 
postav, pistoale. Şi iarăşi în dzi întâiu a lui 
octovrie şi a doa dzi, iară au făcut târgu ostile 
între sine. 

Zac. 36. A treia dzi după pacea legată, au 
pur-cesu împărăţiia în giosu de la Hotin. leşisă 
toată oastea leşască în tocmală la câmpu şi 
petrecându bulucurile turceşti, îşi lua dzua bună 
cu clătirea şi capului de la Ieşi. Apoi, a patra dzi, 
şi Ieşi i , după purcesul împărăţii, octovrie 6, au 
ieşitu şi ei din şanţurile sale cu cazacii, lăsându 
cetatea Hotinului pre sama Radului-vodă, 
domnului muntenescu, că domnul ţărâi noastre, 
Alexandru-vodă, precum s-au pomenit mai sus, 
viindu la Hotin împărăţiia, n-au aflaţii nemică 
grijit, nice poduri, nice conace şi ţara aflându-se 
fugită şi stricată de Ieşi, s-au scârbitu pre 
Alexandru-vodă aşea de rău, cât numai era să-l 



omoară. Ce, l-au scos de la moarte veziriul, iară 
de urgie n-au hălăduit, că pănă la Hotin, tot au 
fostu legatu la pusei în obedzi şi toată vremea 
aceia, cât au fostu împărăţiia la Hotin, tot au 
fostu la închisoare, pănă la întorsul împărăţiei 
spre Ţarigrad. 

Zac. 37. Pre cale mergându împărăţiia, mare 
scădere au avutu în oameni, hămnesită oastea 
şi caii, că lovisă nişte răceale şi ploi cu ninsori. 
Şi de atuncea sintu luate Renii cu câteva sate 
de soltan Osmanu, sat de ţară pe Dunăre, 
ascultătoriu cătră ocolul Galaţilor şi sintu date 
de împărăţiie cătră Smil, de atuncea, căruia 
olatu venitul ieste închinatu la mormântul lui 
Mahmet, ce ieste în Ţara Arăpască, aproape de 
Marea Roşie. 

Zac. 38. Iară craiul leşescu Jigmontu, 
înţelegându de pacea făcută între turci cu 
ficioru-său, s-au făcut mânios deodată, ce era 
zugrăvită aceia mâniie, că pospolita veniia 
foarte încetu, velcopoleanii atunce trecea Visla, 
iară Litvei veniia asupra craiul şvedzăscu 
Gustav, la Riga, care cetate vestită foarte între 
cetăţile lumii, atunceaşi au luat-o Şfedul. 

Zac. 39. Şi aşea au fostu lucrurile împărăţiei 
cei dintăi, cu vinirea lui sultan Osmanu la Hotin, 
în anul de la zidirea lumii 7130 <1 621 >. 



Capulu alu dzecilea 



Âncep. 1 . După grea de scârbă împărătească 
mazilie a lui Alexandru-vodă, feciorul lui lliiaş- 
vodă, încă de pe drum mergându împărăţiia la 
Hotin, au trimis iară la Ştefan-vodă Tomşea şi 
iară i-au datu domniia ţărâi. 

Zac. 2. Amu mai blându Ştefan-vodă, la a 
doa domniia sa, precum au pututu întâi, 
îmblându singur pre la bejenii, strângându 
conace împărăţiei şi aflându-se la slujbă. Şi cât 
s-au mântuitu de împărăţiie, s-au apucat cu 
toată osirdiia de obârşirea mănăstirei Soleai, 
care urdzise la domniia dintăi, ce nu o fârşise. 
Este mănăstirea Solea obârşită de dânsul şi 
sfârşită în anul 7131<1622>, după'âmpărăţiie. 

Zac. 3. în locu, peste voia leşilor era domniia 
lui, că era în mare vrajbă cu dânşii şi pre Radul- 
vodă ave iară mare nepriietin. însă siliia Ştefan- 
vodă să nu dea ceva pricină leşilor, fiindu 
atuncea de curundu legaţi cu priietenşugu nou 
împărăţiei. Şi după împărăţiie, într-acelaş anu, 
vara, a solului care veniia de la Ieşi la 
împărăţiie, cu întăritura păcii ce făcuse la 
Hotinu, mare cinste şi vâlhvă au silitu să-i facă, 
iară tot pre Ieşi priietini a face n-au pututu. 



Zac. 4. Era solul de la craiul leşescu un om 
mare, anume cneadzul de Zbaraj, din 
Vişnoveceşti, cu mulţime de oameni şi cu 
desfrânate de tot podoabe, cât de-biia de să află 
în vro istoriie pre aceste vacuri soliie ca aceia la 
vreo împărăţiie prilejită, cu 300 de oameni 
călări, fără pedestraşi pe lângă carate ce avea 
şi păn în vezetei îmbrăcaţi cu ursinice. 
Ciubărâle cu carile adapă caii, de argintii, şi 
cofe, barilce, la hamuri ţintele şi la haiduci 
cepragi de argintu. întrându în Ţarigrad, au pus 
potcoave de argintu, numai câte un cu. iu bătute 
la cai, anume să cadă pre uliţe. 

Zac. 5. leşindu-i Ştefan-vodă o milă de loc 
înainte cu câteva gloate, în carată cu sine solul 
nu l-au poftit, nice au primit să hie la masa lui 
Ştefan-vodă, la ospăţu. Iară Ştefan-vodă şi la 
purcesul lui din laşi spre Ţarigrad, iară l-au 
petrecut cu cinste, pănă la locul unde au făcutu 
apoi Barnovschii-vodă un hălăşteu, ce să 
chiamă lazul lui Barnovschii pănă astădzi. 

Zac. 6. Acolea l-au tâmpinatu călăraşii de la 
Ţarigrad, cu veste că s-au schimbat veziriia şi 
au stătut veziriu unul ce-i era lui Ştefan-vodă 
priietin. Cum au înţăles din călăraşi de veziriia 
aceluia veziru veste, îndată au dzis gloatelor să 
să întoarcă şi tnloc s-au întorsu şi singur, 
poftorindu cu glasul: „Lase, câine lese, că te voi 



purta eu". Şi neluându-şi nice dzua bună de la 
sol, s-au întorsu la scaun şi au trimis şi înaintea 
solului, pen ţară, pe la toate conacele, de i-au 
tăiatu obroacele. 

Zac. 7. Sosindu solul aceia la Ţarigrad, au 
aflatu împărăţiia lui soltan Osman la mare 
turburare şi închis Ţarigradul din rădicatul 
inicerilor asupra împărăţiei. Şi au ţinutu acea 
turburare 9 dzile, închişi toţi, cineşi la casele 
sale, cu mare grije şi spaimă. Şi oameniloru 
celor streini şi solilor ieşise poruncă de la 
caimacamul, cine era suptu aceia vreme, nime 
denafară de casa lui să nu iasă. Deci şi solului 
leşăscu au ieşit răspunsu să stea denafară de 
Ţarigrad şi au şedzut solul toate dzilele acele la 
un sătcel denafară, anume Halcali, păn la aşă- 
dzarea împărăţiei lui soltan Mustafa, în locul lui 
soltan Osman. 

Zac. 8. Iară pricina rădicării a inicerilor 
asupra lui sultan Osman au fostu aceasta: 
întorcându-se sultan Osman fără izbândă de la 
Hotin, da toată vina inicerilor, că n-au vrut să 
stea la războiu, cum s-ari cădea slujitorilor celor 
buni, mustrându-i pururea că sintu buni numai 
de beţiie, să hie Cjăl-cători legii lui Mahmet. Ce, 
aşedzase gândul pe toţi să-i stingă şi să facă 
slujitori arapi, carii stătuse la Hotin mai tare la 
războaie şi aşa în toate nopţi îi sugruma pre 



iniceri. Iară neputându aşe plini pre voie gândul 
în Ţarigrad, ş-au ales cale la Anadol, spre 
mormântul prorocului său, la închinăciune şi 
pusesă amu de au strigat pre obicei şi 
strigătorii, dându ştire de gătirea purcesului 
împărătesei!. 

Zac. 9. Vădzându inicerii gândul împăratului 
aşedzat spre stângerea lor, întâi la veziriul şi la 
muftiu], în gloată strânşi, au mărsu şi au strigat 
să grăiască împărăţiei să să lasă împăratul de 
aceia cale, fiindu de curundu descălecaţi den 
oaste, lipsiţi de toate. Ce, dacă n-au putut face 
nimica cu graiul veziriului şi a muftiului, să 
întoarcă pre împăratul din cale, a doa dzi s-au 
strânsu cu toţii, plecându spre sine şi pre spahii 
şi au mărsu la curtea împărătească şi au strigat 
să să lasă împăratul de cale, însă Venisă în 
ceia dzi fără arme. Ce răspundzindu-le sultan 
Osmanu că aşea va să facă, aşea va face, a 
triia dzi au venit cu arme la curte cu mulţime din 
toate unghiurile Ţarigradului, mulţi carii nici 
iniceri nu era şi au lovit casele împărăteşti şi 
îndată hadâmbii, ce era fruntea pe lângă sultan 
Osmanu, i-au făcut fărâme. Singur sultan 
Osmanu scăpase deodată la grajdiuri, ce l-au 
găsitu inicerii. 

Zac. 10. Era între casele cele din grădini 
sultan Mustafa, un unchiu a lui sultan Osman, 



ascunsu, care fusesă întâi împăratu, puţină 
vreme, ce fiindu la hire foarte prostatecu, îl 
scosesă den împărăţiie şi-i ţinea ascunsu între 
grădini. Acolea oblicindu-1 inicerii, au năvăliţii 
şi l-au apucatu de acolea în-spăimatde moarte 
şi l-au pus în scaun, străgându cu toţii: „Acesta 
ni-i împăratu". 

Zac. 1 1 . Dacă stătu sultan Mustafa la 
împărăţiie, cu învăţătura lui au luat inicerii pre 
sultan Osman şi l-au pus pre un cal prostu, 
acoperit pre capu, să nu-l cunoască nimea şi 
întâi la Edi Culal îl duce, apoi, temându-se 
sultan Mustafa să nu iasă cumva iară la 
împărăţiie, au trimis poruncă să-l omoară şi 
omorându-l inicerii pre cale la Edi Cula, l-au în- 
gropaţii la un mecetu împărătescu, iară fără nice 
o cinste. 

Zac. 12. Deci solul leşăscu ş-au datu soliia la 
soltan Mustafa, întrându în Tarigradu cu aceia 
podoabă şi vâlhvă, cât este în voroava 
ţarigrădenilor soliia aceia pănă astădzi. 
Potcoave de argintu pusesă la o samă de cai, 
numai câte cu un cuiu prinse, anume să cadză 
pre uliţe, şi alte zburdate cheltuiale, care toate 
acele apoi l-au adus şi pre solul aceia la mare 
nevoie şi cheltuială şi pre Ieşi la mare căinţă, 
cât este legatu cu săimu, oameni mare ca aceia 
de atunci să nu mai trimaţă la turci. Şi să nu hie 



fostu nevoinţa Radului-vodă, domnului 
muntenescu şi după ce slobodzisă turcii pre sol, 
s-au prilejitde au lovit nişte cazaci pre Marea 
Neagră, deci răpedzise împărăţiia de olacu 
ceauş, să-l întoarcă pre solul, ce Radul-vodă, 
mainte oblicindu povestea, i-au datu de sârgu 
cale pren Ţara Ungurească. 

Zac. 13. Spunu de solul aceia, dacă l-au dus 
la împărăţiie, după adunare, n-au vrut nimica, 
căutându pe după sine vreun scaun să şadză şi 
şedzându, să-şi dea soliia. Şi aşteptându câţva, 
vădzind că nu-i dau scaun, cabaniţa ce era pe 
dânsul, învălin-du-oă, au pus şi au şedzutîn 
locu de scaun. Şi după soliie n-au vrut să mai 
priimască haina, răs-pundzându să hie preţul ei 
la visteriia împărătească de un scaun, să hie de 
solii leşăşti. Şi aceasta poveste au rămas de 
aceia soliie şi alte cheltuiale desfrânate peste 
măsură. 

Zac. 14. Nemică aşea însemnaţii în ceilalţi 
ani ai domniei aceştiia a lui Ştefan-vodă Tomşăi 
nu s-au prilejitu, ce era ţara în pace şi în tot 
bivşugul, cât părea hiecui că nu ieste domniia 
acelui domnu dentâi, tot în zarve. Şi pănă jla 
domniia lui aceasta, la toate biruri să ţinea în 
samă la visteriia împărătească câte 5.000 ughi, 
lefele darabanilor. 



Zac. 1 5. Numai, nice într-un chip nu-l lăsa în 



pace Radul-vodă, domnul muntenescu, ce 
săpându-1 totdeauna şi astădzi şi mine, i-au 
venitu lui Ştefan-vodă maziliea iară, în care i s- 
au prilejitu şi moartea în Ţarigrad. Şi avuţiia ce 
au avut, toată au luatu-oă împărăţiia. 

Zac. 16. Domnu Ştefanu-vodă Tomşea, mare 
vărsătoriu de singe, gros la hire şi prostatec, 
câtu îi părea că ieste aşea bine, cum domniia 
întâi. Iară la a doa domniia, cu multu schimbatu 
într-altu chipu, după patime ce-i venise şi lui la 
capu. Şi el au făcut şi biserica domnească pe 
poarta curţii 1 şi cu domniie fericită ţărâi. In locul 
lui au stătut domnu în ţară Radul-vodă cel Mare 
cu a doa domniie. 



Capulu alu unsprădzecilea 

Âncep. 1. Domniia Radului-vodă celui Mare 
împărăţiei, nu domniei sămănătoare şi pentru 
lucrurile şi tocmelele casei lui i-au dzis Radul- 
vodă cel Mare. 

Zac. 2. Scrie Pliutarhu, vestitu istoricu, la 
Viiaţa lui Alexandru Machidon care au scris 
Alexandriia cea adevărată, nu basne, cum scrie 
o Alexandrie den grecie ori dintr-altă limbă 
scoasă pre limba ţărâi noastre, plină de basne 
şi scornituri, el dzice că hărniciia împăraţilor şi 
domnilor mai multu să înţelege din cuventele lor 
şi sfaturi grăite de dânşii, care cum şi păn încât 
au fostu, decât den războaie făcute de dânşii, 
că războaiele, avuţiia şi prilejul vremii face mai 
de multe ori. Iară cuvântul şi sfatînţeleptu den 
singură hirea izvoreşte, pănă în cât ieste, 
precum dzice şi înţelepciunea lui Solomon: 
„Meb oycTb npaKefluarw ncxoflMTb pa3VM". 
„Den rostul direptului izbucneşte înţelepciunea." 

Zac. 3. Fost-au acestu domnu, Radul-vodă, 
deplin la toate si întreg la hire. Cuvântul ce-i 
grăiia ca o pravilă era tuturora, giudeţele cu 
mare dreptate şi socoteală, fără făţărie, cu 
cinste, iară nemăruia cu voie veghiată. Avea 
acestu cuvântu: „Domnul hiecare, cându 



giudecă pre un boierinu cu un curtean, ochii 
domnului să fie pre boierin, iară giudeţul pre 
calea sa să margă. Şi aşea, cându să pârăşte 
un curteanu c-un ţăran, mai de cinste să fie 
curteanul şi la cuvântii şi la căutătura domnului, 
iară nu abătându-să giudeţul din calea sa cea 
direaptă." Şi la multe divanuri, cătră vornicii cei 
de gloată dzicea: „Vornice, dzi celui om mâine 
să mai iasă la divan", ferindu să nu hie greşit 
cumva giudeţul. Şi de să prilejiia cumva 
negăcitii giudeţul la un divanu, să îndrepta la 
altul. Dzicea de multe ori: „Nemică nu ocăreşte 
pre domnulu aşea ca cuvântul nestătător". 
Pentru boieri dzice: „De mare folos şi cinste 
este domniei şi ţărâi boierinul înţelepţii şi avut, 
că dacă are domnulu cinci-şase boieri avuţi, nici 
de o nevoie a ţărâi nu să teme". Cu boieriul ca 
c-un boieriu, cu slujitoriul ca c-un slujitorii, cu 
ţăranul ca c-un ţăran făcea voroave şi tot cu 
blândeţe şi cu mare înţelepciune, că deşi era 
răpit la vremea sa, iară nu îndelungii. 

Zac. 4. Boierii la mare cinste ave şi dzicea: 
„Pre un om, dacă-1 boiereşte domnul, nu încape 
să-l suduiască. De nu se poartă cumsăcade 
unui boierin, să-l scoată şi să puie altul în locu, 
iară a-l sudui, sau să nu i se treacă cuvântul 
grăit cu cale, nu să cade." 



Zac. 5. Avea o slugă Radul-vodă, încă din 



copi-lăriia sa, căruia socotindu că nu este hirea 
de boierie, îl socotiia de amână, iară boierie nu-i 
da. Ce, văzându-se denafară din rândul altora, 
pre hirea omenească, ce ieste pururea silitoare 
în viaţă să fie între cei de frunte, s-au rugat 
mitropolitului şi boierilor să-i grăiască Radului- 
vodă pentru dânsul, să nu fie uitatu, fiindu slugă 
de atâta vreme, şi aşteptându în nărocul 
stăpânu-său, să hie şi el între oameni, l-au grăit 
boierii cu toţii pentru dânsul, să nu hie uitat, ca o 
slugă veche ce ieste şi slugile cu nedejdea 
cinstei stăpânilor, să agiungă şi ei a hi între 
oameni, mai multu slujescu. Au răspunsu 
Radul-vodă boierilor: „Mie, sa nu vi să treacă 
cuvântul vostru, nu mi să cade, iară eu ştiu hirea 
omului, că de boierie nu este, iară, ia, că 1 -oi 
boieri pentru voia dumilor-voastre". Şi a doa dzi 
l-au chematu şi i-au dat vătăjiia de aprodzi, care 
era la cinste îa Radul-vodă, si aprodzii cei de 
divanu nici la o domnie mai de cinste n-au fostu, 
cu urşinice mulţi şi cu cabaniţă cu jder şi cu 
hulpi îmbrăcaţi aprodzii. Şi ori la cine şi la ce 
boieriţi mergea cu carte, în picioare sta boieriul, 
pănă să citiia cartea. 

Zac. 6. N-au trecut săptămâna şi veni jalobă 
din târgu la divanu de nişte fămei pre acel vătav 
nou, de sila ce le făcuse şi le bătuse în târgu. 
Au căutaţii Radul-vodă la boieri şi li-au dzis: 
„Nu v-am spus că acesta om de boierie nu 



este ?" Iară cătră dânsul : „Eu, măre, încă pe 
boierie nu am apucat să-ţi dzicu". Şi au dzis 
armaşului de i-au luat gârbaciul şi au pus de i- 
au dat 300 de toiege. 

Zac. 7. Numai, cum nime în lume fără vină, 
aşea şi Radul-vodă cu mare pustiietate ţărâi, 
care nu să va uita den pomenirea oamenilor în 
veci. Şi de mirat este, cum au încăputu într-o 
înţelepciune ca aceia o vină ca aceasta. Aşea 
era de greu ţărâi, cât să pustiisă curtea şi ţara. 
Ce pricină ar hi fostu, nu ştiu, fără de tot 
zburdată podoaba curţii. Nime den boieri, pănă 
în cei a treia, cu haine cevaşi proaste să nu hie, 
că era de scârbă. Postelnicii, copii den case cu 
mari podoabe şi cu fotaze la cai. Mare 
întunecare aicea înţelepciunii acestui domnu, 
că este domnul să să poarte cumu biruieşte 
venitul ţărâi. 

Zac. 8. Birul ţărâi era legatu la Tighinea pre 
acele vremi şi la Cetatea Alba, ce veniia inicerii 
la biru şi păn cu hamgiare săriia la boieri. Aceia 
vădzându Radul-vodă, au mutat birul, să să 
ducă la Ţarigrad, la împărăţiie, că credinţa aceia 
avea Radul-vodă la împărăţiie, care n-au avutu 
nice mainte de dânsul, nici mai pre urmă, nici 
un domnu, câţi au fostu în ţară. Şi crăiile 
creştineşti, ales Ieşi i , ungurii şi alte ţări creştine, 
mare folos avea de dânsul, că-i feriia de multe 



primejdii, ca un creştin. Păzindu-şi slujba 
direaptă cătră împărăţiie şi datoriia creştinească 
o păziia, precum s-au arătaţii şi la Hotin, cu 
mijloacele lui la pacea ce s-au făcut între turci si 
între Ieşi şi apoi cu solul cel leşăscu, cneadzul 
de Zbaraj, căruia i-au dat cale prin Ţara 
Ungurească, gătit aceia sol de opreală la 
împărăţiie. Deci, şi la turci credinţă si la creştini 
laudă avea, că toate era cu înţelepciune legate. 

Zac. 9. Radul-vodă domniia aicea în ţară la 
noi, iară feciorul său Alexandru-vodă în Ţara 
Muntenească şi la aceasta domniie au făcut si 
nunta la Tecuci fecioru-său cu fata lui Seărâet, 
vestit om între ţarigrădeni, la care veselie era 
adunate doă ţări, ţara noastră şi Ţara 
Muntenească. Scaunele boierilor, din-a-cliriapta 
domnilor boierii de Muldova, iară den-a-stânga 
boierii munteneşti ţinea dvorba şi aşea şi 
căpeteniile de slujitori. Divanuri, case, 
cerdacuri, anume de această treabă făcute, cu 
lucrători de îmbe părţile a ţărâlor, la satu la 
Movileni, în malul Siretiului, dincoace. Unde şi 
soli streini cu daruri era veniţi de la unguri şi de 
la câţva domni den Ţara Leşască. Şi au 
trăgănatu aceia nuntă pănă a doa săptămână 
cu mare petrecanii şi bivşuguri. 

Zac. 10. Pacea era întemeiată pre acele 
vremi den toate părţile, fără numai dodiia tătarâi 



Cânte-mireştilor cu trecătorile sale în Ţara 
Leşască, că să dezbătuse Cantemireştii de 
suptu ascultarea banelor şi şedea cu ordele 
sale dencoace de Nistru, în câmpii Cetăţii Albe 
şi a Chilii, ce să dzice Bu-geacul şi-i dedesă 
împărăţiia paşii lui Cantemir, de să scriia paşă. 
Şi în toţi ani loviia Ţara Leşască, precum şi 
atunce, în dzilele Radului-vodă. Nu aşea cu 
multu după pacea legată între împărăţiia 
Turcului şi între Crăiia Leşască, au lovitu ordele 
lui pe la Sneatin, toată Pocutiia, fără veste şi au 
făcut mare robiie şi plean. Şi după aceia pradă 
a leşilor, curundu au lovit si in Ţara 
Muntenească, pănă în Buzău, de au făcut 
câtăva pradă la munteni. Ce, au săritu fălciienii 
si covurluienii şi tecucenii, cu porunca lui 
Radul-vodă, de au lovit pre tătari la întorsu şi le- 
au loatu toată dobândă şi robii. Şi au făcut 
Radul-vodă şi jalobă mare la împărăţiie, den 
care să apropiiasă scârbă de la împărăţiie mare 
lui Cantemir şi n-au scăpatu mai pre urmă de 
dânsa, pentru aceste fapte. 

Zac. 1 1 . Curându după aceia au arsu curţile 
la laşi, cele domneşti şi s-au mutatu Radul-vodă 
la Hârlău cu şederea. Şi aşea îndrăgise locul la 
Hârlău, cât în toate veri, la Hârlău şedea cu 
toată curtea, că tocmise şi curţile cele domneşti 
şi beserici câteva făcute acolo în Hârlău de 
dânsul. 



Zac. 12.0mu boleac fiindu Radul-vodă şi de 
mâni şi de picioare, care boală podagra şi 
hirarga să dzice, n-au trăgănatu multu viiaţa şi 
acolea la Hârlău s-au sfârşit viaţa, în anul 7134 
în dzile... 

Zac. 13. De mare primejdii s-au prilejitde au 
scutit ţara atuncea moartea Radului-vodă, că să 
suisă tătarâi, cu singur galga-soltan den Crâmu 
şi cu Cantemir-paşea de aicea, den Bugeagu, 
cu 40.000 de tătari, cu prada în Ţara Leşască, 
pentru oprite cojoacele lor de Ieşi, legate la 
Hotin. Şi le-au ţinut calea ostile leşăşti cu 
Coneţpolschii hatmanul leşăscu, de curundu 
ieşit den Edi Cula, den chisoare, din Ţarigrad, 
iarăşi cu nevoinţa lui Radul-vodă. Şi aşea de 
rău i-au bătut pre tătari, cât şi soltanul şi 
Cantemir cu fuga au hălăduit. Ce vrea să-şi 
astupe ruşinea, veri, neveri, să prade ţara, 
dându vina Radului-vodă, cum să hie datu el 
ştire Ieşi lor, să să găteadză asupra lor. Ce, dac- 
au înţăles de moartea lui Radul-vodă şi de 
domniia lui Barnovschii-vodă în locul Radului- 
vodă, n-au stricat în ţară nimica, fără ce au fostu 
de hrana cailor, că era Cantemir fârtatu lui 
Barnovschii hatmanul şi satele lui, la boierie, 
niceodată nu fugiia den calea lor, cându trecea 
pe la Cernăuţi ordele în Ţara Leşască, ce 
petrecea Cantemiru la Toporăuţi cu dzilele în 
casele lui Barnovschii hatmanul. 



Zac. 14. Oasele Radului-vodă cu cinste mare 
s-au pornitu de la Hârlău în Ţara Muntenească, 
la mănăstirea făcută de dânsul în Bucureşti, cu 
Hrizea visternicul şi cu Trufanda postelnicul şi 
cu Costin postelnicul al doile pe acele vremi. 
Iară în scaunul ţărâi domnu au stătut 
Barnovschii hatmanul. 



Capulu alu doisprădzece 



Âncep. 1 . După moartea Radului-vodă celui 
Mare, boierii şi ţara vădzându pre Barnovschii 
hatmanul, omu de ţară şi fără cuconi şi cunoscut 
împărăţiei cu slujbele ce făcusă la Hotin, la 
sultan Osman şi ştiut şi căpeteniilor tătărăşti, 
ales lui Cantemir, cu carile legasă priietenşug 
încă den mârzeciia lui, la Toporăuţi, la o 
trecătoare a lui în Ţara Leşască, au ales cu 
glasurile tuturora pre Barnovschii hatmanul de 
domniie şi au mărsu o samă de boieri la 
împărăţiie, de i-au adus steag de domniie. 

Zac. 2. îndată ce au stătut Barnovschii-vodă 
la domniie, întâiu au stătut după grijea ţărâi ce-i 
vinisă asupra de tătari şi au trimis la galga- 
soltan daruri şi la Cantemir-paşea şi au întorsu 
vrăjmăşiia tătarâlor, ce gătisă ei asupra ţărâi şi 
apoi au stătut şi după aşedzarea ţărâi, care să 
stricasă foarte rău la Radul-vodă. 

Zac. 3. Iară războiul atuncea a tătarâlor cu 
Ieşi i au fostu aşea: neţiindu-sa leşii de cuvântu 
ce-i legasă la Hotin, să dea Crâmului den anu 
în an 30.000 de cojoace, s-au sculat singur 
galga-soltanu, fratele hanului, şi Cantemir- 
paşea cu 40.000 de tătari şi au lovit Ţara 
Leşască în trei părţi. Pe o parte sângurgalga- 



sultan, pe altă parte Salmaşâ-mârza, pe a triia 
parte Cantemir-paşea şi au prădat pănă la 
Socal şi pănă mai sus de Liov. Ce, i-au lovitu 
Ieşi i şi întâiu pre singur galga-soltanu 
Coneţpolschii hatmanul şi cu Hmileţchii şi au 
pieritu acolea mulţime de tătari şi feciorul lui 
Cantemir şi au cădzut la robiie şi un frate a 
hanului, mai mieu de galga-soltanu, robu la Ieşi, 
carile apoi au ieşitu şi cădzusă han la Crâmu, 
de îmbla cu Hmil în Ţara Leşască. Iară partea 
lui Salmaşâ-mârza şi a lui Cantemiru-paşea nu 
era de tot răsipite, că măcar că lovisă şi pe 
Cantemir-paşea iară leşii cu Liubomirschii, iară 
de tot răsipă acestor orde a face n-au putut. Ce, 
strmgându-se iară ordele la Nistru, la carii 
scăpasă şi galga-soltan, numai ce era să prade 
ţara, dându vina Radului-vodă, că au datu ştire 
leşilor de dânşii. Şi să nu să hie prilejitu 
moartea Radului-vodă şi nevoinţa lui 
Barnovschii-vodă, n-ar hi hălăduitţara atuncea 
de mare primejdiie. 

Zac. 4. Ce, cum floarea şi pomeţii şi toată 
verdeaţa pământului stau ovilite de brumă 
cădzută peste vreme şi apoi, după lină căldura 
soarelui, vinu iară la hirea şi la frâmseţele sale 
cele împiedecate de răceala brumei, aşea şi 
ţara, după greutăţile ce era la Radul-vodă (care 
vacurilor de miratu au rămas, cum au putut 
încăpea întru înţelepciunea acelui domnu aceia 



nemilă de ţară), au venitu fără zăbavă ţara la 
hirea sa şi pănă la anul s-au împlutu de tot 
bivşugul şi s-au împlut de oameni. 

Zac. 5. Milele domnilor pot aşedza ţărâle, 
nemila şi lăcomia fac răsipă ţărălor. Făcusă 
Barnovschii-vodă mare volniciie curţii să dea 
numai la biru, o dată într-un an. Şi oricine den 
curteni de nevoie au răsăritu de la ocina sa, ori 
la satu boierescu, ori la sat domnescu, pre toţi i- 
au adus la breslele sale şi la locul său. Şi 
siliştilor, pe unde să pustiisă, au dat slobodzii, 
chemându oameni din Ţara Leşască şi aşea s- 
au împlutu ţara, în puţină vreme, de oameni. 

Zac. 6. La al doilea anu domniei sale, i-au 
venit porunca de la împărăţiie să margă cu 
ostile ţărâi la Daseu, pentru întăritura Daşevului, 
că măcaru că legasă pacea aceasta la Hotin 
între turci şi între Ieşi, să nu îmbie tătarâi la Ieşi 
stricându şi cazacii pre mare la turci, iară nu-i 
putea opri îmbe părţile pe aceste neamuri, nice 
pre tătari turcii, nice pre cazaci leşii. Ce, loviia 
totdeauna şi cazacii pre Marea Neagră locurile 
turceşti şi mai multu Daşovul păţiia nevoie în 
toată vremea de dânşii. Deci, au mărsu şi 
Barnovschii-vodă într-acela anu, toată vara, de 
au lucratu penpregiurul cetăţii, tocmindu 
zidiurile şi şanţurile şi cu muntenii şi cu nişte 
paşi orânduiţi de la împărăţiie pe aceia treabă. 



Zac. 7. După slujba ce au făcut Barnovschii- 
vodă împărăţiei la Daşău, domniia cu mare 
fericiie ţărâi, stându tot după grijile ţărâi şi după 
lucruri dumne-dzăiereşti. Şi au fârşitu 
mănăstirea mare în dricul oraşului leşilor întâi, 
ce să dzice Sfânta Mariia şi apoi mănăstirea 
anume Hangul, în munţi, den pajişte şi 
Dragomirna au fârşit iară el, urdzită de Cri mea 
mitropolitul, aproape de oraşul Sucevei, 
aşijdere şi Bârnova, lângă laşi, care apoi au 
fârşit-oă Dabije-vodă, fără besereci în multe 
locuri şi beserică lui Sfetii loanu, iară aicea în 
orasu, de îmrnă-sa făcută. El au lăsat moşiia sa, 
Toporăuţii, sat la Cernăuţi şi Şipotele, la Hârlău, 
cu afurisănie a patru patriarşi mănăstirii sale 
Sfintei Măriei den târgu den Ieşi, întâi cu ţara să 
nu hie la alte dări, fără numai la biru. Ce, binele 
pururea este gingaş şi pentru păcatele 
oamenilor, nu în multă vreme stătătoriu. Pentru 
40 de pungi ce-i cerea veziriul de la 
Barnovschii-vodă, ferindu ţara de obicei, i-au 
venitu mazilie, neîmplându bine patru ani la 
domniie. Şi mulţi, cari-i era priietini, îl sfătuia să 
nu să puie împrotiva veziriului, să-i dea acei 
bani, să nu-i vie vreo primejdie. N-au vrutu nice 
într-un chip să priimască, pentru obiceiu să nu 
să facă asupra ţărâi, urmându pe Pătru-vodă, 
carele au făcut Galata de Sus, care avându 
dodeiale totdeauna de la turci cu dările, au 
strânsu boierii şi ţara, şi le-au dzis că nu mai 



poate să sature pântecele turcilor fără fundu. Şi 
luându-şi dzua bună de la toţi, au lăsatu 
domniia şi s-au dus pen Ţara Leşască la 
Veneţiea, unde-şi s-au săvârşit şi viaţa sa, cu 
vecinică pomenire în ţară. Să cunoaşte că 
aceşti domni matce direpte au fostu aceştii ţări, 
nu maştihă, cându, pentru obiceiu să nu să facă 
în dzilele lor cu greul ţărâi, domniile s-au lăsatu 
şi asuprelele ţărâi n-au priimit să hie de la 
dânşii. 

Zac. 8. Aşea au făcut şi Barnovschii-vodă, 
macara că cu foarte prostu sfat, căce după 
maziliia n-au mărsu la împărăţiie, ce-şi 
cumpărasă un târgu în Ţara Leşască, anume 
Ustiia, cu câteva ocine, nu departe de Nistru, şi 
după mazilie ce i-au venitu, au mărsu cu casa 
lui în Ţara Leşască, la Ustiia. Iară domnu în 
locul lui au venit Alexandru-vodă, feciorul 
Radului-vodă celui Mare. 



Capulu alu treisprădzece 

Âncep. 1 . Aceste trei domnii, a lui Alexandru- 
vodă, feciorul Radului-vodă, şi a lui Moysei- 
vodă, domniia întâiu, şi a lui Alexandru-vodă 
lliiaşu, suptu un cap închidem, căci că toate 
aceste domnii şi scurte, câte giumătate de an 
unile, altele peste un an oarece cu puţin, 
trăitoare au fostu şi nice lucruri aşea însămnate 
în anii lor prilejite nu s-au tâmplatu. 

Zac. 2. Mai cu greu mi-au fostu, iubite 
cititoriule, a scrie de aceste domnii, decât de 
cele mai de multu trecute, că de aceste domnii, 
ce mai sus scriem, necăiuri, nice într-un 
letopiseţu streinu, pomenit nu să află, ori căce 
au fostu scurte, ori căci nemică aşea ales nu s- 
au prilejitu în dzilele lor. Ce, cât am putută a 
înţelege den boieri bătrâni den dzilele lor, pre 
rândul său mergându cursul anilor, îţi însăm- 
nămu. 

Zac. 3. Deci, după ieşitul lui Barnovschii- 
vodă în Ţara Leşască, au venit domnu în ţară 
Alexandru-vodă, feciorul Radului-vodă celui 
Mare. în vestea tătâne-său, ce avea la 
împărăţiie, i să dideasă domniia, ce, cu cât 
ceriul de la pământu, cu atâta de hirea tătâne- 
său departe, om şi de trup şi de hire slabu şi 



boliacu. Care lucru înţelegându şi împărăţiia că 
nu este de domniia ţărâi de margine ca aceasta, 
neîmplându bine giumătate de anu, i-au venit 
maziliia. 

Zac. 4. Să ispitisă Barnovschii-vodă oarece 
la margine cu trimisul lui Necoriţă hatmanul la 
Toporăuţi, în dzilele ceştii domnii a lui 
Alexandru-vodă, ce i-au ieşit cu oşti Vasilie 
Lupul vornicul şi Grama stolnicul şi l-au 
împensu pre Nicoriţă de la marginile ţărâi. 

Zac. 5. După maziliia lui Alexandru-vodă, 
feciorul Radului-vodă, au venit cu domniia 
Moysei Moghila-vodă, feciorul lui Simion-vodă, 
om blându, un mielu la hire, nelacom, nemăruia 
rău. Multe case de gios, lipsite, au scos în 
fruntea lăcuitorilor ţărâi, ales pre Ciogoleşti. 
Pace din toate părţile, numai de datornicii turci 
mare strânsori şi sile şi aşea să împinsă ţara şi 
de oameni răi, cât, a vedere cu bulucuri îmbla, 
de prăda şi jecuiia oamenii FÂ pre lingă oraşu. 

Zac. 6. Iară cum toate domniile nu sintu fără 
nepriietini şi mai ales domnii mai mulţi 
nepriietini au, cum copacii cei mai înalţi mai 
multe vivoară şi mai mare vânturi sprejenescu, 
aşea şi Moysei-vodă, avându nepriietini la 
împărăţiie, îi scornisă cum va să fugă în Ţara 
Leşască pre urma lui Barnovscliii-vodă. Care 
lucru înţelegându împărăţiia, în taină au trimis 



poruncă la Cantemir-paşea, să margă să-l 
pornească den scaun spre împărăţiie, să vie, 
iară ari vrea spre altă parte, să-l prindză şi să-l 
trimaţă la Poartă. 

Zac. 7. Şi aşea, neştiindu nemică Moysei- 
vodă, stătu Cantemir-paşea la Ţuţora, sprinten 
cu o samă de oşteni ai săi şi au trimis lui 
Moysei-vodă pren ceauş cărţi de maziliie. Deci 
numai ce i-au căutatu a purcede spre Ţarigrad 
şi în locul lui s-au datu domniia lui Alexandru- 
vodă lliiaş, a doa domniie. 

Zac. 8. Cum au venit ştire de domniia lui 
Alexandru-vodă la boieri, mare mâhniciune şi 
voie rea în toată curtea, mai ales în boieri, 
ştiindu cu toţii hirea acelui domnu. Ce, au făcut 
sfat cu toţii şi îndată au purces fruntea toată de 
boieri la Ţarigrad, cu jalobă la împărăţiie pentru 
greul ce petrecea ţara de domnii neştiutori 
rândul ei. Lupul Vasilie vornicul, ce au cădzutu 
apoi domnu, Cehan vornicul, Savin hatmanul, 
Costin postelnicu, Ureche spătariul, Buhuş 
visternicul, Furtuna comisul, Başotă logofătul şi 
alţi boieri cu numărul pănă la 50 de capete 
numai de boieri, fără alte capete de ţară şi au 
purces cu toţii la Ţarigrad. Ghenghea logofătul 
şi cu Enachie postelnicul rămăsesă caimacami 
la scaun. 



Zac. 9. Nepurcesu den Ţarigrad au apucatu 
boierii pre Alexandru-vodă cu domniia, că 
oblicise el de boieri că vinu cu pâră, cum nice 
într-un chip nu-l priimeşte ţara. Şi au trimis 
înainte boierilor Alexandru-vodă pre Batiste 
Veveli şi cu ceauşi, Batiste să le grăiască cu 
bine şi ceauşii să tragă pre boieri ca să să 
sparie. Carii fără ştirea veziriului fiindu si 
vădzindu atâtea capete, nu s-au cutedzatu 
ceauşii a le face silă şi încă pe Batiste l-au 
suduit foarte tare, ales Cehan vornicul. 

Zac. 10. Iară la curţile împăraţilor multe 
răutăţi pot să să facă peste ştirea celor mai mari. 
Aşea s-au prilejitşi boierilor celora ce mersesă, 
tuturora. Pănă agiunge ei la veziriul, au venit 
într-o noapte, poate hi cu voia chihaiei 
veziriului, carii multe pot fără ştire, şi au legatu 
pre câţva boieri, câţi au fostu mai capete şi i-au 
ţinut pen ieşitori închişi, peste ştirea veziriului. 
Ce, le-au căutatu boierilor numai a face tocmală 
cu Alexandru-vodă şi legături. Să mai ispitisă 
boierii, după ce au ieşit din opreală, să margă la 
veziriul şi era gata lucrul aceia. Ce, s-au prilejit 
peri rea veziriului, pe uliţe mărgându de la curţile 
împărăteşti la săraiul său, de iniceri, l-au ucis cu 
pietri inicerii. Deci, numai ce au căutatu boierilor 
a prii mi pre Alexandru-vodă şi au mărsu la 
patrierşie şi au făcut giurământuri boierii lui 
Alexandru-vodă şi el boierilor iarăşi. Şi aşea au 



purces din Ţarigrad spre ţară. 

Zac. 1 1 . Dacă s-au aşedzat Alexandru-vodă 
la scaun (lupul părul schimbă, iară nu hirea), tot 
pre aceia cale, ca şi la domniia dentâiu au 
purces lucrurile. Ce, cârpiia boierii cum putea 
trebile ţărâi, iară domniia mai multu îşi petrecea 
cu Batiste Veveli. 

Zac. 12. în Ţara Muntenească pre atuncea să 
rădicasă muntenii pre domnul lor, Lion-vodă 
pentru mare desfrânăciuni şi nespuse ce era 
într-acela domnu. Şi dentre toate căpeteniile 
Ţărâi Munteneşti era Matei-aga şi de atunceşi 
au cădzut domnu fericit Ţărâi Munteneşti. Supt 
vremea acelor amestecături scosesă 
Alexandru-vodă de la împărăţiie domniia 
fecioru-său, Radului-vodă, a Ţărâi Munteneşti şi 
tot în anul dintâiu domnii sale. După ce au venit 
steagul de la împărăţiie fecioru-său de domniie, 
l-au pornitu şi cu câtăva gloată de aicea den 
ţară. Ce, le-au ieşit Mătei-vodă domnul mun- 
tenescu înainte şi de-abiia au scăpat şi singur 
Radul-vodă cu sprejeneală unora ce s-au ales 
pe lângă dânsul den moldoveni. 

Zac. 13. Nici într-un chip nu putea să 
amistuiască Alexandru-vodă fapta boierilor, ce 
făcusă cu venirea împrotiva lui la Ţarigrad şi 
nice boierilor nici într-un chip lucrurile ce era 
foarte proaste la toate trebile a lui Alexandru- 



vodă nu le plăcea. Şi dentr-acestea adăogându- 
să necredinţa şi prepusul den dzi în dzi, 
aşedzasă gândul său Alexandru-vodă numai să 
omoară pre o samă de boieri, ales pre Vasilie 
Lupul vornicul şi pre Cehan vornicul şi pre 
Savin hatmanul, pre Buhuş visternicul, pre 
Ureche spătarul. Costin postelnicul era mazil la 
ţară, ce, ori să-l tragă în partea sa Alexandru- 
vodă, ori altu gându avându, îl chemasă la curte 
şi-i da hătmaniia. Ce, vădzindu Costin lucrurile 
amu îngroşate între domniie şi între sfatu, 
gânduri spurcate şi rele, s-au luatdzua bună 
pre câteva dzile şi au şedzut la ţară. 

Zac. 14. Iară celoralalţi boieri toate gândurile 
a lui Alexandru-vodă au descoperită Costantin 
Aseni, om de casa lui Alexandru-vodă, cum în 
dzua de Paşti era să-i omoară, cu sfatul lui 
Batiste. Deci şi boierii îmbla toţi cu paza vieţii. 

Zac. 1 5. Şi vădzându de adevărat urclzită 
peri rea sa de Alexandru-vodă, ca ceia ce să 
îneacă să apucă de sabie cu mâna goală, s-au 
vorovitu cu toţii şi au datu ştire ţărâi, care 
hierbându în greutăţi şi în netocmele, pre lesne 
s-au pornitu şi nu numai curtea, ce şi ţărănimea. 
Şi atâta mulţime s-au strânsu den toate părţile, 
cât nu încăpea în târgu, ce împlusă locul pe supt 
Miroslava, petutinderea, străgându pen toate 
uliţele pre greci. 



Zac. 16. Vasilie Lupul vornicul era cap tuturor 
lucrurilor acestora. Dacă au năbuşit ţara, au 
mărsu de au spus domniei aieve, cum s-au 
rădicat ţara şi strigă pre greci. Au raspunsu 
Alexandru-vodă: „Dacă să rădică pre greci, pre 
mine să rădică". Şi vădzându atâta mulţime, nu 
s-au apucatu de nemică, numai de grijea să 
hălăduiască cu casa sa de gloate. 

Zac. 1 7. Au mărsu boierii cu toţii la curte şi la 
purcesul domnii, să nu hie pus cu toţii să 
oprească desfrânată prostimea, pozna mare şi 
de-abiia prilejită în vro tară s-ar hi tâmplatu. Ce, 
tot pe lângă domniie au rnărsu boierii, oprindu 
şi domolindu ţărănimea. Iară mai nu era în 
puterea boierilor a-i opri, pornită grosimea. Ce 
şi pre Vasilie vornicul, anume că ieste şi el den 
greci, au zvârlit unul cu un os şi l-au lovit în cap, 
den care lovitură au fostu Vasilie vornicul multă 
vreme rănitu. 

Zac. 18. O! nestătătoare şi niceodată 
încredinţate lucrurile a lumii, cum vârsteadză 
toate şi turbură şi face lucruri împrotiva! Cându 
cu cale să fie frică celoru mai mici de cei mai 
mari, iară cursul lumii aduce de este de multe 
ori celui mai mare de cei mici grije. 

Zac. 19. Fericiţi sântu împăraţii, craii, domnii, 
carii domnescu aşea, să nu le hie de cei mai 



mici niciodată siială. 



Zac. 20. Un craiu de Englitera, de câte ori să 
îmbrăca dimeneţile, de atâtea ori dzicea singur 
sie: „Adu-ţi aminte că a multe gloate de oameni 
eşti stăpânu". Domnii cei buni şi direpţi fără 
grije şi desfătaţi stăpânescu, iară cei răi tot cu 
siială. 

Zac. 21 . Dacă au agiunsu în şesul Bahluiului 
domniia, aproape de mănăstirea Balicăi locul 
era tot plin de oameni, nu să vedea şesul 
deşertu ne-căiuri. Striga: „Dă-ne, doamne, pre 
greci". Unii hăicăia, alţii suduia şi jecuiia. Şi 
acolo au strigată pre Batiste, să le dea, carele 
era tot aproape de Alexandru-vodă, vădzându 
strigarea pre sine. Ce, nu sta domniia de grijea 
lui, ce de grijea sa şi numai ce i-au dzis să să 
depărtedză de la dânsul. Şi aşea l-au apucat şi 
l-au dat pre mâna ţăranilor. Nespusă vrăjmăşiia 
a prostimei! Şi aşea, fără de nice o milă, de viu, 
cu topoară l-au făcut fărâme. Şi pănă într-atâta 
s-au amestecat unii, anume Bosie 
Lăpuşneanul, cât nici ermulucul den spinarea 
lui Alexandru-vodă, că bura a ploaie, atunce n- 
au hălăduitu. 

Zac. 22. De grijea ţărănimei ce era pen tot 
locul, să nu între Alexandru-vodă îndată la 
pădure şi boierii încă aşea socotisă, să să mai 
depărtedză de gloate, la loc deschis, fără 



pădure, l-au pornitu pe drumul braniştei, pe 
dencoace de Bahluiu, por-nindu şi săimeni cu 
sineţele gata pe lângă dânsul. Apoi, dacă s-au 
întorsu boierii, au stătut la grije, să nu ia 
Alexandru-vodă calea den branişte spre 
Cantemir-paşea la Bugeagu. Ce, îndată au ales 
o samă de boieri, cu Buhuş visternicul şi l-au 
trimis la branişte, după Alexandru-vodă, să-i 
îndireptedză calea pe la Huşi, pre Bârlad în 
gios. 

Zac. 23. Era mai mare spaimă decât dentâiu, 
dacă vădzu Alexandru-vodă gloate iară după 
sine şi la branişte şi-i lăsasă şi siimenii toţi şi 
copiei den casă. Şi dacă s-au apropiiatu boierii, 
le-au dzis Alexandru-vodă cu lacrămi: „Mă rog 
pentru fiiul mieu, Radul-vodă, să-l lăsaţi viu!" Au 
dzis Buhuş visternicul să n-aibă nice o grije, 
nice să să gândească măriia-sa c-au vinitu cu 
vreun rău, numai pofteşte ţara pre măriia-sa să 
margă pre Bârladu spre Galaţi, să nu aducă 
vreun rău asupra ţărâi cu tătari şi i-au giuratsă 
n-aibă nici o grije. Şi aşea au priimit şi 
Alexandru-vodă, pe unde va hi voia ţărâi, pe 
acolo să margă. Şi au purcesu spre drumul 
Bârladului şi au aşedzat boierii iară pre siimeni 
pe lângă dânsul şi copii cei den casă, carii îl 
părăsisă dându-i şi den boieri petrecători pănă 
în Galaţi. 



Zac. 24. La Tecuci au ieşit şi Costin 
postelnicul înainte, de la Putna, şi l-au petrecut 
cu cinste şi cu conace, pănă la Galaţi, 
plecându-l să vie la împăcăciune cu boierii şi 
să-şi hie iară în scaun, luându Costin 
postelnicul asupra sa aceia grije. Ce, n-au vrut 
să priimască nice într-un chip. Deci, au trecut 
Dunărea la Galaţi, spre împărăţiie. 



Capul alu patrusprădzece 



Âncep. 1 . Şi aşea m intuiţi boierii şi ţara de 
domniia lui Alexandru-vodă lliiaş, au stătut cu 
toţii după alesul domnului nou. Striga cu toţii să 
fie Lupul vornicul, însă îi da şi legături, ce va lua 
den ţară, ce s-ari lega pentru dări, atuncea la 
acel ales, mai multu să nu ia din ţară. Ce, acele 
legături vădzându Lupul vornicul, ori că vedea 
pre câţva den capete că trag spre Barnovschii- 
vodă, n-au priimitu într-aceia dată domniia, ce 
au stătutu şi el la sfatul acela, să să trimaţă în 
Ţara Leşască la Barnovschii-vodă să vie iară la 
scaunul ţărâi. 

Zac. 2. Ce nu era să treacă pre Barnovschii- 
vodă şi fârşitulu dzilelor trage cu de-a sila pre 
om. Cât au sosit boierii la Ustiia, unde şedea în 
Ţara Leşască, cu veste că ţara iară-l pofteşte să 
vie la domniie, cu mare bucuriie au priimitu 
aceia veste. Neştiutor gândul omenescu, singur 
de sine la ce merge şi la ce tâmplări apoi 
soseşte, îndată ştire au dat şi craiului şi 
domnilor în Ţara Leşască, poftindu voie să 
margă la scaunul ţărâi cei de moşie. Şi îndată s- 
au gătit den Ustie şi au purcesu spre ţâră şi la 
margine amu îl aştepta boierii şi slujitorii cu 
mare bucurie. 



Zac. 3. Mainte de purcesul lui Barnovschii- 
vodă den Ustiia, un leah megiiaş de a lui, 
totdeauna îl sfătuiia să nu margă, să nu-şi dea 
viaţa fără grije pe viaţă cu grije şi cu cumpănă, 
arătându-i lunicoasă lucrurile domniei de 
Moldova supt împărăţie păgână. Şi ce i-ari lipsi, 
fiindu ca şi un domnu în ţara lor, fără grije, cu 
târguri, cu sate? Iar Barnovschii-vodă să hie 
răspunsu leahului la acele cuvente a lui: „Dulce 
este domnia de Muldova !" Iară leahul cătră 
dânsul: „Iară şi obedzăle turceşti încă sintu 
grele!" Şi apoi aşea au ieşitu cuventele 
leahului, cum au dzis. 

Zac. 4. Cum au sosit Barnovschii-vodă în laşi 
den Ţara Leşască cu bucuriia tuturora, au stătut 
după'gătire de calea Ţarigradului, că nu era alţii 
mijloc, numai să margă la împărăţie, să ia de 
acole domniia după sărutatul poalei împărăteşti. 
Svătuia mulţi în multe chipuri şi s-au cercatu şi 
la Abăza-paşea, care era paşă la Silistriia pe 
atuncea, ce nu era altu mijloc, numai de mărsu 
la împărăţiie. Şi atuncea s-au prilejitu de 
chiemasă împărăţiia şi pre Mătei-vodă den Ţara 
Muntenească la sărutatul poalei împărăţiei şi 
după câteva fapte şi a lui Matei-vodă împrotiva 
împărăţiei, cu scosul lui Lion-vodă şi apoi a lui 
Radului-vodă, feciorul lui Alexandru-vodă. Iară 
tot era mai iuşoare lucrurile lui Matei-vodă, că n- 
au ieşitu într-altă ţară, cum ieşisă Barnovschii- 



vodă, suptu ascultarea altui stăpân, craiului 
leşescu. 

Zac. 5. Deci să aducă turcii mai pre lesne pre 
Barnovschii-vodă la mâna sa, pre Matei-vodă I- 
au pornitu fără zăbavă cu steag de domniie în 
Ţara Muntenească, iară Barnovschii-vodă n-au 
pututu hălădui de perire, precum vei afla la 
rândul său. 

Zac. 6. Purcesesă cu Barnovschii-vodă 
mulţime de boieri şi fruntea curţii, preoţi, 
călugări, cu un gându şi glasuri cu toţii, să să 
roage împărăţiei să li se dea domnu 
Barnovschii-vodă, între carii era şi Lupul 
vornicul. Ce, vădzându că mulţi sfătuia pre 
Barnovschii-vodă să omoară pre Lupul, ştiindu 
amestecăturile lui şi mergându Barnovschii- 
vodă pe la Matei-vodă, pen Bucureşti, au stătutu 
Lupul Vasilie vornicul, vădzindu că-i a merge pe 
la Matei-vodă, carele ştiia den Ţarigrad toate 
îmbletele lui, au nevoitu cu toate mijloacele să 
să întoarcă îna-poiu în ţară, dzicându cătră 
Barnovschii-vodă că 1 -or gâlcevi grecii pentru 
scosul lui Alexandru-vodă şi pentru morţii ce să 
făcuse în greci la scosul lui Alexandru-vodă. 
Deci, ca un creştin Barnovschii-vodă ce era la 
hire, l-au slobodzitu. Iară dacă s-au adunat cu 
Matei-vodă şi au oblicit Matei-vodă că s-au 
întorsu Lupul vornicul, îndată au răpedzit după 



dânsul, să-l întoarcă. Ce, să păzisă bine Lupul 
Vasilie vornicul cu marşul şi nu l-au apucat în 
cale. Nice era în puterea lui Barnovschii-vodă 
să trimaţă aice în ţară, să-i facă vreunu rău 
Lupului vornicului, nefiindu încă cu domniia 
dată şi stându după grijea lucrurilor sale. 

Zac. 7. De la Matei-vodă au mărsu 
Barnovschii-vodă pe la Abăza-paşea, pen 
Silistria. Citau putut 

Matei-vodă, au luptatu pentru dânsul şi la 
Abăza-paşea, şi la Poartă şi să arăta Abăza- 
paşea foarte blându şi cu cuvente mângăioasă. 
Ce turcii cu săgeţi de bumbacu ucig pre oameni 
şi lor pot să slujască acele cuvente a sfintei 
Scripturi: „OyMaKi/DKLue cnoKeca nane mx nane m 
Tac>K CTptnbibi" <„Muiatu-s-au cuventele lor mai 
mult decât untu-de-lemn si acele sint săgeţi" >. 

Zac. 8. Dacă au sosit la Ţarigrad, vădzindu 
veziriul atâte gloate de ţară cu Barnovschii- 
vodă, i-au învăţatu să nu strige pentru 
Barnovschii-vodă, ce să tacă, să să lasă pre 
mila împărăţiei, că i-orface perire. Ce, 
gândindu-să boierii că este agiunsu veziriul de 
la cineva cu daruri, totdeauna striga şi da 
răvaşe la veziriul, cum nu priimăscu pre altul şi 
să punea cu gloatele la locuri ca acele, să să 
vadză şi de singur împăratul. Şi aceia apoi au 
mâncatu capul lui Barnovschii-vodă, că pâră de 



la nepriietini nu lipsiia, mai ales de la Lupul 
Vasilie vornicul, pe la priietinii lui den ţară, cu 
cărţi, cum, de 1-orslobodzi viu pre Barnovschii- 
vodă, Ţara Moldovei va hi cu Ieşi i totuna şi este 
ca o iscoadă a leşilor. O, îndrăcite a voitoriului 
de rău veninuri, ce nu scorneşte limba amară a 
nepriietinului! 

Zac. 9. Acelea adoogându-se la împărăţiie 
asupra lui Barnovschii-vodă, după fapta ce i să 
prilejise, de ieşisă den ţară, den domniia dentâi 
în Ţara Leşască şi Abăza-paşea încă-i era 
pârâş şi mai ales dzilele lui cele fârşite, loviră 
supt aceia vreme cazacii pre Marea Neagră, 
numai ce s-au ales cu sfatulu împărăţiei să 
piiaie Barnovschii-vodă. 

Zac. 10. Stătusă voia împărăţiei, pe toţi câţi 
Venisă cu dânsul, ori să-i puie supt sabie, ori 
să-i dea pe la cătărgi. Ce cine era muftiul, capul 
legii turceşti, n-au pozvolită, ce au dzis: „Ce-i 
vinovată gloata? Capul să să piiardză, să vor 
potoli gloatele." 

Zac. 1 1 . Au priceputu Barnovschii-vodă cu 
câteva dzile perirea sa şi amu din chisoare (că-i 
închisesă cu câteva dzile mainte veziriul cu 
porunca împărăţiei), Scrisesă o carte aicea în 
ţară la îmma-sa, care carte pre cuventele lui s- 
au cunoscută că era asupra morţii aceia 



scrisoare. Şi aşea, într-o dzi l-au luatu de la 
împărăţiie şi, la vederea divanului, prăvindu şi 
singur împăratul pe fereastră perirea lui, i-au 
tăiat capul. Iară boierii, o samă den capete, era 
închişi şi aştepta şi ei din ceas în ceas perirea, 
iară ceialalţi boieri mai de gios şi gloatele, ce 
era toţi spăimaţi de grijea morţii, pen toate 
unghiurile ascunşi, au petrecut câteva dzile cu 
mare grije. 

Zac. 12. Nu putem să trecem cu pomenirea 
nişte tâmplări ce s-au prilejitu în Ţarigrad, după 
perirea cestui domnu, care, nu numai în ţară 
aicea, ce plin este Ţarigradul pănă astădzi. De 
un cal a lui Barnovschii-vodă, ducându-1 la 
grajdiuri împărăteşti, după perirea lui, în ceieş 
dzi s-au trântitu calul gios şi au muritu în locu. Şi 
a doa dzi noaptea au arsu şi Ţarigradul pănă 
<câteva> mii de case. Acestea că s-au 
tâmplatu, ori că s-au tâmplatu atuncea ce se 
poate prileji şi altă dată, ori s-au mai prilejit, ori 
că au arătat Dumnedzău singe nevinovat, că 
era Barnovschii om dumnădzăierescu şi mare 
rugătoriu spre Dumnedzău. De care măr-turisiia 
Toma vornicul, fiindu postelnic al doilea la 
dânsul, că în multe nopţi l-au zărită pe la 
miiadză-noapte îngenunchiatu înaintea icoanei 
la rugă, cu mare osârdiie. 



Zac. 13. Era la hirea sa Barnovschii-vodă 



foarte trufaş şi la portul hainelor mândru, iară la 
inimă foarte direptu şi nelacom şi blându. 
Mănăstiri şi beserici câte au făcutu, aşea în 
scurtă vreme, nice unu domnu n-au făcutu. 
Făcut-au alţi domni şi mai multe, iară cu mai 
îndelungate vremi, în 40 de ai unii, alţii în 20 de 
ani, iară elu în trei ani. Mănăstirea în oraş aicea, 
ce să dzice Svinta Mariia, şi Hangul la munte, şi 
Dragormirna lângă Suceavă au fârşitşi au 
urdzit şi Bârnova pre numele său, supt dealul 
<Pietrăria> lângă laşi şi au istovită şi beserică 
acea mare în Liov în târgă, unde este şi chipul 
lui scris. Cu toate bunătăţi era spre ţară, iară de 
sine, cu purtatul trebilor împărăţiei, pre mărturia 
a mulţi boieri bătrâni, foarte slabă. Să 
pomeneşte den dzilele lui şi o iarnă ce cădzuse 
în luna lui martă, care iarnă dzic iarna lui 
Barnovschii-vodă, pănă astădzi. Fost-au perirea 
lui în anul 7141 <1633>, iuni 16 dzile. 

Zac. 14. Trupul după perire au stătutu 
înaintea curţii împărăteşti pănă îndesară. Apoi, 
au învăţat veziriul să sloboadză un boier in, 
care va hi fostu chihaia lui, care slujbă să prinde 
la turci, cum este postelniciia cea mare la noi în 
ţară. Deci, au slo-bodzit pre Costin postelnicul, 
care era postelnic mare la Barnovschii-vodă. Au 
mărsu şi au luat oasele dinaintea curţii şi le-au 
dus la patrierşiel şi acolea pre scurtu, pre cât 
au lăsat vremea de atuncea, l-au astrucatîn 



patrierşie, în ceiaşi noapte. Şi de acolo apoi 
Vasilie-vodă spunu să hie adus oasele aicea în 
ţară. 

Zac. 15. La slobodzitul lui Costin postelnicul 
din chisoare, au întrebaţii ceauşii, cu pază 1-or 
slobodzi, au fără pază? Au dzis chihaia 
veziriului: „Unde să fugă, săracul?" Ce, de 
atuncea ceialalţi boieri, ce mai era închişi şi cei 
ascunşi au apucatu mai la sufletu cu nădejde 
de viaţă, dacă au vădzut pre Costin că l-au 
lăsatu fără pază, să astruce oasele. Apoi, a doa 
dzi, dacă au vădzutu chihaia veziriului pre 
Costin postelnicul că au venitu dez-dimeneaţă 
iară înaintea lui, au dzis: „Săracul, el au venit ca 
o oaie singur iară la închisoare. Pasă la 
ceielalţi, vei ieşi şi tu şi ei în puţină vreme." 
închişi den boieri era Ghenghea logofătul, 
Başotă hatmanul, Cehan vornicul, Roşea 
visternicul, Costin postelnicul. 

Zac. 1 6. A treia dzi după astrucarea lui 
Barnovschii-vodă într-o noapte trecuse 
împăratul pre acele vremi soltan Murat, în ceia 
parte, la Scuder. peste Bohazu, la primblare şi 
au întrebat pre veziriul: „Aşedzat-au domnu la 
Muldova, în locul ghiaurului ce au perit?" Au 
răspunsu viziriul că nu s-au pus încă domnu, ce 
pre cine ar hi voia împărăţiei să să puie, să nu 
stea aceia ţară fără domnu. l-au răspunsu 



împăratul: „Chiamă pre ghiaurii, ce-s boieri acei 
ţări si pre cine ori vrea ei să-şi aleagă domnu, 
să le hie datu". Deci, îndată, totîntr-aceiaş 
noapte, au trimis veziriul cu caicul la boieri, 
unde era închişi şi au luat iară pre Costin 
postelnicul, înspăimatu că-i ducu noaptea să-l 
înece, ori să-l muncească pentru avuţiia lui 
Barnovschii-vodă. Dacă l-au dus înaintea 
viziriului, i-au dzis: „lată că împăratulu vă iartă 
capetele şi sunteţi de acmu slobodzi şi să 
mergeţi să vă alegeţi domnu, pre cine veţi pofti". 

Zac. 17.întorsu Costin postelnicul den 
spaimă cu bucurie de la viziriul la ceialalţi boieri 
ce era închişi, le-au spus vestea. Şi au slobodzit 
şi pre ceielalţi boieri, de ş-au mărsu cu toţii la un 
locu şi îndată au stătut la sfatu cu toţii şi au ales 
pre Moysei-vodă în locul lui Barnovschii-vodă, 
cu a doa domniie. 



Capul alu cinsprădzece 

Âncep. 1 . Au mărsu a doa dzi toţi boierii şi 
gloatele la gazda lui Moyseiu-vodă şi de acolo 
la curţile viziriului, de au luatu căftanu de 
domniie şi fără zăbavă au purces spre ţară, iară 
cu câteva datorii, făcute de cheltuiele ce s-au 
făcut den asupreală turciloru. 

Zac. 2. Nu ieşiia suspinul dentre toţi pentru 
moartea lui Barnovschii-vodă, ce toţi jăluia pre 
Lupul vornicul, căruia toate pârăle să oblicise. 
Deci, încă den cale au ales Moysei-vodă pre 
Cehan vornicul, şi pre Roşea visternicul, şi pre 
Banul, să vie înainte, să prindze pre Lupul 
vornicul. Ce, precum era paza cestora ce 
mergea să-Iu prindze, cu multu mai mare pază 
avea Lupul şi mai meşter, şi mai cu pază. 
Avându ştire de toate, câte i să gătisă, au fugitu 
den laşi şi în câteva dzile au fostu tupilat aicea 
în ţară pen păduri. Apoi pen Ţara Muntenească 
au trecut în chipul neguţitorescu la Ţarigrad. 
Iară casei lui şi îmmei sale şi surori ce au avut, 
dacă au venitu Moyseiu-vodă în scaun, nice o 
asupreală n-au făcut, ce încă socotinţă avea 
giupâneasa lui şi cuconii de Moysăi-vodă, pre 
care lucru să poate cunoaşte hirea creştină a lui 
Moysei-vodă, măcar că Ştiia că îndată ce au 
mărsu Lupul vornicul în Ţarigrad, îmbla după 



domniie. 

Zac. 3. în cale fiindu Moysei-vodă, iară lui 
Abăza-paşea amu venisă porunca de la 
împărăţiie să să gateadză asupra leşilor, carii 
aşea supusesă pre moscali, cât craiul leşăscu 
Vladislav nu mai ieşiia den Ţărâle Moscului cu 
oşti. Şi amu pierduse toată puterea a stare 
împrotiva leşilor moscalii şi pănă în stoliţa 
Moscului ţinea cetăţile Ieşi i şi mulţi din capetele 
Moscului priimie să fie craiul leşăscu şi la dânşii 
împăratu. 

Zac. 4. Deci trimisesă moscalii sol la turci, 
giuruindu-le Cazanul şi Azderhanul, doă ţări 
tătărăşti care ţinu şi acum supt mâna sa 
moscalii, numai să le dea agiutoriu împrotiva 
leşilor. Şi le-au dat agiutoriu atunceşi, 
orânduindu pre Abăza-paşea de pe Volga să fi 
fost oferite turcilor, care n-aveau cum să ajungă 
acolo cu graniţele lor. cu toate ostile turceşti, 
câte sânţii de la Buda pănă la Nistru şi ţărâle 
amândoaă, Ţara Muntenească şi ţara noastră şi 
pre tătari. Şi au lovit întâiu ordele lui Cantemir 
cu trecătoarea Nistrului la Hrinciuc, mai gios de 
Hotin, Ţara Leşască şi robise Podoliia şi cu 
câţva plean întorcându-să, i-au gonitu 
Coneţpolschii hatmanul, carele era lăsat aicea 
la margine de crai, pentru paza despre aceste 
părţi. Şi i-au agiunsu pre tătari aicea în ţară, pe 



Prutu, în preajma Cornul lui Sasu şi i-au lovit, 
de au scos toţi robii, câţi luasă şi au peritcâţva 
den tătari. 

Zac. 5. în luna lui avgust, v leato 7141 
<1633>, au sositu Moysei-vodă în scaun şi bine 
încă nea-şedzatu, au intrat şi Abăza-paşea cu 
oşti în ţară, la octovrie 7, v leato 7142 <1634> 
(şi dentr-acesta anu sintu începute şi dzilele 
vieţii mele), cu care depreună şi Moysăi-vodă 
cu ostile ţărâi au purces spre Ţara Leşască şi 
au pus tabăra Abăza-paşea pre Nistru, unde 
cade apa Smotriciului, care apă vine pre la 
Cameniţă, în Nistru. 

Zac. 6. Puterea toată a Ieşi lor era cu craiul 
asupra Moscului, ce, cât au pututu a strânge 
Coneţpolschii hatmanul oaste şi leşască, şi 
căzăcească, ca pre 12.000 de oameni, au pus 
tabăra sa şi el supt Cameniţă, despre capiştea 
armenească. Iară Abăza-paşea, lăsindu tabăra 
pe Nistru dincoace, precum s-au pomeniţii, 
singur cu toate ostile de războiu, au trecut 
Nistrul şi au mersă direptu asupra taberii leşeşti, 
avându cu sine de toate oşti, cu tătari, cu îmbe 
ţărâle, Ţara Muntenească, cu domnul lor, Matei- 
vodă şi ţara noastră, ca 30.000 de oameni de 
războiu. 

Zac. 7. Leşii grijise şanţurile bine cu pusei şi 
cu pedestrime şi au ieşit şi ei cu călărimea 



denafară de şanţuri. Au dat năvală turcii cu 
mijlocul oştii foarte tare şi aripa den-a-direapta a 
tătarilor, pănă s-au amestecat cu călări mea 
Ieşi lor. Iară aripa den-a-stânga, a domnilor, ori 
nedeprinse hirea ţărâlor acestora la foc, ori nu-i 
trăgea inima pre munteni şi pre ai noştri să 
margă creştin asupra creştinului, au stătut mai 
slabu. Iară şi turcii cu tătarâi n-au zăbăvitu 
multu, apropiaţi de şanţurile leşilor, pentru focul 
care da foarte desu, cu moarte în turci şi în 
tătari, ce s-au datu şi ei înapoi. Şi s-au mutatu 
Abaza-paşea cu toată oastea despre o vale, 
care este aproape de Cameniţă, anume Mucşa 
şi iară au tocmitu oastea. Şi amu cu săbiile 
zmulte asupra moldovenilor şi a muntenilor 
turcii, să margă de frica lor la năvală. Şi au dat 
Abaza-paşea al doilea rându cu toate ostile 
năvală asupra leşilor şi înfrânsesă o roată de 
Ieşi, ce le-au ieşitu alte roate în sprejeneală şi 
n-au făcutu nemică, nice cu a doa năvală, să 
poată răzbi tabăra leşască. 

Zac. 8. Stătut-au războiul peste vreme de 
chindie şi se mira domnii, cu ce mijloc ari 
spăriia pre Abaza-paşea de la Cameniţă, că să 
ia tabăra leşască, pusă la un locu ca aceia şi 
supt o cetate ca aceia, nu era putinţă. Ce, au 
făcut veste pen nişte călăraşi, cum au datu 
călăraşii de nişte oşti Căzăceşti cu tabăra 
legată despre Nădăboru, vinitoare într-agiu-toriu 



leşilor. Şi den cuvântu în cuvântu, au sositu 
pănă la Abaza-paşea vestea aceia, care vrându 
să ştie Abaza-paşea de adevăratu şi întrebându 
pe Moysăi-vodă, au adus călăraşii înaintea lui, 
învăţaţi să adeverească lucrul, cum aşea este şi 
cum au vădzutu cu ochii lor peste pădurea 
Nădăborului oastea. Au stătut în gânduri îndată 
Abaza-paşa, de purces spre tabăra sa, spre 
Nistru, vădzându că n-are ce face şi oştii leşeşti 
şi socotindu şi răceala acestor doă ţări la bătaie 
şi au purces într-aceiaşi dzi cu noaptea 
îndărăptu. 

Zac. 9. Leşii încă bucuroşi că s-au mântuitu 
de nepriieteni, n-au gonitu ce au stătut pre loc, 
păzân-du-şi tabăra lor. Iară Abaza-paşea, să nu 
să întoarcă de tot fără veste, înţelegându de unu 
oraşu leşescu pe Nistru, în gios de Cameniţă, 
anume Studeniţa, au purces asupra celui 
târgşoru la care puţinei haiduci era de paza 
cetăţii. Ceielaltă gloată, tot ţărănime, strânşi de 
pen pregiuru, au fostu bejenari. S-au apărat doă 
dzile târgul, iară spre a triia dzi haiducii au 
fugitu cu noaptea spre Cameniţă. Iar ţărănimea 
toată, câtă era strânsă acolea, au cădzut'ân 
robiie la turci şi la tătari. Acolea, la năvală, au 
căutatu şi alor noştri a merge, iară totuş s-au 
datu ştire haiduciloru să fugă, să nu piaie. 



Zac. 10. Mare veste siliia Abaza-paşea să 



scoată Studeniţii si ce-au fostu fruntea de 
oameni au ales şi i-au trimis la împărăţiie, 
scornindu-le nume de oameni mari în Ţara 
Leşască. Şi o fată ce să prilejise între roabe, 
foarte iscusită de trup, au trimisu-oă la 
împărăţiie, puindu-i nume că este fata 
hatmanului leşăscu. 

Zac. 1 1 . S-au întorsu după aceia izbândă 
Abaza-paşea spre Dunăre, cu gându foarte rău 
şi pre domni, şi pre boieri, pentru însălătura care 
s-au aflatu apoi, c-aceia cu cazacii la Nădăbor, 
ce s-au fostu scornitu, n-au fostu nemică. Şi 
dacă au sositu aicea la laşi, au stătut cu corturi 
în şes despre mănăstirea Balicăi şi a doa dzi 
era aşedzatu gândul lui să prindze pre toţi 
boierii, să-i puie în obedzi, să-i ia cu sine, să să 
plătească la împărăţie de ponosiţi, că i-au fostu 
ţărâle acestea de sminteală. Ce, un turcu orbu 
de un ochiu, priietin lui Costin hatmanul, au 
descoperitei gândul lui Abăza-paşea şi au fugitu 
boierii, în ceiaşi noapte den laşi, de-au îgiunsu 
pănă în dzuoă la Pobrata mănăstirea. 

Zac. 12. A dooa dzi, strângându pre Moysei- 
vodă pentru boieri Abaza-paşea, au datu seamă 
că s-au dus pentru graba birului întârdziiat fiindă 
birul. Iară alţii şoptiia lui Abăza-paşea că s-au 
dus boierii la Ieşi, să-i pornească pe Ieşi pe 
urma lui. Şi aşea s-au fârşită venirea lui Abăza- 



păşea asupra leşilor. In anul 7142 <1633> 
toamna la noievrie, au trecută Dunărea înapoi, 
spre scaunul său. 

Zac. 13. Şi cât s-au aşedzată, nepărăsit 
pârâia pre domni, ales pre Moysei-vodă. Iară 
Matei-vodă fiindu-i cirac, ş-au tocmită prea 
lesne lucrurile la dânsul. Iară Moysei-vodă n-au 
putută trăi multă în domniie de pârâle lui, ales 
fiindă acolea şi Lupul vornicul, cunoscută mai 
deinte lui Abăza-paşea. Ce au domnită Moysei- 
vodă, după Abaza-paşea, numai peste iarnă. 
Deci, la primăvară i-au venită maziliia şi s-au 
dat domniia lui Lupu Vasilie vornicul de sultan 
Murat. 

Zac. 14. Iară Moysăi-vodă, după maziliia sa 
den domniie, sătul de binele turcilor, au mărsă 
în Ţara Leşască, petrecut de boieri câţva pănă 
la margine, undeşi apoi, după câţva ani 
petrecuţi în odihnă, cu ocine în Ţara Leşască şi 
cinste de la Ieşi, ş-au fârşit şi viaţa pre vremea 
domniei lui Dabije-vodă. 



Capulu alu şesesprădzece 



Âncep. Fericită domniia lui Vasilie-vodă, în 
care, de au fostă cândva această ţară în tot 
binele, şi bivşug, şi plină de avuţiie, cu mare 
fericiie şi trăgănată pănă la 19 ani, în dzilele 
aceştii domnii au fostă, în anii dentâiu cu 
prepusuri de nepace iară între Ieşi şi între turci, 
iară apoi, după trei-patru ai, deşchidzându-şi 
calea împărăţiia Turcului asupra Persului cu 
soltan Murat pentru Vavilonul, aicea aceste părţi 
la mare păci şi linişti şi mare fericii era. 

Zac. 2. Domniia cum s-au prilejit, de-au luat 
Vasilie-vodă, s-au pomenit la domniia lui 
Moysei-vodă, în capul al cincisprădzecile, cum 
fugise Vasilie-vodă de frica lui Moyseiă-vodă, 
de aicea den ţară în Ţarigrad. Şi acolea, 
cunoscut la câţva den capete şi mai vârtos lui 
Abaza-paşea, care era pârâş lui Moysei-vodă şi 
mai multă cu nevoinţa lui, i-au dat soltan Murată 
domniia, vădzându-l omu harnicu de aceia 
treabă. 

Zac. 3. Dacă au luat domniia, nevrându să 
hie nemulţemitoriă lui Moysei-vodă, pentru 
binele lui, ce făcuse casei lui, neamestecându- 
se nice cu un rău asupra casei lui, au scris carte 
la Moyseiă-vodă, cu mare mulţemită pentru 



oamenii săi, căci n-au avut nice o nevoie şi 
lăsindu-i în voie, unde ari vrea să margă, ori 
spre ce parte volnic, fără nici o grije să fie, şi 
sfătuindu-l sa nu vie la Ţarigrad, pentru multe 
datorii ce avea Moysei-vodă în Ţarigrad. Şi să 
nu bănuiască că ce s-au prilejit aşea, fiindă 
aceste lucruri, ales a domnielor, supt orânduiala 
lui Dumnedzău, fără care nu iesă domnii. 

Zac. 4. După aceasta ţărămonie, au purces 
Vasilie-vodă de la Ţarigrad cu domniia în ţară, 
în anul 7142 <1634>. Iară Moysei-vodă, strânsu 
cu casa lui şi cu Costin hatmanulă den boieri, 
au trecut în Ţara Leşască. 

Zac. 5. Abaza-paşea iară să gătiia cu mare 
putere asupra leşilor, să-şi mai tocmască 
lucrurile a războiului celui dentâi care făcusă 
asupra lui Coneţpolschii la Cameniţă, pănă n- 
ari oblici împărăţiia că cu rândul dentâi n-au 
lucrată atâta, cit da samă înaintea împărăţiei. 
Deci îndemna pre împărăţiia iară asupra leşilor 
şi sta de faţă şi solii moschiceşti la Ţarigrad, 
nevoitori, cu mare făgăduinţă împărăţiei de 
Cazanul şi de Azderhanul, să fie a turcilor. Şi 
numai, ce aştepta şi Vasilie-vodă, neaşedzat 
bine la domnie, să-i vie porunca de gătire de 
oaste, iară ca şi lui Moysei-vodă. 

Zac. 6. Era şi solul leşască, den Ţara 
Moschicească pornit de craiul la împărăţiie, 



anume Tră-binschii, pre carele (dândă ştire 
craiului Coneţpolschii hatmanul, cândă veniia 
asupra lui Abaza-paşea cu oşti turceşti) îi 
trimisesă la împărăţiie craiul, între-bândă de 
turci, ce pricină ar hi stricăciunei de pace cei 
legate la Hotin cu sultan Osmană. Şi au trecut 
solul aceia pen ţară, curundă în urma lui Abaza- 
paşea, în dzilele lui Moysei-vodă. Ce, oblicindu- 
I Abaza-paşea, au trimis de l-au oprită la 
Pravadiia, silindu-l să-şi dea soliia la dânsul, 
temându-se să nu se obliceasca prin soliia lui, 
aceia cale a lui, cum au fostă. Ce, nevrândă 
solul să-i dea soliia şi răspundzindă că este 
trimis la singură împărăţiia, nu la unul den paşi, 
l-au oprit câtăva vreme. Ce Leahul au silită cu 
mijloace de au dată ştire de sine la Poartă că 
este oprită şi au venită poruneă la Abaza-paşea 
să-l sloboadză. Şi numai ce i-au căutată a-l 
slobodzi. Iară aşe-i stricasă solului lucrurile la 
împărăţiie, cât nici o cinste n-au avut, care să 
cade solilor şi l-au pornitu cu răspunsu de 
scârbă înapoi, fără zăbavă şi anume să hie gata 
Crăiia Leşască iară de sfadă. 

Zac. 7. Acela răspunsu a turcilor dacă au 
agiunsă la craiul în Ţara Moschicească; că era 
tot în Ţara Moscului cu oşti şi dândă-i ştire şi de 
la margine iară de gătirea turcilor, deci numai ce 
i-au căutată a sta la tocmală cu Moscul. Şi 
îndată, lăsindă toate într-o parte, au legată cu 



moscalii pace, cu câteva oraşe luate de la 
Moscă în partea leşilor. S-au întorsă la Varşav 
craiul şi îndată au stătutu la săimă de gătire 
împrotiva turcilor. 

Zac. 8. înţelegându turcii că leşii au făcut 
pace cu Moscul şi mai adevărat den solii 
moschiceşti, şi era şi solul turcilor la Moscu, 
întărindu-i împrotiva leşilor, şi de aicea den ţară, 
de la Vasilie-vodă, avândă ştire, au pornită pre 
solii moschiceşti cu scârbă pentru nestătoriia lor 
la cuvântă şi au trimis şi la craiul leşască solu 
de înnoitura păcii, anume pre Şahin-aga, unul 
den agii divanului, avându amu şi cu cazilbaşă 
amestecătură începute pentru Băgdatul, adecă 
Vavilonul, împărăţiia Turcului. 

Zac. 9. Pornite oşti leşăşti amu au aflată 
Şahin-aga spre Cameniţă şi pre singur craiul 
aproape de Varşeav în tabără, răspundzindă lui 
Şahin-aga, solului turcescă, craiul cu scârbă, 
pentru stricarea şi căl-cătura păcii, care cu 
atâtea giurământuri s-au făcut la Hotin cu 
soltană Osmană şi între dânsul. Câteva conace 
au mărsă cu oşti spre Cameniţă şi cu acesta 
răspunsă au pornită pre turcul, carile da toată 
vina pre Abaza-paşea şi cum este gata de 
peri re pentru aceia faptă. 

Zac. 10. Fost-au aceasta clătire a leşilor în 
anul 7143 <1634>, care oşti mai mare si mai 



bine grijite nu să pomenescu în toată Hronica 
leşască. Ţin minte oamenii bătrâni, carii spun 
că agiungea tabăra de supt târgul Cameniţii 
pănă la un copaci la câmpu, mai multă de o 
milă de loc, că oşti avea gata cele ce era asupra 
Moscului şi plină Ţara Leşască de mulţime de 
oameni pre acele vremi. 

Zac. 1 1 . Iară pănă a sosi craiul leşăscu la 
Cameniţă, Coneţpolschii hatmanul amu era cu 
o samă de oşti supt Cameniţă şi viniia şi cărţi 
pren Vasilie-vodă de la veziriul Murtaza-paşea 
pentru pace, adeverindu lui Coneţpolschii că 
aceia călcătură a păcii, carea au făcut Abaza- 
paşea fără ştirea împărăţiei, va plăti cu capul, ca 
un călcătoriu de pace. 

Zac. 12. Şi aşea omorându împărăţiia pre 
Abaza-paşea sugrumatu, s-au răşchirat şi 
gătirea leşilorîn vântu, fiindu supăraţi şi slujitorii 
lor de atâta vreme cu oşteniia la Moscu. Au 
stătut pace iară între Ieşi şi între turci cu 
înnoitura legăturilor de la soltan Osmanii, 
adăogându şi aceasta legătură între sine pentru 
tătari, să nu lăcuiască în Bugeagu. Omu Abaza- 
paşea vestitu cu războaiele asupra Persului şi 
oştean direptu. 



Zac. 13. La anul după aceasta au purces 
soltanu Murat cu mare gătire asupra Persului şi 



într-acelaş an au luat de la perşi cetatea anume 
Răvanul, care apoi, cât s-au întorsu soltan 
Murat înapoi la Ţarigrad, iară au luat-oă 
cazilbaşii pre sama sa. Iară Vasilie-vodă 
domniia cu mare linişte şi pace, fără grije ţara, 
din toate părţile sta toţi de neguţi-torii şi de 
agonesită. însă lăcomiia nice pre atunce nu 
lipsiia, cu dări grele, ce avându lăcuitorii ţărâi 
vremi de agonesită, biruia toate acele greutăţi a 
domniei. 

Zac. 14. în Ţara Ungurească era mari 
amestecături între Racoţi şi între Betlean 
Isteoan, feciorul lui Betlean Gabor, pentru 
domniia Ardealului. Ce, au căutatu a da locul 
domniei aceiia Betlean Isteoan lui Racoţi, 
neputându avea agiutoriu de la împărăţiia 
Turcului, pentru gătirea lui soltan Murat iară 
asupra Persului. 

Zac. 15. în anul 7145 <1637>, să rădicasă 
cazacii cu Pavliuc hatmanul asupra leşilor, 
pentru opreală sa pre Marea Neagră, pre carii 
Potoţchii hatmanul leşăscu polnii l-au lovitu şi, 
închidzându-le tabăra, au datu cazacii viu pre 
hatmanul său, pre Pavliuc. Şi în cesta anu au 
făcut Ieşi i şi o cetate anume Godacul pre Nipru, 
la pragul cel dentâiu a Niprului, oprindu pre 
cazaci să nu îmbie pre Marea Neagră, stricându 
pacea cu turcii, care opreală lor au răsuflatu 



spre mare pustiitate Crăiei Leşeşti, cu Hmil 
hatmanul căzăcescu. 

Zac. 16. Totîntr-aceiaşi anu, Cantemir-paşea 
cu ordele sale, peste voia hanului, au ieşitu den 
Crâm şi s-au aşedzat iară în Bugeag, care lucru 
nesuferindu hanul şi mărgându dodeială şi de 
la Ieşi, carii legasă cu a doa legătură pren 
Coneţpolschii cu Murtaza-paşea veziriul, sa nu 
hie slobodzi tătarâi a lăcui în Bugeagu, făcându 
dodeială Crăiei lor, au ieşit porunca la hanul şi 
lui Vasilie-vodă, domnului ţărâi noastre şi lui 
Matei-vodă, domnului muntenescu, să margă cu 
hanul asupra lui Cantemiru. Deci au venitu 
hanul cu oşti şi au purces şi domnii cu îmbe 
ţărâle asupra lui Cantemir, care temându-să de 
hanul, au fugit în Ţarigrad, iară ordele lui le-au 
luatu hanul cu sine la Crâm. Si de pâră hanului 
la împărăţiie, au peritşi Cantemir zugrumat în 
Ţarigrad. 

Zac. 17. După ce au pornitu pre tătari, hanul, 
den Bugeag, au lăsatu pre doi soltani, fraţii săi, 
să vie cu dânşii, iară el singuru au purcesu spre 
Crâm înainte. Deci cându au fostu la 
trecătoarea Niprului, s-au burzuluiţii nohaii şi au 
lovit fără nădejde pre soltani şi i-au omorâtu pre 
amândoi. Şi după această faptă, au purces cu 
coşurile sale spre Tara Leşască, poftindu de la 
Ieşi loc, să să aşedze supt ascultarea lor. îmbla 



pe la târguri, pen sate, tot câte cu o cruce de 
lemnu făcută la pieptu, semnu de închinăciune. 
Ce, leşii loc aşea deşertu, fără oameni, mai 
înluntru ţărâi sale neavându, le-au datu câmpii 
pe Nipru, între Crilov şi între Godac, şi era 
aproape do 20.000 de nohai orda aceia. 

Zac. 18. Care lucru vădzindu împărăţiia 
Turcului, iară, cu a doa orânduiala au pornitu 
câtva paşi în prejma lor, la anul după scosul lui 
Cantemir din Bugeag. Şi iară au venit porunca 
şi la Vasilie-vodă şi la Matei-vodă, să margă să 
să împreune cu paşii asupra tătarâlor. Deci, de 
iznoavă au purces Vasilie-vodă cu oşti, al 
doilea rându, la Cetatea Albă, la adunarea 
paşilor. Iară Matei-vodă au venit pănă la 
marginea ţărâi sale şi de acolea au pornitu un 
serdar cu oşti de la sine, iară el singur s-au 
făcut bolnav şi s-au întorsu înapoi. Iară şi 
Vasilie-vodă şi paşii fără zăbavă s-au întorsu de 
la Cetatea Albă înapoi, că pre tătari îi trăsesă 
amu hanul cu blândeţă şi cu făgăduinţă de 
iertare pentru moartea soltanilor şi-i trecusă 
Niprul, pre unii în Crâmu, iară pre alţii i-au 
aşedzatu pre câmpii Donului. Iară moartea 
soltanilor mai pre urmă tot n-au lăsatu hanul 
nerăscumpărată. 

Zac. 19. Ce, câţi era din singele lui 
Cantemiru mai capete, într-una de dzile, cu 



meşterşug i-au împărţitu, pre unii la o samă de 
agii curţii sale, la ospăţu, văz, doamne, pe alţii 
la alţi agi şi la masa sa oprindu pre unii. Şi la 
aceia ospăţu i-au omorâtu pre toţi, câţi era 
Canteniireşti mai aproape. Şi de atunce s-au 
stinsu aceia răgulă la dânşii, care era mai frunte 
decât toate ordele, precum pre aceste vremi 
sintu Şirăneştii. Unul den Canteniireşti atuncea, 
anume Azametu-mârza, pre carile 1-am apucat 
şi ieu, dvorean la craiul leşăscu Vladislav, 
neprilejindu-se la aceia ospăţu ce le făcusă 
hanul, au scăpat den Crâm în Ţara Leşască şi 
slujiia la craiul leşescu între dvoreani şi avea de 
la craiul leafă. 

Zac. 20. într-acesta anu, au luatu cazacii 
Donului Azacul, cetate turcească pre apa 
Donului, care apoi au dat-o de bunăvoie Moscul 
turcilor înapoi. Isaru au îmblatu la acesta mijlocii 
pentru aceia cetate la Moscu, omu aicea în ţară 
pe acele vremi yestitu cu neguţitoriia în Ţara 
Moschicească. 

Zac. 21 . Iară întorsul lui Matei-vodă de la 
margine, mergându al doilea rându la Cetatea 
Albă, n-au fostu fără pricină, ce avându mare 
neprieten-şug Matei-vodă cu Vasilie-vodă, 
dendată ce au stătut Vasilie-vodă la domniie, 
făcuse multe amestecături la păşea pe aceia 
vreme de Silistria. Deci, s-au temutu a merge 



Matei-vodă, de acele amestecături, ce-i 
amestecasă Vasilie-vodă la paşa şi la Poartă, 
ce, precum s-au pomenit mai sus, au trimis 
oaste, iar el singur s-au întorsu la scaunul său. 

Zac. 22. Era la împărăţiia lui soltan Murat pre 
acele vremi toate trebile şi lucrurile împărăţiei 
pre doi oameni, carii era musaipi la sultan 
Murat, unul silihtar, ce era înluntru, care slujbă 
este de împărăţiie foarte aproape, adecă spătar, 
ce poartă spata or buzduganul după împăratul, 
al doilea, câzlaru-aga, care este pre toată casa 
împărătească şi pre fete mai mare. Aceşti doi 
purta toată împărăţiia, veziriia înaintea lor era 
foarte slabă. Cându să aduna veziriul cu unul 
de aceia, spun că le săruta poala hainelor. 

Zac. 23. Deci, pre unul de acele capete la 
împărăţiie, pe silihtar-paşea, îl cuprinsesă 
Matei-vodă cu dările, iară pre câzlar-aga 
Vasilie-vodă şi ieşiia isprăvi si lui Vasilie-vodă 
de la împărăţiie şi lui Matei-vodă, pren chipuri 
mai sus pomenite. Covâr-şiia cu atâta Matei- 
vodă pre Vasilie-vodă, că avea Matei-vodă şi cu 
megieşii mare priietinşug, ales cu ungurii. Iar 
Vasilie-vodă nici cu un megiieş, precum am 
apucatu şi noi aceia domnie, viaţa bună n-au 
avut, den nebăgare samă pre nime den 
megiieşi. 



Zac. 24. O, nesăţioasă hirea domnilor spre 



lăţire şi avuţie oarbă! Pre cât să mai adaoge, 
pre atâta râhneşte. Poftile a domnilor şi a 
împăraţilor n-au hotar! Avându multu, cum n-ari 
avea nemică le pare. Pre câtu îi dă Dumnedzău, 
nu să satură. Avându domnie, cinste şi mai 
mari, şi mai late ţări poftescu. Avându ţară, şi 
ţara altuia a cuprinde cască şi aşea lăcomindu 
la altuia, sosescu de pierdu şi al său. Multe 
împărăţii în lume, vrându să ia alte ţări, s-au 
stânsu pre sine. Aşea s-au stânsu împărăţiia lui 
Darie-âmpăratu de Alexandru Machidon, 
vrându să supuie Ţărâle Greceşti şi toată 
Machido-niia, Darie au stânsu împărăţiia sa, de 
au cădzutu pre mânule lui Alexandru Machidon. 
Aşea împărăţiia Cartaghinii vrându să supuie 
Râmul, au cădzutu la robiia râmlenilor. Aşea 
Piru-âmpăratu vrându să ia Italiia, au pierdut 
ţărâle sale. Aşea şi Mihai-vodă, vrându să hie 
crai la unguri, au pierdutu şi domniia Ţărâi 
Munteneşti. 

Zac. 25. Aşea şi Vasilie-vodă, avându fericite 
vremi de domniie în pace den toate părţile, că şi 
ţara nu era nici cu o datorie îngreuiată, fără nice 
o dodeială despre turci, carii avea începută 
sfadă cu perşii şi într-acele părţi sta cu valuri, au 
înce-putu svadă cu Matei-vodă, domnul 
muntenescu pentru domniia acei ţări, ori că nu-l 
încăpea Muldova, ca pre un omu cu hire înaltă 
şi împărătească, mai multu decât domnească, 



ori că siliia să vadză pre fecioru-său, lonu-vodă, 
la domnie, care hire au părinţii spre feciorii săi, 
să-i vadză în viaţa lor ieşiţi la cinste. Domnii la 
domnii pre feciorii săi poftescu să-i vadză ieşiţi, 
boierii la boierii, sluji-toriul să bucură să-şi 
vadză de slujitorie pre feciorul său harnic, 
pementeanul de hrana pământului pre feciorul 
său destoinicii pofteşte să-l vadză. Ori că l-au 
îndemnatu pre Vasilie-vodă mare netocmala şi 
nepriietenşug ce avea mai de demultu, încă den 
boieriia sa, scoasesă domniia Ţărâi Munteneşti 
de la împărăţiie, pre mijlocul lui câzlar-aga şi 
paşii de Silistria, feciorului său, lui lon-vodă. 

Zac. 26. Prostatec îl ţinea Vasilie-vodă pre 
Matei-vodă. Deci, avându şi pre veziriul în 
partea sa, au făcut oşti de ţarăl şi au purces în 
Ţara Muntenească asupra lui Matei-vodă, 
lăsindu în scaun pre fecioru-său, pre lon-vodă. 
Iară singur au intrat cu oşti în Ţara 
Muntenească, cu ştirea veziriului şi a paşii de 
Silistria. Oşti avea câteva, iară tot de ţară şi 
lefecii şi ceialaltă oaste, fără puţinei sârbi, ce 
avea în leafă, călări. 

Zac. 27. îară şi Matei-vodă, domnul Ţărâi 
Munteneşti, nu dormiia, ce apărându al său, 
avea oşti şi streine, şi de ţara sa, ales 
pedestrime, hie cându avea pănă la o mie în 
leafă, fără dărăbanţii de ţară şi călări de ai noştri 



moldoveni, acolo mersi în leafă, cărora numele 
era livinţii, şi Ieşi călări ţinea pururea câte 200 şi 
deosebi unguri călări. Şi dideasă ştire şi la 
arcalele sale, ce avea la împărăţiie, de silă ce-i 
făcea Vasilie-vodă. Deci, cu mijlocele lui 
silihtar-paşea, bine n-au intrat Vasilie-vodă în 
ŢaraMuntenească, la o vale care să chiamă 
Râbna, l-au tâmpinatu un ceauşii de la 
împărăţie cu poruncă numai să să întoarcă 
Vasilie-vodă îndărăptu. Şi în urma ceauşului au 
sositu şi o samă de oşti a lui Matei-vodă. Zac. 
28. Numai ce au căutat lui Vasilie-vodă a să 
întoarce înapoi, vădzându cartea împărătească 
şi cine era soltanu Murat-âmparatul, nu era de-a 
şuguire cu dânsul. Deci purcegându îndărăptu 
Vasilie-vodă, să simeţlsă muntenii şi în chipul 
goanei, să gonească pre ostile lui Vasilie-vodă, 
lovisă la coada oştii. Ce, s-au întorsu apoi ostile 
de ţară şi singur Vasilie-vodă şi au înfrântu pe 
munteni si au prinsu câţva vii şi au şi peritu den 
munteni câţva. Vasilie-vodă apoi, după aceia au 
ieşitu îndată den Ţara Muntenească, plinindu 
porunca împărăţiei şi şedzindu câteva dzile la 
Ploscuţeni, la Putna, de acolo au porriitu pre 
ceauşul cel împărătescu, iară singur s-au 
întorsu şi au venit în scaunu. 

Zac. 29. Era pre acele vremi veziriul Tabani 
Buiuc, carile ţinea cu Vasilie-vodă şi păşea de 
Silistria, iară aşea şi numai să scoată pre Matei- 



vodă să pusesă cu toată voia. Şi fără ştirea 
împărătească ieşiia de la veziriul isprăvi de 
domnia Ţărâi Munteneşti lui lonu-vodă, 
feciorului lui Vasilie-vodă. Cum şi atuncea, 
dacă au vădzut veziriul împiedecate isprăvile 
dentâi de silihtariul, au făcut altele, la singur 
paşa de Silistria, să ducă el singur pre feciorul 
lui Vasilie-vodă în scaunul Ţărâi Munteneşti, 
care lucruri apoi au mâncatu capul veziriului, 
obli-cindu împărăţiia pen silihtariul războaiele şi 
vărsările de singe între domni, de unde să 
pogoară. Nice te mira, cum de au pututu domnii 
a îmbla în zarve, fără ştirea împărăţiei şi ales la 
un împărat leu ca aceia.' Deci, să ştii că ţărâle 
pre atunce acestea nu era aşea supuse, ce într- 
altă voie veghiată şi să temea turcii să nu se 
dea Ţara Moldovei în partea leşilor, carii era pre 
acele vremi foarte tare, cât să siia împărăţiia de 
sfada leşilor şi ales avându amu începute 
războaie cu perşii, precum ţi s-au pomenit. Ce 
era bucuroşi că să sfădescu aceste ţări între 
sine şi poţi pricepe şi pre domniile acestea aşea 
de îndelungate, 19 ani Vasilie-vodă domnu, iară 
Matei-vodă pănă la moarte, aproape de 30 de ai 
la domniie. Alte vacuri să socoteşti ţărâloru 
acestora pre atunci. 

Zac. 30. Cu al doilea isprăvi de domniia 
Ţărâi Munteneşti au socotitu Vasilie-vodă cu 
altă cale. Avându aceia şi de la veziriul ştire, au 



pornit pre lon-vodă la păşea de Silistria cu câtva 
boieri, să-l ducă păşea în scaun. Şi trimisesă 
înainte la păşea pre Enachie Catargiul vel- 
postelnic, să mai întărească -lucrurile, păn a 
veni lon-vodă. Ce, şedzându acolea la păşea 
Catargiul, aşteptându sosirea lui lon-vodă, au 
simţit lucrurile într-altu chip, că-i agiunsesă pre 
păşea iară alte porunci împărăteşti pren 
silihtariul şi-i unsesă osiia şi paşii Matei-vodă. 
Deci, vădzindu Catargiul lucrurile într-altu chip 
şi amirosindu că, cât ari sosi lonu-vodă la 
păşea, va să-l oprească şi să-l trimită la 
împărăţiie, au dat Catargiul ştire la boieri, ce era 
pe lângă lon-vodă, amu aproape de Dristor, la 
un satu şi îndată s-au întorsu lon-vodă can cu 
fuga de grijea paşii şi au ieşit şi a doa ispită 
pentru domniia Ţărâi Munteneşti. 

Zac. 31 . Iară nici cu atâta nu s-au lăsat 
Vasilie-vodă, ce îndemnaţii si de veziriul si ca o 
nemică socotindu a călca pre Matei-vodă, iară 
au strânsu oşti şi cu mai bună gătire, cu 
pedestrime, cu pusei şi iară au purces în Ţara 
Muntenească asupra lui Matei-vodă şi cu aceia 
nebăgare în samă de Matei-vodă, cât aicea în 
locul său pusesă domnu pre fecioru-său, lon- 
vodă, în scaunul ţărâi, cu boieri, cu ispravnici, 
cu domniie deplină, tiindu ca-n palmă domniia 
Ţărâi Munteneşti. Iară lunecoasă sintu lucrurile 
războaielor şi în puterea lui Dumnedzău mai 



multă stau. Nice unu nepriietin, cât de slabu hie, 
cum să nu-l ţiie nimea, nece-1 ţinu oştenii cei 
direpţi. Şi bine au dzis unul: „Bella momentis 
constant", adecă „Războaiele în clipala ochiului 
stau". Că atâta era numai să ie aceia războiu 
Vasilie-vodă si să să aşedze în domniia Ţărâi 
Munteneşti. Iară roata lumii nu aşea cum 
gândeşte omul, ce în cursul său să întoarce. 

Zac. 32. De care silă n-au pututu nice 
silihtariul a-i trimite alte isprăvi lui Matei-vodă, 
să nu să de tot descopere cu îmbletele 
împrotiva veziriului, să-i răsaie ceva împărăţiei 
cu scârbă în partea sa, că, ales la turci, foarte cu 
siială sintu toate şi cu mare meşterşug şi taină 
strică unul altuia, cându va unul pre altul să-l 
surupe. Că să pârască a vedere, sie strică, cine 
începe pâră. De multe ori cu laudă pre 
nepriietinul său mai curundu coboară şi ales 
suptîmpărăţiia lui soltan Murat cu mare siială 
era toţi. Iară totdeauna trimite silihtariul pre taină 
la Matei-vodă, îmbărbătându-l să stea împrotiva 
lui Vasilie-vodă, să-l bată, iară despre scârbă 
împărătească să nu poarte grije, că ieste grija 
lui. Deci, şi Matei-vodă ş-au strânsu oastea 
toată şi vădzindu că Vasilie-vodă trage cu ostile 
sale spre Bucureşti, nu spre Târgovişte, au 
coborâtu şi elu spre Bucureşti cu oşti. 

Zac. 33. Vasilie-vodă, daca au sositu la 



Praova, la sat anume Ojogenii, ştiindu din limbi 
de gătirea lui Matei-vodă împrotiva sa şi cu oşti 
câteva şi streine şi de ţară, au făcută sfatacolea 
la Ojogeni, socotindu şi trecătorile apelor şi 
locuri închise de păduri de pen toate părţile şi 
de bâhnişuri, înţelegându pre Matei-vodă că 
anume locuri ca acelea pofteşte să dea războiu, 
fiindu ostile mai tare hiecare la locul său şi la 
strâmtori, împrotiva oştilor celor streine hie 
cându cei de loc sintu mai tari, au ales cu sfatul 
să nu treacă Praova, ce să stea acolea la 
câmpu, să tragă pre Matei-vodă, să iasă cu 
ostile sale la câmpu. Şi aleglndu-se sfatul, au 
purces toate ostile lui Vasilie-vodă în jacuri în 
podgorii, pe supt munţi, încotro să bejenise 
toată Ţara Muntenească, de pen toate acele 
olate, pănă în Praova. 

Zac. 34. Şi aşea cu acela sfat — ce svetnici 
or hi fostu aşea de buni de războaie pre atunci 
— răşchirată oastea pe la jacuri, în loc au 
priceput Matei-vodă lucrul şi îndată au purces 
spre Praova. Şi di-reptu în prejma Ojogenilor, 
unde era Vasilie-vodă cu corturi, au stătut la 
trecătoare, dându ştire den câteva pusei ce 
avea cu sine şi îndată au început a trece oastea 
în vad. Tot călăreţul au trecut câte un pedestraş 
după sine şi au stătut în tocmală cu ostile, 
dencoace de Praova, tocmindu oastea 
pedeastră cu focul şi cu puşcile între oastea 



că]ăreţă şi au purces cu toată oastea stolită 
asupra taberii lui Vasilie-vodă. 

Zac. 35. Nu avea de ce să apuca Vasilie- 
vodă cu oastea răşchirată în toate părţile si 
aşea venire asupra degrabă a lui Matei-vodă şi 
întemeiată. Că oştenii lui Vasilie-vodă, unii 
veniia cu plean îngreuiaţi, neştiindu lucrul ce 
este, alţii spăimaţi de sosirea oştilor aşea 
degrabă, mai multu de gătire la fuga îndată au 
stătut, nu de război. Şi aşea şpârcuită oastea şi 
fără nice o tocmală, au plecat şi Vasilie-vodă 
fuga şi toată oastea, câtă nu era dusă în pradă 
lăsându şi corturile, şi puşcile, şi pedestrimea 
toată pre mâna lui Matei-vodă. Şi de grijea 
gonaşilor, Vasilie-vodă au lăsat drumul pe care 
Venisă, ce de-a direptul au năzuit la Brăila. 

Zac. 36. La Brăila zăbăvindu Vasilie-vodă 
câteva dzile şi Matei-vodă dedesă ştire de olac 
la păşea îndată de izbândă sa asupra lui 
Vasilie-vodă. Aşea de sârgu lucrul, ori cu ştirea 
paşii, ori dentru sine agii de Brăila şi de Mecinu 
sfătuiia să prindze pre Vasilie-vodă, să-l trimită 
la păşea. Şi să nu nie dat ştire Stamatie, ce au 
cădzutu apoi stolnic la Vasilie-vodă şi la alte 
domnii pre urmă şi postelnic mare, ar hi încăput 
Vasilie-vodă la prinsoare. Ce şedzându sară la 
masă, i-au dat ştire şi de la bucate s-au sculatu, 
pentr-o grădină, peste un gardu, suindu de pe 



spinarea unuia din slujitori şi acolo i-au scos 
calul şi au ieşitu cu fuga din Brăila, la Galaţi, 
lăsindu toate în Brăila, câte nu rămăsesă la 
Ojogeni. 

Zac. 37. Inţelegându lon-vodă, feciorul lui 
Vasilie-vodă, poticala tătâne-său în Ţara 
Muntenească, au strânsu boierii ce era puşi la 
boierii pe lângă sine şi le-au dzis, cum el, 
nefiindu de domnie, pentru slabă sănătate ce 
avea (că era lon-vodă omu slabu şi deznodată 
şi de mâni şi de picioare, cum n-ar hi fostu 
feciorul lui Vasilie-vodă, care era ca un leu şi la 
hire, şi la trup), iară tătâne-său lasă scaunul 
domniei. Si au venit Vasilie-vodă iară în scaun. 

Zac. 38. Iară Matei-vodă jeluindu-se şi la 
împărăţiie de pradă ce făcuse ostile lui Vasilie- 
vodă şi la megieşi, să-şi întoarcă călcătura ce 
făcuse Vasilie-vodă Ţărâi Munteneşti, legasă cu 
Racoţii cneadzul Ardealului, tatăl lui Gheorghie 
Racoţi, lucrul, fiindu şi Racoţii rănit cu 
nebăgarea în samă megieşii lui de Vasilie- 
vodă, au pornit neşte oşti asupra lui Vasilie- 
vodă, cu lonu-vodă Moghila, feciorul lui Simion- 
vodă, carele era la Ardeal aşedzat, după 
războiul de la Ştefăneşti, care era între feciorii 
lui Simion-vodă şi între feciorii lui leremie-vodă 
pentru domniia ţărâi. Şi amu pănă în Trotuş 
coborâţi ungurii şi ostile munteneşti păn la 



Milcov sosiţi, au schimbatu Racoţi sfatul cu 
Matei-vodă. Ori temându-să de împărăţiie, 
înţelegându patima veziriului, ori alta socoteală 
le-au venit, au întorsu şi pre lon-vodă cu ostile 
îndărăptu şi s-au întorsu şi muntenii, leşisă casa 
lui Vasilie-vodă spre Huşi de spaima aceia. Şi 
pre vremea cobo-râtului acestor oşti asupra lui 
Vasilie-vodă, au pe-ritu şi Gorgan, şi 
Sămăchişă căpitanul şi Cârste visternicul, den 
prepus de la domnie pentru vicleşug. 

Zac. 39. Deci după aceste zarve, numai ce i- 
au căutat a sta lui Vasilie-vodă la pace, 
vădzându şi primejdia veziriului, curundu după 
aceia, să nu să mai aţiţe lucrurile asupra sa. 
Cum n-ar hi fostu fără primejdiie Vasilie-vodă 
atunceşi, de n-ar hi stătut împărăţiia după 
lucrurile împrotiva perşilor, care curundu după 
aceia au purces cu toată puterea asupra 
Vavilonului. Ori de la cei doi megiieşi n-ar hi 
fostu fără răscoală, de nu s-ar hi spăimat Racoţi 
şi Matei-vodă cu moartea veziriului. Şi sta în 
cumpănă soltan Murat, asupra Azacului va 
merge, că încă nu-l didesă moscalii, au asupra 
Vavilonului. Ce, viindu cu aceia veste Isaru. că 
or da Azacul moscalii, au purces asupra 
Vavilonului. Iară pănă a să înţelege purcesul, 
aceste ţări era suptgrije că va veni împărăţiia 
spre aceste părţi cu oşti. Fost-au aceste zarve 
între Vasilie-vodă şi între Matei-vodă în anul 



7144 şi în anul 7145 <1636— 1637 >. 

Zac, 40. Iară primejdia veziriului Tabani 
Buiuc, anume cum au venit, de au perit de 
soltan Murat, aşea au fostu: după răszipa de la 
Ojogeni oştilor lui Vasilie-vodă, face Matei-vodă 
ardzehal, adecă răvaş de jalobă, la singur 
împăratul şi aflându omu de aceia treabă, să 
dea aceia jalobă la singur împăratul, au purces 
omul aceia cu cărţile şi, ştiindu rândul, au păzit 
cându au ieşit împăratul la primblare cu 
vânătoare la câmpu. S-au făcut omul a merge 
de olac pe denaintea împăratului, anume să-l 
vadze. Şi aşea vădzându-l împăratul mărgându 
tare, au trimis de l-au oprit şi au pus de l-au 
întrebatu de unde vine. El au răspunsu că vine 
den Ţara Muntenească cu cărţi la împărăţiie, să 
ştie împărăţiia de mare vărsare de singe si 
pradă ce s-au făcut în Ţara Muntenească de 
Vasilie;vodă, care au venitu cu oşti asupra lui 
Matei-vodă. înloc au trimis împăratul de i-au luat 
cărţile şi au cetit ardzahalul cel cu jalobă asupra 
lui Vasilie-vodă, pomenindu că să laudă 
Vasilie-vodă că are isprăvi de la veziriul, să hie 
domnu şi în Ţara Muntenească, şi în Ţara 
Moldovei. Atunci au avut vreme silihtariul 
asupra veziriului, căindu ţărâle, cum să strică 
ele în desine şi să pradă. De care jalobă focu s- 
au făcutu împăratul, soltan Murat pre viziriul, 
înţelegându că de la veziriul să coboară acele 



amestecături. Ce, dentăi au trimis pre omul cu 
toate acele scrisori, să vadză şi veziriul. Ce, au 
dzis silihtariul cătră împăratul ca omul îndată va 
peri de veziriul. Deci, i-au dathasăchii şi i-au 
învăţat singur împăratul: „Pre acestu omu iară 
să-l aduceţi la mine". Şi aşea au fostu: l-au dus 
hasăchi la veziriul şi dacă au înţeles veziriul, au 
vădzutu că este rău de dânsul. Au vrut să 
oprească pre om, ce hasăchii i-au spus porunca 
care au de la singur împăratul, să-l ducă pre 
omul iară la împăratul. 

Zac. 41 . Scosesă veziriul daruri hasechiilor, 
să lasă pre omul la dânsul, ce nu s-au cutedzat 
hasechii de silihtariul a face peste poruncă. Iară 
să nu hie fostu omul de faţe, putea să tocmască 
veziriul lucrurile sale, dzicându că au fostu un 
marghiol de cei de Ţarigrad şi au spus 
menciuni, că de aieste să fac multe la turci sau 
s-ar hi uitatu la împărăţie, care de lucrurile a 
toata lumea gânclindu, cele mai mănunte le 
trece cu gândul. Ce, păziia acestu lucru 
silihtariul, să nu scape vreme ca aceia asupra 
veziriului. Şi înnoindu scârbă împărăţiei 
silihtariul, au chemat pre veziriul împăratul şi 
după mustrare că strica ţărâle fără ştirea lui, l-au 
omorât. Şi aşea au ieşit veziriului aceluia 
zarvele între domni. Aceste am înţăles de la 
boieri bătrâni de sfatu pre acele vremi. 



Zac. 42. Curundu după aceste svade cu 
Matei-vodă, să potoale Vasilie-vodă sunate 
zarvele, pre fecioru-său, pre lon-vodă, l-au 
tremis la Ţarigrad, undeşi s-au săvârşit şi viaţa 
nu pestiţi ani. Şi s-au săvârşit într-aceşti ai 
dzilele şi doamna dentâi a lui Vasilie-vodă, fata 
lui Bucioc. Şi după moartea doamnei, au trimis 
Vasilie-vodă pre Catargiul în Ţara Cerchijască 
şi de acolea i-au adus doamnă, fata unui 
mârzac de ai lor, cu care au trăit apoi pănă la 
săvârşitul său. 

Zac. 43. în anul 7143 < 1635 >, au luat sultan 
Murat Vavilonul cu mare vărsare de singe de la 
perşi, după patru luni den ce dzi începuse a 
bate oraşul. Spune istoriia să hie fostu 30.000 
de oşteni în Vavilon. Ce, aceie gătire făcusă şi 
sultan Murat asupra perşilor, cât singur 
Vavilonul. Iară tot Mi-siriuM şi paşii ce sintu 
peste arapi i-au pornit despre Marea Roşie, de 
au lovitu şi dintr-acolea Ţara Persului şi le-au 
luat turcii şi dentr-altă parte o scală foarte mare. 
Şi aşea îndoitu Persul, n-au putut da nici un 
agiutor Vavilonului. 

Zac. 44. Sultan Murat într-acolea zăbăvindu- 
se cu ostile, iară aicea, în ceste părţi, sta fericite 
vacuri şi linişte şi pace întemeiată den toate 
părţile, fiindu în pace amu Vasilie-vodă şi cu 
megiiaşii. Şi în-tr-aceşti ani au zidit Vasilie-vodă 



şi lăudate mănăstiri, şi aice în oraşul leşilor, 
întâi supt numele a trei sfinţi învăţători a 
besericii, ce să dzice Trieh Svetitelei, mai pe 
urmă mănăstirea, a doa mănăstire, a Golăi, cu 
făptură, cum să vede, peste toate mănăstirile 
aici în tară mai iscusită. Golăe îi dzic pre 
numele unui boier iu, anume Golăi, carele într- 
acela loc au avutu făcută o besericuce de 
piatră. Şi în ceşti ai au adus Vasilie-vodă şi 
moaştiile a sfintei prepodobnei Paras-chevei, în 
anul 7148 <1640>, căriia svinte viaţa şi de pe 
ce locuri au fostu, să citeşte viaţa ei petrecută 
cu mare dumnedzăire în Minei, în luna lui 
octovrie, în 14 dzile. 

Zac. 45. Aceştii domnii au făcut ca de 
iznoavă şi curţile cele domneşti în laşi, casele 
cele cu cinii, grădini, grajdiuri de piatră, tot de 
dânsul sintu făcute. Şi multe locuri au aşădzat, 
care au stătutu multe vremi stătătoare. Că de a 
fostu cândva vremi fericite acestor părţi de lume, 
atuncea au fostu. Plină Ţara Leşască, oi dzice, 
de aur, la care pre acele vremi curea Moldova 
cu boi de negoţ, cu cai, cu miiere şi aducea 
dintr-aceia ţară auru şi argintu. Oi putea dzice 
că săracu nu să afla pre acele vremi, doară care 
nu-şi vrea să aibă. Ţara Leşască la aceia scară 
de fericire să suisă, precum şi singuri Ieşi i dzic 
şi scrisorile lor, care nici o crăie pre acele vremi 
nu era deopotrivă; în bine şi în dezmierdaciune 



pre atuncea Ieşi i , şi aşea şi ţara noastră. 

Zac. 46. Iară di pe acele vremi să cunoaşte 
paharul lui Dumnedzău aproape de schimbare 
şi curundu spre alte mai cumplite vremi. Că era 
la mare zbur-dăciune ţărâle aceste. Si care ţări 
să suie pre la mare bivşuguri, zburdeadză hirea 
omenească peste măsură, şi zburdăciunea 
naşte păcatul şi pre păcatul urmadză mânia lui 
Dumnedzău. Aşea Tara Leşască era la mare 
zburdăciune, aşea şi aicea ţara şi singur dom- 
nulu Vasilie-vodă, cu silă a câteva case de 
boieri, luându-le fetele peste voia părinţilor la 
ţietorie. Iară oamenii de casa lui, nepoţii lui 
Vasilie-vodă, ca mai mare sile făcea, luându 
băieţii oamenilor în silă la curvie, care toate 
fapte mai pe urmă s-au arătat cu mare osindă 
asupra casei lui Vasilie-vodă. 

Zac. 47. în ceşti ani, după ce au aşădzat 
sultan Murat Vavilonul spre împărăţiia 
Turcească, s-au întorsu în Ţarigrad şi să gata 
tare asupra Ieşi lor, să răscumpere ruşinea lui 
soltan Osmană, deşchi-dzându-şi calea pen 
Ardeal, să lovască peste munţi de-adireptul 
spre Liov. Ce, i-au tăiatu atuncea curund 
puternica mâna lui Dumnedzău dzilele. Şi după 
moartea lui sultan Murat, au stătut în locul lui 
sultan Ibraim, frate-său, omu dat cu toată hirea 
spre zburdăciuni. Şi cu împărăţiia lui, iară au 



hălăduitţărâle acestea de răscoale. 

Zac. 48. începuse în ceşti ani Racoţi cel 
bătrân svadă cu nemţii, căruia era orânduită 
oaste şi de aice, de la noi den ţară şi den Ţara 
Muntenească. Ce, n-au ţinut multu aceia sfada, 
curundu au venit la tocmală cu împăratul 
nemţăscu. Iară prădasă câţva loc cu ai noştri în 
Ungurimea de Sus. Apostol de Orheiu au fostu 
serdaru într-aceia oaste cu Racoţii. 

Zac. 49. în anul 7153<1645> au făcutu şi 
nunta fiicăi sale Vasilie-vodă, cei mai mari, 
doamnei Măriei, după cneadzul Ragivil, om de 
casă mare, den cnedzii Litfei. Numai, cu ce 
inimă şi sfatu au făcut aceia casă după omu de 
lege calvinească, care este scornită de un 
mitropolit de Fiandral , de supt ascultarea papei 
de Râmu, peste legăturile săboarelorcu multe 
dumnedzăireşti minuni legate. Iară calvinul 
numai pre singure pohtele sale trupeşti, osebite 
de sfânta săbornică beserecă au scorniţii aceia 
lege, la care, ca la o lege slobodă, în puţină 
vreme au cursu toată Fiandra şi Englitera. De 
mirat au rămas vacurilor această casă, cum au 
putut suferi inima lui Vasilie-vodă să să facă. Şi 
multă vreme s-au frămân-tatu acestu lucru în 
sfat şi câţva boieri pre atunci apăra acest lucru, 
să nu hie, ales Toma vornicul şi lordachie 
visternicul, care capete de-abea de au avut 



cindva această ţară, sau de va mai avea. Ei 
dzice lui Vasilie-vodă şi pentru legea rătăcită şi 
un lucru nu fără grije despre împărăţiia Turcului. 
Iară Tode-raşco logofătul şi Ureche vornicul sta 
asupra aceştii minte să să facă. 

Zac. 50. Avea Vasilie-vodă pozvolenie de la 
turci, ce era aceia voie din bani, nu din inima 
turcilor. Şi aşea s-au făcut nunta aicea în laşi, la 
care câţva domni den Ţara Leşască, singuri cu 
chipurile sale au fostu, cu curţile lor şi Pătraşco 
Moghila, feciorul lui Simionu-vodă, mitropolitul 
de Chievu. Iară soli trimişi era de la Racoţi 
cneadzul Ardealului, Chimini lanăş, cu daruri şi 
de la Matei-vodă domnul muntenescu, singur 
Ştefan mitropolitul Ţărâi Munteneşti şi Radul 
logofătul şi Diicul spătariul că să împăcase amu 
domnii între sine. 

Zac. 51 . N-au lipsită nemică den toate 
podoabe, câte trebuia la veselie ca aceia, cu 
aţâţe domni şi oameni mari den ţări streine. 
Meşteri de bucate, aduşi dintr-alte ţări, dzicături, 
giocuri şi de ţară, şi streine. Curtea podobită 
toată şi strânşi boierii şi căpeteniile ţărâi, feciori 
de boieri, oameni tineri la alaiuri, pe cai turceşti 
cu podoabe şi cu peţiene la şlice. Şi aşea cu 
petrecanii trăgânându-se veseliia câteva 
săptămâni, au purces cneadzul Ragivil cu 
doamna sa în Ţara Leşască, cu dzestre foarte 



bogate. 



Zac. 52. La anul, simţindu-se Crăiia Leşască 
în virtute, îndemnatele papa de Rimă şi de 
veneţiiani, carii avea dodiială de la turci la 
ostrovul Critului, au făcut sfat cu senatorii craiul 
Vladislav, numai să înceapă sfadă cu turcii, 
adecă cu împărăţiia lor, de care gătirea lui şi la 
ce au ieşit apoi aceia sfat, ceti-vei povestea mai 
gios la rândul său. Iară soli trimiţindu la toţi craii 
creştineşti craiul leşescu, aice la Vasilie vodă, 
pre cneadzul Ragivil au lăsat soliia cu această 
treabă, fiindu viitor Ragivil, la anul după nuntă, 
la socru-său, aicea în ţară. Care soliia au 
credzut Vasilie-vodă îndată şi au priimitsă fie 
una cu Ieşi i , cât şi birul amu oprise a anului 
celuia şi pornisă pre aga birului fără bir, 
răspundzindu-i că nu s-au pututu strânge birul 
pentru sărăcia oamenilor. Ce, dacă au stătut la 
voroava cu boierii pentru opritul birului şi într-un 
rânclu şi într-altul, spun să hie dzis Petri-ceico 
vornicul de Ţara de Sus pre carele îl ţinea ei 
mai prostatec dentr-alţii în sfatu: „Eu aşi dzice 
să nu oprim noi birul, păn nu om vedea că trec 
Ieşi i Dunărea". Şi aceia cuvântu au intrat îndată 
în gândul lui Vasilie-vodă şi au răpedzitu după 
aga şi l-au oprit la Galaţi, pănă au gătitu birul şi 
l-au încărcat şi l-au pornitu. Aşea ferescu pre 
domni şi ţărâle voroava cu svatul de primejdii. 
Că pentru aceia au dat Dumnedzău sa aibă 



împăraţii, craii, domnii, cârmui-torii ţărilor, să 
aibă svetnici pre lângă sine, cu carii vorovindu o 
treabă, să frământe cu voroava lucrul unul una, 
altul alta răspundzindu, să lămureşte lucrul care 
este mai spre îndemână. Iară ce fac domnii 
singuri den gândurile sale sau den şoapte, rar 
lucru iesă la folos, că încă în lume omu n-au 
născutu pănă acmu ca aceia, să nu-i trebuiască 
voroava cu svat, că deşi gâceste cârmuitorul 
câte o treabă, încă tot să nu să încreadză c-au 
gâcitu, pănă nu să întăreşte părerea lui cu 
voroava si altor păreri. Deci, ce ai gânditu că 
este bine, dacă să mai tocmescu cu gândul tău, 
ce ai gânditu că este cu cale, încă a doi sau a 
trei socoteala, fără greş pre aceia lucru să stai, 
că nu te va înşela. Iară ce-ţi pare numai a singur 
că este bine şi alţii toţi dzic că este într-altu chip, 
să nu credzi aceia socoteală, că te amăgeşte. 
Multe lucruri ne păru că sintu gâcite, iară apoi, 
dacă mai laşi vremea socotelii, afli departe, mai 
pre urmă, într-altu chip. La mulţi domni mare 
smentele am vădzutu den şoapte sau nesfătuit, 
amu în vacul nostru. Fără sfatu au făcut Vasilie- 
vodă lovitul tătarâlor la Brătuleni pe Prut şi apoi 
prada a toată ţara, nespuse de agiunsu cu câtă 
robie şi plean, dentr-aceia faptă au venit asupra| 
ţărâi. Şi aşea şi Duca-vodă sfătuindu numai cu 
unul pentru cartea la hanul şi-au stricat domniia, 
den care maziliie mare răsipă şi greutăţi asupra 
ţărâi au venit, care era foarte în stat bun pre 



atunce şi gata lucrurile să rădice numai cu o 
orânduiala datoriile ţărâi toate. Iară den ceia 
maziliia a domniei dentâi a Ducăi-vodă, s-au 
prilejittrii înnoituri de domnie; una la Belgrad, a 
Dabijei-vodă, după care, neplinind anul, a murit 
Dabijea-vodă, altă domnie totîntr-aceiaşi anu, 
domniia dentâi a Ducăi-vodă, a treia a lui lliiaş- 
vodă, cu mare răssipă. Deci trei domnii cate 500 
— 600 de pungi de bani la înnoituri, tot într-un 
anu, cum au putut hi bine? Aşea cu şoaptele, 
numai cu unii nu cu sfat, au făcutu şi 
Petreceico-vodăl , de au lepădatu, fără de nice 
o nevoie domniia ţărâi şi s-au dus în Ţara 
Leşască, den care faptă să stinge Ţara 
Moldovei astădzi. 

Zac. 53. Cneadzul Ragivil, după zăbava sa 
peste câteva săptămâni în Suceavă, la socru- 
său, la Vasilie-vodă, pre doamnă sa au pornitu 
pe la Sneatin spre ţara sa, iară el singur au 
lovitu pen Ardeal, pe la Racoţii, cneadzul de 
Ardeal, tot cu acele trebi, pentru rădicarea lor 
asupra împărăţiei Turcului. 

Zac. 54. înţeles-am din boieri bătrâni, cum să 
hie vrându Vasilie-vodă la Suceavă să-şi 
despartă fata de domnu-său, Ragivil, ce n-au 
priimit ea, doamna Mărie, fata sa, dzicându 
tătâne-său să fie socotit întâi lucrul, nu mai pre 
urmă. 



Zac. 55. Şi cu vremile pănă aice istovim o 
parte de domnie a lui Vasilie-vodă, că pănă 
aice, pre cât au fostu fericită domniia aceasta, 
cu atâta mai cumplite vremi s-au început de 
atunce, den care au purces den scădere în 
scădere această ţară pănă astădzi. 



Capulu alu şeptesprădzece 



Âncep. 1 . De vreme ce scriitorii cei streini pe 
lângă poveştile sale n-au trecut cu pomenirea şi 
de lucrurile ţărâi noastre Moldovei şi cât ştim de 
lucruri trecute în ţara noastră, mai multu dintru 
dânşii ştimu, cu cale este şi noaă a pomeni de 
vremile lor, ales povestea lui Hmil, hatmanului 
căzăcescu, de la care vremi (ahu) s-au început 
si râul nostru, în care pănă astădzi ne aflăm cu 
acestii pământii la cumplite vremi şi 
Dumnedzău ştie de nu şi peste vacul nostru 
trăitoare. 

Zac. 2. Izvorul a tuturor răutăţilor şi pustiităţii 
acestor părţi, începutul căderii şi împuţinării 
Crăiei Leşeşti, răssipă şi pustiitatea şi cazacilor, 
stângerea şi ţărâi noastre. 

Zac. 3. Iară mainte de ce om începe a scrie 
rădicarea cazacilor cu Hmil hatmanul lor asupra 
leşilor, stăpânilor săi, a pomeni de cazaci, ce 
neam sintu şi de când sintu supt acestu nume 
cozac, cu cale că va hi am socotitu, audzând 
pre mulţi întrebându de acestu nume a lor, de 
unde şi de cându ar hi. Deci mulţi au dzis că 
numele lor cozac ar hi de la unu neam ce este 
peste apa Volghăi, anume cassac, ce acele 
deşerte poveşti sintu. 



Zac. 4. Sint cazacii de neamul său ruşi, 
rămăşiţele de oşteni a cnedzilor ruseşti, pre 
carii cu îndelungate vremi, supuind craii leşeşti 
şi cădzând şi Chio-vul, scaunul Rusii, pre sama 
leşiloru, ei pe Nipru în gios şi pe de ceia şi pe 
de iasta parte, trăiia supt ascultarea crailor 
leşeşti, slobodzîde vecinătate, în chipul 
oştenilor, cu hrana sloboadă pe Nipru, ori cu 
vânătoriia la câmpi, ori cu pascăriia pănă la 
pragurile Niprului, unde are Niprul în trei locuri 
praguri, aşea den hirea locului făcute, de cade 
apa de pe stinci, ce sântu în fundul apei, la loc 
mai gios. Care locuri nici un fel de vasu a trece 
nu poate, iară vasele lor şi acele a lor încă cu 
mare grije trecu şi de multe ori pe uscatu trag 
vasele, pănă trecu acele locuri. Şi aşe trăiia 
pănă în dzilele lui Avgustu-crai. 

Zac. 5. Acela craiu leşăscu vădzându-i 
oameni cu viaţă direaptă de oşteni, i-au tras şi 
la lefe şi le-au făcut şi căpetenii cu tocmală şi în 
rândul său să fie volnici a să buluci şi a să oşti 
împrotiva tătarilor, ca o pază să fie Crăiei 
Leşăşti, că dodiia tătarâi marginile ţărâi lor şi 
pre atunce. Şi de pe sprinteniia lor, fiindu 
oameni sprinteni şi sălbateci, li-au dzis cozacu, 
adecă capră sălbatecă, sau că îmblându ei la 
câmpi după capre sălbatece si în luncile 
Niprului, le-au venit acestu nume de atuncea, 
de le-au dzis cozacu, adecă căpraş. Care nume 



şi la Ieşi, la o samă de oaste, ales steagurilor ce 
sintu mai sprintene, le dzic steagurile Căzăceşti 
şi pănă astădzi. 

Zac. 6. Apoi Ştefan Bator craiul leşăscu şi 
mai mare aşedzare le-au făcut cazacilor, dându- 
le şi hatman să aibă, cu steag, cu doabe, cu 
trâmbiţă şi după voia lorsă-şi aleagă hatmani. 
Şi le-au pozvolit şi i-au întărit să facă şi vase de 
Marea Neagră şi să facă cazaci răiestrovi, adică 
de catastiv, pănă 40.000 de oameni şi loc să 
aibă scaunul său, un ostrov la Nipru, în care 
este o mănăstire mare, cu câteva alte mai 
mănunte bescrici, anume Trăhtămirov. Şi 
aceasta este începătura oştilor lor, după ce 
cădzuse cnedziile ruseşti, de o sută şi 50 de ai 
încoace. 

Zac. 7. De pre acele vremi, multă nevoie 
făcea cazacii Crâmului şi Ţărâlor Turceşti, pănă 
şi Anadolul nu hălăduiia. Sinopul, Tropezonul, 
cetăţi mare le-au luat în câteva rânduri şi alte 
oraşe mai mici şi den-colo de Marea Neagră şi 
dencoace, Varna, Misăvriia, Ahilo, pănă la Aitos 
si la Pravadiia pururea prada. Şi au lovit şi pănă 
aproape de Ţarigrad, la Eni-Chioi, pre Boazu, 
pre scursura ceia, cu care să scură Marea 
Neagră în Marea Albă, supt cetatea 
Ţarigradului. Şi aşea dodiind împărăţiei 
Turceşti, veniia de la turci ponoslu pentru prădzi 



ce făcea cazacii în părţile lor. Acele socotindu 
de la o vreme Ieşi i , pentru să nu strice pacea cu 
împărăţiia Turcului, face cazacilor mare 
strânsoare, oprindu-ide pre mare, care hrană o 
deprinsesă ei, cu mare dobânde şi avuţii ce 
scotea de acolea. Şi cu acele avuţii zidiia 
beserici de piatră, mănăstiri, cât o mănăstire la 
Chiev, căriia dzicu Arhanghelii, stă şi pănă 
astădzi cu o boltă, cea den mijloc, foarte mare şi 
toată bolta acoperită cu scânduri de aramă 
galbănă şi poleite scândurile cu aur. Şi pentru 
să-i oprească de tot, să nu îmbie pre mare, au 
făcut Ieşi i o cetate, anume Godacul, la pragul 
cel dentâiu a Niprului, şi ţinea acolea câte 2.000 
de nemţi, pedestrime cu pusei, pentru opreală 
lor, care era foarte cu mare sită cazacilor, ca 
unor oameni carii altă hrană nu ştie, fără 
oştenia. Şi den ceia opreală s-au rădicat în 
câteva rânduri împrotiva Ieşi lor, cu Nalivaico 
hatmanul, apoi cu Sulima, mai pre urmă cu 
Căzima, hatmanii lor, ce tot îi răzsipea hatmanii 
leşăşti. Pănă vădzându neticneală cu dânşii, le 
rădicase şi hătmăniile, să nu hie şi le trimite 
câte doi domni comisari mai mari şi aceia 
comisari le făcea giudeţă şi-i cârmuia. Şi cu 
vremea şi alte volnicii le-au stricat toate, cât nu 
era cazacul cu nemică volnic. 



Zac. 8. Aşea s-au tras asuprelele lor pănă la 
Vladislavu-crai, în anul... Acela Vladislav, craiul 



leşescu, precum s-au pomenit şi mai sus în 
capul alu 16, vădzându-se crăiia în virtute, după 
atâte izbânde şi asu-pra Moscului, cumu-şi era 
aşea că mai fericită Crăiia Leşască şi în tărie şi 
în totbinile şi bivşuguri nici la unu craiu n-au 
fostu, cum au fostu pe atunce. Pentru aceia bine 
dzice un dascăl: „Si qui sunt in superiore 
valetudinis gradu, dum in eodem permanere 
non possunt, cadunt in deterius", adecă „Ceia 
ce sintu în scara virtuţii acea mai de sus, 
neputându a sta tot într-acele stepene, cad 
foarte la mare slăbiciune". Aşea toate 
împărăţiile, cându prea să suie la mare tărie, 
neavându loc să să mai sus suie, cad şi purced 
îndărăptu, cum vedem şi Crăiia Leşască. 

Zac, 9. Avându aceia crai Vladislav şi praxis, 
adecă ştiinţă, ce sântu turcii, cu războiul de la 
Hotin cu sultan Osmanu, la care războia fusese 
singur el cu sine, trimis de tată-său, Jigmontu, 
craiul leşăscu, îndemnaţii de papa de Râmu şi 
de veneţiieni, cu mare făgăduinţă şi cu bani 
gata de la papa, de anu în anu, pre 12.000 de 
oaste leafa de la sine şi veneţiienii avându cu 
turcii începute războaie la Critu, au pus gândul 
craiul leşăscu numai să înceapă sfada cu turcii. 
Pentru care treabă şi singur împăratul nemţăscu 
au mărsu, de s-au adunatu la Vratislav, în ţara 
Silezii, care ţară împăratului nemţăscu să 
hotărăşte cu leşii, şi acolea, după aşedzată 



voroava cu împăratul, i-a orânduit Neamţul 
12.000 de oaste nemţască, făcându ştire şi 
papa, şi împăratul pe la toţi crai creştineşti, cum 
este craiul leşăscu ales să hie la toată 
creştinătatea gheneral, adecă purtătoriu de 
oaste împrotiva Turcului. 

Zac. 10. Deci întâi Hişpanul o sumă de bani 
i-au orânduit la crăiia lui de la Neapoli, că să 
rudiia Vladislav cu împăratul nemţăscu şi cu 
craiul Hişpanii, fiindu feciori dentr-o nepoata 
împăratului nemţască. Şfedul iarăş făgăduise 
6.000 de oaste şi împăratul moschicescu 
20.000. Acele toate vădzând gata Vladislav, au 
trimis şi la cazaci şi au chemat la sine pre unu 
căzacu bătrân, anume Barabaş, şi pre Umil, 
care era pre atunce diiac ostiilor, cum dzicu ei, 
pisar. Dacă au venit Barabaş şi cu Hmil la 
craiul, cu dânşii au tăinuită cu multe voroave 
craiul, pentru gătirea lor, pentru Marea Neagră, 
pentru locuri pe lângă mare. Si au aşedzat cu 
acei amândoi şi dintr-acole toată gătirea, dându 
cu uricu lui Barabaş hăt-măniia pre cazaci, cu 
steag pre obicei bătrân şi lui Hmil pisariia de 
oaste, dându-le şi câtăva samă de bani gata, să 
facă vase şi ce ari trebui de aceia cale. Şi aşea 
gătindu toate craiul, înşălat de domni, carii toţi îi 
făgăduia că or priimi acela sfatu şi oastea 
nemţască amu sosisă păn spre Liov, iară 
ascunsă giudeţul lui Dumnedzău toate 



gândurile omeneşti le strămută, lipsiia numai 
săimul, pre obiceaiul cra-iei, să fie cu sfatul 
tuturora şi pentru cheltuiele şi pentru încălecatul 
Ieşi lor. Deci, la săimu au stătut Ieşi i împrotiva 
craiului, întrebându pre crai ce pricini ari avea 
începăturii de sfadă cu turcii, aducându-i 
amente primejdiia strămoşului său la Varnal 
banuin-du pre crai că li-au băgatu oşti streine în 
ţară, fără ştirea lor şi cum acele ţări streine 
numai deodată or da agiutor, apoi ari cade 
sfada numai pre dânşii. Şi să prilejise de murise 
şi hatmanul lor cel vestit, Coneţpolschii. Şi aşe 
împiedecat craiul, cu lucru gata, s-au poftit la 
Ieşi să-i pozvolească, cu cheltuiala lui, cu oaste 
streină, să margă asupra turcilor. Au strigat cu 
toţii, în gura mare, că cât va trece hotarul, or 
rădica altucrai. Deci, numai ce i-au căutata să 
surupă toate nevoinţele a craiului şi a merge în 
vântu. 

Zac. 1 1 . S-au tras cuvântul în Ţara Leşască 
păn astădzi, cumu craiul, dacă au vădzutii că-i 
stau împrotiva leşii la acel gându a lui, în pizma 
lor au îndemnată pre cazaci să se rădice asupra 
leşilor, cum s-ari putea a-şi cerca lucrul. De faţă 
am fostă la Bar, îmblăni la şcoală, la carte, 
cândă au trecut pe la Bar canţelieriul cel mare, 
anume Osolinschii, om foarte de la inima 
craiului şi mare cap, întorcându-se de la 
Chievă, unde s-au făcuta merge la moaştile 



sfinţilor ce sântă la Chievă pentru boala lui la 
picioare. Şi de la Chiev au îmbiat pe la câteva 
oraşe Căzăceşti şi la întorsă au venit pe la Bar, 
unde era scaunul hatmanii. Era hatman mare, 
pre urma lui Coneţpolschii, Nicolai Potoţchii. Au 
şedzut vro trei dzile acolo la ospăta, la 
hatmanul, canţeleariul şi sa mira oamenii ce era 
mai căpetenii, cum nu ţin minte să vie una 
canţelar, să îmbie pen Ucraina. De ieste aşea, 
c-au îmbiat cu aceia treabă, nu ştiu, iară la ce 
am fostă de faţă, scriu. 

Zac. 12. Cazacii, macara că alte oşti streine, 
după ce s-au răsipită lucrul si gătirea craiului, 
cineşi în ţărâle sale să întorsesă, iară ei tot 
păziia treaba lor şi lucra la vase bărbateşte cu 
banii craiului şi să gătiia pre mare. Pănă 
oblicindu hatmanul Potoţchii că tot să gătescă 
cazacii, şi supt mână hatmanilor sintu toate 
părţile acele, au scris la Barabaşă, să 
părăsască acesta lucru, să-şi aducă amente 
patimile lui Pavliucu şi lui Suliina. Deci 
Barabaşă, ca un omă bătrână, vădzândă cartea 
hatmanului, au lăsat lucrul mai în slabă, 
socotindu cea de apoi. Iară Hmil tot îndemna 
bărbateşte şi pre Barabaşă, şi pe alţi polcovnici, 
pănă au trimis hatmanii leşeşti Potoţchii şi 
Calinovschii, de le-au arsu toate vasele, multe 
amu gătite de apă. Şi au începutu a veni de la 
starostii cei leşăşti de la margine pâră la 



hatmani pre Hmil pisariul. 

Zac. 1 3. Avea Hmil danie de la crai, lângă 
Cea-hrin, unu locu de odaie. Acolea făcându-şi 
şi beserecă lângă odaie şi adăugându-să 
oameni den dzi în dzi, s-au făcut slobodziie, 
anume Subotov, loc de o milă de la Ceahrin, în 
câmpi, pe apa Tiasmănului. Şi starostiia 
Ceahrinului fiindu pre sama lui Coneţpolschii 
Horunjii, feciorului lui Coneţpolschii hatmanul, 
ispravnicul lui, anume Ceaplinschii, totdeauna 
pârâia pre Hmil pisariul la stăpânu-său pentru 
Slobodzia aceia Subotov, dzicându: „Pentru ce 
să ţie un mujicu târguri?" Şi aşea prilejindu-să 
lui Horunjii, stăpânul Ceahrinului, a trece cu oşti 
asupra Orului, unde multu plean au luatu de la 
tătari şi au prădatu atunce ce era pe lângă Ori 
pre nohai şi la întorsul său, au venit la starostiia 
sa în Ceahrin. Şi acolea şedzându peste câteva 
dzile, pre gura ispravnicului său, lui 
Ceaplinschii, au închis pre Hmil şi i-au luat şi 
târgşorul lui, carile mai sus pomenim, Subotov, 
şi l-au dat pre sama lui Ceaplinschii. Şi de nu 1- 
arhi scos un leah den slugile lui Coneţpolschii, 
o slugă bătrână, anume Zaţvilinovschii, amu îl 
pusesă în proaşcă, să-l omoară. Ce, hălăduindu 
Hmilu, pentru rugămentea lui Zaţvilihovschii, de 
moarte, dacă au purces Horunjii, feciorul lui 
Coneţpolschii hatmanul, de Ceahrin în sus, n- 
au răbdatu Hmil, ce au dzis: „Luatu-mi-au 



Ceaplinschii Subotovul şi tot ce am avut, iară 
sabia den mână nu mi-au luat". Şi peste puţine 
dzile au lăsat Ceahrinul şi s-au dus peste Nipru, 
în olatul Periiaslavului. Acolo oblicindu-l 
hatmanii leşeşti, au scris la polcovnicul de 
Periiaslav, să-l prindză. Ce, fiindu-i polcovnicul 
de Periiaslav priietin, i-au dat cale. Şi aşea 
neavându loc nici peste Nipru, au scăpat la 
cazacii de la praguri şi de acolea, fără nice o 
zăbavă, s-au dus în Crâmu, la...1 hanul 
Crâmului şi, la adunarea sa, i-au dzis hanului 
aceste cuvente: 

Zac. 14 „Crăiia Leşască cât şi ce slujbe are 
despre noi, nime ca Crâmul nu este martor. Cu 
noi Ieşi i ş-au lăţit crăiia, cu noi nu bagă în samă 
nice o împărăţiie, în nedejdea noastră mai multu 
să rădică asupra împărăţiei Turceşti şi Crâmul 
să-l ia de la turci cătră crăiia lor amu este gata. 
Iar ce bine au cazacii şi ce volnicii de la dânşii? 
Robii în Crâm au mai bună viaţă! Ce-ţi adu 
aminte, luminate hane, slujba noastră, care o 
am făcut moşului tău, lui Şaan Ghieri-sultan. Nu 
lepăda de la tine mare izbânde şi vestite în 
toată lumea, nu te lăsa de mare avuţie şi 
dobânde, care în puţină vreme pren noi ţ-or veni 
la mână. Nu lăsa să să mai întărească 
nepriietini! tău şi călcătoriul de volm'ciile 
noastre, Leahul. Au nu vedeţi că v-au început a 
vă călca şi pre voi leşii? Câmpii, cât ţin între 



Nipru şi între Nistru, ei stăpânescu cu cetele lor. 
Bugeacul, cu oamenii săi, în toate dzile îl pradă. 
Coneţpolschii Horonjii v-au prădat pănă în Or, 
în ceste dzile. Aceste toate începături sântu. lată 
cărţile craiului! Citiţi-le, ce ne scriu, să lovim 
Crâmul, să cuprindem marea. Iară de te vei, 
îndoi, hane, şi n-pi avea la tine credinţă, feciorul 
mieu la curtea ta zălog oi pune". 

Zac. 15. Muâtu au statut hanul îndoit după 
aceste cuvinte a lui Hmilu şi căuta la ce ari ieşi 
soliie ca aceia. La Hmil era cărţile crăieşti, cele 
ce didesă cazacilor pre Barabaş şi pre dânsul la 
Varşeay, supt vremea gătirei asupra turcilor, 
precum s-au scris mai sus şi le furase de la 
Barabaş Hmil. Iară tot nu priimiia hanul, ce 
Togai-beiu, care era pre atuncea beiu la Or, au 
luat asupra sa lucrul, dzi-cându hanului: „Dzi că 
fără ştirea ta au fugit nişte nohai". Şi aşea 
aşedzându cu hanul Hmil toate legăturile, au 
purces depreună cu Togai-bei, deodată cu 
oaste ca 7.000 de tătari, însă tot într-ales oşteni. 
Zac. 16. Potoţchii hatmanul leşescu înţelegându 
de scăparea lui Hmil la praguri şi de turburări 
care au început a face între cazaci, pănă nu s- 
ari îngloti cazacii, să să lăţască în amestecături, 
au purces din Baru spre Cercaz pre Nipru şi cu 
al doilea hatman Calinovschii, dzicându aceştii 
cuvântu: „Şerpele, pănă nu ridică capul din 
iarbă, să-l loveşti". Ce aceia iarnă l-au apucat 



acolea, cât n-au putut trage ostile nici într-o 
parte, ce i-au căutatu a ierna pre Nipru, pren 
olatele Cercazului şi a Caniovului pănă în 
primăvară. Şi cât s-au dezvăratu, îndată den 
8.000 de oaste ce avea hatmanii leşăşti, într- 
ales au orânduit 3.000, cu fecioru-său, Ştefan 
Potoţchii, pe us-catu şi 1 .000 de nemţi şi 3.000 
de cazaci de pen oraşele Niprului cu Barabaş, 
pre apa Niprului în vase asupra pragurilor, să-i 
strângă pre cazaci de la praguri, să dea pre 
Hmil, care amu era bulucit cu 8.000 de cazaci 
de pen ostroave şi 7.000 de tătari cu Togai-bei. 

Zac. 17. Vadzându Hmil cu Togai-bei că vine 
Ştefan Potoţchii în puţină oaste asupra lor, au 
sfătuit întâi pre acei de pe uscat să-i lovească şi 
aşea au făcut. La unu loc ce să chiamă Julta 
Vodă au dat războia leşilor, carii fiindu în număr 
cu multu mai puţini' şi în locuri depărtate, în 
câmpi, de la temeiul'său şi tătarâi cu călăriia, 
iară cazacii cu pe-destriia den'sineţe 
împresurându-i, au slăbit în loc leşii şi să să 
apere de năvala Iar, s-au pedestrit toată oastea. 
Iară puţin loc au ţinut, de mulţimea care era cu 
cinci părţi mai mulţi decât dânşii. Toată aceia 
oaste leşască şi singur Ştefan Potoţchii, Sa- 
piha, Balabanj ce era capete, s-au topită acolea 
pre câmpi. Ştefan Potoţchii, rănitu, au murit în 
războiţi, Sapiha 'şi Balaban au cădzuţi! la robia 
tătarâlor. 



Zac. 18. Hatmanii leşăşti, audzindu de 
nevoia celor 3.000 de oaste ale sale, ales 
Potoţchii avându de fecior grije, au purcesu într- 
agiutor cu cele 5.000 de oameni ce le mai 
rămăsesă. Ce a doua dzi după ce au ieşit la 
câmpi, i-au tâmpinat veste de oameni den 
războiţi scăpaţi de răssipă oştii sale şi de 
perirea în război lui ' Ştefan Potoţchii. Şi 
înţelegându şi de puterea lui Hmil, la carele 
curea de pe la toate ostroavele cazacii, ca la 
Mesiia jidovii şi să adăogea şi tătarâi, au sfătuit 
să să întoarcă înapoi. Ce Hmil ştiindu şi de 
puterea hatmanilor slabă şi îndrăzneţii după 
izbândă dentâiu, în loc au purces în urma oştii 
leşăşti şi la Unu oraşu, anume Corsun, agiun- 
gându şi pre hatmani, au sărit toate oraşele 
Căzăceşti, unii adăogându-se la Hmil, alţii 
ţiindu trecătorile şi sapându drumurile pe la 
strâmtori, au venit şi aceia oaste a hatmanilor la 
primejdiie, den care puţini Ieşi au scăpatu. 
Hatmanii amândoi au cădzut la robiie, 
Sinavschii şi alte toate capetel . Gloata, câtă n- 
au cădzut pre mâna tătarilor, au perit de 
ţărănime. 

Zac. 19. Iară oastea ce era trimasa pre apa 
Niprului, dacă au înţeles de perirea oştii de pe 
uscat cu Ştefan Potoţchii, s-au burzuluitu pe 
biietul Barabaş, capul lor, vrându să ţie credinţa 
sa, că era căzacu bătrân şi vestit Barabaşu. Şi 



de mirat, şi nemţii cu cazacii au viclenitu, însă 
era nemţii aceia numai cu nume de nemţi, iară 
toţi den cazaci era făcuţi. Au legat o piatră la 
grumadzii lui Barabaş şi l-au aruncat în Nipru si 
câte capete mai era nemţeşti cu dânsul. Şi după 
aceia faptă, s-au dus toti si s-au închinat la 
Hmil. 

Zac. 20. Să scrie de acmu Ieşi i ce pojar au 
purces dentr-aceasta scânteie în multe părţi de 
lume, ce vărsare de singe, ce pustiitate ţărâlor, 
ce surupare şi slăbiciune puterii Crăiei Leşeşti, 
ce răsipă a mare şi nedobândite cetăţi, ce robii 
şi plean de creştini în mânule păgâneşti. Noi să 
ne întoarcem la ale noastre. Şi de aş avea la 
cineva pentru acesta lucru vreo hulă, că 
letopiseţul acesta mai multu de lucruri streine 
pomeneşte, decât de loc de ţară, făcut-am 
acestu cursu, pentru să să dezlege mai bine 
lucrurile ţărâi, care la ce vreme s-au prilejit. Şi 
aceia să să ştie că această ţară fiindu mai mică, 
nice un lucru singură den sine, fără adunare şi 
amestec cu alte ţări, n-au făcut. 

Zac. 21 . S-au cutremurată toate ţărâle 
acestea prinpregiur de năprasnica turburarea 
Crăiei Leşeşti. Insă ţara cu nărocul, cu cârma şi 
vâlfa vestitei domniei Ini Vasilie-vodă, câţva ani 
si după ce să rădicase Hmil, au stătutu neclătită 
de nimea, pănă la anul... într-acestu an 



începătorul spre mare scădere ţărâi, întorcându- 
să tătarâi den Ţara Leşască cu plean, 
bugegenii şi o samă de crârneni au lovit la 
întorsul său pren ţară şi ca o oaste ce trecea, nu 
poate hi să nu şi strice ceva. Au venit prutenii şi 
de pe alte văi pe lângă Prut cu jalobă la Vasilie- 
vodă, jeluindu că-i pradă tătarâi şi le strică 
pâinile. Şi într-una de dzile, prilejindu-se 
Vasilie-vodă vesel la masă şi viindu jalobă iară 
pre tătari că strică ţara, cum au fostu la masă 
vesel, au chemat îndată căpitanii, dându-le 
poruncă să purceadă într-acea dată cu toţi 
slujitorii şi din slugi boiereşti şi din târgu, cineşi 
ari vrea în dobândă, să lovască pre tătari. Au 
făcutu îndată porunca căpitanii şi neamul den 
hirea sa a muldovenilor lacomi la dobândă, care 
cumu au putut şi den oraş a dobândi cal, fiindu 
oraşul plin de toată sama de oameni pre atunce 
şi den slugi boiereşti mulţime şi au mărsu 
depreună cu slujitorii, de au lovit pre tătari fără 
veste, negân-dindu tătarâi de una ca aceia. 

Zac. 22. Era descălecată orda cu temeiul la 
un satu anume Brătulenii la Răzina, încărcaţi 
tătarâi de robi şi de plean den Ţara Leşască. 
Nefiindu gata, au întratu ai noştri îndată într- 
ânşii cu săbiile. Perit-au mulţi tătari şi le-au luat 
ai noştri şi pleanul şi robii, carii numai cu fuga 
au putut a hălădui dentr-acela feredeu spre 
Bugeag, ce şi pe cale, în multe locuri, le-au 



ţinutu calea ai noştri pe la Lăpuşna. 

Zac. 23. Multu au stătut boierii, carii să 
prilejise la aceia masă, mai vârtos Catargiul, să 
nu se facă graba acel lucru şi din socoteala de 
la masă. Iară ce este să nu treacă, au anevoie 
să mută cu sfatul. Tătarâi, dacă au scapatu la 
Bugeag, îndată pren câteva capete au făcut 
ştire la hanul cu marejalobă, cum i-au lovitu 
moldovenii fără veste, tre-cându ei spre locurile 
lor, fără nice o stricăciune ţărâi şi le-au luat 
atâta plean şi atâtea rohi. S-au împlut îndată şi 
hanul, şi toate capetele a Crâmului de 
vrăjmăşiie, fiindu şi simeţi pre acele vremi, din 
izbândile asupra leşilor, îndată au trimis ştire la 
împărăţiie pre Vasilie-vodă şi pre toată ţara cu 
pâră că este haină. Şi turciloru la mare 
socoteală, şi prepus era domniile cestorţări, 
aşea de tare şi de temeinice; ce îndată au 
pozvolitu hanului, să hie volnicii a prăda Ţara 
Moldovei, pentru fapta aceia. 

Zac. 24. Vasilie-vodă, după aceia faptă, să 
păziia foarte cu grije şi la împărăţiie şi la curtea 
hanului. Ce, de îmbe curţile i-au venitu 
înşălăciune, ales de la Sefer Cazi-aga, veziriulu 
hanului. Aşea îl aşedzase pre Vasilie-vodă pren 
cărţi cu cuvente blinde, cât să părea că nici în 
gându n-are hanul, nici alte capetele a lor 
pentru aceia patimă a tătarâlor ce petrecusă 



aicea în ţară. Iară vrăjmăşiia acoperită mai 
rnultu rău aduce. 

Zac. 25. în anul 7158<1650>, sfătuindu 
Crimul să răscumpere paguba făcută de 
Vasilie-vodă ordelor loru la Brătuleni şi să 
curmedze şi simeţiia pănă în câtă era în Vasilie- 
vodă, au pornitu pre galga-soltan cu oşti, cu 
acela glas că merge să lovască Ţara 
Moschicească. Şi hanul didesă ştire şi lui Hmil 
singur, să fie gata, să purceadă asupra lui 
Vasilie-vodă. Şi cât au sosit soltanul, amu 
mainte Hmil cu ostile gata era anume spre 
părţile Moscului. Au purces îmbe ostile cu mare 
taină spre Nistru. Sosinclu, îndată au împărţitu 
oastea, o samă de la Soroca, clireptu spre 
părţile Sucevei, altă samă spre Orheiu şi 
Lăpuşna, păn în Prut, oastea tătărască cu 
cazaci amestecată. Nespusă pradă aceasta 
este ţărâi şi de prada de la lon-vodă cu puţin 
mai mică (alegându de aceste cumplite vremi 
de acmu, cu care toate primejdiile acestui 
pământu covârşite sintu). 

Zac. 26. Nu ştiia nemică Vasilie-vodă 
şădzându la divan, una după alta veste viindu, 
cum pradă tătarâi ţara. Au vădzut la ce au ieşitu 
sfatul de la masă şi în deşertu procitindu cărţile 
lui Sefer Cazi-aga, în nedejdea cărora cărţi să 
lăsasă Vasilie-vodă. 



Zac. 27. Drâmbă aceia de oşti, care era 
orânduită spre Suceavă, au cuprinsu cât ţine 
Soroca şi ţinutul Ieşi lor, pănă în târgu, în laşi, 
Hotinul, Dorohoiul, Hârlăul, Cernăuţii, pănă în 
cetatea Sucevei temeiul, iară aripile pănă în 
munte agiungându. Cetatea Sucevei apucase 
Gavrilaş logofătul şi câţva boieri de la ţară, de 
să închisesă acolo; au dat cazacilor şi tătarâlor 
o sumă de bani. Iară denafară, la ţară, au aflatu 
ţara toată pre acasă, cu dobitocu, cu herghelii, 
de care era pre atunci plină ţara. Plean, robi au 
luat fără număr multe şi case de boieri au robitu. 
Atunce au luat pre giupâneasa lui Miron 
Ciogolii stolnicul cu o cucoană a lui, care n-au 
mai ieşit den robie în veci şi au peritu şi 
Murguleţu Ştefan la Cernăuţi, pementean vestit 
între curte. Satele, oraşele, toate ardzându şi 
prădându, cu aceia vrăjmăşiie era tătarâi 
asupra ţărâi. 

Zac. 28. Iară ceialaltă drâmbă de oşti au lovit 
Orheiul şi Lăpuşna şi Fălciul păn în Prut. 
Atuncea au robit casa Sturdzii jicniceriului, 
carele apoi au cădzutşi vistiernic mare şi multe 
case întemeiate le-au dus în robie. Iară codrului 
Chigheciului la Fălciiu foarte puţină pagubă au 
făcut tătarâi atuncea, că îndată au năzuitu la 
codrişorul lor, ce au ei acolea, anume 
Chigheciul, pădure nu aşea înaltă în copaci, că 
copacii foarte puţini sintu, cum este deasă şi 



râpoasă şi de spini mai multu decât de altu 
lemnu crescută. Şi s-au apărat chighecenii, de 
nu le-au putut strica nemică tătarâi. 

Zac. 29. Galga-soltan singur cu coşurile şi 
Hmil hatmanul cu tabăra, de la Soroca direptu 
au tras la Ţuţora, unde soltanul cu coşurile 
tătăreşti au descălecat, iară Hmilu cu tabăra 
căzăcească au stătut pre Vladnie. 

Zac. 30. Vasilie-vodă vădzându-se la grije ca 
aceia şi spaimă, că luasă tătarâi păn supttârgu 
hergheliile şi a slujitorilor cai le-au apucatu, au 
pornitu pre doamna depreună cu casele 
boierilor pen frân-turile codrilor, pe la Căpotesti, 
spre Cetatea Neamţului. Iar şi singur n-au ţinut 
multe dzile scaunul, ce s-au mutatu din laşi în 
neşte poieni a codrului, ce-i dzică codrii 
Căpoteştilor şi s-au aşădzat acolea în codru cu 
curtea, lăsindu puţinei darabani de apărarea 
curţii, carii, dacă au vădzut mulţimea de tătari, 
den ceas în ceas adăogându-se şi cu cazaci 
amestecaţi, au lăsatu cu noaptea curtea pustie. 
Şi au arsu atuncea tot oraşul. Unde şi unde au 
rămas câte o dugheniţă. Curtea cea 
domnească, casele boierilor şi tot oraşul într-o 
mică de ceas cenuşe au stă-tutu, iară 
mănăstirile au hălăduit, că n-au vrut cazacii să 
dodiească, den porunca lui Hmil hatmanul, şi 
tătarâi n-au pututu, că era şi oameni cu sineţe 



închişi pren mănăstiri. Numai la mănăstirea a 
Trei Sfetiteji, oamenii ce-au fostu închişi acolo 
au avut primejdie, că ardzându târgul, din para 
focului s-au aprinsu şi mănăstirea. Deci, au 
căutatu o samă de oameni, de arşiţă şi de 
groaza focului a ieşi pre o portiţă ce este în zid, 
spre hăleşteulu oraşului şi acolo au luat pre 
mulţi oameni în robie tătarâi şi mulţi oameni s- 
au şi înecatu în hălăsteu de groaza robiei. 

Zac. 31 . Au oblicit sultanul şi Hmil hatmanul 
de fuga lui Vasilie-vodă şi au trimis soltanul un 
mâr-zacu la Vasilie-vodă, mtrebându-l că ce au 
fugit din scaun? (De şagă lucru este întrebare 
ca aceasta pre o vreme ca aceia?) Deci, 
Vasilie-vodă, dăruindu bine pre tătarul, au trimis 
de la sine boieri la soltanul, pre Ghica vornicul 
de Ţara de Gios, iară la Hmilu pre Ciogolea 
spătariul cel mare şi au tocmitu lucrul cu 
soltanul, cu daruri şi nu cu puţină cheltuială. Şi 
de atuncea au legat Vasilie-vodă banii ce să 
dau soltanilorden anu în anu şi cabaniţă şi 
câte... pungi de bani. Iară lui Hmil hatmanul 
mainte încă de aceasta vreme intrase în gându 
cuscrie cu Vasilie-vodă şi pomenindu şi mainte 
pren Ciogoleşti cu soliile pentru fata lui Vasilie- 
vodă, Roxanda, numai ce au căutatu lui Vasilie- 
vodă a aşedza şi logodna fetii sale, Roxandei, 
după Timuşu, feciorul hatmanului Hmil, şi cu 
câteva daruri şi lui. 



Zac. 32. în... dzile, au purces şi soltanul şi 
Hmil de la Ţuţora spre locurile sale, iară ţara au 
rămas prădată şi pen multe locuri pustie, 
schimbată den fericiia acea dentâiu. Au ieşitu şi 
Vasilie-vodă den codru în scaun. S-au prilejit 
atunce în bejeniile acele şi moartea lui 
Toderaşco logofătul. Făcut-au Vasilie-vodă 
câtăva jalobă la împărăţiie pre tătari, pentru 
stricăciunea ţărâi, ce nice un folos n-au făcut. 
Darabanii la aceia fugă a lui Vasilie-vodă den 
scaun era gata să jecuiască carăle cele 
domneşti, ce, după ce s-au aşedzat Vasilie- 
vodă în scaun, s-au făcut a le face căutare 
încinsu cu sabie şi nemţii ce avea, den poruncă, 
gata cu sineţele pline, întâi le-au luat 
darabanilor armele, apoi pre toţi, cu capetele lor 
depreună, i-au închis, pre unii pen temniţă, pre 
aâţii i-au trimis la ocnă şi cu alte pedepse i-au 
certatu. Şi de atunce ţara au purcesu tot spre 
rău, den anu în anu, pănă astădzi. 

Zac. 33. Nu cu o certare numai ceartă 
direaptă mâniia lui Dumnedzău, dacă să 
porneşte spre vreo ţară, ce după ieşitul tătarâlor 
au lovit mare omoru în oameni şi aice în oraş şi 
pen tara toată. 

Zac. 34. La anul, Hmil hatmanul cu mare 
mulţime de oşti Căzăceşti şi singur hanul, pănă 
cu 70.000 de tătari, strânse oaste şi de pe la 



cerchieji şi de la toată Dobrogea, au purces 
asupra craiului leşescu, cărora oşti craiul 
leşască Cazimir le-au ieşit înainte la un târgşor 
anume Berestecico, cale de a treia dzi de la 
Cameniţă în sus, cu 40.000 de oaste leşască, în 
care oaste m-am prilejitu şi eu. 

Zac. 35. Nu era toate voievodziile sosite, 
nice Litfa, că Litva avea de cazacii de peste 
Nipru mare dodeială. Şi au ieşit craiul leşăscu 
cu acela războiu birui-toriu şi asupra tătarâlor, şi 
asupra cazacilor, cit au căutat hanului a lua 
fuga şi lui Hmil hatmanul a-şi lăsa tabăra cu 
toată oastea. De care izbândă a leşilor, dacă au 
înţeles Vasilie-vodă den lonăşcuţă pârcălabul 
de Hotinu, l-au îmbrăcatu cu haină cu soboli, 
avându nedejdea că cu aceia izbândă a leşilor 
va hălădui de cuscriia lui Hmil. 

Zac. 36. Iară nu s-au tăiatu cu atâta răutăţile 
Ţărâi Leşeşti, că apoi, la anul după izbândă de 
la Berestecico, aşea au perit de rău oastea 
leşască de cazaci şi de tătari, lăsaţi Ieşi i în 
nedejdea păcii ce să făcusă la Bela Ţercov, cât 
nici hatman, nici un cap, nici un sufletu oi dzice, 
de 8.000 de oaste pedeastră ce era, n-au 
hălăduit. Şi den oastea călăreaţă, ce era pănă 
la 12.000 de oameni foarte puţini de cei de gios, 
încă de or hi scăpat cineva, încungiuraţi de 
toate părţile de tătari. Iară ce era frunte, tot supt 



sabie au mărsu, că aşea aşedzase H mii cu 
soltanii, cum la cela războiţi un rob să nu ia 
tătarâi, ce tot supt sabie să puie, să să mai 
împuţinedze oamenii de oaste den Ţara 
Leşască. Şi acolo au perit şi singur hatmanul 
Calinovschii şi cu feciorul lui, carele îl avea 
numai aceia. 

Zac. 37. Şi într-acesta anu au căutatu a face 
lui Vasilie-vodă şi veseliia fiei sale, Roxandei, 
după Timus, feciorul lui Hmil hatmanul 
căzăcescu, tn anul,.'. <1652>. 

Zac. 38. Mare netocmala în depotriva caselor 
şi a hirelor! Aceasta parte era o domnie de 18 ai 
şi împărăţiei cu bivşug şi cu cinste 
sămănătoare, iară ceelaltă parte de doi ani 
ieşită den ţărănie. Ruşcile7 cu „lado, lado2, pen 
toate unghiurile, ginirile singur faţa numai de 
om, iară toată hirea de hiara. 

Zac. 39. însă câte trebuia la o nuntă 
domnească, nemică n-au lipsit. Şi după câteva 
săptăminţ A ce au şedzut Timus aicea în laşi cu 
assaulii, polcovnicii şi atamanii săi şi nepoţii lui 
Vasilie-vodă, feciorii lui Gavril hatmanul şi lui 
Gheorghie hatmanul şi den feciori de boieri de 
ţară, Nicolai Buhuş şi Ion Prăjes-cul, acolo în 
Ceahrin pentru Timus zelog, au purces cu 
doamna-şi la Ceahrinu. Iară Vasilie-vodă au 
rămas îndată la prepusuri la turci, pentru urât 



numele cazacilor la dânşii si la megiiasi îndată 
la zarve, ales la Matei-vodă, neprietimil vechiu, 
care siindu-se de unirea lui Vasilie-vodă cu 
cazacii şi la turci amesteca domniia lui Vasilie- 
vodă şi cu Racoţii îndată au stătut în sfaturi. Că 
amândurora era învrăjbită Vasilie-vodă şi 
amândoi să siia de aceia unire, ales cându 
audziia solii ca acele Racoţii de la Vasilie-vodă, 
cum i-au trimis pre Ştefan Gheorghie logofătul 
într-un rându, poruncindu-i să şadză mâlcom 
Racoţii, că-i va face de va vărsa nişti galbeni 
tătarâlorşi la ce va sosi, el va vede. Şi să 
prilejisă şi solul, unul ca ceia care, neavându 
cuconi, de atunceşi luasă gându spre domniie 
şi mai multe adăogea spre vrajbă şi în locul 
trebilor stăpânu-său, în solii au asedzatu treaba 
sa spre domnie şi la Racoţii, şi la Matei-vodă. 

Zac. 40. Precum munţii cei înalţi şi malurile 
cele înalte, cându să năruiescu de vreo parte, 
pre câtsintu mai înalţi, pre atâta şi durâtfăcu 
mai mare, cându să pornescu şi copacii cei 
înalţi mai mare sunetu fac, cându să oboară, 
aşea şi casele cele înalte şi întemeiate cu 
îndelungate vremi, cu mare răzsipă purcegu la 
cădere, cându cad. într-aceia chip şi casa lui 
Vasilie-vodă, de atâtea ai întemeiată, cu mare 
cădere şi răzsipă şi apoi şi la deplină stingere 
au purces de atuncea. 



Zac. 41 . Ştefan Gheorghie logofătul, care era 
logofăt mare la Vasilie-vodă, după moartea lui 
Tode-raşco logofătul, ştiindu Vasilie-vodă pre 
tată-său, Dumitraşco logofătul, la atâte domnii 
boieriu ves-titu cu ocine întemeiate, care nici o 
casă aicea în ţară moşii ca acele, ocine, sate, 
curţi n-au avut. După ce ş-au gătit lucrurile spre 
domniie, precum s-au pomenit mai sus, la 
Racoţii şi la Matei-vodă, au legatu voroava şi cu 
o samă de boieri în ţară, cu Ciogoleştii anume şi 
cu Ştefan sărdariul, cuprin-dzându-i cu 
giurământu să ţie taina. Au ales cu sfatul lor, 
numai să aducă oşti Ungureşti şi munteneşti 
asupra lui Vasilie-vodă. 

Zac. 42. Sunase amu den la câţva la urechile 
lui Vasilie-vodă acestea şi întâiu de la un turcu 
la Focşeani şi de la munteni încă au scris, ce n- 
au credzut Vasilie-vodă. 

Zac. 43. Spunu istoriile de Piru, împăratul 
epi-roţilor, că fiindu într-un războiu la Tara Italii 
împrotiva râmlenilor, îmblându Pyru-âmpăratul 
în fruntea oştilor sale, tocmindu-şi oastea şi 
mutându-se şi într-o aripă şi într-altă, unul den 
copiei lui ce-i păziia s-au apropiiatşi i-au dzis: 
„Să iei aminte, împărate, cel râmlean pre un cal 
negru. Den toţi alţi oşteni, alta nemică nu 
păzeşte, numai ş-au pus pre împărăţiia ta ochii, 
ori încătro te întorci, elu tot aceia păzeşte şi 



cearc, cându şi cându să vie asupră-ţi cu suliţa 
gata." Au răspunsu Piru copilului: „Cu anevoie 
este hiecăruia a să feri de ce ieste să hie". Aşea 
să poate dzice şi de Vasilie-vodă, domnu cu 
paza în toate părţile şi pe la toate porţi, nu s-au 
putut feri, ce-i era să-i vie asupra şi mai ales de 
pri-rnejdiia den casă foarte cu anevoie a să feri 
hiecăruia. Zac. 44. Macara că intrase la un sfat 
cu aceia şi Ciogoleştii, şi Ştefan sărdariul, iară 
şagă le părea a sfătui nişti lucruri ca acele, ce 
şidea uitaţi, gân-dindu că nu va naşte nemică 
dentr-acelea sfaturi. Iară Ştefan Gheorghie 
logofătul vădzându ce soţii au dobânditu la 
aceia sfat, aştepta den dzi în dzi să să 
vădească sfatul lor despre Ciogolea spătariul la 
beţie, că la câteva mese, bătu, mai vadiia lucrul. 
Ce, nime nu lua aminte un lucru care în gându 
nu încape. Deci, au păzit singur Ştefan 
Gheorghie logofătul treaba care o luase şi 
însemnase dzua oştilor ungureşti şi munteneşti, 
să iasă în ţară, tocma în serbătorile Paştilor. 

Zac. 45. îşi trimisese Ştefan Gheorghie 
logofătul giupâneasa la ţară, în pilda că o trimite 
pentru trebile casei. Iară sângur, tocma în dzua 
cându cântă beserică canonul sfântului Andrei 
de la Critu, la 8 ceasuri de noapte, gătindu-se 
Vasilie-vodă de beserică, încă nime nu venise 
den boieri la curte, au mânecat să-şi ia dzua 
bună, dându-i ştire de acasă că-i ieste 



giupâneasa spre moarte, cu hârtiie scornită. Şi 
întrebându Vasilie-vodă pe postelnici cine din 
boieri este afară, au spus postelnicii că ieste 
logofătul cel mare, dvoreşte să-şi ia dzua bună, 
că i-au venit veste de boală foarte grea 
giupânesăi. Să hie dzis Vasilie-vodă: „Ce omu 
fără cale, logofătul! Ştiindu-şi giupâneasa 
boleacă şi nu o ţine aicea eu sine." Şi i-au dzis 
să între, să-şi ia dzua bună. Au intrat Ştefan 
Gheorghie logofătul cu faţa scornită de mare 
mâhniciune şi ş-au luat voie să margă spre 
case-şi. Spun să hie dzis Vasilie-vodă: „Să afle 
lucrul pre voia sa." Neştiutoriu gândul omului 
spre ce meneşte! îndată, fără nemică zăbavă, 
ca cela cu grije, si nu cu hie ce grije, au purces 
îndată de olac şi într-aceiaşi dzi au sosit la 
Bogdana, la satul său supt munţi. Şi amu era şi 
oastea ungurească toată, cu Chimini lanâş pe 
potici si oastea muntenească la Râbna cu 
Diicul spătar iul. 

Zac. 46. Spun de Vasilie-vodă că den 
beserică l-au lovit gânduri de purcesul 
logofătului, aşea fără nădejde. Şi aşeaşi de a 
doa dzi după purcesul lui, au început a vedere a 
suna glas de unguri şi de munteni. La care 
sunet vădzându-să Ciogoleştii cuprinşi şi lăsaţi 
de logofătul, cu care îşi Ştiia voroava, au stătut 
la grije ca aceia, cât pri păşitul lor şi pre 
căutătură, cine le-ar hi luat sama le-ar hi 



cunoscut îndată vina. Ce, mirându-se, cum or 
face, să fugă, să-şi lase casele, carii era cu totul 
aicea în laşi, greu şi a doa moarte este si dzilele 
lorfârşite, poate hi? 

cum să dzice, s-au apucat de altă 
îndireptătura, scriindu un răvaş Ciogolea 
spătariul la Vasilie-vodă într-acesta chip: 

Zac. 47. „Milostive doamne. Eu, unul den 
slujitorii cei streini, mâncându pânea şi sarea 
măriei-tale dentr-atâţea ai, ferinclu-mă de 
osândă, să nu-mi vie asupra, pentru pâinea şi 
sarea măriei-tale, îţi făcu ştire pentru Ştefan 
logofătul cel mare, că-ţi este adevărat hiclean şi 
s-au agiunsu cu Racoţii şi cu domnul 
muntenescu şi sintu gata ostile, şi a lui Racoţii, 
şi a lui Matei-vodă, să vie asupra mării-tale. De 
care lucru adevărat, adevărat să credzi măria-ta, 
că nu este într-altu chip." 

Zac. 48. Şi dacă au scris răvaşul într-acesta 
chip Ciogolea spătariul, au chemat la sine pre 
egumenul de Aron-vodă1 anume loasafu, care 
era pre acele vremi pe la toţi boierii duhovnic şi 
cu ispovedanie giurându pre egumenul, să nu-l 
vădească cine este şi întâi să arate răvaşul la 
lordachie visternicul, apoi la domnie, l-au legat 
cu mare giurământu, aşe să facă. Mirându-se 
călugărul de unu lucru ca aceia, au mărsu cu 
răvaşul la lordachie visternicul, care, dacă l-au 



înţeles şi ştiindu că s-au sunat acestea şi dintr- 
alte părţi, îndată au stătut la mare voie rea, ca 
un omu întreg ce era la toată hirea. S-au lepădat 
îndată de răvaş şi au dzis egumenului numai să 
margă, să dea el răvaşul la domniie. Au mărsu 
călugărul cu aceia răvaş şi l-au dat la Vasilie- 
vodă şi îndată ce l-au înţăles, s-au simţitu 
cuprinşii de primejdii şi au stătut cu mare 
strânsoare asupra călugărului, să spuie de la 
cine au ieşit acela răvaş. Au stătut călugărul 
dentâiu foarte tare, priimindu şi moartea, iară a 
vădi nu poate, că era dat cu taină de 
ispovedanie răvaşul. Şi dacă s-au strânsu 
boierii la sfat şi arătându călugărului şi munca 
Vasilie-vodă, ca pentru un lucru ca aceia, ce să 
atingea de domniie şi de atâtea case, deci 
luându-şi egumenul şi de la vlădica Varlaam, 
care era mitropolit pe atunce, dezlegare, au 
spus călugărul, anume cine i-au dat răvaşul. Şi 
îndată chemându Vasilie-vodă pre Ciogolea 
spătariul, i-au spus toate de-amănuntul şi cum 
ieste şi Ştefan sărdariul totîntr-aceia sfat. 

Zac. 49. Cu puţine cuvinte i-au mustrat 
Vasilie-vodă pre amândoi Giogoleştii, ce ei 
amândoi să apăra tare, că i-au fostu tot cu 
credinţă şi n-au prii mit acestea şi de i-ari trimite 
unul macara dentru dânşii, să aducă de 
grumadzi pre Ştefan Gheorghie logofătul. Şi hie 
dzis Vasilie-vodă: „ân zedaru această slujbă 



acum: să-mi hie spus acestea, pănă era în laşi 
logofătul". Deci, pre Giogoleşti i-au pus la 
închisoare, iară în urma logofătului Ştefan au 
răpedzit întâi pre Sculi, apoi pre lacomi, ce era 
vătav de aprodzi şi pre Alexandru Costin, cu 
carte la dânsul, să vie cum mai de sirgu la curte, 
pentru mare trebi ce au nemeritde la împărăţie, 
însă la mai mare grije au stătut Vasilie-vodă de 
serdariul, fiindu atâtea oşti pre aceia vreme şi 
marginea toată pre sama lui. Ce îndată au scris 
cărti si la serdariul Ştefan, să vie cum mai de 
sirgu la curte. 

Zac. 50. Să prilejise mainte de aceste 
începături o treabă de care învăţase Vasilie- 
vodă pre serda-riul, să gătedze nişti steaguri de 
slujitorii, să hie gata şi cându i-ari da ştire, să 
purceadă cu o samă de oameni la câmpi, peste 
Nistru, că-şi deschisese cale neguţitorii grecii 
carii îmbla la Moscu pentru soboli, pre la 
Tighinea, pentru greul vămii şi face scădere 
vămii aice în ţară. Ce pusesă gându Vasilie- 
vodă să-i sparie de pe acela drurn, peste câmpi. 
Cu prilejul acei trebi, scriindu Vasilie-vodă la 
serdariul să vie cum mai de sirgu la curte şi 
pornindu cărţile, dederă ştire ca, iată şi serdariul 
au sosit la curte. Spun că după ce s-au apropiiat 
de oraşu Ştefan serdariul şi l-au tumpinato 
slugă a lui, i-au spus de toate ce să sună în târg 
şi la curte şi cum au purces logofătul cel mare 



den laşi şi multe amestecături sintu şi cuvinte 
de unguri. Să hie stătut multu în gânduri 
serdariul, intra-va în târgu, au întoarce-să-va 
înapoi. Şi-i dzicea o slugă a lui:„ântoarce- 
te.giupâine, că nice la unu bine nu mergi". Iară 
osândă trage la plată, au biruitu gândul să între 
în târgu şi îndată cum au sosit la gazdă, nemică 
nu zăbovindu, au mărsu la curte. 

Zac. 51 . Vasilie-vodă, cum au înţeles de 
serdariul c-au venit la curte, nu s-au încredzut 
deodată, ce în dooă-trei rânduri au trimis să 
vadză, adevărat au sosit? Ce, clacă au ştiut că 
este în divan adevărat, îndată au ieşit în 
spătărie si l-au chematu la sine, la adunare. Şi i- 
au fostu spus Vasilie-vodă cum au fostu scris şi 
cărţi, să vie pentru treaba aceia, care s-au 
pomenit mai sus, ce mai bine este c-au venit 
sângur. 

Zac. 52. L-au întrebaţii după aceste şi de 
lucrurile ce să vădescu despre unguri, cu 
amestecăturile lui Ştefan Gheorghie logofătul, 
ştie ceva, au ba? Tare s-au apucat serdariul că 
nu ştie nemică, cu mare giurământuri. Şi cum să 
hie el amestecu la unile ca acelea, spre răul 
stăpânului său, dzicându cu glas: „Cine au 
fostu, doamne, mai credzutla mări-ia-ta şi cinstit 
ca mine ? Şi m-ai scos den obiele şi den sărac 
m-ai îmbogăţit", l-au dzis Vasilie-vodă: „Aşea 



ştiu şi eu". Şi i-au dzis să margă, să grăiască cu 
Ciogolea, să audze ce spune Ciogolea 
spătariul. 

Zac. 53. Cum au intrat serdariul în visterie ş- 
au văzdut pază de siimeni, s-au spăirnântat, 
ştiutoare de vina sa hirea şi îndată au început a- 
i spune toate de faţă Giogolea spătariul. Să 
apăra sărdariul de toate acelea, ce ca un 
vinovat într-acele sfaturi, să apăra slabu. Deci, 
au cunoscut Vasilie-vodă tot lucrul, iară n-au 
vrut să-i omoară îndată, aşteptându ce s-ar mai 
înnoi despre Totruşu, unde au rnărsu logofătul. 
Ce, nepestită vreme, sosi den fugă şi Alexandru 
Costin dându ştire de perirea lui lacomi vătavul 
de aprodzi, de străjile Ungureşti şi de oşti 
ungureşti trecute în ţară. Atuncea au vădzut 
Vasilie-vodă asupra sa toată cumpăna, care îi 
veniia asupra, nefiindu gata de nemică, la o 
primejdiie de sârgu ca aceia. 

Zac. 54. lacomii vătavul de aprodzi, dacă au 
sosit la Roman, n-au rnărsu pre caii sei, care 
avea şi buni si de agiunsu, ce ş-au lăsatu caii 
săi la Roman, la hrană ş-au luat cai de olacul 
ca un om deşteptatu tot în bine şi ce poate 
primejdiia neştiutorul. Şi i-au dzis Alexandru 
Costin să nu-şi lase caii de lângă sine., ce n-au 
vrut să asculte priietenescu sfat, ce au purces 
pre cai proşti. Şi la Bacău îndată s-au tumpinat 



cu străjile Ungureşti, care străji, cât i-au zerit, i- 
au luat în goană şi îndată l-au agiunsu şi aşeşi 
în goană l-au omorât den pistoale. Iară 
Alexandru Costin şi cine au fostu pre cai mai 
buni au scăpatu de perire. 

Zac. 55. Amu ajungea fruntea oştilor 
ungureşti la Romanu şi de la Focşeani au dat 
ştire de Diicu spătariul, cum au trecut şi el cu 
ostile munteneşti Focşeanii. Şi atuncea au dat 
pre amândoi Ciogoleştii şi pre Ştefan serdariul 
pre sama siimenilor, de i-au omorât, noaptea 
înaintea jitniţii ce ieste în curtea înluntrul . 
Adusese şi pre Mogâldea, fiindu-i unchiu lui 
Ştefan Gheorghie logofătul, ce nu l-au omorât, 
ce l-au luatu la pusei pănă la Hotin cu siny. 

Zac. 56. Multu au stătut boierii, mai vârtos lor- 
dachie vistiernicul cel mare pre acele vremi, să 
nu piaie Ciogoleştii şi Ştefan serdariul, ce 
temându-să Vasilie-vodă, după apropiiatul 
oştilor Ungureşti, să nu facă şi ei vreo zarvă în 
curte, i-au omorât. Eram pururea în casă eu la 
lordachie visternicul- şi ador-misă foarte cu greu 
lordachie visternicul do mare scârbă ce avea, 
cându, pre amiadzănoapte, au dat ştire de la 
curte de perirea Ciogoleştilor şi a serdariului. Şi 
dacă 1-am deşteptat, îndată au dzis: „Au, peri-t- 
au cei boieri?" Şi dacă i-am spus că au peritu, 
au suspinat greu, dzicându: „Ah! Ce s-au făcut!" 



Zac. 57. Să mira Vasilie-vodă, încotro va 
năzui? La turci să temea de pâră ţărâi şi de 
lunicoase hirea turcilor şi cu grije. La cazaci 
iarăşi să feriia, să nu-şi mai strice numele de la 
turci. Iară a sta împotriva oştilor ce-i veniia 
asupra, nu era cum, nea-vându nici oaste gata 
şi ţara toată cu. ură şi gata la lucru noou, că 
Orheiul, ce era capete, era tot de-a lui Ştefan 
logofătul. Ce-au alesu cu sfatul să năztiiască la 
cetatea Hotinului, răpedzându îndată la cuscru- 
său, la H mii hatmanul, dându-i ştire de toate 
aceste începături, pre Stamatie Hadâmbul 
postelnicul cel mare. 

Zac. 58. La Cetatea Neamţului era toată 
inima avuţiei lui Vasilie-vodă, deci acolea au 
răpedzit Vasilie-vodă pre Ştefăniţă paharnicul, 
nepotul său, să apuce avuţiia, şi, ori că n-au 
ştiut Ştefan Gheorghie logofătul de avuţiia aceia 
în Cetatea Neamţului, ori au stătut după lucruri 
care începuse şi n-au socotit aceia bani, iară 
era mai aproape de dânsul decât de Vasilie- 
vodă aceia avuţiie. 

Zac. 59. Amu. era ostile ungureşti cu Chirnini 
lanăş, hatmanul lui Racoţii şi cu Ştefan 
Gheorghie logofătul la Roman, cându şi Vasilie- 
vodă sculându-se cu toată casa şi curtea şi cu 
boierii de curte, au purces den laşi spre Hotin. 
Atuncea, ce slujbă am făcut lui lordachie 



vistiernicul, pren multe cuvinte nu lungescu. Iară 
inima agonesitei lui am trecut la Cameniţă şi-o 
am dat la un priietin a tătâne-niieu, anume Mihai 
stegariul şi deplin acele toate au venit apoi la 
mâna lui lordachie vistiernicului. 

Zac. 60. Solul pre carele trimisese Vasilie- 
vodă la Hmil hatmanul, precum s-au pomenit, 
pre Hadâmbul postelnicul, ori că l-au 
împiedecat logofătul Ştefan pârcălabul de 
Soroca pre acele vremi, ori den blăstămată şi 
lipsită hirea hadâmbului, s-au întorsu înapoi. Şi 
aflându pre Vasilie-vodă amu în calea Hotinului, 
au pârât la Vasilie-vodă pre pârcălabul Ştefan 
de viclean. Deci i-au căutat a trimite de iznoavă 
pre alţii de la Hotin, iară la hatmanul Hmil. Şi au 
trimis cu al doilea rându pe Grigorie comisul şi 
pre nepotu-său, Ştefăniţă paharnicul şi pre 
Nicolai Buhuş jitniceriul şi lor au dat şi pentru 
Ştefan pârcălabul de Soroca învăţătură, să-l 
prindză şi să-l trimaţă legat de la Soroca la 
Hotin şi aşea au făcut. Ei singuri au trecut 
Nistrul la Hmil hatmanul, iară pre pârcălabul 
Ştefan l-au dată pre sama a unora den Hânţeşti, 
carii să ţinea lângă Ştefăniţă paharnicul, să-l 
ducă la Vasilie-vodă. Ce, pentru lăcomia sa, 
aducătorii, să hie a lor ce luasă şi ce mai era pe 
lângă dânsul, l-au omorât pre cale. 

Zac. 61 . Omu de miratu la întregiia lui de 



sfaturi şi de înţelepciune, cât pre acele vremi 
de-abiia de era pementean de potriva lui, cu 
carile şi Vasilie-vodă sângur, deosebi de boieri, 
făcea sfaturi şi cu multe ceasuri voroava, aşea 
era de deplin la hire. Iară la statul trupului său 
era gârbov, ghiebosu şi la cap cucuiatu, cât 
puteai dzice că este adevăratu Essopu la chipu. 

Zac. 62. Dacă sosi Vasilie-vodă la Hotin, s- 
au aşădzat cu tabăra sa aproape de cetate, 
deasupra. Iară Ştefan Gheorghie logofătul cu 
Chimini lanăşu şi cu Diicul spătariul lui Matei- 
vodă, cuprindzindu scaunul ţărâi la laşi, îndată 
au alergat mulţi den toate părţile, de la ţară la 
laşi. Şi înglotindu-să, au marsu la Chimini 
lanăş, strigându: „Să ne hie domnu Ştefan 
Gheorghie logofătul". Le-au răspunsu Chimini 
lanăş: „Pre voie să le hie, precum poftescu". 
Spun de Diicul spătariul muntenescu că să 
ispitiia şi cu aceia nedejde era, să hie el la 
domnie. 

Zac. 63. Deci, după obiceiu, au mărsu Ştefan 
Gheorghie logofătul cu câteva gloate de ţară la 
besereca lui Svetii Nicolai şi i-au cetit molitva 
de domnie Ghedeon episcopul de Huşi, fiindu 
mitropolitul Varlaam ieşit la munte, la 
mănăstirea Sacul. Au stătutu domnu Gheorghie 
Ştefan-vodă în anul 71 61 <1 653>. 



Capulu alu optusprădzece 



Âncep. 1 . Den cinci simţiri ce are omul, 
anume vederea, audzul, mirosul, gustul şi 
pipăitul, mai adevărată de toate simţiri ieste 
vederea. Că pren audzu, câte aude omul, nu să 
poate aşedza deplin gândul, este aşea ce să 
aude, au nu este, căci nu toate sintu adevărate, 
cate vin pren audzul nostru. Aşea şi mirosul de 
multe ori înşală, fiindu multe mirodenii dentâiu 
grele, iară apoi mare şi iscusit miros făcu. 
Gustul încă este aşea, că multe ne păru că sintu 
dulci, apoi simţimu amărăciune şi împotrivă, 
multe amare că sintu ne păru si sintu dulci. 
Pipăitul, iară şi multe pipăim în chip de une şi 
sântu altele şi nu le putem a le cunoaşte cu 
singur pipăitul, fără vedere. Iară vederea 
singură den toate aşadză în adevăr gândul 
nostru şi ce să vede cu ochii, nu încape să hie 
îndoială în cunoştinţă. 

Zac. 2. Aşea şi noao, iubite cetitoriule, cu 
multu mai pre lesne a ne scrie de aceste vremi, 
în care mai la toate ne-am prilejit singuri şi 
pentru lungimea capetelor ce s-au scris den 
îndelungată domniia lui Vasilie-vodă mai sus, 
den ieşitul cel dentâi den scaunul ţărâi a lui 
Vasilie-vodă, începem a scrie de domniia lui 
Gheorghie Ştefan-vodă, care ori cu direaptă 



cale, ori cu nedirepte mijloace (rădictn-du-se 
asupra domnului său, au luatu domniia), tot 
unile ca acestea din orânduiala lui Dumnedzău 
că sintu, să credu. 

Zac. 3. îndată ce au şedzut Gheorghie 
Ştefan-vodă în scaunul domniei, cu sfatul lui 
Ghimini lanăş hatmanul lui Racoţii s-a Diicului 
spătariul lui Matei-vodă, domnului muntenescu, 
au ales şi den oastea ungurească, şi den 
munteni şi au ales o samă de oameni şi den 
ţară cu Pătraşco Moreanul hatmanul şi au trimis 
spre Hotin, în urma lui Vasilie-vodă. 

Zac. 4. Ştiia şi Vasilie-vodă de toate ce să 
lucra în laşi pre urma lui şi trimisă şi al doilea 
rându de la Hotin sol la cuscru-său, Hmil 
hatmanul căzăcescu şi la ginire-său, Timus, 
cerându agiutoriu cum mai de sirgu. 

Zac. 5. La Ieşi încă m-au trimis pre mine, la 
starostele de Cameniţă, la Patru Potoţchii, 
feciorul hatmanului Potoţchii, la ieşitul căruia 
den robie Crâmului mare agiutoriu îi didesă 
Vasilie-vodă cu banii săi. Acestea aducându-i 
aminte, îl poftiia să să afle la primejdiia lui. Şi cu 
aceia solie aflându-1 pre starostele, cale de trei 
dzile mai sus de Cameniţă, la nişte ocine a lui, 
îndată au lăsat toate trebile sale şi au purces 
spre Cameniţă. 



Zac. 6. Iară pănă a sosi starostele la 
Cameniţă, la Hotin, într-o dzi, dau ştire lui 
Vasilie-vodă că iată că sosescu ostile lui 
Ştefan-vodă asupră-i. Au stătut în gânduri 
dentâi, să dea războiu cu câţi oameni avea cu 
sine, că încă era toţi boierii de scaun cu gloatele 
sale cu Vasilie-vodă si Boji căpitanul cu lefecii 
şi darabanii cu Căra căpitanul lor şi avea şi 
siimeni vro 60 şi nemţi foarte buni, 100. Iară 
dacă au vădzut răceala tuturora şi slujitorilor, şi 
căpitanilor, pre carii avea mare nedejde, pentru 
mila ce le făcuse cu multe vremi înainte, s-au 
apucat de trecătoarea Nistrului, suspimndu pre 
Boji căpitanul şi pre Cară căpitanul de 
darabani. 

Zac. 7. Aicea s-au cădzut a pomeni mai sus 
pentru avuţiia cea ce era la Cetatea Neamţului, 
la care trimisesă pre nepotu-său, Ştefăniţă 
paharnicul, Vasilie-vodă. Acolea pănă a clăti de 
la Hotin, au so-situ toate deplin la Vasilie-vodă. 
De care, dacă au dat ştire că soseşte şi 
Ştefăniţă paharnicul, cu toate deplin, s-au 
bucurat Vasilie-vodă, dzicându: „De acmu 
înainte, pănă în cămeşe mi-oi da şi n-or ride 
nepriietenii". 

Zac. 8. Şi aşea, Vasilie-vodă, trecându 
Nistrul cu o samă de boieri, anume Toma 
Cantacuzino vornicul, , Gheorghie hatmanul, 



lordachie visternicul ji cu f câţi boieri mai era 
strânşi de casa lui, boierii ceielalţi toţi şi slujitorii 
cu puşcile s-au întorsu spre laşi, la 'domnu 
tânăr. Şi tâmpinându-se cu ostile lui Ştefan- 
vodă în dumbrăvi, aproape de Hotin, pănă a să 
încrede unii cu alalti, au trecut câteva ceasuri, 
supt care zăbavă au trecut Vasilie-vodă Nistrul 
cu toate casele boierilor, însă nu fără mare 
pagubă în carăle boierilor la trecătoare şi mai 
multu de târgoveţi! de Hotin, carii, vădzându 
spaima şi graba la trecătoare, precum face 
vreme ca aceia, au dat jacu în rămăşiţa carălor 
şi multe haine scumpe, argmturi au apiicatu, 
câtu de atuncea ştiu îmbogăţiţi pre câţva 
hotinceni. 

Zac. 9. Apucase ostile lui Ştefan-vodă pre o 
samă de nemţi netrecuţi încă şi dându şi den 
cetate Mo-gâldea paharnicul (de care s-au 
pomenit c-au fostu pănă la Hotin legatu la 
pusei) den săcaluşe si năva-lindu şi slujitorii de 
a lui Ştefan-vodă, au perit putinei nemţi la 
trecătoarea cu podul. Iară da şi siimenii lui 
Vasilie-vodă de peste Nistru den smeţe, cât nu 
să putea coborî nime la vad. 

Zac 10. N-am fostu într-acea dată acole, la 
trecătoarea aceie, că trecusăm Nistrul mainte, 
precum am pomenit, iară am înţeles de ceia ce 
au fostu acolea de faţă, cum singur Vasilie-vodă 



şidea de ceia parte de Nistru preunscăuieş. Au 
slobodzit târgoveţii (şi spun că cu învăţătura 
Mogâldei paharnicul) un săcaluş, den care 
sacaluş glonţul foarte pre aproape au lovit de 
Vasilie-vodă. Scârnavă şi nebuneasca faptă şi 
nu fără osândă cât de târdziu. 

Zac. 1 1 . Nu pociu tăcea aice pentru cetatea 
Hotinului, ce nesocoteala a o lăsa îndată pre 
mâna altuia, de nu de altă nedejde pentru 
trecătoarea, în care să hie fără grije, s-au cuvinit 
să să puie oameni sineţaşi. Şi ce oameni? 30 
de nemţi să hie pus, să o ţie despre oastea 
Muldovei şi despre unguri cu aii. Au n-au fostu 
hrană? Pâinea a unui satu de la Hotin ar hi 
putut a ţinea un anu, sau câtă era numai în tirgu. 
Şi aceia cetate, oricine va vrea să socotească, 
va afla că au fostu a răssipei casei lui Vasilie- 
vodă pricina. Şi de mi-i întreba, îţi răspundzu, că 
de ar hi fostu doamna lui Vasilie-vodă în cetatea 
Hotinului, nu la Suceavă, n-au fostu în puterea 
lui Ştefan-vodă a bate cetatea Hotinului, cum au 
bătut fără grije cetatea Sucevei, că şi aşea 
venise Vasilie-vodă cu soltanii pănă în Prut, cu 
oşti tătărăşti, ce i-au întorsu hanul, că sosiia 
craiul leşăscu. S-au cum ar hi bătut Ştefan-vodă 
cetatea Hotinului şi Hmil era la Husiatin, cale de 
o dzi de Hotin? Ce multe ar hi pututu a lucra 
Vasilie-vodă şi domniia tot neclătită la Poartă îi 
sta, pănă târdziu, după luatul cetăţii Sucevei. 



Zac. 12. Nime dară să nu vinuiască sfaturile 
de acmu. Vedzi ce greşele s-au făcut la cei 
vestiţi svet-nici. Şi acela lucru era în putere a 
face, iară vremile de acmu nu sântu în putere şi 
nici un sfat nu încape la greu ca acesta, fără de 
mărturiia că este sosită perirea. Dzicem că de ar 
hi cutare şi cutare, acum ar hi într-altu chip. Iară 
nu sintu vremile suptcârina omului, ce bietul om 
supt vremi. Multe şi mari smintele am apucat şi 
în dzilele celor mai bătrâni, iară îţi agiurigă 
aceasta una, cu lăsarea fără oşteni cetăţii 
Hotinului, den care lăsare ieste răssipă toată 
avuţiei lui Vasilie-vodă cu casa. 

Zac. 13. Pentru cetate, tumpinându-mă în 
cale cu Cotnarschii, credincios pisariul lui 
Vasilie-vodă (că el veniia de la crai trimis pănă 
la răscoale de Vasilie-vodă şi eu mergeam în 
sus, la starostele de Cameniţă), m-au întrebat, 
ca un om deplin ce era: „Grijit-âu bine cetatea 
Hotinului Vasilie-vodă? Pus-au oamenii săi şi 
puşcile, au ba?" Am răspunsu că nice un 
seninu, la purcesul mieu, să să grijască cetatea, 
n-am vădzut. Au suspinat Cotnarschii, cum ar hi 
ştiut că să va lăsa nesocotită cetatea aceia. Iară 
poate hi că giudeţul lui Dumnedzău spre ce 
trage, cu anevoie să mută cu sfatul omenescu. 

Zac. 14. întră Vasilie-vodă în Cameniţă, 
cându am sosit şi eu cu veste, că iată soseşte şi 



starostele de Cameniţă, cu mare făgăduinţă şi 
cu căldură, să să afle la aceia vreme, precumuşi 
au fostu aşea. 

Zac. 1 5. N-au împlut Vasilie-vodă cu 
pribegiia sa o lună în Cameniţă şi veni ştire, 
cum Timus, feciorul hatmanului Hmil, cu 8.000 
de oaste în-tr-ales căzăcească, trece la Soroca 
Nistrul. Acmu caută hirea de priietinu leşască. 
Macara că cazacii pănă la inemă leşilor intrase 
cu sabia şi Vasilie-vodă o casă cu capul lor şi în 
nedejdea lor de a-şi răscumpăra domniia, nice 
o opreală sau vreun bănat despre cineva n-au 
avut, ce, cum au venit fără grije aşea, cându i- 
au fostu voia, au ieşit. Fără numai de un 
polcovnic anume Condraţchii, ce era cu o mie 
de Ieşi de paza marginii, avea siială Vasilie- 
vodă. Ce p'repunea ca nişte oameni streini, de 
siială, ai noştri. Iară nici aceia nici un gându rău, 
nice puterea aceia, să strice lui Vasilie-vodă 
ceva, n-au avut. 

Zac. 16. Timus cu oastea cum au trecut 
Nistrul, n-au mai aşteptat să să adune cu socru- 
său, Vasilie-vodă, ce, de la Soroca, întinsu la 
Coiceni au tras oastea şi acolea au trecut 
Prutul. 

Zac. 17. Luându veste Ştefan-vodă de Timus 
că vine întinsu asupra leşilor, Diicul spătariul 
domnului muntenescu pre porunca domnu-său, 



să nu se sune de tot lucrul, că au întratu cu 
ostile lui în raiava împăratului, să întorsesă cu 
câteva dzile înainte şi Chimini lanăş, ori 
temându-se de vreo sminteală oştilor şi den 
vreun hiclenşug de ţară, ori stiindu soliile 
s'tapânului său, lui Racoţii, la Hmil pentru Crăiia 
Leşască, că să agiungea Racoţii cu Hmil pentru 
crăiia la Ieşi de atuncea, şi-au por-nitu şi el 
toată pedestrimea ce avea, nemţi şi cu puşcile 
pe la codrul Câpoteştilor, pre Cobâle, direptu la 
potica Difuzului, numai el singur cu călărimea 
rămăsese, pren rugămintea lui Ştefan-vodă, în 
laşi, şi-au strânsu şi Ştefan-vodă oastea de tară 
câtăva, ca la 12.000 de oameni şi au ieşit 
deasupra Popricanilorîmprotiva cazacilor. 

Zac. 18. Timus, dacă au trecut Prutul, au 
purces spre Popricani cu tabăra legată. Ieşise o 
samă de oşteni a lui Ştefan-vodă înainte, peste 
Jijiia, în chip de harţii şi au coborât Ştefan-vodă 
şi darabanii la Jijiia, la vad. Iară puţin lucru au 
ţinut harţul oştenii lui Ştefan-vodă, i-au împinsu 
îndată călăreţii lui Timus. Şi era şi ai noştri, carii 
ţinea cu Vasilie-vodă, pe lângă Ştefăniţă 
paharnicul, den Hănceşti şi den Hânţeşti o 
samă şi câţi cercheji de-a lui Vasilie-vodă, carii 
toţi aceste mărsese cu boierii cei trimişi de 
Vasilie-vodă la Hmil hatmanul. 

Zac. 19. Cazacii, cum au împinsu pe călăreţii 



ce le ieşisă den oastea a lui Ştefan-vodă 
înainte, au purces orbi la vad cu toată tabăra şi 
unii pre pod mai mulţi pe lângă pod, că era Jijiia 
mică, au dat cu tabăra. Care năvală vădzându 
darabanii, au plecat fuga de la vad la deal, spre 
rediu şi oastea (ceialaltă ce sta deasupra, pre 
culme, nedându-le nice un agiutoriu, i-au 
agiunsu pre coasta Popricanilor călăreţii lui 
Timus şi el singur şi au cădzut acolea multe 
trupuri den bieţii darabani. Alţii, carii au hălăduit 
pănă în rediu, ş-au scutit viaţa cu pădurea. 

Zac. 20. Vădzându aceia primejdiie a 
darabanilor, Ştefan-vodă şi Chimini lanăş au 
tras oastea mai spre laşi şi au tocmit de îmbe 
părţile de drum călări mea. Şi era aceia oaste şi 
de ţară şi la Ghimini lanăş, cât să putea, la 
24.000 fără greş să socotească. De ar hi fostă la 
un gându, ce era? Nedându război cazacilor, să 
le închidză hrana şi drumurile den toate părţile, 
ce ar hi făcut cu tabăra Timus? 

Zac. 21 . La suitul taberii Căzăceşti pre 
coastă, la deal, sărisă o samă de oşteni de ţară 
şi înfrânsesă pre călăreţii lui Timus, de i-au 
băgat pănă în tabără. Şi acolea în deal, dacă s- 
au suitu toată tabăra, că era îndesară, s-au 
aşedzat pre mas şi acolea au mas preste 
noapte. Iară den oastea lui Ştefan-vodă, într- 
acea noapte, mulţi lăsându oşteniia, au mărsu 



spre casele lor. 



Zac. 22. A doa dzi, Timus cu tabăra legată au 
purces direptu asupra oştilor lui Ştefan-vodă, 
spre oraş, fără nici o siială, dodeindu-i 
moldovenii câte oarece de pe de laturi. Ce 
vădzându Ştefan-vodă şi Chimini lanăş că 
scade oastea şi într-acea noapte s-au scursu în 
giumătate, pănă între vii au ţinut drumul 
oraşului, iară dentre vii au luat Bahluiul în sus şi 
câţiva boieri de casa lui Stefan-vodă cu totul. 

Zac. 23. Timus într-aceiaşi dzi, după ce au 
îm-pinsu ostile lui Ştefan-vodă, au intrat în târg 
ş-au descălecat în curţile cele domneşti şi 
tabăra iezise toată înaintea curţii şi penpregiur. 
Şi au şedzutaşea, cu tabăra iezită, pănă la 
[venirea socru-său, lui Vasilie-vodă, în laşi de la 
Cameniţă. Iară pănă a sosi Vasilie-vodă, au 
prădat cazacii codrii laşilor de la drumul 
Căpoteştilor, pănă aproape de Huşi, şi scosesă 
fără număr vită, care apoi, dacă au sosit Vasilie- 
vodă, pre câtă au aflatu nemâncată, tot câte un 
zlotu au dat cazacilor pre vită şi au dat ştire la 
oameni de ş-au luat vita, care o au cunoscutu. 

Zac. 24. Mulţi au perit atuncea de cazaci, 
oameni neştiutori ce sântu cazacii oploşiţi în 
târg. Alţii merge să să închine la Ştefăniţă 
paharnicul, carele era cu Timus, ce nu 
agiungea pănă la Ştefăniţă, că-i tum-pina 



cazacii şi-i omorâia, între carii şi Tăutul armaşul 
şi alţii mulţi ş-au pus capetele de cazaci. 

Zac. 25. Pre Vasilie-vodă vestea de izbândă 
lui Timus l-au tumpinatu la Zvancea cu care 
veste Grigorie comisul singur mersesă şi l-au 
îmbrăcat cu haină cu soboli. Şi îndată au trecut 
Nistrul la Zvancea, că cetatea Hotinului nice 
într-un chip n-au vrut să o dea târgoveţi! cu 
pârcălabul lor, cu Hâjdău, ori că au vrut aşea de 
credincioşi să hie lui Ştefan-vodă, care lucru n- 
aş da să hie într-ai noştri pănă într-atâta 
nevoinţa pentru singură credinţa, ori că s-au siit 
pentru jacuri ce făcusă târ-goveţii în carăle 
boierilor, pecum s-au pomenit, şi slobodzise 
câteva săcaluşe în sângur Vasilie-vodă. Şi 
aceasta ieste pricina, nu alta. Şi în câteva 
rânduri au trimis Vasilie-vodă la Hâjdeu, carele 
era pârcălab pus de Ştefan-vodă, şi la târgoveţi, 
cu mare giură-mânturi, ce nici într-un chip n-au 
vrutu să dea cetatea şi au ţinut vro doao luni, 
pănă la a doa venire a lui Ştefan-vodă den Ţara 
Muntenească, îi încun-giurase Vasilie-vodă şi 
cu nişte nemţi ai săi, de-i bătea şi tot au ţinut 
cetatea toata vara închisă. Aşea cu anevoie să 
agoneseşte ce să pierde odată. 

Zac. 26. Vasilie-vodă dacă au sosit la laşi, 
după sfat ce au făcut cu ginere-său, cu Timus, 
s-au mutat Timus cu tabăra la Gălata, iară 



Vasilie-vodă au rămas în curte, gătindu-să 
asupra lui Matei-vodă, cu mare gătire, dându 
ştire ţărâi să încalece tot omul, iertând pre toţi 
de toate vinile, de ari hi şi greşit cineva, 
împrotiva domniei. 

Zac. 27. Aicea caută cum nu să poată trece 
ce ieste să hie, că după izbândă aceia, Vasilie- 
vodă să hie întorsu pre ginere-său înapoi, şi să 
se hie aşădzat iară cu paza trebilor la 
împărăţiie, întărin-du-să cu slujitorii streini, cum 
avea avuţiie, nime n-ar hi mai venit asupră-i. Şi 
aşea-i sfătuia pre Vasilie-vodă şi o samă de 
boieri. Ce, în nedejdea neîndoită pre oşti 
Căzăceşti, ce avea Vasilie-vodă, să-şi 
răscumpere strâmbătatea despre Matei-vodă în- 
tâiu şi mai pre urmă şi despre Racoţii, cumu-şi 
dzi-cea Timus că den Ţara Muntenească pen 
Ardealu să va întoarce, au biruit sfatul, numai să 
margă asupra lui Matei-vodă. Iară nu omul, ce 
Dumnedzău sfărâmă războaiele, precum dzice 
Scriptura. 

Zac. 28. Nu să cade să trecem poticala 
nemţilor de şaugăii ţărâi noastre, la munţi pre 
Oituzu, de care nemţi s-au pomenit că-i pornise 
Chimini lanăş den laşi înainte pen strâmtori de- 
a direptul. Şi apoi, amu în munţi, s-au îndemnat 
şavgăii de la Ocnă şi au ţinut calea pedestrimei 
aceiia a lui Racoţii şi cu sfatul a unuia den 



şavgăi, dacă să vor apropiia de nemţi, să cadză 
toţi la pământu, pănă va trece focul şireţilor, 
cum dau nemţii odată toţi. Aşea au făcut, 
cădzindu toţi la pământu. După ce s-au 
stâmpăratsâneţăle, pănă a găti al doilea diresu 
nemţii, au intrat şavgăii într-ânşii cu coase şi cu 
topoară, ce au ei lungi în coade şi-au peritcâţva 
nemţi acolea de dânşii, cât le-au căutat aceii 
pedestrime a lăsa şi puşcile în munţi şi de-abiia 
s-au dezbărat de şaugăi bulucurile acelealalte 
de nemţi. Pentru care fapte a şavgăilor, apoi 
Alexandru Costin, fiindu po-vaţă dată den laşi 
acelor nemţi, au şedzutu un anu încheiat în 
temniţă la Făgăraş, în obedzi. 

Zac. 29. Ştefan-vodă pănă în Trotuş au 
mărsu cu Chimini lanăş, iară den Trotuş, 
avându nedejde pre Matei-vodă de agiutormai 
de sârg şi trăgea şi boierii în Ţara Muntenească 
şi poate să hie că şi patima nemţilor de şavgăi 
făcea oarece sială, s-au despărţit de Chimini 
lanăş şi au luatTotruşul în gios pren Focşeani, 
în Ţara Muntenească. 

Zac. 30. Aicea în laşi, pănă la purcesul lui 
Vasilie-vodă în Ţara Muntenească, au perit 
Cotnarschii pisariul leşescu de credinţă a lui 
Vasilie-vodă, omu deplin la toate trebile, de 
Timus ginerile lui Vasilie-vodă, den hirea lui 
acea de tiran ce era şi de om sălbatecă şi fără 



nice o frică de Dumnedzău, scornindu pricină 
că ieste leah şi el opriia pre Vasilie-vodă să nu- 
şi dea fata după Timus. Deci, într-o dzi au trimis, 
poftindu-1 de la Vasilie-vodă, să-l trimaţă, că-i 
ieste de treabă. Negândindu Vasilie-vodă de 
una ca aceia, l-au trimis la dânsul, la Gălata 
mănăstirea şi acolea dacă au mărsu, au învăţat 
pre cazaci de ai săi cu săbiile gata. După 
voroava ce-au avut scornită cu dânsul, la ieşitul 
de la voroava lui, au dat cazacii, ce era gata de 
aceia faptă, cu săbiile într-insul şi l-au omorât cu 
mare tiranie, fără nice o milă. De care faptă a lui 
Timus, deaca au audzit Vasilie-vodă, numai nu 
să otrăviia de voie rea. Şi îmbla Timus cu aceia 
gându şi pre Toma vornicul si pre lordachie 
visternicul, tot dentr-aceia pricină, dzicându că 
aceşti doi cu Cotnarschii opriia pre Vasilie-vodă 
să nu dea pre doamna Roxandra după dânsul. 
Deci îmbla si ei cu dzilele amână si s-au cerşut 
de la Vasilie-vodă să-i lase să margă la ţară. Ce 
Vasilie-vodă nu-i lăsa şi au poroncit la ginere- 
său că mai bine mortu să hie, decât să hie 
boierii, carii are la inimă sa cu toată credinţa, la 
grije ca aceia. Sau cu ce inimă or veni ceialalţi 
boieri de la ţară la dânsul? Deci l-au mal mutat 
de la gândul lui. însă boierii aceşti doi tot cu 
fereală îmbla şi tot pre ascunsu noaptea pe la 
poarta despre casăle despre doamna veniia la 
Vasilie-vodă. De care toate suspina greu 
Vasilie-vodă şi-şi frângea mânule de ginere ca 



aceia. 



Zac. 31 . Au purces Vasilie-vodă den laşi în 
Ţara Muntenească cu al treilea rându asupra lui 
Matei-vodă domnul muntenescu. Şi întâi Timus 
cu tabăra căzăcească şi al doilea conac au 
stătut la Podul înaltu pre Bârlad şi acolea au 
făcut Timus oştilor Căzăceşti căutare şi le-au 
împărţit de la Vasilie-vodă lefe şi căpeteniilor şi 
oştenilor tuturora. Era de capete Căzăceşti cu 
aceia oaste polcovnici Bohun anume şi altul 
Nosaci, vestiţi şi vechi cazaci. Şi tot acolea, fără 
nice o vină, Timus, pentru un cu-vântu ce au 
dzis în sfat Bohun, au scos sabia Timus şi au 
lovit pre Bohun într-un umăr, de caTe rană în 
toată calea aceia Bohun au îmbiat cu mâna 
legată. Aceia om cu hirea de hiară sălbatecă 
era Timus! Nu cutedza nime un cuvântu, den 
polcovnici, să dzică, să îndireptedze lucrurile 
oştilor. Ce, dendată, pre purtatul trebilor, ce era 
den Timus, omu tânăr şi fără nice o socoteală, 
să cunoştea că nice la un folos nu vor ieşi 
lucrurile. 

Zac. 32. De acolea au purces ostile în gios şi 
amu Vasilie-vodă în frunte cu oastea de ţară şi 
să adaoge den dzi în dzi oastea de ţară de 
pretutindere şi pănă la marginile ţărâi s-au 
strânsu de toată oastea de ţară, ca 8.000 de 
oameni. 



Zac. 33. Matei-vodă, domnul muntenescu, 
luându veste de scosul lui Ştefan-vodă den 
Muldova de oşti Căzăceşti, trimisesă pre Diicul 
spătariul său, să strângă toată oastea de la 
marginile ţărâi sale, să hie la hotar între ţări de 
straje şi cu dânsul şi Ştefan Gheorghie-vodă, 
ciracul lui. Avea şi Ştefan-vodă ca 300 de 
oameni într-ales călăreţi şi câţva feciori de 
boieri tineri cu sine. Şi întâi strajea lor, pentru 
limbă ce trimisese, s-au ivitu în gura Berhe- 
ciului, mai sus de Tecuci, pre care o au gonit 
oamenii lui Vasilie-vodă câţva loc. Ce, sărindu 
târdzâu, le-au pierdut urma. 

Zac. 34. Venise apele Siretiului mare, pentru 
care au căutatu oştilor câteva dzile a face 
zăbavă, pănă a să face pod peste vase. Şi aşea 
trecându oastea, a doa dzi de la Şiret, au intrat 
pre la Focşeani în Ţara Muntenească şi îndată, 
fără nici o milă, au dat foc oraşului şi ori pre 
undeşi agiungea cazacii, fuma a bieţălor 
lăcuitori nevinovaţi lăcaşurile, odăile şi hrana. 

Zac. 35. Sta în tocmală cu ostile sale şi Diicul 
spătariul a lui Matei-vodă, nu departe de oraş, 
de Focşeani, la o vale căriia-i dzicu Milcovul cel 
Mare, cu altu nume Cucata. Acelui pârâu râpile 
pusesă despre ostile lui Vasilie-vodă şi oastea 
sa tocmisă de Ceielaltă parte, stol toată oastea 
într-un şireag tocmită, ca 9.000 de oameni, că şi 



de lefecii a lui Matei-vodă o samă era cu dânsul 
şi oastea de ţară, câtă are Ţara Muntenească 
de la Bucureşti, dincoace, pănă în margine, 
toată era acolea adunată şi acolea şi Gheorghie 
Ştefan-vodă cu vro 300 de muldoveni. Şi aşea 
în rându tocmită oastea muntenească aştepta 
pre Vasilie-vodă şi pre Timus. 

Zac. 36. întâi li s-au arătat Vasilie-vodă cu 
ostile sale şi au stătut frunte şi muldovenii, iară 
cazacii îşi tocmiia tabăra pe urmă. Şi atâta au 
stătut muntenii la război, cât au făcut oarece 
harţuri cu muldovenii peste pârâu, trecându 
muldovenii şi apoi trecându-i muntenii iar 
dencoace, aşea în dquă-trei rânduri, pănă au 
trimis Vasilie-vodă nemţi ce avea şi s-au supus 
pre supt maluri. Deci au luat călări mea 
muldovenilorsi malul dencolea. Iară cât au 
vădzut muntenii apropiiată tabăra cazacilor de 
pârâu, au purces în răzsipă, cine încotro i-au 
părutu. Gonit-an muldovenii şi o samă de 
călăreţi şi den cazaci, pănă la Râbnicu, iară n- 
au perit oşteni aşea mulţi den munteni, c-au luat 
devreme fuga. 

Zac. 37. După aceia răzsipă a oştilor 
munteneşti, care s-au făcut mai multu den 
prostiia Diicului spătariului au fostu, că nicişi 
trebuiia să aştepte el pănă într-atâta pe oastea 
ce era cu foc şi el numai cu călări mea, au 



purces Vasilie-vodă cu Timus spre Târgovişte, 
stricându şi ardzându ce le-şi sta înainte. Iară 
Matei-vodă, domnul muntenescu, lu-ându veste 
şi de răzsipă oştilor sale la margine şi că vine 
asupra lui întinsu Vasilie-vodă cu Timus, 
nemică cu aceia sminteală a oştilor dentâi nu s- 
au spăimântat, ce, strângându-şi oastea de ţară 
şi lefecii ce avea, au purces şi el den Târgovişte 
şi ş-au ales Ion foarte bun de dânsul, la o 
poiană între Ialomiţa apă curatoare şi între un 
pârâu foarte tinos şi de trecătoare rău, la un sat 
anume Hinta. Şi acolea au stătut cu mare inimă, 
nu aşe oştilor sale, cum elu singur, aşteptându 
pre Vasilie-vodă. Trimisesă Matei-vodă şi altă 
samă de oameni, siimeni şi lefecii o samă, 
Diicului spătariului la margine într-agiutor. Ce, 
dacă s-au tâmpinat cu veste că s-au răssipit 
oastea aceia cu Diicul spătariul, au purces 
oastea aceia înapoi şi i-au agiunsu la Teleajina 
fruntea oştii lui Vasilie-vodă. Au stătut muntenii 
călări la vadu, pentru să să mai depărtedze 
pedestrimea. 

Zac. 38. Părut-au şi lui Vasilie-vodă şi lui 
Timus că va hi acolea Matei-vodă sângur cu 
toată oastea', la Teleajina. Apoi dacă s-au 
vădzut că ieste oaste puţină, au dat oştenii lui 
Vasilie-vodă pre trei locuri preste apă şi n-au 
stătut muntenii, ce s-au dat înapoi. Iară gonaşii 
îndată au agiunsu şi pe siimeni şi aceia dându- 



să înapoi, s-au apărat pen nişte dumbrăvi, ce 
sântu acolea. Şi dându ştire lui Vasilie-vodă de 
săimenii aceia, au purces şi sângur Timus cu o 
samă de oaste călare căzăcească, lăsându 
tabăra pre urmă cu Vasilie-vodă. Şi dacă au 
agiunsu Timus au descălecat pre cazaci gios, la 
năvală, asupra săimenilor. Ce, tot au mărsu, 
apărându-să foarte tare den focu siimenii, pănă 
au intrat într-altă pădure, ce era lunca Praovii şi 
nu le-au stricat nemică cazacii păn în noapte, 
bătându-se den foc, fără ce au picat şi den 
săimeni şi den cazaci. Din cazaci au perit şi doi 
sotnici atuncea. 

Zac. 39. Vesel Matei-vodă că i-au hălăduit 
siimenii şi c-au putut răspunde focului cazacilor, 
luându mare inema şi nedejde dentr-aceia 
tâmpinare siime-nilor cu cazacii. Iară Timus, 
după aceia goană, n-au vrut să să întoarcă la 
oaste, pre care au apucatu-o noaptea, cât au 
trecut apa Teleajinii, ce au rămas cu masul la 
unu satu, anume Cocoreştii la nişte case 
boiereşti. Aflându casele pline de toate 
bucatele, singur au pus de au dat focu caselor, 
dacă s-au sculat de la masă ameţit de vin. 

Zac. 40. A dooa dzi, oastea trudită den cale 
şi obosită tabăra, necercându ce locu este 
înainte, unde şi cum stă şi în ce loc nepriietini şi 
cum departe, de-abiia de'au îngăduit vro două, 



trei ceasuri, au şi dzis trâmbiţile de purcesul 
oştilor. Multu au stătut Vasilie-vodă, sfătuindu-1 
să rămâie aceia dzi, să răsufle oastea, să să 
strângă bine toată şi să să cerce locurile şi pe 
al tu loc, nu pe acolea, pre.unde anume alesesă' 
Matei-vodă, să-i hie îndemână a sta împrotiva. 
Ce, cui să dzicea aceste, sau cu cine să 
sfătuiia? Cu unu omu în hirea hierălor. 
Polcovnicii carii era, unul un cuvântu nu 
cutedza să dzică, că numai pentru un cuvântu, 
cu sabiia zmultă da ca-n-tr-un dulău într-ânsul. 
Şi Bohun polcovnicul cu mâna legată de rană 
cu sabie, făcută de dânsul, îmbla ca fără sine. 

Zac. 41 . Aicea caotă aceasta izbândă den ce 
şi cum s-au prilejitu lui Matei-vodă şi ca aceia 
izbândă, care nu să va hi prilejit alta ca aceia în 
toată viaţa lui, câte au avut den războaie în 
dzilele sale. Că cine ari putea să creadză în 
socoteală, să să înfrângă oastea căzăcească cu 
tabără, de oaste cum ieste oastea 
muntenească? Nu să defăima, ce, ori 
pedestraşul, ori călăreţul vei socoti, nu vei afla 
să hie de potrivă sinetaşului căzăcescu. Ce vei 
dzice: „Fost-au acolea sirbi, unguri, Ieşi, nu 
numai munteni". Aşea ieste, Ieşi au fostu putini. 
Ce ari hi făcutei numai, de ar fi fostu tocmală în 
oastea căzăcească pre obiceiul lor ? Iară pre 
unguri şi pre sirbi nu-i aleg den munteni, nici 
sântu siimenii, sârbii sau ungurii atocrna cu 



focul cazacilor, cum nice darabantul 
muntenescu. Eu, ce ieste partea mea, toată 
izbândă aceasta a lui Matei-vodă de la Hinta 
(alegându deosebi voia şi orânduiala lui 
Dumnedzău, numai pre socoteala omenească 
grăindu) ieste den nebuniia lui Timus întâiu şi 
den bărbăţiia şi a lui Matei-vodă al doilea, însă 
den nebuniia 'lui Timus cu câtva mai multu, că 
socotindu vitejiia lui Matei-vodă de atuncea, 
cum îmbla pe denaintea oştilor sale, 
îmbărbătându în frunte, să să hie apropiiat toată 
oastea căzăcească cu tabăra legată, nu rumtă, 
cum au rumtu-o Timus în trei părţi să să hie lipit, 
să înceapă a da la tenchiu, nice ar hi scăpat 
Matei-vodă fără primejdi-ia sau morţii, sau ranei 
mai grelei, de cum i s-au prilejittot atuncea, nice 
săimenii ar hi ţinut multu împotriva focului lor. 
Ce toată pricina au fostu izbândii aceia 
nebuniia lui Timus, care nice voroviia cu nime, 
nici întreba de polcovnicii săi sau de cineva. 
Oastea obosită cu atâta cale totîntr-aceia dzi, 
cu tabăra rumtă în trei părţi, precum ieste marşul 
şi tocmala în războiu, socoteşte. 

Zac. 42. Ce, dacă au vădzut Vasilie-vodă că 
cu sfatul nu foloseşte nemică, au suspinat şi 
lăsinclu în voia lui Timuşu toate, au purces cu 
oastea sa iară în frunte şi pre urmă Timus cu 
tabăra, scârş-cându în dinţi, cum că să laudă 
moldovenii că ei au făcut izbândă de la 



Focşeani şi de la Telejina. Mergea oastea, ales 
tabăra cazacilor, cu greu pen locuri strimte şi 
tinoase şi pre pârâul Hintei numai un podeţ. Şi 
întâiu, deaca au trecut oastea lui Vasilie-vodă 
podeţul în poiană, au luat aripa în-a-stânga şi s- 
au pus şirag în rându împrotiva aripii a lui Matei- 
vodă cei direpte. Iară în direaptă şi singur 
mijlocul au lăsat Vasilie-vodă taberei Căzăceşti, 
împrotiva mijlocului şi aripii ceii den-a-stânga a 
lui Matei-vodă. însă tabăra căzăcească, dacă 
au venit pănă la un loc, au stătut şi n-au vrut 
Timus să o aducă în rându, alăturea cu oastea 
moldovenească, dzicându: „Lasă, vitejii, 
moldovenii or bate ei pre munteni şi singuri, fără 
de noi!" (Aicea caută că agiungea aceasta una 
nebunie la întreagă sminteală.) 

Zac. 43. Iară Matei-vodă în tocmală sta într- 
acesta chip: aruncasă un şanţu penpregiurul 
taberii sale, den apa lalomiţii den sus, pănă în 
apa den gios şi au scos oastea denafară de 
acel şanţu. Den-a-di-reapta au pus curtea, ce să 
dzice la dânşii roşiii , şi altă oaste de ţară şi au 
pus o samă de pedestrime, siimeni. Şi aceia 
aripă era împotriva muldovenilor. Iară el singur 
au stătut în mijloc cu livinţii şi cu dărăbanţii şi cu 
o samă de săi meni, cu pusei tocmite pentre 
pedestrime. Iară în-na-stânga, ce să prinde 
împotriva cazacilor, au pus leşii lefecii şi unguri. 
Şi aşea, cu oastea scoasă den şanţuri, nu 



departe, au stătut şi au aşteptată pre cazaci şi 
oastea Moldovei. 

Zac. 44. Câteva ceasuri au stătut ostile 
rnuldove-neşti, aşteptându să să apropie tabăra 
căzăcească şi trimiţându râridu după rându 
Vasilie-vodă la Timus, să să apropie tabăra, n- 
au vrut, ce au răspunsu: „Să înceapă dumialor 
războiul, că oi veni şi eu". N-au avut ce face 
Vasilie-vodă, au mai clătit cu toată oastea şi au 
început muldovenii harţul cu muntenii. Da 
săimenii lui Matei-vodă în muldoveni cu foc, ce 
şi Vasilie-vodă o sută de nemţi foarte buni ce 
avea au trimis să sprijenească călărimea 
Moldovei. Au stătutu nemţii împotriva focului 
săimenilorşi pre obiceaiul său, cum slobodu o 
dată focul, s-au îndemnat mai multu de 
giumătate oastea Muldovei şi au făcut aceia 
năvală cu steaguri asupra muntenilor, cât toată 
curtea, ce să chiamă la dânşii roşii, au dat dos 
şi amu unii şi peste lalomiţe didese, 
nesocotindu vadul. Pănă în corturile muntenilor 
au mărsu moldovenii cu aceia năvală şi nime 
nu poate să dzică că nu era aceia năvală a 
mare viteji. Şi să hie fostu şi tabăra cazacilor 
odată, alăturea, cu focul asupra mijlocului şi 
aripii cei den-a-stânga a lui Matei-vodă, s-ar hi 
ales lucrul. Ce, neavându Matei-vodă la mijloc, 
unde era el, nici o treabă şi aripa lui Ceielaltă, 
s-au mutat singur cu capul său în aripa den-a- 



direapta, unde era înfrântă de moldoveni oastea 
lui şi au datîndărăptu călărimea Muldovei, 
întorcându toate puşcile în muldoveni şi toată 
pedestrimea. Şi amu viindu mai des focul, s-au 
dat moldovenii încet iară înapoi şi într-aceia 
desime a focului picându câţva den muldoveni, 
au peritşi căpitanul de nemţi a lui Vasilie-vodă, 
om oştean direptu, de neamul său leah. Puşcile 
nepăfă-site da în muldoveni. 

Zac. 45. Şi aşea puindu Matei-vodă războiul 
iară la loc la aripa sa den-a-diriapta, Timus, cu 
nebuniia sa, au rupt numai o samă de 
pedestrime căzăcească cu o samă de pusei, 
fără tabără, fără altă tărie şi i-au apropiiatde 
mijlocul oştii munteneşti, unde venise iară la loc 
Matei-vodă şi sta îndemnându oastea sa asupra 
cazacilor, însă era atâta loc încă, cât de-abiia să 
agiungea cu glonţurile unii pre alalţi şi lucra 
puşcile de îmbe părţile. Cazacii pre-ncet tot să 
apropiia de oastea muntenească pre furiş, că 
este locul foarte spinosu acela şi cându da 
puşcile lui Matei-vodă într-ânşii, toţi cădea la 
pământu. Iară aripa den-a-stânga a lui Matei- 
vodă, unde era şi Ieşi i , sta plecată pre cai 
neclătiţi, deprinşi Ieşi i şi ştiutori hirii Căzăceşti. 
Vădzându-i fără tabără, pedestrime goală, 
singură în câmpu, aştepta cu inimă să să mai 
apropiie cazacii. Timus sta cu tabăra înapoi, 
des-părţidu-o în duă părţi, fără nici o socoteală, 



pănă s-au scornit chiotul între cazacii cei den 
frunte si şi-au slobodzit focul. Den care foc au 
nemeritşi pre Matei-vodă un glonţu de sineţu 
aproape de închietura genunchiului şi l-au 
priceput îndată un paicu şi au năvălit la scara lui 
Matei-vodă, să nu cumva cadză. L-au gonit pre 
paicul de la sine cu sudalmă Matei-vodă şi 
nearătându-să nemică de rană, au îndemnat 
oastea sa, ca un deplin oştean. Şi atuncea au 
sărit Ieşi i diraptu asupra pedestrimei Căzăceşti 
şi îndată au înliatcu săbiile într-ânşii şi într-un 
ceasu statură câteva trupuri de cazaci şi răniţi 
foarte mulţi, că i-au călcatu călăreţii păn 
aproape de tabără. Şi după aceasta a doa 
îndereptătură a oştilor a lui Vasilie-vodă, ales a 
cazacilor, în carii era toată nedejdea şi ochii & 
tuturor, au cădzut tuturora inimile gios, cât nime 
n-avea nedejde de izbândă, ce mâhniţi toţi şi 
înspăimaţi. Nebunul Timus ce să facă nu Ştiia, 
făr de nici o tocmală şi nice o rânduială. Striga 
cazacii: „Dziceţi-ne, în vro parte ori să mergem, 
ori să ne aruncămu şanţuri pre obiceiul nostru". 
Nu era amu nici sfat, nici orânduiala. Şi totodată 
cu aceste să scornisă un vivor den sus cu 
ploaie direptu în faţa oştii lui Vasilie-vodă şi ca 
acee furtună, cu sunetul copacilor şi cu ploaie 
răpede, cât să părea că este anume urgiia lui 
Dumnedzău orânduită asupra ceştiia oşti, câtă 
era despre Vasilie-vodă. Şi Matei-vodă cu tunuri 
adăogea groaza oştii şi sămeţi amu oştenii lui. 



Deci întâi aripa oştii noastre, Moldovei, au 
purces în răzsipă. Vasilie-vodă, vădzindu a 
vedere răzsipă oştii sale, s-au mutatu cătră 
tabăra căzăcească, la Timus, carele încă 
căzniia cu tabăra, întâiu ce o rumpsese. să o 
împreune la loc. Pe o ploaie şi furtună ca aceia 
nici de un sporiu nu era, ce, câţi au putut a să 
încălăra cazaci, s-au încălărat şi au plecat şi 
Timus cu Vasilie-vodă fuga, lăsându toată 
tabăra şi bieţii pedestraşi la perire. 

Zac. 46. Perit-au în cestu războiţi oameni 
însemnaţi den boierii Muldovei, Bucium 
stolnicul den tun lovit şi Hristodul cămănariul şi 
den slujitori puţini, den pedestrimea 
căzăcească câţva den ceia ce au fostu în frunte, 
precum s-au scris, den nemţii a lui Vasilie-vodă 
în giumătate. Vii mulţi şi den oşteni de ţară şi 
den cazaci au cădzutpre mâna lui Matei-vodă. 
Iară şi den munteni nu fără scădere în oameni 
au fostu si mai vârtos primejdiia lui Matei-vodă, 
cu rana ce i s-au prilejit, den care, cu adevărat 
şi bătrân au fostu, iarn cât ar hi mai putut trăi, 
rana aceia i-au scurtatu rămăşiţa dzilelor, că 
pănă la anul, netămăduit de aceia rană, au 
murit. Că să nu hie fostu rănit, de-abiia cineva 
de ar hi putut scăpa, den muldoveni şi cazaci, 
unde întrasă şi cu ce tocmală. 

Zac. 47. Aşea fârşindu şi acesta război 



Vasilie-vodă cu Matei-vodă, pe urma si nărocul 
celoralalte războaie ce au avut mainte, au luat 
cu Timus câmpii pre la Grădişte, trecându 
Siretiul la Vădeni, au venit la laşi, la scaunul 
său, cu mare mâhniciune tuturor lucrurilor sale. 

Zac. 48. Nime nu s-au gândit pentru 
pedestrimea căzăcească să iasă cineva viu den 
câţi rămăsese după fuga oştii ceii călări. De 
mirat hirea cazacilor la nevoie. După ce li-au 
fugit toate capetele şi hatmanul lor, ei în de sine 
în loc au rădicat capu şi au legat tabăra şi s-au 
apărat pănă în noapte şi apoi noaptea în tabără 
au făcut focuri de carăle lor şi de spini, iară 
singuri au purces cu tocmală, fără tabără, numai 
pedestri şi au ieşit toţi păn într-unui, fără nici o 
dodeială, aicea în ţară. 



Capulu alu noosprădzecele 



Âncep. 1 . Aicea în laşi, Timus odihnindu 
după ospăţul de la Matei-vodă dzece dzile, au 
purces spre ţara sa, iară Vasilie-vodă iară s-au 
aşedzatîn scaun, că la Poartă îi sta domniia 
nestricată, însă, nu înde-lungu în pace.'că 
cerându Ştefan-vodă de la Matei-vodă agiutoriu, 
să margă în ţâră, i-au dat 400 de săi-meni şi den 
dărăbanţii săi cine au vrut de bunăvoie în leafa 
lui Ştefan-vodă şi din livinţi o samă. 'Şi au în- 
tratu iară Ştefan-vodă în ţara cu acel agiutoriu 
de la Matei-vodă pre la Focşeani şi s-au 
aşădzatu la Răcă-ciuni, la un sat al său, 
deodată, aşteptându şi altu agiutoriu şi de la 
Racoţii cneadzul Ardealului. 

Zac. 2. Cu anevoie să tocmăscu doi domni 
într-o ţară! Aşea Vasilie-vodă, pănă a nu să mai 
îngloti şi a să întări partea lui Ştefan-vodă, au 
ales 800 de oşteni într-ales, orheieni şi 
lăpuşneni şi i-au trimis asupra lui Ştefan-vodă, 
cu nepotu-său, Ştefan paharnicul, şi den sate 
boiereşti câtăva samă de oameni, carii ţinusă 
calea lui Ştefan-vodă la fuga de la Popricani şi 
omorâsă ţăranii aceia şi pre Morea-nul 
hatmanul lui Stefan-vodă. 



Zac. 3. Strajea lui Ştefan-vodă era la Bacău, 



400 de oameni călări şi vro... săimeni şi amu 
era câţva den boieri şi feciori de boieri adunaţi 
la Ştefan-vodă: Andronic sărdariul, Darie 
spătariul, Antiphie-aga si alţi boieri de mainte cu 
dânsul. Şi cu strajea lui Ştefan-vodă din boieri 
au fostu Mogllde paharnicul şi Sturdzea 
visternicul. Dacă au simţit venirea lui Ştefăniţă 
paharnicul asupra sa cu ostile lui Vasilie-vodă, 
s-au dat la o râpă ce ieste aproape de sat de 
Faraoni anume Valea Saca, şi s-au tocmit 
acolea stol pre un piscu, alăturându lângă sine 
şi dărăbanţii ce era munteni. Şi cum veniia 
întinsu' orheienii îa dânşii împiedecaţi cu 
trecătoarea râpii aceiia ce s-au pomenit, nu 
trecuţi bine toţi, au sărit călăreţii lui Ştefan-vodă 
şi înloc i-au înfrântu pre orheieni. Au plecatu 
fuga si Ştefăniţă paharnicul şi Hânceştii şi i-au 
gonit strajea aceia a lui Ştefan-vodă, pănă i-au 
trecut fără vad apa Bistriţii. Pre alţii, carii au luat 
drumul spre (Roma.n, i-au gonit pănă în Roman. 
Şi i-au cuprinsu şi ţărănimea aceia pre care 
Ştefan-vodă i-au omorât, iară altora le-au tăiat 
urechile. 

Zac. 4. După aceia izbândă, strajea lui 
Ştefan-vodă s-au mutat la Săboani, mai sus de 
Roman, iară Ştefan-vodă de la Răcăciuni s-au 
mutat la Bacău, adăogându-i den dzi în dzi 
oameni de Ţară de Sus toată şi den gioseni 
mulţi. Şi acolea i-au venit şi agiutoriul şi de la 



Racoţii cneadzul Ardealului, 1 .000 de oameni 
cu Boroş lanoş. 

Zac. 5. Vasilie-vodă vădzindu-să iară la 
cumpănă grea şi ţara îndoită cu urâciune spre 
dânsul şi doamna sa la Suceavă cu toată inema 
ce avea, cetatea Hotinului era ieşită de suptu 
ascultarea lui, că era închisă cetatea şi tot să 
ţinea pre numele lui Ştefan-vodă, unde era să 
mai năzuiască nu avea, cazacii amu înfruntaţi şi 
ruşinaţi cu Timus în Ţara Muntenească şi doi 
nepriietini tari pre acele vremi, şi Racoţii şi 
Matei-vodă, să mira ce va face. Iară tot nelăsân- 
du-să, scrie slujitori şi au tras şi orheienii şi 
lăpuşneDii la sine şi au răpedzit şi la cazaci, şi-i 
lăsase Timus 200 de cazaci cu Hluh 
polcovnicul. Au făcut şi el de toată oastea vro 
4.000 de oameni şi au ieşitu dentâiu la Movile 
pre Bahluiu. Apoi, dacă au lovit şi al doilea 
rându strajea lui, ce era cu Grigorie paharnicul, 
iară strajea lui Ştefan-vodă au purces spre 
Târgul Frumos şi acolea, dencoace de Târgul 
Frumos, la Sirca, s-au tumpinatcu Ştefan-vodă. 

Zac. 6. Acest războiţi cum au fostu şi cum s- 
au prilejit, nici unii părţi nefăţărindu, că nemică 
nu strică credinţa aşe celora ce scriu 
letopiseţele ca făţăriia, cându veghe voia unuie 
şi coboară lucrul cu hula altuia, noi, macara că 
am hi datori cu pomenire lăudată mai multu lui 



Ştefan-vodă, de la carele multă milă am avut, 
decât lui Vasilie-vodă, de la carele multă urgiie 
părinţii noştri au petrecut, iară dreptatea 
socotindu, nu poci scrie într-altu chip. 

Zac. 7. Deci, den hărnicia domnilor, departe 
mai în frunte a lui Vasilie-vodă, că s-au aflata 
pururea în fruntea oştii sale, singur învăţându, 
mutându steagurile şi îndemnându, iară Ştefan- 
vodă în oastea sa de faţă n-au fostu, ce au stătut 
departe de la oaste înapoi. Iară numărul oştii şi 
hirea şi acelea tot era mai tare Vasilie-vodă şi 
mai mulţi oşteni la Vasilie-vodă şi mai buni 
călăreţi, însă toţi îndoiţi şi hirea neamului 
lacomă la înnoituri. La Ştefan-vodă era 1 .000 de 
unguri călări, pre atâtea era si moldoveni şi era 
500 de pedestraşi munteni şi altă strânsoare. 
Iară la Vasilie-vodă 3.000 de călări, 400 de 
cazaci, 200 de săimeni cu darabani. Ce, a 
vedere au fostu voia lui Dumnedzău spre 
stângerea casii lui. 

Zac. 8. Tocmise oastea sa Vasilie-vodă 
cuprin-dzindu drumul carele vine de la Târgul 
Frumos preste Sirca. însă Borăş lanoş, 
oblicindu că pe la pod este loc râpos, au lăsat 
drumul şi au purces în sus pre costişe, alăture 
cu pârâul. Vasilie-vodă încă au purces în sus 
pre culme împotriva lor şi au stătut aşteptându 
războiul. Den oastea a lui Vasilie-vodă au ieşit 



harţul, iară Borăş lanoş den oastea sa n-au 
lăsat, ce s-au arătat mai îndrăzneţii cu oastea 
lui Ştefan-vodă, decât Vasilie-vodă, că au trecut 
pârâul. 

Şi lui Vasilie-vodă s-au cădzut, nu harţul, ce 
cu toată oastea să margă asupra, încet, cu 
tocmală, alăturea cu pedestrimea. Ce, 
aşteptând Vasilie-vodă den loc neclătit, ceialalţi 
încă stătuse şi deprinşi cu izbânde amu în 
câteva rânduri ei, au sărit întâi muldovenii în 
frunte şi ungurii după dânşii. De aceia săritură a 
oştenilor a lui Ştefan-vodă, cum s-au dat harţul 
lui Vasilie-vodă înapoi, cum ieste dedina 
harţului, cum au plecat şi steagurile lui Vasilie- 
vodă fuga, fără nici o nevoie, care încotro, au 
stătut cu ochii, oilor, nu oştenilor sămănătoare 
oaste. Bieţii pedestraşi n-au apucat nici focul 
să-l sloboadze deplin, ce îndată, într-o clipală, 
cum s-ari dzice, ochiului, s-au înşirat steagurile 
a lui Vasilie-vodă pre Bahlui în gios cu fuga. 
Iară pedestrimea au luat pre Bahluieţu la 
Cârlegătură. Şi cazacii, cu puţină scăderea sa, 
iară au hălăduit pe la branişte şi s-au năzuit la 
Nistru. Singur Vasilie-vodă, va-dzându răzsipă 
oştii sale, au purces şi el deodată foarte cu 
puţini lângă sine. Apoi s-au strânsu pe lângă 
dânsul den capete slujitorilor şi den Hânceşti 
unii şi l-au luat între sine, apărându-1 cu mare 
lauda sa şi veste şi pomenire cinsteşă. La 



vreme ca aceia să stai la nevoia domnului, cu 
cinste vecinică hie-căruia ieste. 

Zac. 9. Gonit-au gonaşii pre Vasilie-vodă 
pănă aproape de Prut şi l-au tot apărat carii era 
pe lângă dânsul, precum s-a pomenit. Şi trupuri 
aşea multe n-au cădzut; den oameni mai 
însemnaţi: Nechita vamăşul şi Isarcluceriul. Şi 
l-au prinsu viu şi pre Gheorghie hatmanul, 
fratele lui Vasilie-vodă, cădzut cu calul la 
coborâş. 

Zac. 10. Vasilie-vodă, după acesta războiu, 
au trecut Nistrul la Raşcov şi acolea petrecând 
câteva dzile s-au mutatu la Volodijin, un oraş 
căzăcescu si de acolea au trimis pre Tordachie 
visternicul sol la Hmilu hatmanul, la cuscru-său. 
Iară Ştefan-vodă, lăsindu laşii, numai ce au 
venit pănă la pod şi de acolea orânduindu la 
scaunul laşilor caimacami, singur au purces cu 
ostile sale la Suceavă, unde era casa lui 
Vasilie-vodă şi inema toată închisă în cetatea 
Sucevei, cu Toma vornicul den boieri, avându 
80 de săimeni şi puşcari de loc şi nemţi 60 
lefecii în cetate. 

Zac. 1 1 . Ştefan-vodă clacă au sosit la 
Suceavă au descălecat la un satu aproape, 
anume Şcheia, în casele lui Toderaşco 
logofătul. Iară înpregiurul cetăţii s-au îngropat 
săimenii săi şi o samă de unguri ş-au adus 



puşcile şi de la Hotin şi de la laşi şi au începută 
bate cetatea, ce nu-i strica nemică. 

Zac. 12. Să adăogea ţara de pretutindirea la 
domnu de iznoavă nou, iar şi Vasilie-vodă, 
unde era, nu dormiia. Ce, orice nevoinţa pune 
omul, sorocul lui Dumnedzău, amu orânduit 
aşea, a-l clăti nu poate nime. 

Zac. 13. Preste scurte dzile sosi veste cum 
Timus iară cu 9.000 de oameni întră pre la 
Soroca în iară şi amu lovisă oamenii lui Vasilie- 
vodă şi pre Gru-madze căpitanul, carele era în 
câmpii Sorocii cu straje. Şi ştiia Ştefan-vodă că 
nu s-a lăsa cu atâta Vasilie-A A odă asupra lui, 
ce agiunsese şi el la Racoţii, cneadzul 
Ardealului şi la Cazimir, craiul leşescu, cărora 
amândurora era urât Vasilie-vodă pentru 
legătura cu cazacii. Deci, de la Racoţii îndată i- 
au orânduit cu Petchi Iştioan, cu toţi săcuii, ca 
pe 4.000 de oameni, iară craiul leşescu cu 
polcovnicii ce avea la Cameniţă, anume 
Condraţchii cu 1.000 de Ieşi călări, i-au trimis 
porunca aceasta, de ari veni vro oaste asupra 
Moldovei căzăcească, să nevoiască CLI toată 
osirdiia, adunmdu-sa cu moldovenii, să-i 
smintească, care lucru apoi aşea au fostu. 

Zac. 14. Dacă au simţit Ştefan-vodă oastea 
căzăcească apropiiată amu cătră Prut şi au 



oblicit că tătari nu sântu, nu spre Roman, ce 
spre Cotnari au purces, ştiindu că soseşte şi 
Petchi Iştioan cu oastea ungurească. Vrea să 
ţiie calea cazacilor la loc largu, undeva pre Jijie. 
Şi la Cotnariu s-au împreunat cu ungurii şi au 
purces spre Ştefăneşti, aşteptându şi pre Ieşi. 
Ce, mai zăbovindu leşii, n-au îndreznit ungurii a 
să tâmpina cu cazacii. 'Şi aşea cazacii au trecut 
codrul pre la Cucoreni, la Suceavă. Iară Ştefan- 
vodă au rămas pre şleahul lor despre Prut şi a 
triia dzi au sosit şi Condraţchii cu 1 .000 de Ieşi. 

Zac. 1 5. Timus, cum au sosit la cetate, de a 
doa dzi s-au desfrânat la jacurile mănăstirilor şi 
întâi asupra Dragomirnei mănăstirii cu pusei au 
'mărsu şi au bătut mănăstirea. Şi dacă i s-au 
închinat, toate odoarăle, veşmintele în jacu au 
dat şi câţi bieţi neguţitori era închişi acolea şi 
mulţi den boieri, ruşinându cazacii fămei şi fete 
şi nu 'ca creştinii, ce mai multu decât paginii s- 
au purtat cu 'aceia mănăstire. Şi să hie mai avut 
vreme cevaşi Timus, nici o mănăstire n-ar hi 
hălăduit neprădată odoacă. 

Zac. 16. Ostile într-agiutoriu venite lui Ştefan- 
vodă, şi leşăşti şi Ungureşti, după ce s-au 
adunatu la un loc, au mărsu îndată leşii în 
frunte. Şi dacă au trecut toate ostile codru, au 
stătut pre 'Siretiu şi acolea, la unu sat anume 
Grigoreştii au făcut sfat împreună, Ştefan-vodă 



cu Petchii Iştioan ser-dariul lui Racoţii şi cu 
Condraţchii polcovnicul craiului lesăscu. 

Zac. 17. Sfatul alege den loc câtă osebire 
este între omu şi omu. întâi u Ştefan-vodă au 
poftit pre Condraţchii să priimască această 
cinste de cătră dânşii, cum i-ar părea.cu ce 
tocmală si cu ce socoteală şi cu ce rindu s-ari 
cădea să margă cu toţii asupra acelui nepriietin, 
să fie toate pre sfatul lui şi pre socoteala, ca 
uuui vestitu slujitoriu şi ştiutoriu obiciaiul şi hirei 
acelui feliu de oaste a cazacilor. Au mulţemit 
Condraţchii de aceia cinste, carele îl tâmpină'de 
la Ştefan-vodă şi întâi aceste cuvente au dzis 
cătră Ştefan-vodă şi cătră Petchi Iştioan: Eu, 
carile scriu acestea, m-am prilejitu la acestu 
tălmă-citu şi la alte, mai pre urmă. 

Zac. 18. „âmpăraţii între împăraţi, craii între 
crai, domnii între domni, boierii între boieri, 
slugile între slugi au osebire unii decât alţii cu 
scaune mai sus şi slugile între sine unii decât 
alţii cu cinstea să osebăscu. Graiul, stăpânul 
mieu, cu scaunul său, macara că ieste mai sus 
decât luminatul cneadzul de Ardealu, iară 
dumnealui Petchii Iştioan este la mai mare 
cinste la stăpânul său. Eu la stăpânul mieu 
sântu mai de gios; dumisale să va cădea să ia 
cârma asupra dumisale si noi, după porunca 
dumisale, omu face." 



Zac. 19. Acestea dacă am spus cătră Ştefan- 
vodă şi cătră Petchii Iştioan, au răspunsă 
Petchii Iştioan, cum, macara că 'este la stăpânul 
său serdar, va şi pofteşte să hie toate pre sfatul 
lui Gondraţchii, ca unuia' carele amu atâtea 
războaie au avut cu cazacii şi ştie rândul şi 
hirea lor. Dacă au înţelesu răspunsul (cum ar hi 
ştiut că nu or face ei aşea amândoi, cum va 
sfătui el), au dzis: „De vreme ce mă aleg măriile- 
sale să să facă pre sfatul şi pre socoteala mea, 
pof-tescu dară pre dumnealor să înţeleagă hirea 
aceştii feliu de oşti, cum ieste şi ce sântu 
cazacii si în ce loc sintu, unde sintu acmu". 

Zac. 20. „Oastea căzăcească dacă apucă să 
să îngroape, să arunce şanţuri pregiur sine, nu 
la ce loc, supt cetate ca aceasta, ce hie la ce 
pârâu, nedobândită este. Acmu vedem că încă 
şanţuri n-au, nici bine cred de numele nostru, că 
sintu şi Ieşi aice. Pănă mâine, de or şi oblici, tot 
nu or crede. Gap cine le ieste, este şi tânăr şi 
nebun. Trebuieşte, de voim să ne mântuim într- 
un ceas de acestu nepriietin, pre lângă voia lui 
Dumnedzău, însă să facem asea: 

Zac. 21. Oastea den loc de aicea, câtva 
trece pârâul, îndată să să tocmască stoluri, să-şi 
ţie cineşi, bulucul, rândul, care după care va 
merge şi-şi va ţine locul. Noi, Ieşi i , om ţine 
fruntea, după noi ostile mării-sale cneadzului de 



Ardeal, după ostile ungureşti, măriia-sa Ştefan- 
vodă cu oastea sa, că hie cându capetele şi mai 
pre urmă să hie să cade. Ieste, cum înţăleg, de 
aicea o dumbravă de ţine câţva. Deci, pănă om 
trece dumbrava, va merge încet oastea, iară 
cum om trece şi or ieşi la vedere ostile, nemică 
neoprindu-se, să purceadă rându după rându în 
treapădul calului cel mare. Că să hie grije de 
vreo oaste în câmpu, să ne stea înainte, aceia 
grije nu ieste. Ce, cum ne vor vedea, de altă nu 
s-or apuca, ce îndată de şanţuri să facă. Să 
facem dară cu toţii năvală, pănă n-au şanţuri şi 
la grabă aşea de sirgu, nici sineţele nu să 
slobod toate. Iară cetatea că ce va da cu pusei 
ori cu sacaluşe, acelea puţină pagubă fac în 
oaste, ales care mişcă şi la un loc nu stă. Nu 
toate câte să slobod glonţurile nemerescu, mai 
largu ieste pe de laturi decât omul. La noi este o 
poveste, că cine piere de glontu de tun, tot era 
de fulger să moară. Mică ţintă este omul cu 
sabie zmultă şi mai lesne streleţului a nemeri o 
vrabie, decât pe un om călare cu arme. Graba 
pierde, adevărat, de multe ori, iară de multe ori 
izbândeşte. Aicea anume graba trebuieşte, cu 
dânsa să ne mântuim de acestu fel de 
nepriietin, că intr-altu chip, de nu om nevoi să-i 
spargernu până nu să întărescu cu şanţuri, nice 
noi, câţi sintemu, nice de ar veni singur craiul, 
stăpânul mieu şi înăriia-sa cneadzul de Ardeal, 
nemică nu le vom face. La ce zăbavă va veni 



apoi lucrul, să să socotească şi noi aicea fără 
cară, fără hrană, ţărâi aceştiia va aduce zăbava 
noastră cu acestu nepriietin mare scădere." 

Zac. 22. Acestea sfătuia Condraţchii, care 
toate priimindu şi Ştefan-vodă şi Petchii Istiuan, 
s-au slobodzit sfatul şi a dooa dzi dez-de- 
noapte, cum au trecut Siretiul în vad oastea, au 
purces deodată, pe cum să alesesă la sfatul de 
cu sară. Iară numai deodată s-au ţinut ungurii 
de aceia socoteală, pănă au trecut dumbrava. 
Iară cât au trecut dumbrava, Ieşi i îndată au 
purces în bici spre cetate pre la luc-şeni, iară 
ungurii, cât au ieşit din dumbravă la vedere şi 
au zărit hărăţii! cazacilor tâmpinat cu fruntea 
Ieşi lor, că avea Timus cu sine şi 200 de tătari, în 
loc au stătut Petchii Iştuan şi Ştefan-vodă. Leşii 
cum s-au tâmpinat cu tătarâi şi cu cazacii călări, 
îndată i-au împinsu şi au statut în tocmală pre 
culme asupra taberii Căzăceşti, aşteptându pre 
oastea ungurească şi pre Ştefan-vodă cu 
oastea de ţară, totdeauna trimiţându rând după 
rând, să vie mai curundu, ce n-avea cui dzice. 
Au aşteptatu Condraţchii de doaî ceasuri 
aproape, să vie ungurii, ce, dacă au vădzut că 
nu foloseşte, au suduit în gura mare pe Petchii 
Iştuan serdariul lui Racoţii şi pre Ştefan-vodă şi 
au dzis să dzică trâmbiţa de războiu. Să 
rupsese den catane, den oastea lui Petchii 
Iştuan, vro 200 de catane, foarte de treabă 



oameni şi den moldoveni pre aceia samă şi au 
purces asupra cazacilor, direptu supt cetate. 

Zac. 23. Cazacii, cum au simţit de Ieşi că 
sântu, cum au început a săpa şanţuri 
împregiurul taberii sale. Unii să apăra de Ieşi, 
alţii săpa barbateşte, de arunca pământu pre 
căruţe şi într-o mica de ceas au rădicat şanţu, 
deodată mic, cât era amu piedică cailor. 

Zac. 24. Leşii cu năvala dentâi au mărsu 
pănă în tabără, ce daca au vădzut că nu vin 
celelalte oşti, s-au dat înapoi cu steagurile, pe 
după casele Tătăraşilor şi după besereca de 
acolea şi în nişte pomeţi ce era si au stătut păn 
îndesară. Şi de acolea apoi s-au mutat în 
prejma cetăţii despre Ipoteşti aproape de cetate, 
numai preste un dâmbu, cât covâr-şiia glonţurile 
den cetate. Au venit îndesară şi Petchi Iştuan cu 
ostile sale şi au descălecat pre dâmbu despre 
lucşeni, iară Ştefan-vodă au venit şi au 
descălecat aproape de Ieşi. Şi aceste toate nu-ţi 
scriu, lăudându vreo parte, ce tocma cum au 
fostu, nu să fac laudă oştii leşăşti, am prea mulţi 
de ţară martori. 

Zac. 25. Preste noapte au făcut cazacii 
şanţuri şi ş-au întărit tabăra, cât nu era a gândi 
să-i mai dobândească. Şi aşea s-au plinit toate 
cuvintele a lui Condraţchii grăite mainte. Nice 
mai năvălea nime la tabăra lor, ce îmbla numai 



cu harţuri şi din tătari şi den slugile lui Timus 
ieşiia denafară. Iară tătarâi au stătut pănă a triia 
dzi şi fiindu preste hirea lor a hi închişi, s-au 
cerşut mârzacul carele era cu dânşii, să fie cu 
voia lui Timus, să-i sloboadze, pănă nu-şi 
pierdu caii. Ce trăgându-să mârzacul să margă, 
Timus den mâniie dobitocească i-au tăiatu 
capul mârzacului. Iară tătarâi totuşi într-aceia 
noapte au plecat den tabără şi au luatdentâi în 
sus pe la Cernăuţi, apoi pre la Hotin spre 
Movileu. Acolo, la ţinutul Hotinului, le-au ieşit 
pârcălabul de Hotin, Jora, să le ţiie calea cu o 
samă de oameni. Ce, s-au supus tătarâi într-o 
vale şi s-au întorsu asupra pârcălabului cu toţii 
şi îndată au plecat fuga pârcălabul cu oamenii 
săi. Şi la goană, că i-au gonit tătarâi câţva loc, 
au perit câţva de ai noştri la acel războiaş, fără 
ispravă. S-au pomenit la sosirea lui Timus la 
Suceavă, cum au sosit el singur şi au mărsu la 
Dragomirna mănăstirea. Iară alte cete pre la 
toate mănăstirile au purces în j acu. Ce Timus 
au apucatu cu o dzi înainte, de au întratu in 
tabără, iară celelalte cete de sirgu le-au plătit 
Dumnedzău plata pentru jacul caselor sale, că 
au mărsu oastea lui Ştefan-vodă de le-au ieşit 
înainte, de le-au ţinut calea şi s-au topit câteva 
cete cu totul. 



Zac. 26. Ştefan-vodă, după ce s-au aşedzat 
ostile împregiurul cetăţii şi taberii Căzăceşti, au 



pus puşcile câte avea şi bătea în tabăra 
căzăcească, cu puţină stricăciune cazacilor, că- 
şi făcuse ei găuri în pământii. Apoi, pentru 
spaima şi cetăţii, au mutat puşcile în târg şi den 
târgu au bătutu şi alăturea cu cetatea şi în 
tabără, leşiia dentâiu cazacii şi călări cu harţuri, 
însă puţine dzile. Şi după obiceaiul său, au dat 
într-o dzi năvală la pusei în târg şi venise 
aproape de pusei, cât una ce era mai aproape 
amu o apucase. Ce, şi atuncea îndereptându-i 
Ieşi i , s-au întorsu cazacii în tabăra lor şi de 
atuncea numai ce ţinea şanţurile sale şi fura 
hrană de cai şi apă despre apa Sucevei den 
vale, pănă au mutat Con-draţchii şi dentr-acolea 
4 steaguri de Ieşi şi i-au închis şi dentr-acolea 
cu aceia straje. Şi apoi au mutat şi ungurii o 
samă de oameni şi aşea au rămas cazacii 
închişi şi strânşi de toate părţile. 

Zac. 27. Cându să lucra acestea la Suceavă, 
craiul lişăscu Cazimircu 40.000 de oameni 
coborâia asupra cazacilor, de care coborâtul 
craiului ştiindu Ştefan-vodă, au trimis la craiul, 
cerându agiutoriu den oastea sa, să-i poată 
sparge pre cazaci de supt cetate şi totîntr-aceia 
dată şi la Racoţii cneadzul Ardealului. De la 
amândoi fără zăbavă au venit agiutoriu, ca pre 
craiul leşăscu, timpinându soliia la Halici pre 
Nistru, îndată au pornit pre Dinofu polcovnicul 
cu 600 de nemţi, cu 4 pusei şi o pivă. Iară de la 



Racoţii, singur hatmanul lui, Chimini lanăş, au 
coborât ca vro 6.000 de oameni. Iară întâi de la 
craiul leşăscu sosindu nemţii, s-au pus în deal, 
direptu asupra cetăţii, peste drumul carele vine 
den târgu pre supt cetate. Şi au tocmit puşcile şi 
pioa direptu deasupra taberii şi-i bătea foarte 
tare, cât şi pen găuri îi nemeriia puşcile şi pioa. 
Şi acele pusei apoi curundu au scurtatu dzilele 
şi a lui Timus, cu direptu giudeţul a lui 
Dumnedzău, pentru prada care făcuse 
besericilor. 

Zac. 28. După aceia Chimini lanăş, dacă au 
sosit cu oastea cneadzului de Ardeal, au trecut 
spre locul unde stătusă şi Petchii Iştuan, 
aşedzându şi toată tabăra ungurească încă mai 
aproape de şanţurile Căzăceşti. 

Zac. 29. Cazacii amu fiindu la mare 
strânsoare de hrană, închişi den toate părţile, 
amu pieile de pre cai morţi lua şi le herbea, şi 
opincile, rădăcini mâncă, obosiţi de străji 
totdeauna şi străbătuţi de pusei. Timus peritde 
glonţu de tun, cum dormiia supt cortul său, 
macara că era în pământu întins, l-au nemeritîn 
picior glonţul, după care lovitură pănă a triia dzi 
au stătut mortu. Rădicase pre unul anume 
Theodorovici hatman, după moartea lui Timus, 
ce n-avea nici o putere amu cazacii, numai ce 
era de perire spăimântaţi. Şi într-o noapte, 



făcâridu-să spaimă în tabără a lor, au dat toţi ca 
oile de la şanţuri la podul cetăţii şi acolea 
împingându cei de pre urmă pre cei dinainte, au 
cădzut de pre pod în şanţu, fărămându-se, alţii 
pe-ntunerec sărindu de bunăvoie în şanţu, şi au 
perit mulţi den cazaci într-acea noapte den 
spaima aceia. Şi să să hie ştiuţii de cei 
denafară spaima ce să făcuse la cazaci, luată 
era tabăra atuncea. 

Zac. 30. Făcusă o năvală nemţii craiului 
leşască asupra şanţului căzăcescu cu trei dzile 
mainte de ce să rănise Timus. Pre amiadzădzi 
era, cându Di-nov polcovnicul de nemţi, 
socotindu fără grije pe cazaci, au dat ştire şi la 
Ieşi şi la unguri, la vremea ce voraudzi doba lui, 
să dea de toate părţile năvală, făcându el cu 
oamenii săi năvala la şanţuri. Si aşea au fostu, 
că au mărsu nemţii şi cu năvala dentâiu luasă 
de la cazaci o bucată bună de şantu. Ce, ne- 
sărindu ungurii şi ai noştri de pe alte locuri, să 
facă cazacilor spaimă, s-au pornit toată 
căzăcimea cu singur Timus la locul unde 
cuprinsesă nemţii şi nu din sineţe, ce apucându 
drugi, hloabe, sineţe de a ţiiş, au împinsu pre 
nemţi de la şanţuri şi sărindu după dânşii 
asupra unii râpi, cum să suie drumul de la târgu 
pe supt cetate, au perit nemţi la aceia râpă 
câţva, cât dzăcea tecsite trupurile de nemţi 
dentr-a-cea năvală la râpă. 



Zac. 31. Graiul leşescu sosise la Cameniţă, 
împrotiva căruia si Hmil hatmanul, adunat cu 
hanul, purcesesă. Insă neştiindu încă de 
sosirea craiului la Cameniţă, au pohtitu Hmil pre 
hanul să aleagă o samă de oaste tătărască, să 
răpadză cu Vasilie-vodă, să-i scoată pre 
doamna lui şi averea şi pre fecioru-său den 
chisoare. Au dat hanul pre sama lui Şirim-bei 
pre Vasilie-vodă şi l-au pornit pre la Soroca. 

Zac. 32. Ce, într-aceleaşi dzile, amu 
neputându a mai trăi cazacii de supt cetate, 
flămândziţi şi străbătuţi, au legat tocmală cu 
Ştefan-vodă şi Chimini lanăş (că Condratchii 
purcesesă bolnav la Cameniţă, den care boală i 
s-au prilejitşi moartea) ş-au dat cetatea cazacii 
pre sama lui Ştefan-vodă, cu doamna şi cu toată 
averea a lui Vasilie-vodă. Şi ei, pre câţi 
rămăsese, au purces cu tabăra putină. Cineşi 
cum-părasă cai de la unguri, de la ai noştri şi de 
la Ieşi, de supt cetate dendată s-au tras pen 
târgu, apoi pe Suceavă în gios, spre Şiret, cu 
oameni de zălog de la Ştefan-vodă, să margă 
cu pace. Şi aşea s-au fârşit războiul cazacilor 
de supt cetatea Sucevei. 



Capulu alu doodzecile 



Âncep. 1 . în mică cumpănă stau lucrurile 
oame-neşti şi răssipele a mare case şi domnii şi 
bine au dzis un dascăl că lucrurile războaielor 
în clipala ochiului stau. Amu era Vasilie-vodă 
sosâtcu ordele tătărăşti la Prut, la Ştefăneşti, 
cându l-au tumpi-nat vestea, cum amu cetatea 
au cădzut pre sama lui Ştefan-vodă şi cum au 
perit şi Timus şi cazacii, câţi au rămas, puţini şi 
în giumătate morţi şi liămne-siţi şi oblicise şi 
Şirăm-bei, ce era cu Vasilie-vodă. Au stătut o 
dzi pre sfat, ce ari face cu un lucru ca acesta, 
ştiindu că acolea supt Suceavă era oşti câteva 
şi ungureşti şi leşeşti. Au ales cu sfatul 
mârzaciloro samă de tătari, să lovască de-a 
direptul la Roman, iară altă drâmbă să lovască 
direptu supt cetate, că îmbla Vasilie-vodă cu 
lacrămi, cădzându la picioarele lui Şirăm-bei şi 
cu multe daruri. Ce, cându sta lucrul gata şi 
sfatul, numai să purceagă în ceambururi tătarâi, 
sosescu de la hanul olocari la Şirăm-beiu, 
oriunde l-ari agiunge, într-aceia loc să lase 
toate, macara că ar hi şi asupra vreunii trebi si 
îndată să purceagă îndărăptu, dându-i ştire că 
iată a treia dzi are război cu craiul leşescu. 



Zac. 2. Dacă au înţăles Şirăm-bei porunca 
hanului de întorsu şi cum era de aproape hanul 



de craiul leşăscu, au lăsat treaba lui Vasilie- 
vodă şi s-au întorsu într-aceiaş dată cu ostile 
spre hanul. Iară Ştefan-vodă, luându pre 
doamna lui Vasilie-vodă cu toată averea şi cu 
ficiorul lui Vasilie-vodă, Şte-făniţă-vodă, au 
purces de la Suceavă spre Roman şi cu al 
doilea conac au stătut în Roman, în mare grije 
de tătari, de carii amu Ştiia den străjile sale că 
au agiunsu Şirăm-bei cu Vasilie-vodă la Prut. 
Iară luându veste de întorsul oardelor tătărăşti, 
singur s-au aşedzat la Roman, în episcopie, 
iară doamna lui Vasilie-vodă şi cu feciorul lui o 
au trimis la un sat al său cu pază, anume la 
Buciuleşti pre Bistriţe. Ghimini lanăş den 
conacul dentâi de la Suceavă pe Muldova, de la 
Răciuleni, au ales 800 de catane şi Ştefan-vodă 
300 de moldoveni şi au trimis craiului leşescu 
într-agiutoriu la Cameniţă. Şi după ce au pornit 
acestu agiutoriu Chimini lanăş cu Ştefan-vodă, 
în loc de mulţămită craiului pentru agiutoriul lui, 
carele îl trimisese şi el asupra cazacilor, iară cu 
celelalte oşti Chimini lanăş au trecut în ţara sa, 
la Ardeal, cu izbândă la stăpânu-său, la Racoţii. 
Iară Ştefan-vodă s-au aşedzat, precum s-au 
pomenit, la Roman. 

Zac. 3. Aicea pre scurtu ni să cade a pomeni 
de Condraţchii leahul, polcovnicul craiului 
leşăscu, carele s-au pomenit că au fostu venit 
într-agiutoriu lui Ştefan-vodă asupra lui Timus, 



că, macara c-au fostu om strein, cade-să să nu 
să tacă hărniciia lui şi hirea deplin ce avea. 
Omu ales la lucrurile războaielor, că cine să va 
îndemna la bunătăţi, de nu să vor lăuda oameni 
harnici în lume, den carii unul era ales acest 
omu? Tăcut, îţi părea că nu Ştiia nemică, iară 
unde trebuia să sfătuiască, izvor şi toate cu 
mare inemă şi pre cale; treaz, neînspăimat la 
războaie,, cap oştenilor deplin, singur, unde tre- 
buiia, în frunte, cu deplină tocmală învăţătoriu. 
De multe ori, cu 1 .000 de oameni, care avea 
supt mâna lui, pre trei mii de tătari au bătut şi 
pre cazaci cu miile, oriundeşi să tâmpina, îi 
înfrângea. 

Zac. 4. Nu s-au pomenit de semnele ceriului, 
carile s-au prilejit mainte de acestea toate 
răutăţi şi Crăiei Leşeşti şi ţărâi noastre şi 
stângerea casei aceştii domnii a lui Vasilie- 
vodă, la rândul său. Că era să să pomenească 
la domnia lui Vasilie-vodă, pentru cometa, 
adecă steaoa cu coadă, care s-au prilejit cu 
câţva ani mainte de aceasta aşea de grea 
premeneală aceştii domniei şi întunecarea 
soarelui, în anul cela, în care an s-au rădicat 
Umil hatmanul cu cazacii asupra leşilor, foarte 
groadznică întunecare în postul mare, înaintea 
Paştilor, în anul 7156 <1648>, într-o vineri şi tot 
într-acela an lăcuste neaudzite vacurilor, care 
toate semnele în loc bă-trânii şi astronomii în 



Ţara Leşască a mare răutăţi că sintu acestor ţări 
meniia. Mă vei ierta, iubite cititoriule, căci nu ţ- 
am scris aceste semne la locul său. Crede 
neputinţii oameneşti, crede valurilor şi 
cumplitelor vremi, întreabă pe ce vremi am scris 
şi cât amu scris. Aş hi lipit aceste semne la 
rândul său, ce arnu era trecut rândul la izvodul 
cel curat si scriitori carii izvodescu, puţini să 
află, iară tipar nu-i. Deci aicea de aceste semne 
îţi dau ştire şi ales povestea lăcustelor, care cu 
ochii cumu veniia am prăvit. 

Zac. 5. Cu unu anu mainte de ce s-au rădicat 
Hmil hatmanul căzăcescu asupra leşilor, 
aproape de secere, eram pre atuncea la şcoală 
la Baru, în Podoliia, pre cale fiindu de la sat 
spre oraş. Numai ce vădzum despre 
amiadzădzi unu nuor, cum să rădică deoparte 
de ceriu un nour sau o negură. Ne-am gândit că 
vine o furtună cu ploaie, deodată, pănă ne-am 
timpinat cu nuorul cel de lăcuste, cum vine o 
oaste stol. în loc ni s-au luat soarele de desimea 
muştelor. Cele ce zbura mai sus, ca de trei sau 
patru suliţe nu era mai sus, iară carile era mai 
gios, de un stat de om şi mai gios zbura de la 
pământu. Urlet, întunecare, asupra omului 
sosindu, să rădica oarece mai sus, iară multe 
zbura alăturea cu omul, fără sială de sunet, de 
ceva. Să rădica în sus de la om o bucată mare 
de ceia poiadă şi aşea mergea pe deasupra 



pământului, ca de doi coţi, pănă în trei suliţe în 
sus, tot într-o desime şi într-un chip. Un stol 
ţinea un ceas bun si dacă trecea aceia stol, la 
un ceas şi giumătate sosiia altul şi aşea, stol 
după stol, cât ţinea de la aprândzu, pănă 
îndesară. Unde cădea la mas, ca albinele de 
gros dzăcea; nice cădea stol preste stol, ce 
trecea stol de stol şi nu să porniia, pănă nu să 
încăldziia bine soarele spre aprândzu şi 
călătoriia pănă îndesară şi pănă la căderea de 
rnas. Cădea şi la popasuri, însă unde mânea, 
rămânea pământul negru, împuţit. Nice frundze, 
nice pai, ori de iarbă, ori de sămănătură, nu 
rămânea. Şi să cunoaşte şi unde poposiia, că 
era locul nu aşea negru la popas, ca la masul 
aceii mâniei a lui Dumnedzău. Câteva dzile au 
fostu aceia urgie; den părţile de gios, în sus 
mergea. Şi tot atuncea au fostu şi aicea în ţară 
lăcuste şi după acela anu şi la al doilea, însă 
mai puţine. Şi apoi şi în dzilile a lui Ştefan-vodă, 
au fostu lăcuste, însă pre une locuri şi nu ca 
aceia desime ca în ceia anu, de care s-au scris. 
Iarna să găsiia în pământii îngropate pre multe 
locuri. 

Zac. 6. Ne întoarcem acmu iară la povestea 
de unde am părăsit. Şi fiindu acestea toate tot 
pe o vreme cu lucruri streine, ales cu lucrurile 
Crăiei Leşeşti si împreunate, cumu ai înţăles la 
războaiele Sucevei, nu ni să cade să trecem ce 



s-au lucrat între craiul leşăscu Cazimirşi între 
hanul Crâmului şi hatmanul căzăcescu Hmil, 
atingându-să toate aceste şi de ţară. Sta craiul 
leşescu cu ostile sale supt Cameniţă şi dacă i- 
au venit şi de la unguri acel agiu-tor, de care s- 
au scris, luase sfat să purceadă de la Cameniţă 
împotriva hanului şi lui Hmil, undeşi să va 
timpina, să le dea război. Ce, luându veste den 
limbi că au tras toate ordele hanului cătră sine, 
şi pre Şirâm-bei, carele îl despărţise şi-i 
trimisesă în Moldova, să nu flămândzească 
undeva în gios oastea, au socotit să să lipască 
de Moldova, pentru hrana oştii, la Nistru, şi 
acolea să aştepte pre tătari şi pre cazaci. Şi 
aşea au făcut: s-au mutat de supt Cameniţă şi ş- 
au pus tabăra la Zvancea. Şi îndată au făcut 
pod mereu pre coşuri peste Nistru, preste carile 
îmbla oştenii leşăşti, pănă preste Prut, la pâine, 
la fânuri, strica şi prisecile oamenilor. Şi era la 
Hotin pâine în stoguri, cu mare bivşiug într- 
acela anu. Iară mulţi den Ieşi au plătit şi cu 
capetele hrana aceia de oameni de ţară, 
durându-i inema pentru munca sa. 

Zac. 7. Hanul cu Hmil, dacă au vădzut că-i 
trag leşii la loc tare, să le hie a da războiţi 
numai den frunte, s-au siitu a merge asupra 
Ieşi lor, aducându-şi aminte războiul de la 
Berestecica. Ce, Hmil s-au suit în sus şi au 
stătut cu tabăra la Husiatin, iară hanul au 



cuprinsă câmpii Cameniţii den sus cu ordele 
sale. însă n-ave cum să-i ilărnindzască pre Ieşi, 
că-i hrăniia Moldova. A merge iarăşi asupra lor, 
la strâmtoare, nu vrea, nice Ieşi i la largu de tot 
vrea să iasă. Ce iară hanul au trimis pre Sefer 
Cazi-aga, veziriul său şi craiulu pre canţeliarul 
său supt cetatea Cameniţii şi acolea s-au legat 
pace şi s-au întorsu ostile, cineşi la locurile 
sale. Şi de atunceşi Umil au începută strica 
legătura sa cu tătarii şi să cerca la Moscu. 

Zac. 8. Vasilie-vodă vădzindu-se în Ţara 
Căzăcească cădzutden domniie, despărţit şi de 
doamna sa şi de cuconi şi de avere (caută la ce 
aduce roata lumii mare case, că ce poate fi mai 
greu decât acestea; dzicu ca nice moartea) şi 
nici o nedejde nu i-au mai rămas în prietenşugul 
cazacilor, singur s-au tras cu hanul, la Crâm să 
margă. Şi acolea şedzându pre obrocul de la 
hanul în cetatea Ghiuzlăului, câteva luni, apoi 
de acolea l-au trimis hanul la Ţarigrad, la 
împărăţiie, pre porunca împărătească. 

Zac. 9. Iară Ştefan-vodă cu aşedzată domniie 
la Roman, totu la Roman au şedzut, pănă i-au 
venit şi steagul de domniie de la împărăţie, cu 
care treabă trimisese boieri şi pre Stamatie 
postelnicul, încă de la Suceavă. Au venit şi unu 
agă mare cu caftan de domniie şi cu steagul în 
Roman de la împărăţie. (Caută aicea la ce voie 



au fostu domniile ţărâi, pănă nu de multu şi la 
ce sintu acmu.) 

Zac. 10. La Roman petrecindu Ştefan-vodă, 
cerca în toate părţile şi acmu unile, apoi altele 
de a lui Vasilie-vodă tupilate, ori odoară, ori 
bani. Den dzi în dzi să vădiia unile la un loc, 
altele la altu loc. S-au oblicit şi la sluga lui 
credzută încă den boieriia lui, anume Gătoaie, 
un surguci de a lui Vasilie-vodă tupilat la dânsul 
de câtva preţ, trimiţâiidu-l pe dânsul la toate ce 
să lua den casa lui Vasilie-vodă, pentru credinţa 
şi pre sama lui era odoarăle, câte să lua. Multu 
au stătut în gându Ştefan-vodă, cu ce gându I- 
au făcut acel furtuşag acea slugă a lui. Nu ştiu 
ce i-au părut pre dânsul şi den-tr-alte semne 
mai denainte şi den fapta aceasta cu surguciul, 
i-au tăiat capul în Roman, dzicându că: „De ar hi 
oprit unu lucru ce i s-au cuvinit lui, 1 -aşi hi iertat 
eu. El au furat un lucru ce să cuvine unui 
domnu". 

Zac. 1 1 . A prăvi era aievea şi pedeapsa şi 
stângerea casei lui Vasilie-vodă şi cândai 
osânda-i osân-diia şi pre oamenii de casa lui, 
ales nepoţii lui Vasilie-vodă, pentru multe doară 
cât au făcut şi ei în vremile sale, sile şi 
scârnăvii. Şi întâi pre Stefăniţă paharnicul, 
feciorul lui Gheorghie hatmanul, încă la 
Suceavă i-au tăiat capul, apoi pre Alexandru 



paharnicul şi pre Enachie comisul, feciorii lui 
Gavril hatmanul, nepoţii lui Vasilie-vodă, cu 
mare munci i-au omorât în Buciulesti. 

Zac. 12. După ce au luat steag şi caftan de 
domniie Ştefan-vodă în Roman şi cu acelaşi 
agă, carele i-au adus steag, au pornitu birul şi 
pocloanele împărăteşti, au venit în laşi în scaun 
şi s-au aşedzat cu întemeiată de atuncea 
domnie, fără grije, că împărăţiia era tânără, copil 
încă. Vezirii era bucuroşi să hie lucruri cu pace 
den toate părţile. Ce domniia Ştefan-vodă fără 
grije, numai o samă de lăpuşneni, ales 
Hânceştii, nu era deodată aşedzaţi şi fugisă 
Mihalcea Hâncul la turci. Ce, agiungându 
Ştefan-vodă cu bani la păşea de Silistra, l-au 
prinsu păşea şi l-au trimis în obedzi la Ştefan- 
vodă. Şi l-au iertat şi l-au pus armaş al doilea. 

Zac. 13. Preste scurte vremi după aşedzarea 
domniei lui Ştefan-vodă ş-au fârşit dzilele sale 
şi Matei-vodă domnul muntenescu, omu fericit 
preste toate domniile aceii ţări, nemândru, 
blându, direptu om de ţară, harnic la războaie, 
aşea neînfrântu şi nespăimat, cât poţi să-l 
asameni cu mari oşteni a lumii. 

Zac. 14. După moartea lui, au ales Ţara 
Muntenească pre Costantin-vodă, feciorul lui 
Şărban-vodă. Şi macara că era ficior de domnu, 
ştiut şi lui Matei-vodă şi altoru domni mai 



înainte, tot au fostu feritu, numai la nasu puţin 
lucru era însemnat, încă nu ieşise sufletul den 
Matei-vodă deplin, cându săimenii şi dărăbanţii, 
carii la aceia simeţie să suise den izbânde cu 
Matei-vodă, cât nici domniia, nici pre boieri întru 
nemică nu băga în samă, precum s-au arătat 
apoi şi aievea fapta lor, au rădicat pre 
Gonstantin-vodă domnu şi au dat cu puşcile şi 
cu sineţele de veselie. Şi aceia domnie a lui 
Gonstantin-vodă au dat dzile Tomei vornicului 
şi lui lordachie vistiernicului. Toma vornicul 
cădzuse pre mâna lui Ştefan-vodă de la cetatea 
Sucevei, iară lordachie visternicul au venit 
singur de bună-voie, ca un miel spre 
giunghiere, den Ţara Căzăcească, că fusese cu 
Vasilie-vodă scăpat acolea. Era numai de perire 
amândoi fraţii în Buciuleşti, închişi amândoi şi 
porunca mergea una după alta, să-i omoară. 
Iară cum au audzit Ştefan-vodă c-au stătut 
Costanti n-vodă la domniia Ţărâi Munteneşti, în 
loc au răpedzit, să nu-i omoară, că era fratele lor 
Costantin postelnic în Ţara Muntenească, 
cumnat cu Costantin-vodă. Şi aşea au hălăduit 
Toma vornicul şi frate-său, lordachie visternicul, 
atuncea de primejdiia morţii. Singur 
Dumnedzău, preste nedejdea omenească 
fereşte pe cei direpţi de primejdii, că ce oameni 
au fostu aceşti doi aicea în ţara aceasta, ales 
lordachie visternicul, fără scrisoarea mea 
credzu că va trăi numele lor în veci într-această 



ţară de pomenirea oameniloru, den omu în omu. 

Zac. 15. Constanţi n-vodă, domnul 
muntenescu, cu Ştefan-vodă, amu nu era în 
viaţa aceia, cum era cu Matei-vodă, însă era 
bucuroşi amândoi de aşedzarea sa, ca nişte 
domnii noaoă. Aicea în ţară la noi s-au aşedzat 
pace, numai îmbla pre la margine oşti Căzăceşti 
şi tătărăşti, dodeindu-se cu Ieşi i , însă amu mai 
slabe războaie decât cele dentâi. Şi curundu 
după aceia, s-au lăsat cazacii de tătari şi s-au 
legat cu împărăţiia Moscului. Şi era la noi în ţară 
amu mai greu de dări, pentru mulţimea lefeciilor 
ce ţinea Ştefan-vodă pre pilda lui Matei-vodă, 
den carii nu fu mult şi făcură zarvă aicea în laşi 
mare între sine slujitorii. 

Zac. 16. Era săimeni de toţi. cu cei den Ţara 
Muntenească şi cu cei de loc, de aicea, carii 
fusese în slujbă şi la Vasilie-vodă, 1 .000 şi 
nemţi cu Lon-ceţchii polcovnicul, 400 călăreţi, 
Ieşi 200 cu Voice-covţchii, căpitanul de lefecii, 
moldoveni cu Ieşi amestecaţi cu Ruşcit 
căpitanul 300, lefecii de ţară cu Grumadzea 
căpitanul, 400. Atâta samă de slujitori ţiindu 
Ştefan-vodă, nici de la unii zarva nu s-au 
început, numai de la munteni săimeni şi 
capetele lor şi luase în voroava cu sine şi pre 
săimenii ceşti de loc asupra nemţilor. Nemţii era 
pre giumătate aicea în laşi, iară 200 de nemţi cu 



polcovnicul lor îi ţinea Ştefan-vodă la Suceavă, 
în postul mare era, cându săimenii, den 
nebuniia căpitanilor săi şi den semeţiia de care 
să împlusă încă den Ţara Muntenească, ş-au 
datu cuvânt în de sine şi au purces bulucuri pen 
târgu şi pre câţi nemţi au aflat pre la uliţe i-au 
omorât. S-au făcut îndată o spaimă, o zarvă în 
târg. Nemţii, unii scăpaţi răniţi la curte, căpitanul 
lor de-abiia scăpat de la gazdă, câţi au putut a 
strânge de oamenii săi şi cu aceia ce era la 
paza curţii într-aceia dzi, au apucat cerdacul în 
curte, cel de piatră, şi s-au orânduit de apărare 
acolea. Au stătut în mare zarve şi spaimă toată 
curtea şi singurii Ştefan-vodă la mare spaimă, 
altor slujitori <au luat> caii a mai mulţi pre la 
odăi. Un năroc au fostu că bulucbaşii şi 
căpitanul săimenilor celor munteneşti s-au 
înşelat şi au venit la Ştefan-vodă, chemându-i 
cu blândeţe. Ce, cum au vinit înaintea lui 
Ştefan-vodă, şi săimenii să buluciia atuncea toţi 
la un loc în preajma curţii, înloc au învăţat de le- 
au tăiat capetele şi căpitanului s-a trei 
buliucbaşi. Şi aceia au fostu potolitul aceii zarve 
a săimenilor, că cum au înţeles că le-au perit 
capetele, înloc au purces spre fugă. Acoperise 
iazul desimea şi apoi au luat spre Socola. în 
şes la ceiriu, la pârâul ce vine pe acolea, 
stătuse. Şi ieşise şi oastea asupra lor, toată 
curtea şi slujitorii şi nemţii, peste porunca lui 
Ştefan-vodă, amu cu steaguri, cu dobe, cât ce 



putea, veniia să-i agiungă, să-şi răscumpere 
den singele ce le făcuse săimenii lor. Ce au 
trimis poruncă tare Ştefan-vodă pre la căpitani, 
cine ari cutedza să facă vreun războiu, cu capul 
va plăti, numai să să raspundze săimenilor 
celor munteneşti, să-şi margă la ţara lor, iară cei 
de loc să rărnâie pre iertare de aceia faptă. Deci 
au purces muntenii spre codru, can cu fuga şi 
ceşti de loc o samă, iar o samă ce au rămas, i- 
au iertat Ştefan-vodă. 

Zac. 1 7. Nu era ca o nemică aceasta zarvă 
de aicea împotriva faptei care s-au făcut, 
curundu apoi după aceasta de aicea, în Ţara 
Muntenească, săimenii cu dărăbanţii, fapta care 
de-abiia de sa va afla în vreo ţară, ca aceia. S- 
au rădicat săimenii cu dărăbanţii şi toţi, preste 
toată ţara lor şi au abătut la casele boiereşti cu 
arme fărămându-i înaintea ochilor giupâneselor 
lor şi cuconilor, fă-cându râs pre multe locuri de 
fămeile lor, jecuindu casele şi averea. Şi nu 
numai în Bucureşti, ce şi la ţara, la multe case, 
perit-au mulţi boieri şi negu-ţitori jecuiţi de 
dânşii. Iară n-au răbdatu Dumnedzău aceia 
faptă îndelungă, ce, la ce certare au sositu şi ei, 
citi-vei la rândul său. 

Zac. 18. De simeţiia aceia acelor slujitori şi 
faptă aşea Scârnavă şi de-abiia audzită într-alte 
ţări, supt mare grije şi ca-ntr-o robiie fiindu 



Constantin-vodă la slujitorii săi, nu ce porunciia 
el, ce ce vrea ei să facă face, au agiunsu pre 
taină la Racotii craiul de Ardeal si aicea la 
Ştefan-vodă domnul de Moldova, cerându 
agiutoriu la mare nevoia sa de slujitori. Racotii, 
om tânăr, în bine şi mare avuţie, zbura cu 
gândul în toate părţile a-şi face ceva veste, 
bucuros acestui prilej, îndată s-au gătit cu oşti în 
Ţara Muntenească, dându ştire şi la Ştefan- 
vodă aicea, numai să purceadă, să să adune cu 
dânsul la apa Teleajinului. Numai ce i-au căutat 
şi lui Ştefan-vodă a purcede de aicea cu ostile 
sale. Ş-au întrat Ştefan-vodă în Ţara 
Muntenească pe den sus de Focşeani şi Racotii 
s-au pogorât den ţara lui pre apa Teleajinului. 

Zac. 19. Dacă s-au oblicit aieve la curtea lui 
Constantin-vodă ca coboară şi craiul şi Ştefan- 
vodă cu oşti, au strânsu căpeteniile slujitorilor şi 
le-au dat ştire de nepriietinsugul lui Racotii, cum 
vine asupra scaunului lui. „Ce să hiţi gata şi 
nespăimaţi, precum aţi fostu la atâtea războaie, 
tot cu izbânde, ales aceia slujitori fiindu, cari 
vestite oşti în lume, Căzăceşti, au înfrânţii". 
Acelea audzindu, striga toţi păn într-unui: „La ei, 
la ei, numai să ni-i arăţi". Şi aşea gătindu-se 
Constantin-vodă, au purces den Bucureşti şi de 
la al doilea conac au fugit de la dânşii spre 
Dârstorspre păşea de Silistra, că să agiunsesă 
şi cu păşea, dându-i ştire de toate aceste. 



Zac. 20. Vădzându-se săirnenii şi dărăbanţii 
înşelaţi de Costantin-vodă, nemică den 
nebuniia sa n-au scăzut, ce în loc au rădicat 
domnu pe Hrizica-vodă anume şi i-au pus 
surguciu în capu. îndată acel Hrizica-vodă au 
răpedzit cărţi în toată Ţara Muntenească, dându 
ştire că den mila lui Dumnedzău au stătut 
domnu Ţărâi Româneşti; de sârg să să strângă 
ţara la dânsul, la Telejin. Un aprod de-a acelui 
domnişor cu cărţi cădzindu şi pre mâna lui 
Ştefan-vodă, că neştiindu nemică de oşti, 
mergea la slujitorii de giudeţul (cum dzic la 
dânşii) Buzeu-lui, să încalece cu toţii, au dat în 
străjile noastre. Şi dentr-acelea cărţi şi din rostul 
aprodului au înţeles Ştefan-vodă toată povestea 
şi de fuga lui Constantin-vodă şi de rădicarea la 
domniie lui Hrizică-vodă. 

Zac. 21 . Ştefan-vodă cu ostile sale amu era 
la Sărata, iară Racoţii den munţi nu coborâse. 
Ce, nu era fără grije la noi, să nu vie acel 
domnişor întâi, să ne lovască pre noi, pănă a 
coborî Racoţii cu ostile sale. Deci, neştiindu 
nemică de Racoţii, în ce loc este, nu s-au suitu 
mai sus Ştefan-vodă, ce au stătut pre câmpii 
Buzeului preste trei dzile şi într-aceleaşi dzile s- 
au coborât ostile sale Racoţii în şes pre 
Teleajin. Şi nedescălecat bine încă cu toata 
tabăra, i-au dat ştire străjile lui, cum sosescu 
săirnenii la vad, pedestrimea şi puşcile. La mare 



turburare şi spaimă cădzuse Racoţii, aşea 
degrabă oaste simaţa apropiiată şi cu Ştefan- 
vodă încă neîmpreunat, că acolea era să să 
împreune ostile. Să nu fie fostu Gaudi căpitanul 
de nemţi a lui Racoţii la cumpănă, era să hie 
făcut săimenii o poznă oştilor Ungureşti. 

Zac. 22. Că cum au auclzit de la Gherghiţe, 
unde rădicasă pre acel domnişor, capetele 
săimenilorsi dărăbanţilor de Racoţii, că ieste 
mai aproape cu ostile lui şi cum cu moldovenii 
încă nu este împreunat, au sfătuit să margă, să 
lovască întâi pre Racoţii. Cum le-au spus 
capetele sfatul, cum au început a striga toţi în 
toate părţile: „Haida, haida, la ei, la ei". 
Neaşteptându nice porunca, nice vremea, nici 
tocmală, nici pre lângă sine vreo tabără, cum să 
cade unii pedestrime să margă, ce, care cum 
putea mai înainte, cum ar hi la lucru gata, mâna 
bivolii carii trăgea puşcilel , tot în biciu, nice la 
un loc încă strânsă oastea, ce care cum putea, 
buluc după buluc mai tare. Şi cum au sosit la 
vadul Teleajinului, cum au început a da cu 
sineţele şi deodată sa stoliia, pănă ari agiunge 
şi celelalte bulucuri. Iară ce tocmală să hie la o 
oaste care era ca un roi fără matcă. Puşcile cum 
au sosit la apă, bivolii pre hirea sa, năduşiţi şi 
de căldură, că era vara şi de osteneala călii 
pripiţi, cum au vădzutapa, cum au năvăliţii într- 
apă preste oameni şi au băgat puşcile într-apă 



după sine. 

Zac. 23. Toate acestea socotindu neamţul 
Gavdi, căpitanul lui Racoţii, au îmbărbătat pre 
Racoţii să-şi tocmască oastea, iară el singur, cu 
pedestrimea toată nemţască si cu puşcile, au 
purces şi au stătut împotriva lor la vad şi au 
tocmit puşcile spre săimeni şi au început a da 
den tunuri în săimeni. Da şi săimenii din sineţe 
şi din pusei, câte mai rămăsese nentrate într- 
apă. Iară nu fu zăbavă, ce, cât s-au apropiiat 
oastea lui Racoţii şi Gavdi le-au datu foc, odată, 
cum dau nemţii, au şi începută să mesteca 
săimenii şi dărăbanţii cu domnişorul lor. Şi 
vădzindu Racoţii turburarea lor şi lucruri fără 
temei, au şi început şi pe den sus şi pe din gios 
a trece oastea pen vaduri. Şi îndată au purces 
toată pedestrimea muntenească şi domnişorul 
lor cu călărimea, de câtă avea cu sine, în 
răssipă. La fugă, ce sporiu să hie pedestraşului 
înaintea călăreţului? îndată i-au agiunsu 
ungurii, călărimea. Nu era altă, fără direaptă 
osândă pentru faptele lor şi nu războia sau vreo 
apărare, ce direaptă meser-niţă. Trupurile 
dzăcea polog pre şleah şi spinii de la laturi plini 
de trupuri omeneşti. Şi multe bulucuri încă 
nesosite, pre carii, cum şi undeşi i-au tâmpinat, 
aşea dzăcea, pănă în Ploeşti. Avut-au în ceasta 
zarvă Racoţii oaste cu sine ca 12.000 de 
oameni. 



Zac. 24. Lui Ştefan-vodă Racoţii, îndată cât 
au sosit la Telejin, didesă-i ştire să vie cum mai 
de sârg. Şi au mărsu într-aceia noapte cu 
oastea câteva ceasuri, iară tot războiul nu l-au 
apucat, ce dizdimi-neaţă ne-au tâmpi nat vestea 
de spartul săimenilor. Ce tot au mai mărsu în 
urma lui Racoţii, carele cu toată tabăra 
purcesese îndată după munteni. Aproape de 
Ploeşti au stătut Racoţii cu oastea tocmită în 
două părţi şi Ştefan-vodă cu oastea sa pre 
mijloc trecându, au mărsu de s-au adunat cu 
Racoţii. La adunarea lor au slobodzit toată 
pedestrimea lui focul şi tunurile şi apoi au 
purces ostile pre otace. Ştefan-vodă au avut cu 
sine pănă la 5.000 de oameni şi foarte într-alesu 
oaste. 

Zac. 25. Totîntr-aceiaşi dzi, după 
descălecatul lui Racoţii, au poftit Racoţii îndată 
pre Ştefan-vodă la masă, vesel şi voios de 
izbândă ce au făcut. Cium-poiaşul cu cimpoi de 
urşinic la dvorbă cu dzicături. Şi apoi, dacă s-au 
mai veselit, au poftit pre Ştefan-vodă pentru 
surlari să dzică şi au dzis şi surlarii. Era lângă 
Ştefan-vodă un mârzac, anume Rusten-mârza, 
pre aceia au poftit Racoţii să-l vadză şi dacă I- 
au vădzut om sprinten, cu dzea îmbrăcat şi cu 
cojoc îmbrăcat cu soboli peste dzea, că-i purta 
Ştefan-vodă bine, cum şi pre alţi slujitori — de- 
abiia de au avut la vreo domnie în ţară milă, 



cum au avut la aceia domnu — l-au pus pre 
mârzacul Racoţii la masă. Şi au petrecut aceia 
dzi cu masa, pănă aproape de sară. A doa dzi 
au purces ostile pre Praova în gios. Şi aproape 
de Gherghiţă, a triia dzi, luându veste 
Constantin-vodă de răssipă săimenilor, au ieşit 
înaintea lui Racoţii cu 300 de oameni. Şi după 
adunarea şi cu Constantin-vodă, Racoţii au 
trecutu Praova pre pod şi s-au aşedzat cu 
tabăra şi a sa şi cu amândoi domnii la 
Gherghiţă. 

Zac. 26. A doa dzi după descălecatul oştilor, 
au făcut Racoţii masă mare şi au cinstit pre 
amândoi domnii. El singur în capul mesăi, den- 
a-direapta Ştefan-vodă, den-a-stânga 
Constantin-vodă. Boierii lui cu boierii 
amânduror ţărâlor vârstaţi; în fruntea tuturora 
Chimini lanăş hatmanul lui. Vrei vedea cum 
înghite Racoţii, mari şi înalte gânduri, cum s-ari 
vedea crai preste crai şi domnu preste domni. 
Orbu nărocul la suiş şi lunecos a stare la un loc, 
grabnicu şi de sârg pornitoriu la coborâş. Toate 
acestea turcii prăviia cu coada ochiului, aceste 
tovărăşii tărâlor acestora. 

Zac. 27. După aceasta petrecanie, Racoţii 
orân-duindu pre Borăş lanăş cu 2.000 de 
oameni şi Ştefan-vodă lefecii săi şi Ieşi şi 
muldovenii, să margă în urmă, unde ari înţelege 



vreo strânsoare de săi meni ori de dărăbanţi, să- 
i cerce. Iară Racoţii s-au în-torsu la Ardeal şi 
Ştefan-vodă în ţară, iară Con-stantin-vodă la 
Bucureşti. Şi atuncea să vedzi de sârg şi plata 
săimenilors-a dărăbanţilorîn toată Ţara 
Muntenească de Constantin-vodă. 

Zac. 28. Câţi săimeni au rămas de la războiul 
cu Racoţii la Telejina şi capetele lor n-au răbdat 
mulţi în Ţara Muntenească să rămâie, ce unii au 
trecut Dunărea, iară alţii, câţi au rămas, n-au 
hălăduit de moarte, nice unul. Şi nu pănă la o 
vreme i-au cercat Gonstantin-vodă, ce vro doi 
ani. Undeşi să obliciia săiman sau dărăbanţu, 
îndată îl înţepa. Plin câmpul şi pre lângă 
Bucureşti şi pe lângă alte oraşe de trupurile lor 
înţăpate. Şi cum aducea cineva la divan ori fără 
divanu si striga: „Doamne, ia, şi iesta au fostu 
săiman!" în locu-1 înţepa şi cine-1 aducea lua 
plaşcă, cum dzic muntenii. Pănă într-atâta să 
suise certarea lor, cât den pizmă unul pre altul 
giura c-au fostu dărăbanţu şi înloc pieriia. Să 
făcea unora şi năpăşti den pizmă, care den 
oameni nu lipseşte în lume nici dănăoară. Ce 
giura pentru dânsul alţi oameni şi hălăduiia sau 
de striga: „N-am fostu, n-am fostu dărăbanţu", 
giura ceia ce-i prindea, c-au fost şi înloc îl 
înţepa. 

Zac. 29. Făcut-au bogată dobândă Ţărâi 



Munteneşti Borăş lanăş şi ai noştri, pănă şi la 
olatele cele turceşti n-au hălăduit. Fost-au în 
ceambuluri şi mârzacul ceia, de care s-au scris, 
Rusten-mârza, ce, acolea au rămas în Ţara 
Muntenească, aproape de Dunăre tâmpinându- 
se cu nişte slujitori călări munteneşti. Lovisă şi 
pre unguri muntenii la sat la Călugăreni, pre 
sângur Borăş lanăş, ce apoi pre urmă i-au purtat 
rău slujitorii lui Stefan-vodă. Fost-au acestea în 
anul 7163 <1655>. 

Zac. 30. După acestea toate ce s-au lucrat în 
Ţara Muntenească, aicea domniia lui Ştefan- 
vodă au fostu în pace, de să poate dzice că are 
casa ace'a pace, lângă cărei alta lipită de 
părete arde. Aşea şi ţara noastră nu să poate 
dzice că au fostu cu pace temeinică, cându 
răutăţile din Ţara Leşască şt den cazaci nu 
ieşiia. 

Zac. 31 . Să rădicase pre acele vremi un 
tâlhăriţi anume Ditinca, carele a vederea, fără 
siială, îmbla în ţinutul Hotinului şi a Cernăuţilor 
şi porunciia satelor. Ce, au trimis Ştefan-vodă 
pre Bucioc stolnicul cu o samă de slujitori şi l-au 
spartu şi toţi oamenii lui i-au răsipit. Şi totîntr- 
aceiaşi anu au purces hatmanii leşeşti asupra 
cazacilor iarna şi au poftit şi de la Ştefan-vodă 
agiutoriu. Şi le-au dat 700 de oameni într-ales 
slujitori cu Voicehovschii căpitanul. Ş-au mărsu 



leşii asupra lui Hmil hatmanul, carele 
pierdzându nedejdea în tătari să-şi scoate 
lucrurile la cap asupra leşilor, să lepădase de 
tătari şi să legasă cu Moscul. Şi au făcut leşii 
într-acea iarnă mare răutăţi, împreunaţi cu 
tătarâi şi cu ai noştri în Ţara Căzăcească şi 
închisese pre Hmil hatmanul cu moscalii la un 
loc, foarte fără veste şi cu puţin lucru n-au luat 
toată tabăra moschicească şi a cazacilor. Iară o 
samă de cară cu 24 tunuri au rupt. Ce, aceia 
gerî şi viscol au lovit, cât multă oaste de îmbe 
părţile au perit de frig. Şi să pomeneşte aceia 
război, de-i dzicu Driji Pole, pănă astădzi. 

Zac. 32. La anul după acestea, împlut Racoţii 
Gheorghii, cneadzul de Ardeal de duhuri spre 
mare lucruri, îndemnat şi de şvedzi, carii 
rădicase şi ei cu Carol Gustavu, craiul lor, 
asupra leşilor oaste, au început a să agiunge cu 
Hmil hatmanul căzăcescu, să hie în Ţara 
Leşască crai Racoţii. Şi de atuncea îmbla solii 
şi a lui Racoţii la Hmil hatmanul şi a lui Hmil la 
Racoţii. 

Zac. 33. S-au întunecat soarele într-acel anu, 
la luna lui iunie, cu mare groaze, cât perise 
soarele cu puţin nu toată lumina, tocma 
amiadzădzi şi mulţi oameni, neştiindu a să feri 
de o întunecare ca aceia şi privindu la soare 
multu, au pierdut vederea în toată viaţa lor. 



Zac. 34. La anul după aceasta, împreunat 
craiul şvedzăscu cu cneadzul de Prusi, domnul 
de Bran-deburgu, cuprinsesă toată Crăiia 
Lesască, scaunele amândoao, si Varsavul, si 
Cracăul, înfrângându cu războiul de faţă pre 
craiul leşescu cu toată oastea lui. După care 
izbândă Şvedul, cum s-au dzis, cuprinsesă mai 
toată Ţara Leşască şi i să închinase şi hatmanii 
leşăşti, neavându încătro lua, că din-tr-acolea 
Şvedul, dencoace Hmil hatmanul cu ostile 
Căzăceşti şi cu câtva voievodzi moschiceşti, 
craiul leşăscu singur, Cazimir, ieşit den ţara sa 
în Ţara .Nemţască. N-ari hi gândit nime să iasă 
Crăiia Leşască de supt cumpăna ca aceia! Iară 
aceste lucruri mai de-amănuntul să să cerce, 
cine va vrea, la hroni-grafii lor. Noi ne 
întoarcemu la ale noastre. 

Zac. 35. Dacă au vădzut craiul şvedzăscu că 
el să stăpânească o crăiie preste mare, cum 
este Şve-dzască şi alta dencoace de mare cum 
ieste Crăiia Leşască, nu ieste în putinţă, şi 
neamurile osebite şi din lege şi din obiceaiuri şi 
hatmanii leşeşti încă îndată l-au părăsit şi s-au 
dat spre nemţi, au îndemnat pre Racoţii, 
cneadzul Ardealului, numai să vie asupra Crăiei 
Leşăşti şi cu aceia soliie au trimis şi la Umil 
hatmanul Şvedul. Deci au stătut Racoţii pre 
gătire cu oşti, trimiţându şi la domni, în Ţara 
Muntenească şi aicea la noi. Deci Hmil 



hatmanul i-au pornit 20.000 de cazaci cu Anton 
polcovnicul într-agiutoriu şi Constantin-vodă, 
domnul muntenescu pre Odivoianul căpitanul 
său, cu 2.000 de oameni, iară Ştefan-vodă, 
domnul nostru pre Grigorie Hăbăşescul, 
sărdariul său şi cu Frătiţa, căpitanul de Fălciiu, 
iară 2.000 de oameni. Şi s-au adunat toate 
aceste oşti, şi ale noastre şi cele munteneşti cu 
cazacii la Cernăuţi, ş-au întratîn Ţara Leşască 
pe la Sneatin. 

Zac. 36. Racoţii trăgându oastea preste 
munţi, au coborât în Ţara Leşască pe la un oraş 
anume Strâi si acolea şi cestelalte oşti 
Căzăceşti, muldove-neşti, munteneşti i-au ieşit 
înainte. Şi au luat pre supt munţi îndată la 
Cracau, la scaunul Crăiei Leşeşti, care oraş era 
amu cuprinsu de şvedzi. Şi luându Cracăul 
oraşul Racoţii pre sama sa, au purces spre 
Varşeav şi acolea s-au împreunat cu craiul 
şvedzăscu. Spun de craiul şvedzăscu să hie 
dzis, după ce au vădzut oastea ungurească: 
„Nu vei stăpâni tu pre Ieşi cu aceasta oaste!" 

Zac. 37. împăratul nemţescu, vădzindu 
nevoia leşilorde şvedzi şi craiul de Daniia 
aşijdere temându-să de puterea şvedzilor, să nu 
crească pănă într-atâta, au stătut la un sfat 
amândoi, să nu lase Crăiia Leşască să 
cuprindză Şvedul. Şi îndată, craiul de Daniia au 



întrat cu ostile sale în Ţara Şvedului şi împăratul 
nemţescu au dat craiului lesescu agiu-toriu. 
Deci, numai ce i-au căutat craiului şvedzăscu a 
lăsa pre Racoţii şi a merge <ân> apărarea ţărâi 
sale. Apoi şi Racoţii ce au păţit în Ţara Leşască, 
că nu om lungi mai multu, numai scrie scriitoriul 
lor anume Toppeltin. El dzice pre scurtu aşea: 
„Ce au petrecut leşii de Racoţii, să scrie leşii. 
Iară la ce au sosit Ardealul den ceste îmblete a 
lui, noi 0 mie de ani să plângem cu lacrămi". 

Zac. 38. Leşii, cum au lipsit craiul şvedzăscu 
de lângă Racoţii, îndată s-au îmbărbătat şi 
hatmanii lor şi Cearneţchii-voievodul şi încă 
puţină oaste având la un loc au lepădat carele 
şi numai cu călărimea, sprinteni s-au făcut a fugi 
de Racoţii, pănă l-au tras cu ostile lui aproape 
de Litva. Deci au răsărit şi i-au luat dosul şi 
aşea Racoţii, Vădzându-să înşelat, au lăsat pre 
Gavdi căpitanul său cu o samă de pedestrime la 
un oraş anume Briscea Litovsca, sângurs-au 
întorsu înapoi cu leşii în spinare la toate 
conacele. Didese leşii ştire şi la hanul şi amu 
purcesese şi hanul cu oastea lui, cu toată, 
asupra lui Racoţii. Au pierdut sărita Racoţii 
curundu, însă nedejduia cazacilor, carii dacă I- 
au adus pănă la Meji Boje, la un târgu în 
Podoliia, au stricat toate podurile pre urma sa. 
Şi de acolea au plecat fuga şi ai noştri la Nistru 
şi muntenii. Şi aşea au cădzut Racoţii în mâna 



leşilor, cerându-şi de la dânşii viaţă cu 
răscumpărare de doao milioane, să le dea 
leşilor bani, pentru care bani zălog luându leşii 
pre Apafi, fratele cneadzului de acmu 
Ardealului. 

Zac. 39. Amu apropiindu-se cu ostile hanul, 
au făcut creştineşte cu Racoţii leşii, l-au luat şi I- 
au slobodzitu în ţara lui. Iară oastea lui cu 
Chimini lanăş lăsată, toată au mărsu în robiia 
Crâmului. Spun de nişte steaguri de catane, că 
cu năvală pen tătari ş-au făcut cale şi au 
hălăduit. Iară mainte decât aceste tâmplări, 
nemişii de Ardeal să rupsese de la Racoţii, fără 
voia lui, năzuindu la ţara lor pe aicea, pen ţară, 
pe la Câmpul-Lungu. De carii dându ştire 
Racoţii la Ştefan-vodă, au trimis Ştefan-vodă la 
Câmpul-Lungu, de le-au ţinut calea. Mare 
osândă pre oameni, câţi s-au topit atuncea 
unguri în ţara la noi, în munţi! Zălogul, care s-au 
pomenit mai sus dat leşilor de la Racoţii, au 
şedzut pănă au murit la Liov şi banii n-au mai 
luat leşii. 

Zac. 40. Nu s-au pomenit de prada leşilor în 
Ţara Ungurească, cându Racoţii îmbla pen 
Ţara Leşască spre Litva, iară Liubomirschii cu 
4.000 de oameni au intrat în ţara lui Racoţii şi 
multe sate şi târguri au arsu. 



Zac. 41 . într-acestu an ş-au sfârşit şi Hmil 



hatmanul căzăcescu dzilele sale, începătura şi 
izvor a toate răutăţi acestor părţi de lume, a 
multe ţări, cetăţi, stingere şi răzsipă. Purcesesă 
cu oastea sa îri tâmpinarea lui 'Racoţi, 
înţelegându de Racoţii la ce slăbiciune au sosit 
de Ieşi şi de hanul cum au mărsu asupra lui. Ce, 
nu să ştie cu ce gându mergea si el, că spun că 
scârşca în dinţi, amu în tabără bolnav si dzicea: 
„Ah! De mi 1-arda Dumnedzău pre mâna mea 
pre acel dulău scurtul" Aşea sintu cazacii la 
tovărăşiie de nedejde! Ce, curundu într-acesteş 
dzile, au murit Hmil hatmanul în tabără, precum 
s-au pomenit. 

Zac. 42. Preste voie era turcilor aceasta 
înălţare a lui Racoţii, cât amu poftiia să iasă la 
Crăiia Leşască şi împreunarea lui cu aceste 
două domnii, de Muldova şi de Ţara 
Muntenească. Şi era la turci lucruri slabe, 
împăratul încă tânăr. Au sfătuit capetele o samă 
şi au alesu pre Chiupruliul, omu cu hirea tare şi 
vrăjmaş, ş-au grăitu împărătesăi, îmmei 
împăratului: „De nu s-a pune un om ca acesta 
ispravnic împărăţiei, Ardealul, Muldova şi Ţara 
Muntenească sintu ieşite den mâna împărăţiei". 
Deci cum au stătut Chiupruliul la vezirie, cum 
au luat asupra sa toate şi întâi au stătut după 
lucruri de casă a aşedza, a lămuri lefele, cine 
cât ia fără ispravă de la împărăţiie, pre mulţi 
omorându den capete. Apoi aşedzându acestea 



toate, au pus gându rău pre Racoţii şi pre 
aceste doao domnii. 

Zac. 43, Ştefan-vodă vădzând patimile şi 
răzsipă lui Racoţii şi temându-să de hanul, că 
era în sus, au purces den laşi la Suceavă. Şi de 
atuncea, den vreme în vreme aştepta şi asupra 
sa primejdie. Şi hanul, după ce au luat toată 
oastea lui Racoţii în robie şi toate capetele 
Ardealului şi pre Chimini lanăş, hatmanul lui 
Racoţii, între carii den boierii Ardealului au fostu 
rob şi Apafi Mihai, carele ieste acmu cneadzu 
de Ardeal, trimisese hanul doi agi mari ai săi, 
unul la împărăţiie, să ştie împărăţiia de izbândă 
lui şi altul la Ştefan-vodă, cu poruncă să iasă 
hanului la Ţuţora înainte. Şi au luat cu aceia 
spaimă de la Ştefan-vodă câteva pungi şi au 
trecută spre Crâmu pre la Orhei şi pe la 
Lăpuşna. Ştefan-vodă, după trecutul hanului, au 
venit în laşi. 

Zac. 44. Toată povestea să Ştiia la împărăţiie 
de Ştefan-vodă şi de Costanti n-vodă, cum sintu 
la sfat cu Racoţii una şi cum i-au dat asupra 
Ieşi lor oaste, iară şi leşii cu laudă mare asupra 
ţărâi, cazacii aşijderea, pentru moartea lui 
Timus. Veziriul sângur amu să gătiia asupra lui 
Racoţii şi la domnii amândoi trimisese porunca 
pre un agă mare de la împărăţiie, anume Uzun 
Ali-bei (spun de aceştii turcu c-au fostu cap 



mare la turci şi cu sfatul lui s-au ales la vezirie 
Chiupruliul şi apoi de Chiupruliul au perit), 
întrebându pre domni, apuca-se-vorei să margă 
amândoi asupra lui Racoţii cu oşti, să facă 
această slujbă împărăţiei, să să curăţască şi de 
faptele sale cu amestecăturile ce avuse cu 
Racoţii? Şi atuncea spun că pusese gându 
Chiupruliul să aducă pre Vasilie-vodă den Edi 
Cula, de undo era închis, să-l puie crai la Ardeal 
în locul lui Racoţie, care lucru nu ştiu cum ar hi 
putut fi pentru lege, iară puterea ce nu 
lucreadză? 

Zac. 45. Care poruncă dacă au venit la 
Ştefan-vodă aicea şi pre atuncea purcesese 
Ştefan-vodă la munte, să aleagă loc de 
mănăstire care să cheamă acmu Caşinul, de la 
Răcăciuni m-au trimis pre mine în Ţara 
Muntenească, sfătuindu-se cu Constantin-vodă, 
ce răspunsu vor da, viindu-le ammdurora o 
poruncă şi la un prepus fiindu amândoi la 
împărăţie şi amândooă domnii atocma într-un 
chip de primejdie aproape. Iară nestătătoare şi 
lunecoase hirile omeneşti! La greu şi la nevoie 
cineşi de sine să stea şi apoi şi cela şi celalaltu 
mai lesne pieru! Şi nice era putere alta, siliia 
care de care să iasă inai bunu, cu primejdiia 
altuia la împărăţie. 

Zac. 46. Nu s-au apucat de acela sfat 



Constantin-vodă cu Ştefan-vodă, ce încă să 
temea să nu iasă ceva de la dânsul, să 
vădească la împărăţiie Ştefan-vodă, ce-au 
răspunsu: „Cum ari socoti dumnealui, fratele 
nostru, mai bine, aşea să raspundze lui Uzun 
Ali-bei şi să ne facă ştire, pre aceia cale să 
răspundem şi noi". Au priceput Ştefan-vodă 
îndată îndoită inema lui Constantin-vodă şi 
meşterşugul şi au scris la Uzun Ali-bei, cum el 
este gata pre toată porunca împărătească, unde 
va hi voia măriei-sale veziriului, acolo va merge 
cu toată oastea sa. însă nu era acestu răspunsu 
den toată inemă. 

Zac. 47. Constantin-vodă s-au apucat îndată 
de pungi, să-şi tocmască domniia cu banii, că 
era avuţia lui Matei-vodă neclătită încă, cu multe 
pricine la împărăţie, dzicându că el n-au luat 
domniia cu sabiia sau cu nescai oşti streine, ce 
l-au ales ţara după moartea lui Matei-vodă şi el, 
de mare sile a lui Racoţie şi a lui Ştefan-vodă, 
temându-se de dânşii, au dat puţină oaste, carii 
nicişi era munteni, ce mărgineni de Muldova, 
cât să hălăduiască de la scârbă lor. Şi cu de 
acestea siliia să-şi tocmască domniia. 

Zac, 48. Vizirul deac-au vădzut că nu să 
apucă ei să să sfădească cu Racoţii şi nu va 
face nemică cu aceasta, au stătut asupra 
domnilor, numai să vie să sărute poala 



împărăţiei de domnie şi să-şi margă iar la 
domnii. Atuncea s-au apucat Ştefan-vodă la 
Uzun Ali-beiu deodată că va merge, pe de altă 
parte giuruia toată avuţiia sa, numai să-l ierte 
vezirul de venit la Ţarigrad. Şi aceia au mâncat 
capul apoi a lui Uzun Ali-bei, că domnilor aşea 
au răspunsu vezirul, că de ari împle unul câte o 
casă de galbeni de aur, nu poate acestu lucru 
să nu vie aicea. „Şi de vor veni, iară domni vor 
fi. Iară de nu va veni Ştefan-vodă, într-un ceas oi 
pune pre acesta", arătându pre Ghica vornicul 
carele era capichihaia lui Ştefan-vodă la Poartă. 
Spun de Ghica vornicul, cum au dzis acestu 
cuvântu veziriul, el au şi alergatu de au sărutată 
poala veziriului. 

Zac. 49. Iară cât putem a înţelege den mulţi şi 
den multe lucruri pre urmă, adevărat de ar hi 
mărsu Ştefan-vodă la Poartă, domnu ar hi ieşit 
iară, că era Ghiupruliului cu mai mare veste să 
aducă pre domni la poala împărăţiei, pre carii îi 
ţine împărăţiia la prepus de hainie. Şi spun de 
Vasilie-vodă că mare grije avea că va veni 
Ştefan-vodă la Poartă şi să hie dzis în taină: „Să 
nu-l aducă dracul aicea!" 

Zac. 50. Iară cu anevoie este a merge de 
bunăvoie la grije şi cumpăna vieţii, ştiindu-se ]a 
atâtea meste-cături şi avându acolea la Poartă 
aţâţe pârâşi greci, cărora să luase tot ce avea la 



începutul domniei lui şi mulţi au şi perit, că au 
fostu la începutul domniei aceştiia mare jacuri a 
oameni streini, ales a greci, de oamenii lui. 

Zac. 51 . începuse Ştefan-vodă şi să lucra 
tare mănăstirea Gaşinul, iară la anul după 
urdzitul ei, i-au venit maziliia, viindu domnu în 
scaunul ţărâi Ghica-vodă, însă întâi lui 
Constantin-vodă, cu câteva luni, cu Mihnea- 
vodă. 

Zac. 52. Domniia lui Ştefan-vodă au fostu cu 
mare bivşug ţărâi la toţi anii domniei sale, care 
s-au trăgănat tocmai 5 ani, în pâine, în vin, în 
stupi, mare roadă în toate. Om deplin, capu 
întregu, hire adâncă, cât poţi dzice că născu şi 
în Moldova oameni. La învăţături solielor, 
cărţilor la răspunsuri, am audzit pre mulţi 
mărturisindu să hie fostu covârşindu pre Vasilie- 
vodă. Mesele şi petrecaniile ceştii domnii de- 
abiia la o vreo domniie să să hie prilejit, nu fără 
mare desfrânăciune la lucruri peste măsura 
curviei. Slujitorii mila şi cinstea care au avut la 
această domnie n-au avut nice la o domnie, de 
cându odoacă ţara. Iară cum i-au plătit slujitorii 
lui la maziliie, citi-vei mai gios, la intratul Ghicăi- 
vodă în ţară si la ieşitul lui den ţară, în Ţara 
Ungurească. Ieşirea lui Ştefan-vodă den ţară au 
fostu în anul 7165 <1657> tocma pre aceia 
vreme i-au venit maziliia, pe ce vreme au scos 



şi elu pre Vasilie-vodă din scaunu. 



Capul doaodzecîşi unulu 



Âncep. 1 . Iară domniia Ghicăi-vodă, cum s- 
au prilejit, s-au pomenit la domnii trecute, cum 
fiind capichehaia la Poartă, au ieşit la domnie. 
Era aicea în ţară den dzilele altor domni, 
neguţitoriia ţiindu, pănă la domniia lui Vasilie- 
vodă. Fiindu de un neam cu dânsul, arbănaş, I- 
au trasu-1 Vasilie-vodă la curte şi deodată la 
boierii mai mănunte, apoi la vorniciia cea mare 
de Ţara de Giosu au agiunsu. Şi ţiindu-i Vasilie- 
vodă de credinţă, l-au trimis la Poartă 
capichihaia, vădzându-l şi om cuntenit la ţ toate 
şi scumpu, cum să cade hie cându capichi-hăiei 
să hie. Si asea au stătut de tare cu Vasilie-vodă, 
cât, pănă în vremea ce s-au luat amu cetatea 
Sucevei cu doamna lui Vasilie-vodă, la toate 
răscoale, la pribegii, câte să prilejise lui Vasilie- 
vodă, de au ieşit în doao rânduri den scaun şi 
după sminteala sa şi în Ţara Muntenească cu 
cazacii, tot au ţinut domniia lui Vasilie-vodă 
nestricată la împărăţie, pănă ce au sosit Ştefan- 
vodă la Roman, după izbândă de cetatea 
Sucevei. Atuncea trimiţindu Ştefan-vodă pre 
Stamatie postelnicul cu câţva boieri de ţară, să-i 
isprăvască steag de domniie şi aicea pre 
fecioru-său, pre Gligoraşco, care apoi a fostu 
domnu în Ţara Muntenească, îl trimisese în 
Ţara Ungurească, la închisoare. Deci n-au avut 



ce mai face şi împotriva unii ţari şi audzindu de 
fecior la închisoare, au stătut şi el cu boierii lui 
Ştefan-vodă alăturea pre trebile lui Ştefan-vodă 
şi au venit şi singur cu aga, carile au venit cu 
steagul 1 şi cu alţi boieri în ţară. 

Zac. 2. Ştefan-vodă socotindu iară aceia care 
socotise şi Vasilie-vodă în Ghica vornicul, că 
este om de capichihăie, neavându gându să 
poată să iasă unul ca dânsul la domnie, l-au 
făcut de casa sa, cu nepoată-sa, fata Sturdzii 
visternicului, după feciorul lui, Gligoraşco 
postelnicul. Şi după ce l-au făcut cuscru de 
casa sa, pre feciorul său boie-rindu-1 cu agia, 
pre Ghica bătrânul l-au trimis iară la 
capichihăie, la Poartă şi au fostu pe trebile lui 
Ştefan-vodă, pănă ce i-au venit maziliia. 
Chemin-du-1 veziriul Chiupruliul la sărutarea 
poalei împărăteşti şi necutedzându a merge 
Ştefan-vodă la Poartă, au datu Ghicăi vornicului 
domniia ţărâi. 

Zac. 3. Purces-au Ghica-vodă spre ţară cu 
doi agi, den carii era unul musaip la împărăţie şi 
întâi pre Izmail-aga (carele apoi au cădzutagă 
spahiilor), Schimni-ceauş. Ştefan-vodă îmbla 
legănân-du-să, încotro va lua, că era unii de-i 
sfătuia să margă la cazaci, ce era aceia sfat fără 
temeiu, cându vedea că de acolo Vasilie-vodă, 
cuscru fiindu lui Hmil, nu s-au putut pune în 



picioare, pănă au stătut cu gândul numai să 
purceagă spre Racoţii, de la care avea cărţi cu 
giurământu, să nu se lase unul pe altul, pănă or 
avea o pâine, să o împarte. 

Zac. 4. Aicea caută ce mulţemită au avut 
Ştefan-vodă de slujitorii săi cei miluiţi: La Podul 
Leloaie, cându era Ştefan-vodă, s-au rădicat 
slujitorii toţi, să jecuiască carăle. Şi să nu hie 
fostu Gligoraşco-vodă, ficiorul Ghicăi-vodă, 
arătându-le mare certare, n-ar hi fostu fără 
aceia. Striga: „Lefe, lefe să ne dea!" Aceia 
mulţemită au făcut atuncea lui Ştefan-vodă 
slujitorii pentru mila, care n-au avut slujitorii nici 
la o domnie. 

Zac. 5. De la Târgul Frumos Ştefan-vodă, 
dăruindu cu un surguciu pe Gligoraşco-vodă, 
domnescu, l-au întorsu cu slujitorii la laşi, iară 
el, lovindu pre la Buciuleşti, la Cumăneşti, au 
intrat în munţi în Ţara Ungurească. Ghica-vodă 
peste puţine dzile au întratu în laşi, totîntr-acela 
anu 7165<1657> mainte de Paşti cu o 
săptămâriă. 

Zac. 6. Şi într-aceiaşi an veziriul împărăţiei, 
Chiupruliul, purcegându asupra Ardealului, 
mersese poruncă şi la hanul să încalece şi amu 
era în Bugeag hanul. Şi încă bine neaşedzat 
Ghica-vodă, stându îndată după gătire la oaste, 
că-i venise şi lui poruncă să încalece cu toată 



ţara, veni veste cum Ştefan-vodă trece munţii cu 
oaste în ţară. Şi viindu întinsă, au stătut cu 
tabăra dencoace de Roman, la Săboani, iar pre 
Tălmaci paharnicul îl trimisese cu străji spre 
Târgul Frumos. Cu puţine dzile mainte de 
aceasta veste de Ştefan-vodă, au perit 
Grumadzea căpitanul de Ghica-vodă. 

Zac. 7. Precum era Ghica-vodă plecat spre 
sânge, cu mare cuntenire 1-am cunoscut aicea, 
că era câteva cărţi a o samă de boieri prinse la 
mâna lui, cu care chema pre Ştefan-vodă să vie, 
că avându Ştefan-vodă mare priietinşug cu 
Săfer Cazi, veziriul hanului, carele îi scrie de 
multe ori: „Ce porţi grije de mazilie? Au aşea de 
neputernici ţii tu pre hanii de Crâm, că de ari 
vrea să ţie un domnu de Muldova supt aripa sa, 
nu l-ari putea să-l ţie şi preste voia altora?" Şi 
aşea atunci pre Stamatie postelnicul au poruncit 
la Ştefan-vodă, cum va trece hanul spre Ţara 
Muntenească, el să vie în scaun. Iară ce le ieste 
lor a batgiocuri pre creştini? Şi aşea viindu 
Ştefan-vodă în nedejdea lui Sefer Cazi-aga şi 
Ra-coţii vădzându asupra sa greul ce-i veniia, 
era bucuros să să tulbure ţărăle aceste în vrun 
chip. 

Zac. 8. Ghica-vodă îndată au răpedzit pre 
Stamatie postelnicul la hanul, macara că era 
cartea lui la Ştefan-vodă scrise, prinsă de 



Ghica-vodă, că venise de curundu Stamatie de 
la Crâm. l-au giurat că n-are nici un bănat, ce 
iară pre dânsul nedejdea lase, să tocmească 
acestu lucru. Au mărsu postelnicul Stamatie şi 
au stătut la Sefer Cazi-aga, veziriul hanului şi 
au scos pre singur Şărâm-bei aicea împotriva 
lui Ştefan-vodă. Nu vrea Sefer Cazi-aga, ce i-au 
arătat Stamatie postelnicul mare stricăciune 
ţărâi, de să va face într-altu chip. Ce şi agiutoriul 
era foarte ciudat, că venise Şirâm-bei cu vro 
300 de tătari şi nici la puţin războiu ce au fostu 
la Strungă, n-au fostu, nice s-au apropiiatu. 

Zac. 9. Ghica-vodă după ce au răpedzit pre 
Stamatie postelnicul la hanul în Bugeag şi 
vădzindu apropiierea lui Ştefan-vodă, au purces 
spre Ţuţora şi la Ţuţora preste puţine dzile s-au 
împreunat cu Şirăm-bei, făgăduindu şi hanului 
şi lui, pentru osteneala lui, daruri. Au purces în 
frunte Şirăm-bei şi feciorul Ghicăi-vodă, 
Gligoraşco-vodă. Şi măr-gându toată noaptea 
aceia şi pre amiadzădzi, a doa dzi au sosit spre 
Târgul Frumos. De la Podul Leloaie străjile care 
trimisese înainte Gligoraşco-vodă au dat de 
strajea lui Ştefan-vodă în Criveşti, cu care era 
Tâlmaci paharnicul. 

Zac. 10. Au simţit Tâlmaci oastea că vine, au 
silit să nu sa arate cu oastea sa, ce de după 
nişte piscuri au purcesu spre Strungă. Mai 



sprinteni oameni numai ce au fostu, au venit la 
podeţu pre drumul carele merge de la Târgul 
Frumos spre Roman şi acolea, pănă a sosi şi ai 
noştri cu oastea, dentâiu voroava, apoi au 
început ai noştri şi sfada. Iară dentr-aceia 
voroava dentâi sosise la urechile lui Şirăm-bei 
că ieste hitlenşugu. Pentru aceia, nice s-au 
apropiiatde oaste. Săjângrcşise amu şagă, 
cându au sosit steagurile oştii noastre şi pre vo 
sută de tătari, că pre mai mulţi nu-i lăsa Şirăm- 
bei. Şi la harţul acela de ai noştri au cădzutcu 
calul Gavriliţă-aga pre atuncea de darabani şi-i 
apucase harţul lui Ştefan-vodă. Ce au săritu 
nişte tătari şi de ai noştri o samă şi l-au scos, 
iară rănit în cap foarte cu grea rană şi la o mână 
cu scădere la degite. De ai lor încă s-au rănit 
câţva, den care rane au şi râurit unit. Ce, dacă 
s-au apropiiat steagurile den partea Ghicăi- 
vodă şi cu tătarâi, n-au mai stătut nici harţul lor, 
nice Tălmaci paharnicul cu steagurile, ce au 
plecat fuga spre Şchei. Şi acolea, aproape de 
Şchei, s-au întorsu o samă de oşteni a lui 
Ştefan-vodă şi nişte unguri ce fusese cu 
Tâlmaciu paharnicul şi la cela întorsu a lor au 
peritvro 30 de oameni, ai noştri gonaşi, ce era 
mai în frunte şi au apucat şi vii i-au dus la 
Ştefan-vodă, unde era cu tabăra, la Săboani. 



Zac. 1 1 . Cum au oblicit Ştefan-vodă den 
limbi că este adevărat Şirarn-bei cu capul său, 



n-au stătut, ce nişte nemţi ce avea, vro 80 
pedestri, i-au trimis la vad la Şiret, să apere 
vadul, iară el singur cu oastea călare au plecat 
fuga. Şi de atuncea n-au mai vădzut Muldova în 
toată viaţa sa Ştefan-vodă. 

Zac. 12. A sosit la Siretiu şi Gligoraşco-vodă 
cu toată oastea, ce n-avea cumu să treacă 
Siretiul îndată, că era mare şi să vedea în ceia 
parte şi pedestri mea, care dacă au audzit c-au 
fugit Ştefan-vodă, ei s-au apropiiatde Şiret şi s- 
au închinat la Gligoraşco-vodă, pre carii apoi 
Ghica-vodă bă-trânul pre toţi i-au dat în robia 
tătarălora lui Şirăm-bei, care faptă 
necreştinească nime nu o laudă. Şi mult au 
stătut fecioru-său, Gligoraşco-vodă, să nu să 
facă un lucru ca acela, nişte oameni închinaţi 
fără război, creştini, ce n-au avut ce face. Şi 
dacă au venit în laşi Ghica-vodă, au mai omorât 
pre nişte vornicei a lui Ştefan-vodă, fără nice o 
vină, numai căci au fostu slugi. 

Zac. 13. Şi cu aceste fapte au ieşit Ghica- 
vodă vărsătoriu de sânge la vârstă bătrâneţelor 
ce era. Şi aşea, mântuit de Ştefan-vodă, au 
stătut după gătirea la oaste şi de împreunare cu 
hanul. Au purces cu oastea, ca cu 7.000 de 
oameni în Ţara Muntenească şi den Ţara 
Muntenească, amu împreunat cu hanul şi avea 
hanul 2.000 de cazaci cu Hanenco polcovnicul 



de Omani, au întratu în Ţara Braşeului. Acolea, 
ieşindu den Braşeu o straje, i-au lovit tătarâi 
fără veste, cât pănă la Braşeu de-abiia de au 
scăpat cineva dentr-aceia straje. 

Zac. 14. Pre unde am întratîn Ţara 
Ardealului, în mijlocul munţilor era o palanca de 
zid şi tras zidiul den râpă a unui munte, pănă în 
râpă altui munte. Acole să hie pus nescare 
pedestrime ungurii, fără vărsare de sânge n-ar fi 
fostu intratul nostru. Ce, cându am sositu noi, 
am aflat palanca şi locul aceia pustiiu de 
oameni. Au dzis Hanenco polcovnicul 
căzăcescu: „O! doamne, cum n-ai dat toate unor 
neamuri? La noi la cazaci, de ai hi dat aceste 
locuri, cine ari putea să între în ţara noastră?" 

Zac. 15. Dencolea, despre Timişvarul, amu 
în-trase Chiupruliul vezirul şi dencoace hanul 
cu domnul nostru de Muldova şi cu Mihnea- 
vodă, domnul muntenescu. Cine poate deplin 
să scrie prada, stricăciunea, robiia Ardealului 
de pre acele vremi şi părţilor aproape de 
Ardeal? Oastea Ghicăi-vodă au luat atunceşi în 
Ţara Braşeului, care să chiamă cu altu nume 
Bârsa, trei pălănci, den care pălănci bieţii 
oameni închişi, toţi în robiie au mărsu tăta-rălor 
vecinică. 

Zac. 16. într-una den cele pălănci, gândindu 
Ghica-vodă că va hi multă avuţiie în cetăţuie, 



cânclu era arnu tecsită oastea, plină palanca de 
tătari, au intrat si el cu mare nevoinţa înlontru, 
unde nu era locul unui domnu să între. Puţin au 
lipsit de nu s-au năduşit de desime acolea şi cu 
puţin suflet de-abiia au ieşit şi lovit de un tătar în 
cap. Nime să nu bănuiască, căci să pomenescu 
acestea, că letopiseţile nu sintu numai să le 
citească omul, să ştie ce au fostu în vremi 
trecute, ce mai multu să hie de învăţătură, ce 
ieste bine şi ce ieste rău şi de ce-i să să 
ferească şi ce va urma hie cine: domnul den 
faptele domnilor, care cum au fostu si cu ce 
veste şi pomană, să ia urmă de viiaţa, boierii 
urmându pre boierii cei cinsteşi şi înţălepţi, 
slujitoriul a slujitoriu, că cineşi după breasla sa, 
cine urmadză pre cel cinsteş, cinstit, cine 
urmadză pre cel rău, rău ieste şi rău să va 
săvârşi. 

Zac. 17. Den Ţara Bersii au purces ostile pe 
mijlocul Ardealului, spre scaunul acei ţări, unde 
era de pază a curţii crăieşti, cum dzic ei, nişte 
haiduci, deci şi curtea şi oraşul Belgradul într-o 
mică de ceas au stătut ce nu şe. De acolea s-au 
despărţit Şirâm-bei de la hanul, cu carele s-au 
poftit şi Gligo-rasco-vodă şi au agiunsu cu 
prada pănă în olatele de Ungurimea de Sus. Şi 
la Sibii, iară adunându-se ostile, au lovit pre la 
Oradia şi au trecut la Inău, care oraş veziriul 
amu luase. Şi vădzându că nici o oaste nu este 



nicăiuri, au lăsat pre păşea de Buda, Sinan- 
paşea, să tocmască cetatea şi să o aşedze cu 
oaste şi i-au orânduit şi pre domnul nostru, pre 
Ghica-vodă şi pre Mihnea-vodă depreună. Iară 
veziriul singur, Chiupruliul, înţălegând şi de 
nişte amestecături la împărăţiie, precum era 
tânăr încă împăratul, s-au întorsu cu mare 
sârguială la Ţarigrad, iară noi cu acel pase am 
şedzut pănă la Simedriu, de am tocmit Inăul. Şi 
au mai luat păşea de Buda nişte pălănci pe 
aproape şi cu Şirăm-bei despărţit Gligoraşco- 
vodă au luat o cetăţuie anume Almaşul. Şi de la 
cel păşea au luat Borcea lanoş domniia de 
Ardeal. 

Zac. 18. De la iulie, în care lună purcesesă 
Ghica-vodă, la dechevrie, pre la svetii Nicolai, 
au sosit în Suceavă ş-au iernat într-ace iarnă 
Ghica-vodă în Suceavă, pentru mare omor ce 
era aicea în laşi. Hanul dentr-acea cale, dacă 
au sosit în Crâm, au omorât pre veziriul său, pre 
Seferi Gazi-aga, pre porunca Chiupruliului, că 
oblicise veziriul îmbletele lui într-aceste ţări şi 
dzicea el totdeauna hanului: „Nu te lăsa de 
toate să îmbli în voia turcilor. Nu de toate să-i 
asculţi, că ei, pre cât le vei îmbla în voie, pre 
atâta să suie în cap!" 

Zac. 19. Borcea lanoş, unul den slugile lui 
Ra-coţii, au luat domniia, cât să să potoale 



turcii. Şi pentru să vadză turcii că este adevărat 
împotriva lui Racoţii, cât au purces ostile, îndată 
s-au făcut a cere de la turci agiutoru şi îndată au 
venit porunca şi la Mihnea-vodă în Ţara 
Muntenească şi la Ghica-vodă aicea, să-i dea 
lui Borcea lanoş agiu-toriu. Deci, îndată i-au 
trimis şi Ghica-vodă cu Nicolai Cârnul agiutoriu 
ca 1 .000 de oameni, ce n-au făcut zăbavă multă 
acolo. 

Zac. 20. La anul 7166< 1658>, Racoţii, ca 
acela ce să îneacă, de sabie goală să apucă, 
iară au coborât cu oşti în Ardeal, încă fiindu 
cetăţile Făgăraşul, Oradiia, Sibiiul cu oamenii 
lui. Iară Borci lanoş cu turcii s-au închis în 
Gliujvaru spre partea turcească. Şi având şi 
Costanti n-vodă prilej bun, ca 4.000 de oameni, 
lefecii şi Ştefan-vodă amu mai slab ti cu 500 de 
oameni, au pus gândul iară să facă 
amestecături în îmbe ţărâle. Şi aşea au orânduit 
pre Constanţi n-vodă iară în Ţara Muntenească 
şi pre Ştefan-vodă aicea în ţară. Şi stându aşea 
sfatul, trimisese Ştefan-vodă cu bani pre 
Tâlmaci paharnicul m părţi Căzăceşti, să facă 
oaste, pohtindu pre hatmanii leşăşti să nu apere 
acestu lucru. Şi amu strângea oameni Tâlmaci 
în Mo-vileu, iară acolea, la Racoţii, s-au 
schimbat sfatul într-altu chip. 



Zac. 21. Mihnea-vodă domnul muntenescu, 



om fără de nice o frică spre Dumnedzău, fără 
nice un temeiu, tiran direptu fantastic, adecă 
buiguitoriu în gânduri, au pus gându să să 
hăinească pre turci. Şi mirându-se, cum va face 
să n-aibă siială de boieri ce era capete Ţărâi 
Munteneşti, cu mare şi nespuse tiranie, 30 de 
boieri, tot fruntea aceii ţări, au omorât ş-au pus 
pre voia sa boieri. Şi după această faptă, au 
răpedzit la Racoţii, dându-i ştire că, ori la ce-i va 
scoate norocul şi vremea, este tovarăş împotriva 
turcilor cu dânsul. Care lucru înţălegându 
Racoţii, dentâi n-au credzutpre Mihnea-vodă, 
apoi, dacă i-au trimis giurământuri şi au vădzut 
adevărată voia lui, că este împotriva turcilor, au 
schimbat sfatul şi au lăsat Ţara Muntenească să 
cârmuiască Mihnea-vodă despre aceia aripă, 
fiindu pre loc cu domniia şi cu prilej de oaste, 
iară pre Constantin-vodă l-au orânduit asupra 
Moldovei, avându iarăşi şi Constantin-vodă 
oaste mai gloată şi prilej a ţinere oaste. Pre 
Ştefan-vodă l-au oprit, făgăduindu-i că, de va da 
Dumnedzău lucrurile spre folosul lui, iarăşi elu 
va hi la domnie şi aşea au rămas Ştefan-vodă 
înapoi. Nicolai Cârnul încă vădzindu coborârea 
lui Racoţii şi amestecate lucruri, au venit cu 
oastea ce să trimisese. 

Zac. 22. Acestea audzindu Ghica-vodă că să 
lucreadză la Ardeal, cum iară să găteadză 
amestecături asupra ţărâi, au trimis la hatmanii 



leşăşti pre Gligorie paharnicul, să nu priimască 
lucruri carile sintu împrotiva împărăţiei, de face 
Ştefan-vodă lefecii în ţara lor asupra ţărâi. Ce 
hatmanii leşăşti prea lesne s-au apărat, dzicând 
că în partea cazacilor să fac acelea, nu la 
dânşii. Şi era Ghica-vodă cu tabăra într-acea 
vară la Cârniceni, ce dacă au vădzut de sfatul 
într-altu chip schimbat la Racoţii şi au oblicit că 
şi Mihnea-vodă adevărat împrotiva împărăţiei 
hain şi Constanţi n-vodă gata să vie asupra 
ţărâi, direptu peste munţi să coboară, s-au mutat 
cu tabăra la Capul Stâncii, despre Ţuţora, în 
preajma Bugeacului. 

Zac. 23. împărăţiia înţelegându de aceste 
turburări la Ardeal, stându veziriul după paza 
mării despre oşti cu galionuri Veneţiei, 
trimiţându la hanul, numai ori singur, ori pre un 
soltan cu ostile Crâmului să trimaţă în ceste ţări 
împotriva Ardealului. Ce, încă nu sosise în 
Bugeag soltanul, cându dencoace Constantin- 
vodă au intrat cu oşti în ţară pre Oituz şi în Ţara 
Muntenească Mihnea-vodă au intrat în turci. Pre 
unii i-au omorât, pre alâii mulţi au şi bote-dzat, 
câţişi s-au aflat turci în ţara lui, ori slujitori de ai 
lui, ori agi, ori neguţitori. Şi aşea s-au început ca 
de iznoavă amestecăturile în ceste ţări. Mihnea- 
vodă după această faptă, singurii, sprinten, au 
mărsu de s-au adunat cu Racoţii de faţă, în 
munţi la strajea ungurească, unde venise şi 



Racoţii şi ş-au dat credinţa unul altuia. Şi s-au 
întorsu Mihnea-vodă în Târgovişte, unde era 
toate ostile lui strânse şi Racoţii i-au dat o samă 
de nemţi ai săi şi catane. Şi au purces Mihnea- 
vodă în olatele turceşti asupra Giurgiuvului 
singur, iară o samă de oaste asupra Brăilei, iară 
pre Cornia despre Mehediia şi preste Dunăre, 
ardzându şi prădându. El singur au luat 
Giurgiuul şi l-au arsu şi Brăila iară au arsu 
oştenii lui şi au arsu şi Galaţii atunci tot acei 
căpitani ai lui şi la Dobrogea, asupra Hârsovei 
au trecut oastea. Ce aceia den locu n-au îmbiat 
bine, ce de-abiia au scăpat de turci. 

Zac. 24. Acestea s-au început în Ţara 
Muntenească, iară aice Constanţi n-vodă cu 
5.000 de oameni au venit asupra Ghicăi-vodă. 
Avea limbi Ghica-vodă şi de la Roman apucate 
de ai noştri şi amu de la Podul Leloaie şi 
vădzindu apropiiate oastea, au scos şi Ghica- 
vodă toată călărimea împrotiva lui cu 
Hăbăşescul hatmanul şi Grigorie paharnicul. 
Iară singur Ghica-vodă cu toată pedestrimea şi 
cu puşcile au trecut la Ţuţora în ceia parte 
Prutul. Feciorul său, Grigoraşco-vodă, era amu 
purces la Ţarigrad la dvorbă. 

Zac. 25. Oastea Ghicăi-vodă, de care s-au 
spus, călărimea, dacă au trecut laşii noaptea, 
au mas în râpile Tăuteştilorşi acolea au făcut 



sfat capetele, cum să să dea război cu singuri 
călăreţii, fără focii, fără pedestrime. Şi cu 
Constantin-vodă amu să ştia den limbi că era şi 
nemţi călări cu foc şi săi meni pedestri şi oastea 
ungurească, nu este cu cale şi fără sminteală, 
ce au ales cu sfatul numai să să întoarcă toată 
oastea la ceialaltă oaste şi numai 200 de 
oameni, ca-n chip de straje, să să arate oştii lui 
Constantin-vodă. Şi aşea au purcesu oastea 
îndărăptu, iară 200 de oameni cu Voicihovschii 
căpitanul au purces pre Bahlui în sus şi mai sus 
de Movile, îndată s-au tumpinat cu oastea lui 
Constantin-vodă, viindu în tocmală. 

Zac. 26. Oastea noastră, care să întorsese cu 
Hăbăşescul hatmanul, n-au păzit calea spre 
Ţuţora, ce hatmanul sângur descălecat la 
mănăstirea lui Aron-vodă şi cu alţi boieri, iară 
oastea de pe supt steaguri au împlut târgul, pen 
pivniţe slobode cu vinuri, pen case, pen poduri, 
morţi beţi pre uliţe, pren toate pivniţele, îi bătea 
căpitanii, să-şi margă la steaguri, ce, care bătu 
ascultă, la grabă ca aceia? Căpitanul 
Voicihovschii, dacă au vădzutîn târgu mai toată 
oastea bată, s-au oprit de laturea târgului cu 
oamenii ce era cu dânsul. Iară Constantin-vodă, 
dacă au spsitamu la văiuga Copoului, au stătut, 
gândindu că este oaste în târgu supusă. Iară 
dacă au vădzut că nu ieste oaste, ce ieste o 
glogozală deşartă, au luat cu oastea pe 



deasupra Copoului şi pentre vii şi acolea, la 
capul viilor, ş-au tocmit în tocmală oastea şi au 
stătut. 

Zac. 27. Era Ieşi i a lui Ştefan-vodă, carii 
fusesă la dânsul lefecii, cu Constanţi n-vodă în 
frunte şi o samă de catane. Cu aceia ai noştri 
beţi fără porunca nemerui, fără nici o tocmală, 
au început harţul întrându beţi cu săbiile zmulte 
păn în şiragurile Ungureşti. Au căutat şi noao a 
sta cu Voice-hovschii căpitanul, să nu pieie 
atâtea oameni şi au stătut harţul aceia mai bine 
de un ceas, neputându a-i dezbăra nice într-un 
chip pre oamenii beţi den-tr-acela loc. Şi amu 
perise de cei 4 oameni şi să apropiia încet toată 
oastea. Am purces pen ti r g direptu, gonaşii au 
dat după noi, însă numai pănă la marginea 
târgului şi au stătut Constanţi n-vodă pre loc, 
pănă au cercat bine târgul şi curtea. Şi oblicindu 
de Ghica-vodă la Ţuţora, n-au băgat oastea pen 
târgu, cum au făcut ai noştri, ce alăturea cu 
târgul, peste valea ce să dzice la noi Cucata, 
trecându cu oastea, au purces întinsu în urma 
noastră cu oastea tocmită, apucându pre mulţi 
de ai noştri în târg, carii au plătit scurnpu aceia 
vin ce-i gătise, îndată cu capetele sale. 

Zac. 28. Oastea noastră, cum era răzsipită 
den purtatul prostu, aşea şi cu mai mare proastă 
au venit poruncă, numai să li să dea războiu. 



Amu aproape de Capul Stencii, direptu pre 
culme, au stătut toate steagurile a noastre în 
tocmală şi au aşteptatu pre oastea lui 
Constantin-vodă. 

Zac, 29. Amu nu Ieşi i , ce draganiia nemţască 
era în frunte tocmită la Constantin-vodă cu foc şi 
un stol toată ceialaltă oaste, căriia nu era a 
noastră depotriva, că şi mai puţină cu mult şi 
fără foc, oaste călăreaţă numai. Iară preste 
poruncă nea-vându cum hi într-altu chip, au 
săritu steagurile noastre întâi la dânşii şi mai 
ales căpitanul Voice-hovschii ca un mare viteaz 
şi acmu, aicea şi la toate trebile, hie cându 
slujitoriu deplin, înloc au luat pre catane ce era 
în frunte la harţu în sabie şi pănă la nemţi au 
cădzut aceia mai toţi, fiindu la aceşti ai noştri şi 
cai mai proaspeţi. Şi au dat steagurile lui 
Voicehovschii direptîn focul nemţilor, den care 
focînlocu au picat câţva slujitori de ai noştri şi 
un stegar de a lui Voicehovschii. Iară nemică 
nespăimându-se ai noştri de aceia cădere a 
celor slujitori, intrase amu cu săbiile în nemţi, 
cât n-ar hi putut a mai da foc al doilea rându, 
aşea să amestecase, îndată au năvălit toată 
oastea şi si aripile oştii lui Constantin-vodă, 
deci numai ce au căutat să să dea îndărăpt 
steagurilor noastre. S-au prilejit la întorsul oştii 
noastre peste trupuri de unguri, carii cădzuse la 
tâmpinarea dentâi, un ungur cădzut de rană, 



lăsat în loc de mortu, au apucat o suliţă care 
cădzuse lângă dânsul şi vădzându că fug ai 
noştri, au apucat suliţa şi au tâmpinat pre un 
slujitorii de ai noştri direptu pen vintre şi înloc au 
cădzut bietul slujitoriu de pre cal gios. 

Zac. 30. încătro era a năzui oştii noastre, era 
loc foarte rău şi îndată coborâşul Jijii, singură 
Jijia de trecut rea şi tinoasă, nice de vad, nici 
de-notatu. La pod nu încăpea şi buldzându-se, 
cădea de îmbe părţile pe lângă pod acei de pe 
de laturi într-apă, cât de îmbe părţile pe lângă 
pod cuprinsă era Jijiia de cai şi de oameni. Şi 
acolea multă oaste de a noastră au perit şi mai 
mulţi de apă. Au cădzut şi vii câţva pre mâna lui 
Constantin-vodă şi mai aleşi den boieri: Bucioc, 
Buhuş sulgeriul cel mare pre atuncea şi 
Gavriliţă Costachie jitnicer mare pre atuncea. 
Pre boieri, dacă i-au dus la Constantin-vedă, 
îndată i-au pus iară la boierii şi slobodzi, fără 
nici o pază. Peste podul Jijii n-au mai gonit 
oastea lui Constantin-vodă, ce au stătut pre 
deal la mas cu toată oastea. Iară Ghica-vodă cu 
oastea amu spăimată s-au sfătuit şi cu noaptea 
au purces spre Lăpuşna cu pedestrimea şi cu 
pusei, răpedzindu îndată de olac la el-agasi de 
Bugeag dându-i ştire de aceste toate. 

Zac. 31 . Mărs-au darabanii bine păn în 
Lăpuşna, acolea pre loc răsuflându o dzi 



oastea, a doua dzi agiunşi darabanii de 
Constantin-vodă cu giuruită de milă şi de lefe, 
dimineaţa s-au sculat ş-au apu-catu puşcile 
câte era, depreună şi cu săimenii au purces 
înapoi, făcându gâlceavă mare căpeteniilor si 
cine ari rămânea, cu moartea lăudându-i-să. 
Care gâlceavă a lor vădzându boierii pre câţi 
era, să nu-i apuce cu de-a sila, s-au dat în laturi. 
Iară singur Ghica-vodă au ieşit la dânşii cu 
şlicul amână, rugân-du-să să hie îngăduitori, nu 
mai mult de cinci-şase dzile, spuindu-le 
adevărat venirea sultanului. Ce n-au avut cui 
dzice, nebunite gândurile prostimei şi turburate 
şi s-au aflatu ca aceia, carii nu s-au ruşinat de 
chip de domnu, ce l-au împinsu de la pusei pre 
Ghica-vodă si au purces cu puşcile spre laşi. 
Iară curundu au luat plată deplin pentru faptele 
sale, precum vei câţi mai gios. 

Zac. 32. Rămâindu Ghica-vodă numai cu 
boierii, n-au cutedzat să mai zăbăvascja la 
Lapuşna, ce au purcesu spre Tighinea, pre 
Bâcu pănă la Luţcni şi acolea au aşteptat pre el- 
agasi. Iară darabanii şi cu săimenii au venit 
aicea în laşi şi s-au închinat la Constantin-vodă 
cu toţii şi de la Movileu într-aces-teşi dzile au 
venit şi Tâlmaci paharnicul cu câţva de' a lui 
Ştefan-vodă. S-au mirat Constantin-vodă de 
săirneni şi de dărăbanţi, carii cu toţii era pănă la 
700 de oameni cu foc şi cu tunuri. 



Zac. 33. Şi aşea Constanţi n-vodă 
aşedzându-se în scaunul ţărâi, au trimis şi la 
Ţarigrad, cercându cu făgăduinţă să-şi 
tocmască domniia, ce n-au apucat să-i vie 
răspunsul, nici era cum, ce om era Chiupruliul 
vezir pre atuncea, că într-aceleşi dzile au sosit 
pre Botna şi el-agasi cu o samă de oşti. Şi s-au 
mutat şi Ghica-vodă de pre Bâc la Botna şi amu 
împreunat cu el-agasi au stătut la Căuşeni, 
pănă au sosit şi sultanul. 

Zac. 34. Turburarea a lui Racoţii amu era la 
ştirea împărăţiei şi hainiia a Mihnii-vodă. Deci 
asupra lui Racoţii era orânduit Ali-paşea, 
veziriul de Buda, iară asupra Mihnii-vodă, 
galga-sultan den Crâm. Şi atunceşi veni veste 
şi de schimbarea Ghicăi-vodă den 'domniia 
Muldovei în Tara Muntenească cu domniia aceii 
ţări, în locul Mihnei-vodă. Iară aicea în ţară, în 
locul Ghicăi-vodă, au dat domnia lui Ştefăniţă- 
vodă, feciorul lui Vasilie-vodă, care lucru, pentru 
să nu să răşchire boierii de pe lângă Ghica- 
vodă asupra vremii aceie, s-au tăinuit multe 
dzile acestu lucru, apucându-să Ghica-vodă că 
va primeni acestea într-alt chip. Şi tot cum ar hi 
pentru trebile sale, au stătut împotriva lui 
Constantin-vodă cu sultanul. 

Zac. 35. Galga-soltan, macara că-i venisă 
amu de la împărăţie porunca să rădice pre 



Ghica-vodă de la Muldova şi să-l ducă, să-l puie 
domnu în Ţara Muntenească, aflându lucrurile 
în Moldova iară aşea amestecate, să nu lase 
pre Constanţi n-vodă, hainul împărăţiei, în 
scaunul ţărâi, au purces în sus pre Prut şi au 
stătut cu coşuriule la Bolota, mai gios de Ţuţora. 
Şi acolea făcându sfat, singur au rămas cu 
coşurile ş-au oprit pre Ghica-vodă lângă sine, 
iară oastea toată sprintenă de război tătărască 
şi pre toţi boierii cu câtă gloată avea, au dat supt 
mâna lui Ahmet-aga el-agasi de Bugeag şi au 
purces el serdariu asupra lui Constanţi n-vodă la 
laşi. 

Zac. 36. Luându veste Constanţi n-vodă de 
sol-tanul că este amu aşea aproape, ş-au 
rădicat oastea den târgu şi s-au mutat la Gălata 
de Sus, şi acolea au pus darabanii noştri şi pe 
săimeni şi câţi pedestraşi au avut şi elu, de au 
săpat un şanţu pe deasupra pârâului, carele să 
desparte den pârâul Bârno-vei şi vine pre supt 
Gălata de Sus şi acolea după şanţu au 
descălecat toată pedestrimea, iară călărimea în 
deal şi au stătutu acolea cu tabăra toată. 

Zac. 37. Oastea tătărască, cum au purces 
stoluri după stoluri şi dacă s-au strânsu toată la 
Ciric, au început a dodei întâi cu harţuri, 
mărgându tătarâi pănă la pârâu. Vărsa focul 
darabanii fără ispravă în harţu, cum ari vedea 



mare năvală, aşea strica iarba fără de nici o 
treabă şi pre nime nu răniia, care lucru era 
îndată semnu de mare frica lor. Toate acestea 
socotiia el-agasi, om de-abiia în toate ordele 
Crâmului altul al doilea la sprinteniie şi la 
lucrurile războaielor. Iară îndesară o samă de 
săimeni de ciia ai noştri, ce să închinase la 
Constantin-vodă, s-au îndemnată şi au ieşit den 
şanţuri, viindu pre iazu, pre lângă pârâu, au 
venit pănă în podul Bahluiului şi trecându podul 
preste Bahlui, ce era pre atuncea mai gios de 
iazu şi aşea să sime-ţise câtă pedestrime era si- 
n şes dencoace de pod ieşise câte 5 — 6 la un 
loc şi apucase şi case câteva în'Broşteni şi da 
în tătari cu sineţele. Iară şi atuncea era de mirat, 
că pre nime nu răniia, fără doi cai, ci au rănit 
supt tătari la acel ieşita loru. 

Zac. 38. Aceia semeţie a lor vădzându el- 
agasi, au încălecat sângurş-au coborât în şes 
pre Bahluiu şi fiindu şi doao steaguri de unguri, 
iară elu singur au îndemnat pre nişte tătari 
sprinteni asupra săi-menilor, ce era în şes. Ş-au 
sărit tătarâi dirept asupra săimenilor, cu sineţele 
la obraz săimenii fiindu. Şi cum n-ari crede nime 
să margă tătarul la foc, aşea îndrăzneţii, au 
mărsu, alesu cum am vădzut pre unu tătar 
bugegean dirept asupra a doi săimeni cu 
sineţele în pravilă, au mărsu şi de aproape amu 
au slobodzit amândoi sineţele în tătari, iar nici 



pre unul nu l-au nemerit. Cu sabiia zmultă 
tătarul, pre unul l-au rănit, iară pre al doilea săi- 
man l-au dus viu la el-agasi. Aşea să cunoştea 
de atuncea pedeapsa oştii lui Constantin-vodă! 
Iară în ceia parte de Bahluiu, în ceiriu, fugiia 
cele două steaguri de catane de la o vreme 
numai de un tătar, cu mare ocară şi râs între toţi 
că fugiia atâtea oameni de unul si fugindu da 
înapoi cu pistoalele în sus, nevădzându unde 
dă! 

Zac. 39. Amu îndesară era acest harţu; 
preste noapte au ieşit den târg tătarâi la mas 
preste ceiriu, iară darabanii şi săimenii un ceas 
n-au stătut, toată noaptea au dat cu sineţele şi 
nu câte unul, ce totodată ca-n chip nemţăscu, 
strica iarba fără ispravă în vânt. Ne-am gândit 
întâi că or hi dodeindu tătarâi, ce n-ave dodeială 
de nime, numai să cunoaşte bine lucrurile 
blăstămate şi-nspăimate, 

Zac. 40. A doa dzi, vineri să prilejisă, deci 
tătarâi război să facă n-au vrut, ferindu vinerea, 
care dzi la dânşii să ţine, cum ţinem noi 
dumineca din dzilele săptămânii, ce au şedzut 
gata, cu caii amână pănă spre amiadzădzi. Au 
chemat el-agasi pre boieri la sine şi le-au spus 
cum într-aceia dzi nu-i sloboade legea lor să 
margă asupra nemăruia, iară ei de ar veni, 
atuncea război om face. Şi au întrebat de boieri, 



ce le-ari părea şi lor, în ce chip, a dooa dzi ari 
merge asupra lor şi den ce parte s-ari lovi şi ce 
loc ieste, unde stă oastea lor. Acestea voro- 
vindu cu boierii, că era om în faptele sale 
denafară de hirea tătărască, aşea de blându, lin 
şi la treaba oştii deplin, acestea vorovindu, 
numai ce să audziră dobele şi trâmbiţele în 
oastea lui Gonstanti n-vodă şi s-au vădzutfără 
zăbavă şi clăti rea oştilor la vale, spre Bahluiu. 
Şi aşea au ieşit toată oastea la şes, cu 
pedestrimea, cu puşcile, cuprindzindu oastea 
lor de la pârâul ce vine alăturea cu iazul, pănă 
la Galata de Gios şi aşea, cu aceia tocmală, au 
purces spre pod cu oastea Constanţi n-vodă. 

Zac. 41 . Au încălecat şi tătarâi, era de toţi ca 
3.000 de oameni şi de ai noştri, moldoveni, vro 
300 de oameni şi i-au tocmit el-agasi pre tătari 
şi pre ai noştri dencoace de Ciricu, pre podişu 
asupra Tătăraşilor, aşteptându pre Constantin- 
vod'ă în tocmală. 

Zac. 42. La Constanţi n-vodă de toată oastea 
va hi fost la 8.000 de oameni, în şes, la ieşitul 
harţului tătărăscu înainte, peste Bahluiu, n-au 
ieşitu de la dânşii la harţu nime. Slobodziia 
puşcile câteodată şi era puşcile bune şi mari, de 
acele pusei ce făcuse Ştefan-vodă Gheorghie la 
Liov, dară 'aşea da de bine dentr-ânse]e, cât nu 
să lovască pre cineva, ce sunetul glonţului nu 



să audziia pre nicăiurea. Aceia tocmală era. Şi 
să gândiia că ori înspăima pre tătari numai cu 
sunet, ce nu să sparie nepriietinul cu sunet în 
darn, fără moarte. 

Zac. 43. Dacă au sosit oastea lui Constantin- 
vodă la Bahlui, s-au apucat de trecătoarea 
Bahluiului şi dacă au vădzutel-agasi că are 
gându să treacă oastea Bahluiul, au pus un 
tătar bătrân la o movila, care este de acolea, de 
unde sta oastea tătărască mai spre Aron-vodă, 
asupra Ciricului, învăţându-l câtva vedea de 
acolo, că va începe a să sui oastea lui 
Constantin-vodă spre malu, pre la marginile 
Tătăraşilor la deal, să să învârtească pre movilă 
de trei ori. Si aşea au făcut tătarul. Deci, cum au 
vădzut semnul de la movilă, de unde era tătaru), 
el-agasi întâi singur, ca un leu şi după dânsul 
ţoală oastea, cu glas: „Halla, halla, halla", au 
purces. Au slobodzit darabanii şi săimenii toţi 
focul şi puşcile, de care durâta sineţelorsă 
oprisă tătarâi câţva, iară dacă vădzură că nu 
cade nime den sineţele lor, au răbdat, păn-au 
începută să mai rări focul. O samă de darabani, 
cum au vădzut că să stâmpără focul şi tătarâi tot 
stau, de la coadă unii au plecat fuga înapoi, pre 
carii, cum i-au zărit tătarâi că fug, cum orbi au 
năvălit şi au întratîn pedestrime cu săbiile 
zmulte. Să prăveşti moarte, să vedzi osândă şi 
aşea de sârg vărsare de sânge de oameni! Era 



trei iazuri de trupuri, cum sta trei rânduri de 
pedestrime, unul preste altul de pe supt mal, 
pănăîn pârâul Bahluiului. Constantin-vodă au 
luat drumul cel mare spre Scânteia, călăreţii 
care încotro au putut, unii pre Bahluiu, alţii pen 
Cârlegătură şi s-au topit mulţi unguri şi den 
călărime şi mulţi au dat şi de pe iazu în 
hălăşteu, mulţi ş-au pus capetele si pen codri. 
Iară carăle a lui Constantin-vodă toate au rămas 
la mănăstirea lui Pătru-vodă, la Galata de Sus. 
Şi aşea multtătarâi n-au gonit, ferindu-se de 
păduri. Atuncea au cădzut la robie şi Băleanul 
banul de la Craiova de Ţara Muntenească. 
Aicea în oraş era mănăstirile pline de bieţii 
oameni târgoveţi şi sărăcimea au dat toată bani, 
de s-au răscumpărat ca den robie. 

Zac. 44. Soltanul după această izbândă, 
luându pre Ghica-vodă cu sine, după porunca 
împărăţiei, au purces pre la Huşi în Ţara 
Muntenească şi acolea, fără nici unu război cu 
Mihnea-vodă, l-au aşedzatla scaunu, fugindu 
den Târgovişte Mihnea-vodă şi simţindu-se în 
faptele sale cele mai multu dec? t păgâneşti, cu 
furiş la Racoţii, în Ardeal, unde-si s-au borât 
curând şi sufletul în prăpăştile iadului. Şi cum 
scrie sfânta Scriptura: „H norme IUMAT friv civ 
ujgMOAi" <„Perit-au pomenirea lui cu sunet" >. 
Aşea spun că l-au otrăvit Racoţii. Făcuse el o 
zarvă pe la Dârstor, pe la Giurgiuv cu turcii, 



pănă a-i veni vestea de răzsipă lui Constantin- 
vodă de aicea, care, de au făcut vreo vitejiie 
acolea, să scrie muntenii. Iară aicea au venit 
Ştefan-vodă, feciorul lui Vasilie-vodă, în 
scaunu. 



Capulu alu doodzăci şi doi 



Zac. 1. Ştefăniţă-vodă, feciorul lui Vasilie- 
vodă, toată domniia a lui Gheorghie Ştefan- 
vodă fiindu aicea cu îmma-sa în opreală, de 
carele siindu-să boierii să nu iasă la domnie în 
viaţa lor, ales boierii carii era de casa lui Ştefan- 
vodă, îndemna pre Ştefan-vodă să-l semnedze 
la nas. Ce n-au priimit Ştefan-vodă, dzicindu: 
„Om muri noi pănă atuncea, pănă va hi unulu ca 
acesta domnu", că era copilaş mic încă pre 
atuncea Ştefăniţă-vodă. Iară dacă au ieşit 
Ştefan-vodă Gheorghie den domniie ş-au venit 
Ghica-vodă în scaun, aducându-şi aminte 
binele, mila şi cinstea care au avut de la 
Vasilie-vodă, pre doamna sa şi cu feciorul au 
trimis în Ţarigrad cu cinste. Era încă Vasilie- 
vodă viu, închis la Edi Cula şi dacă au mărsu în 
Ţarigrad doamna lui Vasilie-vodă, era slobodă 
a merge la domnu său. Iară pre Ştefăniţă-vodă I- 
au dat Vasilie-vodă la priietini, la carte şi 
agiungându amu la ai..., mergea câte cu un 
răvaş si la veziriul Chiupruliul cel bătrân, la 
nevoile sale. Spun, dacă l-au vădzut veziriul 
amu voinic, au dzis: „Voinic fecior are Vasilie- 
bei!" Şi aşea, fără zăbavă, au ieşitu la domnie 
Ştefăniţă-vodă, mutându veziriul pre Ghica- 
vodă în Ţara Muntenească, ca pre un om 
bătrân, pentru aşedzarea aceii ţări, după mare 



răscoale ce făcuse Mihnea-vodă în Ţara 
Muntenească. 

Zac. 2. Bine nu s-au aşedzat aicea în scaun 
Ştefăniţă-vodă şi acolea Ghica-vodă în Ţara 
Muntenească, în anul dentliu a domniilor lor, 
Constantin-vodă au şi lovit iară fără veste pre 
Ghica-vodă şi aşea degrabă, cât cu noaptea au 
plecat fuga din scaun Ghica-vodă din Bucureşti 
şi au apucat Con-stanti n-vodă scaunul Ţărâi 
Munteneşti iară. 

Zac. 3. Soltanul era în Bugeag; îndată i-au 
marş porunca de la împărăţie să margă asupra 
lui Con-stantin-vodă şi îndată au purces 
sultanul. Iară Constantin-vodă au strânsu oaste 
foarte bună, că şi ţara venise la dânsul toată şi 
s-au tăbărât în munţi la loc aşea de tare, câtu 
soltanul, dacă au înţeles ce oaste are şi în ce 
loc ieste, nu să gândiia că aşea lesne îl va lua, 
că avea şi Ieşi, şi nemţi, şi unguri, şi sirbi lefecii, 
că încă nu fârşisă banii a lui Matei-vodă. Ce, 
într-o dzi au ales soltanul 300 de tătari într-ales 
şi le-au dat poruncă, oricum, numai să străbată 
la locul aceia unde era tabăra lui Constantin- 
vodă. Şi au purces tătarâi şi s-au tâmpinatcu o 
straje a lui Constantin-vodă, care straje 
vădzându că vin tătarâi, s-au dat înapoi şi 
luându-i tătarâi în goană, tabăra ceialaltă, nu să 
să apuce de război, în ce loc era, ce aceia 



spaimă le-au cădzut asupra, cum, care încotro 
au putut, au plecat fuga şi au lăsat toată tabăra 
pustie. Numai Constantin-vodă, vădzându 
spaimă ca aceia, ş-au strânsu lefecii ce avea ş- 
au purces preste munţi în Ardeal. Hiclenşug au 
fostu a muntenilor, că n-au vrut să să puie 
împotriva împărăţiei, au ce urgiia lui 
Dumnedzău au fostu la aceia spaimă, că spun 
că numai şepte tătari au fostu aceia ce au gonit 
şi au răzbit pănă la tabără, cât s-au mirat şi 
singur sultanul. Deci, după această izbândă, au 
şedzatsoltanul iară pre Ghica-vodă, carele era 
fugit la păşea de Dârstor. 

Zac. 4. Constantin-vodă, după fuga sa den 
Ţara Muntenească, n-au mărsu la Racoţii, ce în 
număr ca la 800 de oameni, tot într-ales lefecii, 
s-au suit cu munţii alăturea în sus şi aproape de 
Maramorăş, pe la Bistriţă, au luat potica preste 
munţi, pre la Dorna şi au ieşit pre la 
Câmpulungu a ţărâi noastre şi trecându mai pe 
den sus de Suceavă, au lovit pre la Hotin şi au 
trecut Nistrul la cazaci pre la Movileu, ispitindu- 
să şi despre aceia aripă. 

Zac. 5. Ştefăniţă-vodă aicea, ca un om tânăr, 
nevrându soru-sa, doamna Roxanda, să vie pre 
scrisorile tătâne-său s-a lui în ţară, den Raşcov, 
care târgu îi didesă H mii, după moartea 
feciorului său, lui Timus, au trimis oaste asupra 



Raşco-vului, să-l bată şi să o ia cu de-a sila. Ce 
n-au pututu face nemică ai noştri Raşcovului, 
numai ce au făcut zarvă cu cazacii. Cându şi 
cându aştepta prilej ca acela cazacii să lovască 
aicea în ţară şi prilejindu-se a nemeri lui 
Constantin-vodă la dânşii înloc i-au făgăduit 
oaste. 

Zac. 6. în Ţara Muntenească, după fuga 
aceia ce făcuse Ghica-vodă de Constantin- 
vodă, veziriul scârbit pre dânsul, nu preste 
multă vreme au trimis pe păşea de Dârstor de I- 
au luat den scaun şi au datdomniia în locul lui, 
feciorului său lui Grigorie-vodă. 

Zac. 7. Şi aşea, totîntr-aceiaşi an, anul 
dentâi a domniei lui Ştefăniţă-vodă, toamna, au 
venit Constantin-vodă cu oastea căzăcească şi 
asupra lui Ştefăniţă-vodă ispitindu în divuri, în 
chipuri, să încapă la domnie, nu fără agiutoriul 
şi îndemnarea a lui Racoţii, că şi Racoţii, încă 
aşedzat nu era şi-n Ardeal o cetate anume 
Oradiia cu oamenii lui Racoţii aşedzată, pre 
atuncea o bătea Ali-paşea, care au şi luatu-o, 
ieşindu o fămeie den cetate şi arătându turcilor 
apa de unde veniia, de-ncungiura cetatea. 
Aceia apă abătându~o turcii de la cetate în 
laturi, au luatu-o, vestită între cetăţile Ardealului. 

Zac. 8. înţelegându Ştefăniţă-vodă că trece 
Constantin-vodă Nistrul la Soroca, au ieşit la 



Coiceni cu oastea sa ş-au pus tabăra acolea, 
însă oastea era pre puţină, că ţara într-aceia 
foamete era într-aceia anu, cât mâncă oamenii 
papură uscată în loc de pâine, măcinându-o 
uscată. Şi de pe aceia foamete porecliia şi pre 
Ştefăniţă-vodă, de-i dzicea Papura-vodă. Ce 
vremile şi voia lui Dumnedzău nu sintîn voia 
domnilor. 

Zac. 9. Iară şi pre câtă oaste era, o trimisesă 
Ştefăniţă-vodă toată în frunte înainte pre Răut 
cu Catargiul şi cu Grigorie paharnicul şi cu 
Mihalcea Hâncul sărdariul şi călăraşii de ţară şi 
toţi mazilii cei mai sprintini, aproape de 2.000 
de oameni. Şi aşea oastea aceia foarte cu 
proastă tocmală, cu orânduiala serdarilor ce era 
fără crieri, au lovit Chiaşca cazacul noaptea, 
numai cu 300 de oameni şi au răszipit toată 
oastea aceia, cu mare ocară, oaste numai den 
sunet răzsipită, nice gonită de cineva. Iară tot 
adunându-să la loc, amu pre giumătate decât 
era întâiu, au stătut de straje, pănă au sosit şi 
Constantin-vodă cu tabăra la dânşii, carele, 
dacă au luat veste den limbi că este la Coiceni 
Ştefăniţă-vodă, au luat în gios, trăgându oastea 
la Prut, la Zagarancea. Şi să nu hie dat această 
veste un căpitan leah, anume Voicehovschii, că 
Constantin-vodă este amu mai gios de noi cu 
oastea, de străjerii noştri l-am hi ştiut atuncea 
cându ar hi trecut Prutul. Deci au purces şi 



Ştefăniţă-vodă în gios pre la Posadnici şi 
trecându târgul pre deasupra mănăstirii lui 
Aron-vodă, au trecut la Tomeşti, pre Bahlui şi 
acolea au stătut cu oastea. Iară Constantin- 
vodă într-acea noapte au mas la Prut de ceia 
parte. 

Zac. 10. A doa dzi Constantin-vodă s-au 
apucat cu cazacii de trecătoare, iară Ştefăniţă- 
vodă au luat Prutul în gios, în preajma 
Bugeagului, că îndată au răpezit la el-agasi de 
Bugeag. Şi era cu Ştefăniţă-vodă şi balgi-başea 
hanului cu vro 100 de tătari, den care tătari şi de 
ai noştri au ales Ştefăniţă-vodă şi au mărsu supt 
tabăra căzăcească, amu Prutul trecută, de au 
luat den oastea lui Constantin-vodă limbă, 

Zac. 1 1 . Au spus limba, cum sint cu 
Constantin-vodă 5. 000 de cazaci den toate 
polcurile aleşi şi 1.000 de lefecii a lui şi cumu 
mergea Constantin-vodă dirept la laşi. Acelea 
înţelegând Ştefăniţă-vodă, cu sfatul lui balgi- 
başea, au luatu cu tot de-a dinsul pre Prut în 
gios, în tâmpinarea lui el-agasi şi s-au tâmpinat 
cu el-agasi de Bugeag la codrul Chigheciului. 

Zac. 12. Trimisese Constantin-vodă în urma 
lui Ştefăniţa-vodă 500 de oameni cu Durac, 
cărora şi Ştefăniţă-vodă, trimiţându înainte să 
cerce pre Hăbăşescul şi pre Voicehovschii 
căpitanul, înainte numai cu o sută de oameni. 



De la Obileni s-au supus oamenii lui 
Constantin-vodă şi s-au făcuta fugi ceia ce să 
arătasă, pre carii gonindu-i ai noştri, au ieşit 
toată strajea lor. Deci, numai ce au căutat a 
pleca cestora ai noştri fuga. Era cu ai noştri şi 
tătari puţintei, în carii era şi un comis a 
soltanului, ce venise pentru poclonul lui la 
Ştefăniţă-vodă. Au peritacolea aceia om a 
soltanului şi alţi doi tătari cu dânsul, năvălindu 
preste Jijiia după cei dentâi ce să arătasă. Apoi 
la trecutul Jijii înapoi, li s-au înglodat caii. îl 
apucase alt tătar pre comisul aceia a sultanului 
după sine pre cal, ce apoi au pus capul şi el şi 
comisul aceia. 

Zac. 13. Dacă s-au tâmpinat Ştefăniţă-vodă 
cu Şah Bulat-aga, el-agasi de Bugeag, ca 2.000 
de oameni cu dânsul şi cu Ştefăniţă-vodă pre 
1 .000 de oameni, au purces dirept asupra lui 
Constantin-vodă la laşi. Amu adunase la sine 
Constantin-vodă pre vlădici şi câţva boieri 
susenii. El-agasi îndată au ales o samă de 
tătari sprinteni şi i-au trimis să lovască laşii fără 
veste. Şi aşea degrabă au lovit, cât au luat 
oraşul în lungii, de au apucat mulţi oameni în 
robie den târgu. Constantin-vodă vădzându că-i 
vin tătarii asupra, au ieşit cu tabăra şi au stătut 
cu oastea de laturea târgului, pre pârâul 
Căcăinii, mai gios de podul lui Ştefan-vodă. Iară 
Ştefăniţă-vodă cu el-agasi au cuprinsă 



Tătăraşii. 



Zac. 14. Mergea ai noştri o samă mai bine, 
departe asupra taberii, decât tătarâi şi săimenii 
îi bătea den sineţe de după case. într-aceiaşi 
dzi au ieşit o samă de capete Căzăceşti la el- 
agasi la voroava şi cerea de la dânşii el-agasi 
să dea pre Constanţi n-vodă şi să margă ei 
slobodzi. Pre un păr au stătut atu n cea viata lui 
Constantin-vodă, că solii amu pozvoliia, ales 
Stamatenco, carele era mai mare pre cazaci. 
Numai cazacii singuri den sine, den făgăduinţa 
lui Constantin-vodă că pe tot omul va da la 
Movileu câte 20 de lei şi dându o samă de bani 
la sotnici şi mai mult lui Chiaşco sotnicul, au 
strigat cazacii pănă într-unui, chiuindu „HfX<iH 
CMB.A Haun» Ht rXHEHfr" adecă: „Să nu piară 
cinstea noastră", or sta şi acest lucru nu or face. 
Spun să hie luat bani de la Constantin-vodă şi 
el-agasi. 

Zac. 1 5. A dooa dzi pre amiadzădzi, au 
purces tabăra legată den loc şi la suitul malului 
pre de laturea Tătăraşilor, să hie fost o tocmală 
şi nevoinţa lui el-agasi, era de-a să rumpere 
tabăra la acela loc de ai noştri. A doa năvală au 
făcut ai noştri amu pre deal spre Aron-vodă şi 
mfrânsese pe pedestrimea căzăcească pănă în 
cară şi au picat acolea cazaci, iară şi supt ai 
noştri cai s-au aflat răniţi câţva şi morţi. 



Zac. 16. Şi aşea au hălăduit Constantin-vodă 
şi dentr-aceia dată de supt cumpăna mare a 
vieţii, n-au mai cercat zarve de atuncea, ce s-au 
aşedzatîn Crăiia Leşască. Mărs-au Ştefăniţă- 
vodă cu el-agasi în urma cazacilor pănă preste 
Prut, iară petrecătorilor, nu oştenilor şi gonaşilor 
sămănători. Şi s-au întorsu el-agasi la Bugeag, 
iară Ştefăniţă-vodă în laşi. Cazacii cu 
Constantin-vodă au trecut la Movileu Nistrul şi 
acolea mare nevoie au avut de cazaci pentru 
lefe. 

Zac. 17. Bine nu s-au mântuit Ştefăniţă-vodă 
de el-agasi de Bugeag, au sosit şi păşea de 
Silistra, Mustafa-paşea şi cum au sosit, au 
descălecat dirept la curtea cea domnească şi 
au strânsu toţi boierii la sine şi întrebându-i de 
aceste oşti Căzăceşti, cum de au venit asupra 
ţărâi împăratului, faeindu pre boieri haini, i-au 
luat pre toţi, câţişi au fost boieri, de i-au închis, 
ţiindu rău şi pre Ştefăniţă-vodă şi făcându-i omu 
de nemică. Au şedzut aicea trei dzile, cu mare 
cheltuială şi sile în oraşu de oştenii lui şi la 
purces au ales den toţi boierii pre Toma vornicul 
şi pre Şeptelici hatmanu si pre Prăjescul 
vornicul în pază şi pănă n-au dat 60 pungi de 
bani, nu i-au slobodzit pre boieri, carii mai sus 
să pome-nescu, amu de la marginea ţărâi. 

Zac. 18. Ştefăniţă-vodă toate faptele acestea 



a paşii dându ştire la Chiupruliul veziriul şi amu 
şi Vasilie-vodă ieşisă den Edi Cula slobod, 
înloc au răpedzit la păşea de l-au dus la 
Ţarigrad şi cu puţin de n-au perit sângur păşea; 
iară chehaia lui au plătit acele fapte cu capul. 

Zac. 19. într-acest anu ş-au fârşit dzilele vieţii 
sale şi Vasilie-vodă, domnu vestit între domnii 
ţărâi şi cu fericită domniie. Ştefăniţă-vodă, cât s- 
au dezvărat, îndată i-au venit poruncă să trimită 
oastea în Ţara Ungurească şi de la munteni iară 
aşea, asupra lui Racotii şi au trimis Ştefăniţă- 
vodă pre Voicehovschii căpitanul de lefecii cu 
1 .000 de oameni şi pre Minalcea H incul 
serdariul. 

Zac. 20. Sărascherde la împărăţie era 
asupra lui Racotii un pase, anume Săidi-paşea. 
Nu-I pot uita turcii pănă astădzi pre acel pase şi 
aceia orn era de războinic şi tare, cât (precum 
spunea şi ai noştri de dânsul) eu hatmanii cei 
vestiţi în lume poate să să puie hirea lui. Cu 
acela adunându-se şi oastea muntenească şi a 
noastră, au purces asupra lui Racotii şi la 
Cliujvar, la oraş, le-au ieşit Racotii înainte cu 
ostile sale. 

Zac. 21 . Păşea n-avea mai mult de 6.000 de 
oameni, fără oastea cestor doă ţări, însă, cum 
spun, neînfrânt om la războaie. Iară Racotii 
avea 8.000 de oameni, de mare scumpete ce 



avea acel om, că de ar hi avut oaste mai multă, 
cum era oastea turcească puţină atuncea 
asupra lui, la dânsul era aceia dată izbândă. Şi 
cum au fost acela război, n-am vrut să-l trecem 
cu pomenirea. 

Zac. 22. Tocmise Racotii toată pedestrimea 
sa şi puşcile den-a-direapta, împotriva 
muldovenilors-a muntenilor, ştiindu că aceste 
neamuri împotriva focului nu stau. Iară singur cu 
capul său, cu toată călărimea (că avea aleasă 
călări me), au stătut împrotiva oştii turceşti. 

Zac. 23. Iară Săidi-paşea tocmise pre 2.000 
de munteni şi pre 1 .000 de muldoveni den-a- 
stânga sa, iară călărimea turcească o samă în 
frunte înaintea sa, iară o samă de călăreţi şi o 
dată cu pedestrimea, câtă avea şi cu puşcile, au 
stătut pe după călărimea ceii dentâi. Şi dacă au 
tocmit aşea oastea, au chemat toate capetele, 
şi-a noastre şi munteneşti, şi le-au dat poruncă 
aşea: „Câinilor! Iacă eu oi purcede dirept asupra 
ghiaurului .şi nu cu altă armă, numai cu sabia. 
Den voi carele să va apuca, ori de arcu, ori de 
altă armă, aceluia capul îi voi tăia şi întâi voao, 
capetenilor. Deci, eu cum oi purcede şi oi 
începe războiul, voi să treceţi preste pedestrime 
şi să loviţi oastea nepriietinului den dosu. Daca 
oi înfrânge, că ştiu eu că oi înfrânge, unul den 
voi să nu cumva să să apuce de jacu, să 



descalice cineva la vreo boarfă sau să alerge 
după cai slobodzi cineva, să prindză, ce să 
goniţi strânşi pre nepriietinul, ca de goană 
sinteţi voi mai buni decât oastea a mea 
ceastălaltă. Şi aceasta învăţătură să ţineţi, cum 
vă dau poruncă. Iară că nu oi bate pre 
nepriietinul, nime den voi să nu gândească, că 
eu ştiu că oi bate." 

Zac. 24. Şi după aceasta poruncă, cum au 
sosit capetele oştii noastre la bulucurile sale, au 
şi purces păşea întâi cu oastea, aşea tocmită 
cum s-au dzis şi ai noştri alăturea. Dacă s-au 
apropiiat turcii de oastea lui Racoţii, au sărit 
Racoţii cu toată oastea o dată, sângur fruntea 
cu aleşi catane ce avea şi îndată au înfrânt toată 
călărimea turcească, câtă era în frunte şi aşea 
au buldzitu-o, câtîncepusă a da preste păşea, 
carele venea cu temeiul pre urmă. Ce, au stătut 
păşea singur cu sabiia zmultă, oprindu oastea 
care o înfrânsesă den frunte ungurii. Şi păşind 
singur cu sine şi cu bulucul său înainte, s-au 
amestecat ostile turceşti în săbii cu ungurii. Ce 
turcii pre carii îi buldziia sângur cu chipul său 
păşea, au lovit şi aripa cea de muldoveni şi de 
munteni asupra pedestrimei lui Racoţii, amu 
den dosul lui Racoţii, că trecuse Racoţii înainte 
şi rămăsesă şi muntenii şi muldovenii amu can 
înapoia lui. Au slobodzât focul nemţii lui Racoţii 
şi puşcile în ai noştri, care focu nesuferindu ai 



noştri, s-au datu în loc înapoi, ca-n chip de fugă. 
Acolea mare greşeală au făcut Racoţii, de n-au 
pus lângă pedestrime şi ceva călăreţi. Să hie 
încălecat pe munteni şi pre muldoveni, atuncea 
cându i-au înfrânt focul, n-ari hi mai îndireptatîn 
veci ai noştri. Ce, dacă au vădzutai noştri că 
altă grije n-au, fără numai focul, cum s-au 
deşertat sineţele, cum s-au întorsu o samă de 
căpetenii, ales Voicehovschii căpitanul şi 
Cantimir, pre atuncea ceauş la munteni, care 
apoi ani fost şi serdar aicea în ţară şi alţii şi 
îndată după dânşii toată oastea. Şi pănă a 
împle nemţii sineţele, deşertate fiindu, au intrat 
ceştea-lalti cu săbiile zmulte în pedestrime şi 
îndată au amestecat toată pedestrimea şi au 
pornit-o în răzsipă, rărnâindu şi puşcile şi 
armele pedestrimei în deşertu. Şi aşea 
vădzându ungurii perirea pedestrimei sale şi 
amu în dosul său, i-au începută slăbi şi mai 
vârtos luptându Racoţii sângurîn războiu l-au 
rănit un turcu direptîn capu cu rană foarte grea, 
den care rană i s-au prilejit şi moartea. 

Zac. 25. Vădzându ungurii pre Racoţii 
domnul său aşea cu grea rană, l-au şi apucat 
catanele între sine şi s-au abătutu în lături, cum 
au purces toată oastea ungurească în răzsipă. 
Goană aşea grea n-au fost, că turcii pre 
obiceaiul său n-au gonit, ai noştri încă, fiindu 
aproape îndată de păduri, nu s-au lăţit cu 



goana. Şi aşea au fostu fârşitul şi lui Racoţii, 
domnu în mare fericie născut, între cei fericiţi 
cnedzi, mare fericit. Dară la ce nu aduce 
nesăţioasă hirea oamenească la măriri. După 
această izbândă asupra lui Racoţii, Săidi-pasea 
au aşedzat tot Ardealul în partea împărăţiei şi 
ostile noastre le-au slobodzit pre acasă. 

Zac. 26. Aicea în ţară în cest an domniia cu 
pace Ştefăniţă-vodă preste toată vara, iară bine 
n-au sosit oastea ceia ce era trimasă la Ardeal, 
au şi venit poruncă şi alta de la împărăţie, să 
purceadă singur Ştefăniţă-vodă la Nepru, să fie 
de agiutor acolea paşii de Silistra şi hanului la 
lucrul unor cetăţi, care au făcut împărăţiia din 
pajişte pre Nipru, pentru apărarea cazacilor, să 
nu poată îmbla pre mare. Numai ce au căutat a 
purcede Ştefăniţă-vodă şi-n cale mergându, 
amu de Tighinea aproape, pe Bâcu, la un sat 
anume Luţenii, au cădzutîn boală foarte grea, 
lungoare, care boală au priceput îndată doftorul 
că trebuie să ia sânge, ce n-au ascultat şi 
adăogându-să boala şi ales toamna amu, aşea 
de greu l-au cuprinsu herbinţeala, cât pănă la 
Tighinea au stătut frănitic, adică buiuguitde 
hire. Cu chipul ciumii era boala, că i-au ieşit şi 
bolfa la o mână, însă nu era ciuma, ci direaptă 
lungoare carii boale îi dzic doftorii maligna. Şi 
cât au trecut la Tighinea Nistrul, au stătut a treia 
dzi mortu. De aceia boală au murit acolo şi 



Dumitrasco Dră-guţăscul de la Suceavă, om 
cunoscut şi ales la toată curtea. Hirea aceştii 
domnii a giudeca nu putem, că nu era încă 
coptu în vârstă sa. Multe să cunoaş-tea într- 
ânsul den hirea tătâne-său, iară la mânie 
răpitorul. 

Zac. 27. Turcii agalarii de Tighinea, cum au 
audzit de moartea lui Ştefăniţă-vodă, încă nu 
era ieşit sufletul, s-au înglotitşi au venit să ia ce 
or găsi domnescu tot pre sama împărăţiei. Puţin 
lucru au lipsit de nu s-au făcut mare zarvă între 
noi şi între turci, că intrase ca-n chip de jac în 
tabără o samă de dânşii. Ce, daca au statut cu 
boierii la socoteală, nu le-au oprit boierii, ce le- 
au răspunsu: „Luaţi! Ce, apoi să nu daţi de mai 
mult samă!" Şi luându-şi sama agii, să nu dea 
apoi mai multu de precum or lua, s-au lăsatu. 

Zac. 28. Boierii după fârşitul lui Ştefăniţă- 
vodă, îndată au ales pre Chiriţa Dracon' Ruset', 
carele apoi au cădzut şi domnu şi cu dânsul şi 
pre Alexandru Costin postelnicul şi i-au răpedzit 
îndată la împărăţie, dându ştire de moartea lui 
Ştefăniţă-vodă şi să arate mare rugămintea ţărâi 
pentru domnu de ţară şi să pomenească îndată 
de Dabijea vornicul, însă nu era cu ştirea tuturor 
pentru Da-bijea-vodă, alţii trăgea cu alte chipuri, 
pre carii să-i treacă condeiul nostru pentru urâtă 
pomenire. Iară oasele lui Ştefăniţă-vodă luând 



boierii cu sine, au purces deodată pre Nistru în 
sus, pe de ceia parte şi trecându la Bilacău 
Nistrul. Şi au venit în laşi şi l-au astrucatîn 
mănăstirea tătâine-său, care să pomeneşte pre 
numele Trei Svetitelei. 



